legislatura stringclasses 4 values | id stringclasses 180 values | fecha stringdate 2012-11-20 00:00:00 2023-12-12 00:00:00 | speaker stringclasses 314 values | party stringclasses 11 values | topic stringlengths 0 767 | text stringlengths 3 64.2k | language stringclasses 1 value | url stringclasses 461 values | unique_id stringlengths 9 13 |
|---|---|---|---|---|---|---|---|---|---|
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Eusko Jaurlaritzak ETArekin kontaktuak izateko asmoari buruz | Legebiltzarburu andrea, legebiltzarkideok, sailburuok, jaun-andreok, egun on guztioi. Enrique Casas, Fernando Buesa, in memoriam. Maneiro jauna, nik adierazi dut eta Eusko Jaurlaritzak adierazi du izango ditugun aukera guztiak baliatuko ditugula ETAren amaiera ordenatua lortzeko. Hori da garrantzitsuena: ETAren amaiera ordenatua. Eta ez dut parte hartuko garrantzitsuena den horretatik distraituko gaituzten susmo eta espekulazioetan. Horiek horrela, gogorarazi nahi dizut Espainiako gobernu demokratiko guztiek, guztiek, ETArekin hitz egin dutela, zuzenean eta/edo zeharka. Gobernu demokratiko horietako batek ere –dela Suárezenak, Calvo Sotelorenak, Gonzálezenak, Aznarrenak edo Rodríguez Zapaterorenak–, berriro diot, orain arte, haietako batek ere ez die jakinarazi Estatuko Segurtasun Indarrei lekua eta ordua, nik dakidala. Eta, jakinarazi bazieten, garai hartako solaskideak ez ziren atxilotu. Gogorarazi nahi dizut, halaber, kontaktu eta elkarrizketa horiek guztiak egin zirela ETAk atentatuak egiten zituenean. Orain ez ditu egiten. Orain, ETAren amaiera ordenatuaren aukera dugu aurrean. Ekintza armatua behin betiko bukatu da; hori egiazta daiteke. ETAren erabateko armagabetzea ekarriko duen beste une bat hasi da. Espero dut gaurtik aurrera ere egiaztatu ahal izango dela. Urrats horrek ETAren behin betiko desegitea ekarriko du, eta euskal gizarteak espero du desegite horrekin batera eragindako min bidegabea aitortuko dutela. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3601 |
10 | 67 | 21.02.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Eusko Jaurlaritzak ETArekin kontaktuak izateko asmoari buruz | Lehendakari jauna, hitz egin dezagun argi. Esan duzu: "Izango ditugun aukera guztiak baliatuko ditugu". ETArekiko edozein kontaktu baztertzen duzue edozein kasutan? Erantzun dezakezu bai ala ez, mesedez? Prest zaudete ETArekin harremanetan jartzeko? Horixe esan baitzuen Eusko Jaurlaritzak joan den astean. Eta, bistan denez, ETArekin hitz egin den bakoitzean oso hutsegite larria izan da, eta atzerapauso bat ETAren aurkako borrokan. Eta gure betebeharra da zuri eskatzea, lehendakaria zaren aldetik, ez dezazula bide hori hartu, eta ez dezazula antzeko ezer planteatu, zeren, bestela, ETA legitimatuko baituzu. ETArekin ez dago zer hitz eginik, ez orain, ez ezein egoeratan. Egin behar dena da indarrean dagoen legedia, zuzenbide-estatua, aplikatu. Horixe egin behar da. Gaizkileak atxilotu, justizia egin. Ez dago eraiki beharreko zubirik. Ez dago eraiki beharreko zubirik, atzo Buesaren omenaldian Marlaskak esan zuenez. Ez dago eraiki beharreko zubirik. Zubiak legeak dira, eta, hortaz, gobernuen eginbeharra da legeak betearaztea. Eta eskatzen dizuegu ez gaitzazuela nahasi, eta ez ditzazuela besteak nahasi horrelako baieztapenekin. Que no nos enrede nadie. Beren buruari egiaztatzaile deitzen dioten figurante jakin batzuek ere ez gaitzatela nahasi. Hitz egin dezagun argi. Hitz egin dezagun argi. Gaur bertan, EH Bilduko kideen eta ordezkarien azken zinismo politikoa ikusi dugu, ez baitute lotsarik Buesaren eta Casasen omenaldira joateko ETA gaitzetsi gabe. Hori gizarteari iruzur egitea da. Eta pertsona jakin batzuek egiaztatzaile deitzen diote beren buruari, eta haiek ere nahastera etortzen dira. Eta zuk esan behar duzu ez zarela nahasmenean eroriko, ez haienean, ez beste inorenean. Inorenean ez. Beraz, indarrean dagoen legedia aplikatzea eskatzen dugu. Zuzenbide-estatua defendatzea. Har ezazu konpromisoa gaur hemen, Legebiltzarrean, ez duzula ezein kasutan ETA talde terroristarekin hitz egingo. Esan ezazu argi eta garbi. Horixe eskatzen dizugu, mezu argi bat: ez duzuela ezein kasutan ETArekin hitz egingo. Ezein egoeratan. Horixe eskatzen dizugu. Ez zaitezte nahasi, ez gaitzazue besteok nahasi, eta hitz egin dezagun argi. Helburua da, beraz, talde terroristaren behin betiko eta baldintzarik gabeko porrota. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3602 |
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, Eusko Jaurlaritzak ETArekin kontaktuak izateko asmoari buruz | Eskerrik asko, legebiltzarburu andrea. Maneiro jauna, nik ez dut parte hartuko driblin laburrean eta oportunismoan. Orain, Maneiro jauna, Euskadin bizikidetza eraikitzen ari gara. Lehenengo urratsa da errealitate-printzipio bat onartzea; errealitatea aldatu egin da, eta ez du atzera bueltarik, eta nik eskatzen dizut onar dezazula. Eta errealitate-printzipio horrek saihestu egiten ditu behin eta berriz iraganera garamatzaten inertziak. Euskal gizartea errealitate berri horren arabera ari da bizitzen jada, eta eskatzen dizut zu ere bizi zaitezela errealitate berri horren arabera, Maneiro jauna. Guk ardura oso bat hartu dugu gure gain. Bake eta Bizikidetza Planaren esparruan ari gara lanean iragana argitzeko. Ezin dugu etorkizuna eraiki iraganean ezer gertatu izan ez balitz bezala. Bizikidetza normalizatzen laguntzen duten ekimenekin ere ari gara lanean, eta etorkizunean bizikidetza demokratiko eta adiskidetua bermatzeko ari gara lanean, Maneiro jauna. ETArekin hitz egiteaz ari garela, bukatzeko, eta zuri erantzutearren, Maneiro jauna, gogorarazi nahi dizut zure alderdiko presidentea Eusko Jaurlaritzaren aholkulari izan zela Ajuria Eneko Itunean. Itun horretako 10. puntuan esaten da: "Indarkeria elkarrizketaren bidez amaitzeko baldintza egokiak egonez gero, baldin eta indarkeria amaitzeko borondate argian oinarrituta badaude, aldezten ditugu elkarrizketa-prozesuak estatuko agintari eskudunen eta indarkeriari uko egitea erabakitzen dutenen artean". Ez da ulertzen erraza norbaitek ETArekin hitz egitea aldeztea hark atentatuak egiten zituenean, eta orain ez onartzea, Maneiro jauna. Agian azaldu ahal izango dizu zure alderdiko presidenteak. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3603 |
10 | 67 | 21.02.2014 | ITXASO GONZÁLEZ | SV-ES | Interpelazioa, Bixen Itxaso González Euskal Sozialistak taldeko legebiltzarkideak lehendakariari egina, Ekonomiaren Susperraldiaren eta Enpleguaren aldeko 2014-2016 Esparru Programa osatzeko hartu beharreko neurriei buruz | Eskerrik asko, presidente andrea. Lehendakari, egun on. Duela egun gutxi, elkarrizketa sozialaren beharraz hitz egiten entzun nizun. Urtebete baino gehiago kostatu zaizu. Denbora honetan, ez duzu bete sozialistok Ganbera honetan bultzatu genuen legebiltzaragindu bat, dirudienez zure Jaurlaritzak esan duelako ez dirudiela posible, ezinezkoa dirudiela hori aurrera ateratzea. Baina, tira, duela egun batzuk, komunikabide bati egindako adierazpenetan, ziurtatu zenuen aurten baietz, buru zaren Jaurlaritza saiatuko dela aurten gizarte-eragileekiko elkarrizketa bultzatzen, eta guk nahi dugu gaur Legebiltzar honetan zehaztea nola bultzatu nahi duzun. Nahi dugu herrialde honetako langileei eta enpresaburuei azaltzea nola pentsatzen duzun esku hartzea elkarrizketa sozial batean; elkarrizketa hori, legebiltzar-agindu bat eta zuk Alderdi Sozialistarekin sinatu zenuen Ekonomiaren Susperraldiari eta Enpleguari buruzko Akordioaren eskakizun bat izateaz gain, bizi dugun egoera dramatikoaren berezko betebehar bat ere bada. Nahi dugu azaltzea nola bihurtu nahi duzun egia akordio hartan agertzen zen eta denok aldezten genuen printzipio bat, adierazten duena ezen, Euskadi ekonomikoki indartsua eta sozialki kohesionatua izateko, enpleguak euskal gizarte osoaren eskakizun bat izan behar duela, eta, hortaz, hura bultzatzeak eta hari eusteak eragile ekonomiko eta sozialen konpromiso bat izan behar duela. Printzipioen baieztapen horretan, akordioko ekintza-ildoen artean agertzen da Eusko Jaurlaritzak beharrezko ekimenak bultzatuko dituela, patronalak eta sindikatuek akordioak lor ditzaten Euskadiko negoziazio kolektiboari buruz, eta hori apaingarri erretoriko edo estilo-klausula bat baino gehiago da. Garaia da lanean hasteko; garaia da konpromisoak betetzen hasteko. Zure Jaurlaritzak onartu du jada Ekonomiaren Susperraldiaren eta Enpleguaren aldeko Esparru Programa, irailean sinatu genuen akordioaren emaitza gisa. Ez dugu ukatzen programa asmo handikoa dela (hurrengo hiru urteetan ia 6.500 milioi euro bideratzea enplegu-politiketara, I+G+Bra eta euskal enpresek hazten jarraitzeko behar dituzten abal eta laguntzetara), baina izugarri kezkatzen gaitu zure Jaurlaritza gai ez izatea gizarte-eragileek ulertzen ez dituzten neurri horiek sozializatzeko. Kezkatu egiten gaitu enpleguaren aldeko programa horrek jaso duen erantzun sozialak; izan ere, zure Jaurlaritzak sindikatuen eta enpresaburuen ezkutuan martxan jarri zuen eta Kontseilu Ekonomiko eta Sozialak gogor kritikatu zuen enpleguaren miniplan horrek jaso zuen erantzun bera jaso du. Eta batez ere kezkatzen gaitu pedagogia sozialik egin gabe jarraitzea hura egiteko baldintzarik onenak daudenean, goitik behera aldatu baitira legealdi honen hasieran zeuden baldintzak: helburuak, lehentasunak eta irizpideak aldatu dira; laburbilduz, zure agintaldia hasi zenueneko agenda politikoa aldatu da. Kezkatu egiten gaitu, azken batean, gorantz doan langabeziak hainbeste eragiten dion panorama sozial batean, eta sindikatuen eta enpresaburuen arteko desadostasunak hainbeste eragiten dien gizarteeta lan-harremanen erdian, zure Jaurlaritzak desagertuta jarraitzea, eta gizarte-eragileei ezer esatekorik gabe jarraitzea, ezta sozialistok legealdi osorako gizarte- eta lan-programa bat eskuera jarri dizugunean ere. Eta oso ulergarria da, lehendakari jauna, ez zuk ez zure Jaurlaritzak interes txikienik ez izatea Elkarrizketa Sozialaren Mahaiari bultzada berria emateko aurreko etapa sozialistaren esperientzia guztiz positiboa luzatuz. Oso ondo ulertzen dugu. Zaila zen gizarte -eragileei azaltzea Rayoren Gobernua aplikatzen ari zen herstura-politika porrokatu berberak aplikatuko zenituztela Euskadin, eta irizpide berekin. Zaila zen Elkarrizketa Sozialaren Mahaia deitzea solaskideei esateko 1.100 milioi euro baino gehiagoko murrizketa egingo zenutela, eta horrek erdia baino gehiago murriztuko zuela enpleguaren programa, herena murriztuko zuela etxebizitzarena, eta bostena murriztuko zuela gizarte-zerbitzuetara bideratutakoa –lehenengo aurrekontuaz ari gara–. Eta zer esanik ez lehiakortasunera, berrikuntzara, ikerketara eta industria-sustapenera bideratutako programetan aurreikusten zenituzten murrizketa gogorrak. Oso ondo ulertzen dugu ezinezkoa zela sindikatuei eta enpresaburuei deitzea azaltzeko zein izango ziren zuen lehenengo aurrekontuak, azkenean baztertu behar izan zenituztenak. Hori dela eta, logikoa zen zuek ez ikusiarena egitea enpleguaren egoera okerrera zihoanean, Rajoyren Gobernuak egindako lan-erreforma herrialde honetan txikizioa egiten ari zenean, eta lan-harremanak gaiztotzen ari zirenean, 300.000 euskal langile baino gehiago erabateko ziurgabetasun juridikora eramanez beren hitzarmenen etorkizunari zegokionez. Baina ez da batere logikoa zuk eta zure Jaurlaritzak egin behar izan dituzuen irizpide berriak eta politika berria kontuan hartuta; izan ere, zure Jaurlaritzak ulertu egin du, paperean gutxienez, herstura-politika bortitzak bideraezinak direla, eta gurekin adostu behar izan duzue, ziurrenik premia bertute bihurtuz, autogobernuak ematen dizkigun tresnekin herrialde honetan eraiki ahal izan dugun ongizate-eredua defendatzeko. Zuk eta zure Jaurlaritzak, zuen politikei egin behar izan zenieten osoko zuzenketaren ondoren, lehen onartu nahi ez zenutena eta guk eskatzen genuena onartu beharra izan zenuten, hots, politika antiziklikoak jarri behar zirela martxan eta apustu irmoa egin behar zela ekonomia eta enplegu-sorrera sustatzearen alde. Laburbilduz, aurreko Jaurlaritzak martxan jarritako politika ekonomiko eta sozialetara itzuli behar izan zenuten, eta gaur aurkeztu diezaiekezue sindikatuei eta enpresaburuei bestelako ibilbide-orri bat, biei aukera ematen diena krisiari elkarrekin aurre egiteko politika berrietan parte hartzen jarraitzeko –horixe egin zuen Jaurlaritza sozialistak bere agintaldia hasi zuen une beretik–. Izan ere, Jaurlaritza hark –herrialde honek Estatutua onartu zenetik izan duen lehenengo jaurlaritza guztiz ezkertiarra– hasiera-hasieratik ulertu zuen solaskide sozialekiko akordioa indar ekonomikoen eta sozialen arteko oreka-elementu bat dela, eta ezin dugula galdu. Eta ulertu zuen, halaber, elkarrizketa sozialaren ordezko aukera langileei botere ekonomikoak inposatzea besterik ez dela, eta hori da Espainiako beste erkidego guztietan gertatzen ari dena baina Euskadin gertatzea nahi ez duguna; eta, bide batez esanda, Euskadin jada hasi dira entzuten negoziazio kolektiboa zuzenean edo zeharka zalantzan jartzen duten mezu kezkagarriak. Eta gogorarazi nahi dut, gainera, elkarrizketa hark bere fruituak eman zituela, eta aurreko etapan martxan jarri ziren neurri ekonomiko eta sozial handien oinarri izan ziren akordio garrantzitsuak ahalbidetu zituela; hasteko, krisiaren aurkako neurriak eta +Euskadi 09 neurri-paketea, legealdiaren hasieran legez onartu zirenak, eta, gero, prestakuntza-planei eta enplegua sortzeko planei buruzko beste akordio batzuk, aurrekoak bezain garrantzitsuak. Neurri horiek guztiek sendotu eta indartu egin zuten krisiak aurkako norabiderantz bultzatzen gintuenean sozialistok aldeztu genuen eredu ekonomiko eta soziala. Hori dela eta, legealdia hasi zenetik Talde Sozialistak behin eta berriz eskatu du elkarrizketa sozialari berrekitea. Harrigarria bada ere, gure saiakerek jaso duten erantzun bakarra izan da luzamendutan ibiltzea, eta azkenean entzun dugu sindikatu jakin batzuk ez dauden elkarrizketa sozial batek porrot egingo duela. Eta hori ez dugu guztiz ulertu. Ez dugu ulertzen krisi-garai batean baliagarria izan zena ez izatea orain, krisiak hor jarraitzen duenean, eta ez dugu ulertzen zergatik ez diren posible Euzko Alderdi Jeltzalearen jaurlaritza batekin jaurlaritza sozialistarekin posible izan ziren akordio sozialak. Dena den, lehendakari jauna, duela egun gutxi esan duzu saiatuko zarela, eta guk hitza hartzen dizugu. Baina, horretarako, jakin nahi dugu ea zure Jaurlaritzak baduen asmorik beste administrazio batzuekin eta eragile ekonomiko eta sozialekin Ekonomiaren Susperraldiaren eta Enpleguaren Esparru Programa osatzeko eta indartzeko neurriak hitzartzeko aukera emango duten ekimenak bultzatzeko. Eta ea horretarako Elkarrizketa Sozialaren Mahaia deitzeko asmoa duzun, zeregin honekiko konpromisoa onartzen duten eragileekin ekimen gehiago partekatzeko eta antolatzeko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3604 |
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Bixen Itxaso González Euskal Sozialistak taldeko legebiltzarkideak lehendakariari egina, Ekonomiaren Susperraldiaren eta Enpleguaren aldeko 2014-2016 Esparru Programa osatzeko hartu beharreko neurriei buruz | Gracias, señora presidenta. Itxaso jauna, errespetatzen dut zuek Jaurlaritza sozialistaren etapa etengabe aldarrikatu behar izatea. Eta ulertzen dut, halaber, zuk kontakizun bat egin nahi izatea; baina nik beste kontakizun bat ere aipatu nahi dut tribuna honetan. Dena den, Itxaso jauna, erabat ados nago zurekin beste administrazio batzuekin eta eragile ekonomiko eta sozialekin batera egin behar dela lan Ekonomiaren Susperraldiaren eta Enpleguaren aldeko Esparru Programa ahalik eta eraginkortasun handienez aplikatzea bermatzeko. Izan ere, Itxaso jauna, helburu hori berariaz jaso nahi izan dugu Eusko Jaurlaritzak joan den urtarrilaren 28an, Euzko Alderdi Jeltzaleak eta Euskadiko Alderdi Sozialistak aldez aurretik adostuz, onartu zuen enplegu-planeko zenbait ataletan. Lau paragrafo aipatuko dizkizut adibide gisa: "Enplegua konpromiso global bat da; hura garatzeko, euskal erakunde guztiek elkarren osagarri izan behar dute, eta lankidetzan aritu behar dute"; "Elkarrizketaren kulturak eta itun sozialak erabakigarriak izan behar dute enpleguari eusten laguntzeko"; "Erakundeen kooperazioa eta lankidetza publiko-pribatua sustatu behar dira enplegu gutxiago suntsitzeko"; eta "Enplegu-plana malgua eta irekia da; politika- eta erakunde-mailan ituntzeko konpromisoa dakar, eta beste eragile batzuen konpromisoekin bat etortzea". Filosofia hori, Itxaso jauna, eta ituntzeko konpromisoa agerian daude Jaurlaritzak onartutako dokumentu osoan zehar. Jaurlaritza honen ibilbidearen lehenengo egunetik, zuk hemen beste zerbait kontatu baduzu ere, egitateekin erakutsi dugu ituntzeko eta akordioetara iristeko borondatea. Izan ere, duela hiru aste onartu genuen esparru-programak aurrekariak ditu. Lehenengoa 2013ko martxoaren 18koa da, duela hamaika hilabetekoa (zuk miniplan deitu diozuna). Une hartatik, Eusko Jaurlaritzak ituntzeko borondatea erakutsi zuen. Hala, enpleguaren aldeko txoke-plan bat onartu genuen, eta beste erakunde batzuen eta eragile ekonomiko eta sozialen ekarpenak jasotzeko prest zegoen, Itxaso jauna. Martxoaren 18an bertan, plan horren kopia bat bidali nien neronek hiru lurralde historikoetako ahaldun nagusiei, ordezkagarritasun handiena duten sindikatuetako arduradun gorenei eta Confebaskeko presidenteari. Gutun hartan, enpleguaren aldeko txoke-planari buruz zituzten iritziak eta ekarpenak eskatzen nizkien. Aurtengo urtarrilean onartu dugun enpleguplanak barnean hartu ditu jasotako ekarpenak, hel- buru batekin: hura martxan jartzen esku hartu duten eragile guztien konpromiso politikoarekin, instituzionalarekin eta ekonomiko eta sozialarekin bat egitea. Erakundeek ituntzeko konpromiso hori agerian geratu zen, orobat, Ekonomiaren Susperraldiaren eta Enpleguaren aldeko Erakunde Arteko Mahaia deituz, zeina 2013ko maiatzaren 8an bildu baitzen Lehendakaritzan; lan-bilera hartan, hiru ahaldun nagusiak eta Eudeleko presidentea –euskal udalak ordezkatuz– izan genituen. Mahai haren helburua izan zen baterako lan bat egitea tokiko eta eskualdeko 37 enplegu-plan martxan jartzeko, baita enplegua sustatzen duten inbertsio publikoko proiektuak elkarrekin aktibatzea ere. Bilera haren emaitza gisa, 2013ko irailaren 30ean ekonomia suspertzeko akordio instituzionala sinatu zen, eta hark aukera eman du hiru lurralde historikoetan 180 milioi euroko inbertsio publikoak abiarazteko. Esan nahi dut akordio hori posible izan zela irailaren 12an Espainiako Gobernuarekin beste bat sinatu ondoren iazko (2013) eta aurtengo (2014) ekitaldietarako defizit- eta zorpetze-mugak finkatzeko. Horrez gain, foru-aldundiekin ere lankidetzarako esparru-akordio bat sinatu dugu euskal ekintzailetzasistema bat garatzeko. Eta hirugarrenik, Itxaso jauna, zenbait udal proiektu onartu eta abiarazi dira tokiko enplegu-planak bultzatzeko. Aste honetan bertan aurkeztu da Donostian hitzartutako akordioa, lau erakunde publikoren parte-hartzearekin. Adostasun politikoa ere erraztu dugu. Iazko maiatzaren 21ean, alderdi politikoen mahaia bildu genuen Lehendakaritzan, helburu berarekin: jarrerak hurbiltzea eta akordioak lortzea, Itxaso jauna. Hori zen bilera haren arrazoietako bat. Bilera hartan, bat etorri ginen egoeraren diagnostikoan, eta bost herrialde-adostasun nagusi proposatu genizkien alderdi guztiei; gaur egun, proposatutako bost adostasun haietatik lau aurrera atera dira. Bosgarrena bidean da, eta gure konpromisoa da aurten bertan lortzea. Konpromisoaren eta itun politikoaren emaitza ere agerian geratu zen joan den irailaren 16an Euskadiko Alderdi Sozialistaren, Euzko Alderdi Jeltzalearen eta Jaurlaritzaren artean sinatutako akordioan (zuk aipatu duzuna); akordio horren helburua da Euskadi modernoagoa, solidarioagoa, jasangarriagoa eta lehiakorragoa lortzea. Hain justu, Ekonomiaren Susperraldiaren eta Enpleguaren aldeko Esparru Programa, datozen hiru urte hauetarako 6.475 milioi euro eman zaizkiona, akordio horren ardatz nagusietako bat da. Bide horretan, Itxaso jauna, arlo publikoan eta pribatuan ituntzeko gaitasuna ere erakutsi dugu. Izan ere, gogoraraz dezakegu hitzarmenak sinatu ditugula hamar finantza-erakunderekin eta elkarrekiko bermearen bi baltzurekin, enpresa txiki eta ertainen eskura guztira 600 milioi euroko finantzaketa-lerroak eta abalak jartzeko. Eta beste adibide batzuk dira lehiakortasun industriala indartzeko definitutako 14 ekintza-lerroak, espezializazio adimendunaren RIS3 programa diseinatzea, lanbide-heziketaren estrategia berria eta euskal enpresa nazioarteratzea bultzatzea. Eragile ekonomiko eta sozialekiko konpromisoak ere emaitza onak eman ditu, eta badakizu, Itxaso jauna. Joan den abenduaren 23an, Kontseilu Ekonomiko eta Sozialak –organo horretan daude ordezkatuta sindikatuak eta enpresa-elkarteak– enpleguplanari egin dizkion 25 gomendioak jasotzen dituen dokumentua jaso genuen. Gomendio horiek aintzat hartu dira, eta joan den urtarrilaren 28an onartutako planean sartu dira, duela egun batzuk Kontseilu Ekonomiko eta Sozialak berak dagokion legebiltzarbatzordean adierazi duenez. Zuk berariaz aipatu duzu elkarrizketa soziala, eta badakizu zer ekimen hartu zuen Eusko Jaurlaritzak Lan Harremanen Kontseiluaren bidez. Iazko uztailaren 4an eta 5ean, zenbait bilera egin genituen, enpresaerakundeekin eta sindikatuekin pribatuki izan ditugun guztien ondoren; zenbait lan-bilera egin genituen hitzarmenen aurreraeraginaren amaieraren aurrean. Eta azken emaitza ez bazen guk nahi genuena izan, Itxaso jauna, ez zen izan –eta badakizu– Jaurlaritzaren ahalegin eta konpromisorik ezagatik. Beraz, borondate eta konpromiso argia erakutsi ditugu itunarekin eta akordioarekin, eta eutsi egingo diegu. Zaude ziur. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3605 |
10 | 67 | 21.02.2014 | ITXASO GONZÁLEZ | SV-ES | Interpelazioa, Bixen Itxaso González Euskal Sozialistak taldeko legebiltzarkideak lehendakariari egina, Ekonomiaren Susperraldiaren eta Enpleguaren aldeko 2014-2016 Esparru Programa osatzeko hartu beharreko neurriei buruz | Eskerrik asko, lehendakari jauna, zure azalpenengatik. Ulertuko duzu zer zailtasun dugun gauzak planteatzeko. Eztabaidaren uneren batean kontra-argudio gisa ematen baduzu ez genuela egin Jaurlaritzan egon ginenean, eta orain, Jaurlaritzan egon ginenean egin genituen gauzak planteatzen ditugunean planteatzen badiguzu haiek aldarrikatu egiten ditugula, bada, denerako gaitasungabetze bat bezala da ia. Guk hori egiten genuen; Jaurlaritza sozialistak elkarrizketa soziala bultzatu zuen, gaur egun dauden zailtasun berak egonik. Dakizunez, lehendakari jauna, Kontseilu Ekonomiko eta Sozialak, zuzendu diren beste gauza batzuen artean, planari jartzen zion eragozpenik handienetako bat zen, hain justu, eragile ekonomiko eta sozialek ez zutela esku hartzen. Badakizu zer garrantzi duen itun sozialak denbora eta leku orotan, eta are gehiago bizitzen ari garen garaian. Badakizu, benetan, elkarrizketa eta itun soziala, uneoro garrantzitsuak izanik, orain, aurreraeraginaren amaierarekin hasi den egoeran, lan-erreformaren alderdi negatibo guztiekin, inoiz baino beharrezkoagoak direla. Eta, espazioaren gainetik hegan bazabiltza ere, Jaurlaritzak egin dituen bilerak zure lanaren zati dira. Tira, ziurtzat jotzen dugu zure denbora zeregin hauetan ematen duzula, eta espero dugu bere fruituak emango dituela. Baina funtsezkoena, ekonomiaren susperraldiaren eta enpleguaren aldeko akordio hau aurrera eramateko guk planteatzen duguna, da eragile ekonomiko eta sozialen parte-hartzea behar dela ezinbestean legitimoa izan dadin, benetan zerbait hitzartua izan dadin, hau dena aurrera aterako duen zerbait izan dadin, aldez aurretik jakinik hau ez dela panazea, bai ordea eredu bat. Bestalde, lehendakari jauna, guk hitza hartzen dugu, baina gure hurbileko historian dauden aurrekariek ez digute laguntzen, nolabait esatearren, sinesgarritasun hori indartzen. Legealdi honetan, gai hauetaz hitz egin dugu, eta, nolabait, zailtasunez hitz egin da, baietz, ezetz… Baina, egia esan, gaur-gaurkoz helburu horrek bete gabe jarraitzen du. Eta badakigu –denok dakigu, estrategia sindikal horiekin ados egon edo ez– horren guztiaren atzean jarrera bat dagoela, eta zilegi da, baina helburu hau eta misio hau blokeatzen ditu. Guk esaten dizugu, lehendakari jauna, ideiez gain borondatea ere behar dela. Borondatea dagoen tokian, bide bat dago, eta zuk ekin diezaiokezu bide horri. Bestalde, ez dut antzinarora jo nahi, baina gobernu nazionalistak izan diren aurreko denboraldietan ere ez da elkarrizketarik eta itun sozialik egon. Beraz, aurrekari horiekin –memoria arma bat eta funtsezko tresna bat baita adimena erabiltzeko–, hori guztia gogoraraziko dugu hau esateko: "Tira, hitzak baino zerbait gehiago eta bileraz jositako agenda bat baino zerbait gehiago behar dugu". Helburuak nahi ditugu; ikusi nahi dugu bultzada bat dagoela benetan, eta filiazioa handitzea edo beste edozein helburu legitimo bilatzen dituzten baina hain garrantzitsua eta hain lehentasunezkoa den gauza hau oztopatzen duten estrategia horien gainetik dagoela: itun eta elkarrizketa soziala bilatzea akordio hori aurrera eramateko, eta gainerako guztia. Negoziazio kolektiboa…, tira, azaltzeko luzeak liratekeen gauza guztiak, badakizu. Hori dela eta, Talde Sozialistak eskatzen dizu, lehendakari jauna, konpon ditzazula hori aurrera eramatea eragozten duten planteamendu horiek, edo itun eta elkarrizketa soziala aurrera eramatea eragozten duten horiek, eta zoaz aurrera erabakitasun osoz. Besterik ez. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3606 |
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Bixen Itxaso González Euskal Sozialistak taldeko legebiltzarkideak lehendakariari egina, Ekonomiaren Susperraldiaren eta Enpleguaren aldeko 2014-2016 Esparru Programa osatzeko hartu beharreko neurriei buruz | Eskerrik asko, legebiltzarburu andrea. Itxaso jauna, ados nago zurekin, eta atsegin handiz, gainera. Ados nago, eta aitortu egiten dut. Eusko Jaurlaritzak konprometituta jarraitzen du itunaren bidean sakontzeko; gertatzen dena da itun instituzionalean zein eragile sozial eta ekonomikoekiko elkarrizketan ez dela nahikoa Eusko Jaurlaritzaren borondatea; beste aldearen edo beste aldeen borondatea ere behar da. Eta, jakina, Eusko Jaurlaritzak bideratu egiten ditu oztopoak, eragile sozial eta ekonomiko batzuen arteko liskar legitimo batean. Berriro diot: Eusko Jaurlaritzak konprometituta jarraitzen du itunaren bidean sakontzeko. Jakitun gara, adibidez, enplegu-planaren ekimenen garapenean behar adina eta nahi duten erakunde eta eragile ekonomiko guztiak sartu behar direla. Oso gogoan dut kargua hartu nuen egun berean Ganbera honetan adierazi nuen ideia; esan nuen gure lehenengo konpromisoak lehentasunezkoa den horretan jartzen duela arreta, hots, ekonomia suspertzean, hazkundea eta enplegua berrabiaraztean. Konpromiso horrekin jarraitzen dut nik eta Eusko Jaurlaritzak. Jakitun gara erakunde publiko guztiek dutela lehentasun hori, eta uste dut eragile ekonomiko eta sozialen lehentasuna ere badela, eta horrek lankidetzarako eta ituntzeko jarrera harrarazi behar liguke guztioi. Zalantzarik gabe, Jaurlaritzaren aldez aurretiko jarrera eta ekintza erabatekoak dira. Ez naiz sartuko zer baldintza izan zituen aurreko Eusko Jaurlaritzak elkarrizketa sozialerako. Ez naiz sartuko, uste baitut, zuk beste zerbait esan duzun arren, desberdinak zirela, baita uztailaren 4ko eta 5eko jardunaldietan ere, eragile sozial eta ekonomiko horietako batzuen ekintza bati dagokionez. Elkarrizketa soziala garrantzitsua da, zalantzarik gabe; izan ere, Elkarrizketa Mahai horren zimenduak berreskuratzea Jaurlaritza honek urte honetarako duen helburu bat da. Zeuk esan duzu zure lehenengo hitzaldian, eta nik berretsi egiten dut. Baina ados egongo zara nirekin langabeziaren arazoaren urgentziak lanean jarraitzera behartzen gaituela Jaurlaritza. Enplegu-plana, ezer baino lehen, ekintza-plan bat da, eta ibiltzen jarraitzeko obligazioa eta ardura dugu –hala sentitzen dut nik–. Eta, hasi dugun bidean, gurekin etorri nahi duten indar guztiak batuko ditugu; gogotik bilatuko ditugu haien konplizitatea eta erantzukidetasuna. Horixe egin dugu hilaren 11n, eta azken datu bat aipatuko dut: hiru foru-aldundiek erakunde arteko plan bat onartu dute ekintzailetza babesteko. Estatuko Administrazioarekin horrela egitea planteatu dugu, gazteen bermea delakoari lotutako programak eta Euskadiri Europako programetatik egokitzen zaizkion funtsen kudeaketa bultzatzeko. Eragile ekonomiko eta sozialekin ere horrela egingo dugu. Planak berak adierazten duenez –eta hitzez hitz esango dut–, "Jaurlaritzaren konpromisoa da Kontseilu Ekonomiko eta Sozialarekin etengabe harremanetan egotea Enplegu Planaren segimendua eta gauzatzea egiaztatzeko eta elkarrekin egiteko, eta, azken batean, baterako ebaluazio horren ondorioz plan hori eraldatzeko eta hobetzeko". Gainera, aste honetan, sindikatuen eta Jaurlaritzaren arteko elkarrizketen berri izan dugu komunikabideen bidez. Eragile ekonomiko eta sozialekin ituna egitea gure politikaren funtsezko zutabea da. Elkarrizketa soziala, Itxaso jauna, funtsezko elementua da, bai; helburu nagusitzat enpresaren egonkortasuna sortzea duten lan-akordioak garatzeko baldintzak ahalbidetu behar dira. Iaz, euskal enpresen ia erdiak etekinik lortu gabe itxi zuen ekitaldia. Haietako askok ahalegin handia egin dute pertsiana zabalik mantentzeko eta enpleguari eusteko; hori dela eta, Eusko Jaurlaritzak errepikatzen du gure ateek zabalik jarraituko dutela elkarrizketa eta itun soziala bultzatzeko, eta horretan jardungo dugu. Lortu nahi dugun egoera hori iristen ez den bitartean, ordea, Jaurlaritzak aurrera jarraituko du, eta bidean izango ditugu gurekin etorri nahi duten eragile ekonomiko eta sozialak, eta horretarako ere lan egingo dugu. Alde horretatik, ziurtatuta dago bertan izango direla eta parte hartuko dutela prestakuntza- eta enplegu-ekimenak martxan jartzeko tresna garrantzitsuenetan, hala nola Lanbiden. Itun sozialak –eta honekin bukatzen dut, Itxaso jauna– jarduerari eta enpleguari eusteko, inbertitzeko eta aukera berriak sortzeko behar den konfiantza ahalbidetzen du, eta Eusko Jaurlaritza beti egongo da konprometituta helburu horrekin. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3607 |
10 | 67 | 21.02.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Alokabidek kudeatutako babes ofizialeko etxebizitzak erregulatzen dituen araudian zenbait aldaketa sartzeko aukerari buruz | Eskerrik asko, presidente andrea. Lehendakari jauna, sailburuak 2010eko azaroaren 3an emandako aginduari buruz galdetu nahi nizuke. Alokabidek kudeatzen duen etxebizitza-parke publikoari aplikatzen zaion aginduaz ari naiz eta Alokabiden eta gainerako araudian izan daitezkeen aldaketez, horiek perfekzionatzeko eta azken aldian izan diren bidegabekeria batzuekin amaitzeko. Hain zuzen ere, elkarte batzuek eta babes ofizialeko etxebizitza horien onuradun eta erabiltzaileek ere eskatu dituzte aldaketa horiek. Badirudi Jaurlaritza agindu bat egiten ari dela, 2014ko urtarrilaren 1etik atzeraeraginezko ondorioak izango lituzkeena. Hain zuzen, agindu horren edukiari buruz galdetu nahi genizuke: zer aldaketa egin nahi dituzuen eta zer gauza berri sartu nahi dituzuen agindu horretan; zer gauza aldatuko diren; aldaketa horiek zenbaterainokoak izango diren; maizterren zer eskaera beteko diren; zein iruditzen zaizkizuen arrazoizkoak, zein ez zaizkizuen iruditzen arrazoizkoak eta, beraz, ez dituzuen onartuko. Badirudi sailburuordea plataformekin eta herritarrekin elkartu zela gaiari buruz hitz egiteko. Galdera batzuk egin nahiko genizkizuke Jaurlaritzak gai honi buruz zer iritzi duen eta zer egiteko asmo duen jakiteko. Beraz, horri buruz galdetu nahi nizuke. Alokabidek martxan jarri ditu etxegabetzeaginduak? Eta jarri baditu, geldiaraziko dituzue? Jaurlaritza saiatuko da martxan jarri diren –jarri badira– etxegabetze-prozedurak geldiarazten? Ondoriorik gabe utziko dituzte etxegabetzeak direla-eta Alokabideri egindako eskaera judizialak? Zer kasutan? Onuradunen diru-sarrerak arinago berrikusteko bitartekoak jarriko dira, hartara, ordaintzen duten errenta –beherantz, noski– berrikusi ahal izateko? Hau da, epeak laburtuko dira berrikuspenak azkarrago eta arinago egiteko, alegia, onuradunen diru-sarrerak berrikusteko, eta, horren ondorioz, ordaintzen dituzten errentak lehenbailehen murrizteko epeak laburtuko dira? Bermatuko da etxebizitza-errentek ez gainditzea maizterren diru-sarreren % 30? Zifra horiek aldatuko dira? Muga horiek aldatuko dira? Eta zer aldaketa egingo dira? Errentarekin batera, komunitate-tasa eta -gastu finkoak ere kontuan hartuko dira, horien guztien batura ez dadin izan onuradunaren diru-sarreren % 30 baino altuagoa, alegia, kontuan hartuko dira maizterrek ordaintzen dituzten gastu finkoak eta tasak? Babes ofizialeko etxebizitzetako maizter guztiak OHZ ordaintzetik salbuetsiko dituzue, edo salbuestea proposatuko duzue? Maizterrek komunitate-gastuen kudeaketan zuzenean parte hartzeko mekanismoak ezarriko dituzue, bistan denez, gastu horiek murriztu ahal izateko, kasu askotan oso altuak omen dira eta? Elkarte eta maizter batzuek eskaera hori egiten dute, eta, gure ustez ere, arrazoizkoa da maizterrek komunitategastuen kudeaketan zuzenean parte hartzea eskatzea. Alokabideren maizterrei aukera emango diezue Eusko Jaurlaritzak ematen duen etxebizitza-laguntza osagarria jaso ahal izateko? Babes ofizialeko etxebizitzak saltzeko oinarrizko prezioa berrikusteko asmorik baduzue, ikusirik, azken urteetan, gainbehera ikaragarria izan duela higiezinen balioak eta, hain zuzen, prezio hori erabiltzen dela alokairuko errenta zehazteko? Baduzue asmorik truke-mekanismoren bat martxan jartzeko? 2013ko abenduaren 12ko 2/2013 agindua aldatzeko asmorik baduzue? Tira, gauza horiei guztiei buruz galdetu nahi dizut: zer asmo dituen Jaurlaritzak, zuen ustez zer den onargarria eta zer ez den onargarria. Edonola ere, gure ustez, Alokabidek kudeaturiko babes ofizialeko etxebizitzetan hobekuntzak egin daitezke oraindik ere, eta espero dugu Jaurlaritza prest egongo dela hobekuntza batzuk egiteko, krisi ekonomikoa eta gizarte-murrizketak direla-eta hainbatek ordaintzeko duten ezintasunaren ondorioz sortutako bidegabeko egoerak eta zorigaitz pertsonal eta familiarrak alde batera uzteko –horien artean, etxegabetzeak–. Izan ere, krisi ekonomikoaren ondorioz, hainbat jende, hainbat familia, oso egoera larrian daude, eta Jaurlaritzari galdetu nahi diogu zer asmo duen, zer egin daitekeela uste duen, eta etorkizun hurbilean zer egingo duen azken garaian sortu diren bidegabekeria batzuk zuzentzeko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3608 |
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Alokabidek kudeatutako babes ofizialeko etxebizitzak erregulatzen dituen araudian zenbait aldaketa sartzeko aukerari buruz | Eskerrik asko, legebiltzarburu andrea. Maneiro jauna, Eusko Jaurlaritzak neurriak hartu ditu dagoeneko babes ofizialeko etxebizitzen araudia aldatzeko eta eguneratzeko. Hasteko, argi utzi nahi dut, neurri horiei esker, gaur egun, Euskadin, berme bikoitza dugula: lehenik eta behin, alokairu-errentek ez dute gainditzen dirusarreren % 30, eta, bigarrenik, gerora sortutako ordainezintasunagatiko etxegabetzeak saihesteko mekanismoak ditugu. Hasteko, Euskadiko araubide juridikoa azaldu nahiko nizuke, labur. 2008ko martxoaren 4ko 39/2008 Dekretuak Euskadiko babes publikoko etxebizitzen araubide juridikoa zehazten du, hau da, oinarrizko esparru juridikoa ezartzen du, eta aginduen bidez garatzen dira haren edukiak. Agindu horietako bat da aipatu duzun 2010eko azaroaren 3koa, hain zuzen, errentamendu-kontratuei gehienez aplikatzen zaizkien errentak arautzen dituena. Agindu horrek eragina du babes ofizialeko etxebizitzak errentamendu babestura bideratzen dituzten sustatzaile publikoetan nahiz pribatuetan. Gaur egun, alokatzaile guztiek bete behar dute 2010eko prezioei buruzko agindu hori, eta, aldi berean, aginduak zehazturiko gehienezko errenta ordaintzea eska dezakete. Baina etxebizitzaren jabeak ere arauan ezarritakoa baino errenta baxuagoa kobratzea eska dezake. Hain zuzen ere, Eusko Jaurlaritzak horixe erabaki du bere etxebizitza-parkeko etxebizitzei dagokienez. Maneiro jauna, gu ere konturatzen gara –eta, funtsean, bat nator zure eskaerarekin– etxebizitzaren arazoa jadanik ez dela arazo ekonomikoa, baizik eta soziala. Hori kontuan izanik, Eusko Jaurlaritzak bi jarduera-lerro jarri ditu martxan gaur egungo egoera ekonomikoak sorturiko ondorioak arintzeko. Eta horiek azaldu nahi nizkizuke. Lehenik eta behin, 2013ko abenduaren 12ko 2/2013 Agindua aipatu behar da –duela bi hilabete eskasekoa–, Etxebizitza sailburuordearena, Alokabidek kudeaturiko etxebizitza-parkeko errenten kalkuluan ezohiko neurriak aplikatzeari buruzkoa. Gerora sorturiko arazoen ondorioz egoera ekonomiko kritikoan dauden maizterrei zuzenduriko neurriak dira. Agindu horren helburua da neurri esanguratsuan eta iraunkorrean diru-sarrerak murriztu zaizkienen errenta gutxitzea. Errenten aldi baterako murrizketa hori jaso ahal izateko, maizterrek baldintza hauek bete behar dituzte: errentamendu-kontratua sinatu zutenetik sei hilabete baino gehiago pasatzea; errenta gaur egun dituzten diru-sarrerak baino % 30 altuagoa izatea; murrizketa horrek ez izatea zerikusirik administrazio publikoen laguntzaren bat itzultzeko obligazioarekin; egiaztaturiko eta gerora sorturiko egoera baten ondorioz errenta ez ordaintzea edo ez ordaintzeko arriskuan egotea; aurrez ekintza judizialik martxan jarri ez izana –alegia, errenta ordaindu gabe sei hilabete baino gehiago ez pasatzea–, eta bestelako kontratuzko ezbetetzerik ez izatea (adibidez, erabilera desegokia, okupazio bidegabea edo bestelako egoera gatazkatsuren bat). Bigarrenik, Maneiro jauna, 2014ko urtarrilaren 24ko 1/2014 Agindua aipatu behar da –duela hilabete eta erdikoa–, etxebizitza-sailburuordearena, Enplegu eta Politika Sozialen Saileko etxebizitza-parkeko alokairu-errentei buruzkoa. Agindu horren arabera, etxebizitza-parke publikoko errenta batek ere ez du izan behar bizikidetza-unitatearen diru-sarreren % 30 baino altuagoa. Neurri hori izaera unibertsalarekin aplikatuko da. Agindu horren bidez, guztiz bermatuta geratzen da Eusko Jaurlaritzak kudeaturiko etxebizitza bat esleitzen zaion orok ez duela ordainduko errenta gisa bere diru-sarrera haztatuen % 30 baino gehiago. Eta zuk egindako galderari erantzunez, aipaturiko bi jarduera horien bidez, gerora sorturiko ordainezintasunak eragindako etxegabetze hipotetiko oro saihesten da, Garrantzitsuena errepikatuko dut, argi geratzea nahi baitut, gaur egun, Euskadin, berme bikoitz hori dugula: alokairu-errenta ez da diru-sarreren % 30a baino altuagoa eta ez dago gerora sorturiko ordainezintasunak eragindako etxegabetzerik. Bestalde, zuk aipaturiko ondasun higiezinen zergari dagokionez, Eusko Jaurlaritzak beste bi neurri jarriko ditu martxan. Lehenengoa Enplegu eta Gizarte Politiketako sailburuak iragarri zuen –eta, bide batez, agur bat bidali nahi diot– Legebiltzar honetako batzordean 2013ko abenduaren 17an egindako agerraldian. Hala, Alokabideren administrazio-kontseiluaren hurrengo saioan erabakiko da sozietate publiko horrek –Alokabidek– ordainduko duela bere jabetzako etxebizitzen ondasun higiezinen gaineko zerga. Bestalde, ASAP (Alokairu Soziala Arrazoizko Prezioan) programako errentamendu-kontratuen klausulak aldatu egingo dira, jabeek ordain dezaten zerga hori, Bizigune programan egiten den gisan. Bi neurri horiek hartu ondoren, alokairuko etxebizitzen parke publikoko etxebizitza bat esleitzen zaion inork ere ez du ordaindu beharko ondasun-higiezinen zerga, eta jabearen obligazioa izango da hori. Zuk aipaturiko trukerako aukerei dagokienez, Eusko Jaurlaritza lanean ari da malguago jokatzeko eta, bizikidetza-unitateen beharrak eta gure aukerak aldatzean, beste etxebizitza-mota batera aldatzeko aukera izateko. Hain zuzen, helburu hori jasotzen da 2013-2016ko Etxebizitza Plan Zuzentzailean, eta pixkanaka aplikatuz joango da, behar diren baliabideak eskura ditugun neurrian. Azkenik, erkidegoko gastuei dagokienez, Alokabideko eta Enplegu eta Gizarte eta Politika Sozialen Saileko maizterrek ordaintzen dituzte, Eusko Jaurlaritzaren etxebizitza-parke publikoa martxan jarri zenetik egin den moduan. Eta, erkidego-gastuen gai horri dagokionez, uste dut gogoratu behar dela, gaur egun, Alokabidek 6.000 etxebizitza kudeatzen dituela, eta guztira 400 jabekideen erkidego, gutxi gorabehera. Edonola ere, Eusko Jaurlaritzak gaur egungo eredua eta egin daitezkeen hobekuntzak aztertuko ditu. Berriz diot: Eusko Jaurlaritzak etxebizitza-plan zuzentzaile bat du, eta plan horretan, proposatutako neurri berriak sartu ahal izango dira. Ondo konturatzen gara gaur egungo parke publikoko etxebizitzen maizter asko zer egoeratan dauden, eta, krisiak eragindako beharrizan-egoera horiei erantzuteko, Enplegu eta Gizarte Politiken Sailak hartuak ditu dagoeneko aipatutako neurriak. Eta, halaber, beharrezko direnak hartzen jarraituko du, berriz diot, eskura dituen aukeren arabera. Maneiro jauna, gizartearekiko konpromisoz jokatzen dugu. Irmoki bultzatuko dugu etxebizitzen alokairua, eta lehentasunezko kolektiboek etxebizitza bat izatea. Halaber, konpromisoa hartua dugu aurrekontu-baliabideak eta gaur egungo etxebizitzen parke publikoa modu eraginkorragoan kudeatzeko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3609 |
10 | 67 | 21.02.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Alokabidek kudeatutako babes ofizialeko etxebizitzak erregulatzen dituen araudian zenbait aldaketa sartzeko aukerari buruz | Bai, eskerrik asko, presidente andrea. Eskerrik asko, lehendakari jauna. Uste dut, kasu honetan, egindako galdera guztiei erantzun diezula edo erantzuten saiatu zarela, eta bihotzez eskertzen dizugu hori, asko kezkatzen gaituen gaia baita, milaka lagunek bizi baitute egoera hori, eta, krisiaren ondorioz –haiek sortu ez zuten krisi baten ondorioz–, oso egoera larrian baitaude; beraz, botere publikoak hor daude edo hor egon beharko lukete egoera horiek arintzeko ahal diren neurri guztiak hartzeko. Hala bada, zuen ustez egokiak diren zenbait neurri aipatu dituzu. Nire ustez, bada beste guztien gainetik dagoen bat, hau da, horrelako etxebizitza baten onuradun den oro etxegabetu dezaten saihestea. Nire ustez, horrek izan beharko luke Jaurlaritzaren lehentasuna. Hainbat kolektibok esan digute dagoeneko martxan jarri dela etxegabetzeren bat, eta, noski, gai hori hona ekar dezagun eskatu digute, Jaurlaritzari eskatzeko etxegabetze horiek aurrera eraman ez daitezen. Agian, zehatzago azaldu beharko zenuke onuradunen, maizterren, diru-sarrerak berrikustearen gai hori. Berrikuspen arinagoa –nolabait esateko– eta ahalik eta epe laburrenean, ordaintzen duten errenta ere azkar murriztu ahal izateko, eta sei hilabete edo urtebete itxaron behar ez izateko. Uste dut horri ez diozula erantzun, hau da, berrikuspena ahalik eta epe laburrenean egiteko aukera ez duzu aipatu, onuradunek ordaintzen duten errenta ere lehenbailehen murriztu ahal izateko, eta atzeraeraginezko ondorioak izateko aukerari buruz ere ez duzu ezer esan. Tasei dagokienez, hau da, maizterren ordainketen barruan erkidegoko tasa eta gastu finkoak sartzeari eta batura horrek haien diru-sarreren % 30 ez gainditzeari dagokionez, guk uste dugu aukera hori kontuan izan beharko litzatekeela, eta zuri ere onargarria iruditzen zaizun jakin nahiko genuke. OHZri buruz egindako galdera, bai, erantzun didazu. Agian, gauza bat argitzea eskatuko nizuke, maizterrek erkidegoko gastuen kudeaketan duten parte-hartze zuzenari buruz. Kasuren batean eskatzen dute gastu horiek berek egiteko aukera izatea, beren gain har ditzaketen gastuak direla uste dutelako edo, behintzat, guztiz beharrezkoak ez direla uste dutelako. Uste dut alde horretatik ere badagoela zer hobetua. Alegia, maizterrek erkidegoko gastuen kudeaketan zuzenean parte hartzeko aukera izatea. Jaurlaritzaren ustez, zer aukera dago horretarako? Maizterrek ere hori eskatzen dute. Gainerakoan, uste dut erantzun diezula nik egindako galdera guztiei. Ziur badela zer hobetua. Adibidez, zuk gogora ekarritako salbuespenezko neurriei buruzko 2/2013 Aginduari dagokionez, hainbat kolektibok eta maizterrek eskatzen dute iazko agindu hori zuzentzea; hain zuzen ere, maizter horien bizitza errazago egiteko zuzenketa teknikoak proposatzen dituzte. Ez daukat hemen proposamen-zerrenda osoa, baina uste dut horietako batzuk nahiko arrazoizkoak direla. Beraz, neurriak hartu dira, baina uste dut, beste neurri batzuk ere har daitezkeela. Horietako batzuk aipatu dizkizut, eta, noski, adi begiratuko diogu Jaurlaritzak gai honi buruz egiten duenari. Gure ustez, guztiz funtsezkoa da babes publikoko etxebizitzak behar gehien dutenei zuzenduta egotea. Nire ustez, Jaurlaritzaren lehentasuna izan beharko luke horrek. Eta, bide batez, gure ustez, etxebizitza guztiek alokairukoak izan beharko lukete, baina, edonola ere, okerren daudenei zuzenduta egon beharko lukete. Bizi dugun egoera ekonomikoa ulertu behar da, eta milaka euskal herritarrek bizi duten egoera ulertu behar da. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3610 |
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Alokabidek kudeatutako babes ofizialeko etxebizitzak erregulatzen dituen araudian zenbait aldaketa sartzeko aukerari buruz | Gracias, señora presidenta. Maneiro jauna, nire lehenengo hitzaldian azaldu dudan moduan, Enplegu eta Gizarte Politiketako Sailak dagoeneko hartu ditu neurriak krisi ekonomikoaren ondorioak arintzeko eta gerora sortutako zailtasunen ondorioz errenta ezin ordaintzeagatik martxan jarritako etxegabetze-prozesuak geldiarazteko. Berriz gaia aipatu didazunez, erantzun bera errepikatu dizut nik ere. Horretarako, neurri zehatzak jarriak ditugu martxan, esan bezala. Lehenik eta behin, berrikuspenaren eskaera egiten den unean egiaztatzen diren diru-sarrerak hartuko dira kontuan: errentaren berrikuspena eskatzen den unean egiaztatzen direnak, eta ez ekitaldi fiskal itxikoak. Hartara, diru-sarreretan murrizketa handia izan duten pertsona guztien diru-sarrera berrietara egokitutako errentak ezarriko dira. Eta ahalik arinen egingo da hori. Bigarren neurria: ordaindu gabeko zorrak dauden kasuetan, beharrezkoa izango da Alokabiderekin ordainketa-akordio bat sinatua izatea. Eta, dagoeneko, zazpiehun maizterrekin sinatu dira akordio horiek. Horrek erakusten du badagoela borondatea or- daintzeko zailtasunak dituzten erabiltzaileekin akordioetara iristeko. Hirugarren neurria: Eusko Jaurlaritzako parke publikoko etxebizitzen errentek bizikidetza-unitateen diru-sarrera haztatuen % 30 izango dute muga. Gaur egun, badago proportzionaltasun bat alokairura bideratutako kopuruaren eta errentaren artean. Halaber, bermatuta dago etxegabetzerik ez izatea. Eta Eusko Jaurlaritzak neurriak hartzen jarraituko du. Hala, batetik, 2010eko prezioen agindua aldatzea proposatuko da, prezioak gaur egungo errealitate ekonomikora eta gaur egungo merkatura egokitzeko, bai erosketari bai alokairuari dagokienez. Bistan denez, Maneiro jauna, zuk esandakoari erantzunez, beti dago zer hobetua kudeaketan nahiz aplikatzen den araudian. Dena den, gogoratu behar dugu, Ganbera honetan bertan, 2010eko prezioen agindua aplikatzeko proposamena egin dela, zenbait maizterrek ordaindu beharreko errenta altuei irtenbide bat emateko. Beraz, aitortu behar dugu tresna egokia dela, eta, neurri horri esker, pixkanaka, Eusko Jaurlaritzako parke publikoko etxebizitzen errentak jaisten ari direla. Eta jaitsiera hori are handiagoa izango da lehen aipatutako aginduak indarrean sartzen direnean. Dena den, horiek ere hobetuz joango gara. Bukatzeko, Maneiro jauna, legebiltzarkideok, Enplegu eta Gizarte Politiken Saila Alokabide sozietate publikoaren bidez egiten ari den lana goraipatu nahiko nuke. Alokabidek 11.000 etxebizitza baino gehiago kudeatzen ditu, eta inolako irabazi asmorik gabe egiten du kudeaketa hori, Legebiltzarreko talderen bati esatea gustatzen zaion moduan. Alokabideren asmo bakarra gizarte-konpromisoa da. Printzipio hori oinarri harturik, sozietate publikoa ahalegina egiten ari da, gizarte-alorraren bidez, ordaintzeko zailtasunen bat duen kasu bakoitza kudeatzeko. Gerora sorturiko arazo ekonomikoak dituzten familiei laguntza ematen ari da Alokabide. Irtenbideak ematen ari da pertsona horiek beren etxebizitzan jarraitu dezaten, errenta ordaintzeko zailtasunak izan arren. Maneiro jauna, Gobernu honek oso argi dauka pertsonen duintasuna funtsezkoa dela eta horretan oinarritu behar duela etxebizitza-politikak. Beraz, neurriak hartu ditugu eta hartzen jarraituko dugu pertsona guztiek etxebizitza bat izan dezaten bermatzeko. Gracias. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3611 |
10 | 67 | 21.02.2014 | MAEZTU PEREZ | EH Bildu | Galdera, Daniel Maeztu Perez EH Bildu taldeko legebiltzarkideak lehendakariari egina, uhin elektromagnetikoen inguruan | Eskerrik asko, presidente andrea. Egun on guztioi. Egun on, lehendakari jauna. Hainbat herritar, hainbat guraso arduratuta daude, eta arduratuta daude gehienbat uhin elektromagnetikoek edo eremu elektromagnetikoek euren osasunarengan eta euren seme-alaben osasunarengan sortarazi ahal dituzten ondorioengatik. Eta ardura hori dator hainbat ebazpenetan, Europako hainbat erakundetan onartutako ebazpenetan, esaten delako gaur egun hemen ditugun esposizio edo emisio mailak edo baloreak guztiz zaharkituta daudela. Bere garaian, 1999an, eta gero Estatu mailan 2001. urtean ezarritako araudian ezarri ziren baloreek soilik ondorio termikoak neurtzen zituztelako edo aurreikusten zituztelako, eta demostratuta dagoelako gaur egun, ondorio termikoez gain, ondorio biologikoak ere badaudela, alegia, pertsonen osasunarengan ondorioak sortzeko arriskua badagoela. Zuk telebistako programa batean esan zenuen –herritar baten galderari erantzunez– zure Gobernuak bat egiten duela ebazpen batekin, konkretuki Europako Kontseiluak emandako ebazpen batekin, eta legedian aztertzen ari zaretela lege babesle bat indarrean jartzea. Nahi dugu jakin zeintzuk diren benetan eman dituzuen urratsak arlo honetan. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3612 |
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Daniel Maeztu Perez EH Bildu taldeko legebiltzarkideak lehendakariari egina, uhin elektromagnetikoen inguruan | Eskerrik asko, legebiltzarburu andrea. Maeztu jauna, ondo dakizu Jaurlaritza gai honen jarraipen zehatza egiten ari dela. Neurriak hartu ditugu ebaluazio jarraitu bat egin ahal izateko eta neurriak hartuko ditugu baita arriskuak ekiditeko ere. Egoerak hala eskatuta, berme helburua dugu norabidea Jaurlaritzak ere. Gai honen inguruan arreta osoz jardun gara eta hori da eskatzen dudana guztioi nahiz eta jakin gizarte-kezka handi bat dagoela. Eusko Jaurlaritzak kontrol eta segimendu zehatzak egiten ditu aldian-aldian, erradiazio elektromagnetikoko mailak legeak ezarritako mugen azpitik egon daitezen. Maeztu jauna, galdera egitean bereziki azpimarratu duzu 1815 Ebazpena, eta esan behar dizut –ahalik eta erantzunik zehatzena ematearren– ebazpen bat, berez, gomendio bat dela. Ez dago atxikimenduprozedurarik. Berez, Europan inor ez zaio atxiki ebazpen bati. Dena den, Europar Batzordeak gomendatutako neurriak egungo araudian biltzen dira. Beraz, elkarlana eta koordinazioa erraztuko dugu Euskadin Europako Kontseiluaren 1815 gomendioa ezartzeko, hainbat erakunde eta inplikatutako eragileekin batera. Badakit, zuk ondo esan bezala, gizarte-kezka bat dagoela, lehen aipatu dudan bezala. Hala ere, Jaurlaritzak gai honetan diren gomendio guztiak bete arren, areagotzen jarraituko du zaintza honetan. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3613 |
10 | 67 | 21.02.2014 | MAEZTU PEREZ | EH Bildu | Galdera, Daniel Maeztu Perez EH Bildu taldeko legebiltzarkideak lehendakariari egina, uhin elektromagnetikoen inguruan | Eskerrik asko, lehendakari jauna, emandako erantzunarengatik. Baina ez da ohitura ona politikan herritarrei gauza bat esatea eta gero beste gauza bat egitea. Zuk telebistako programa batean, eta Parlamentu honek ere bai bere garaian, atxikimendua eman zenion edo bat egin zenuen ebazpen horrekin. Hori ez dela atxikimendu ofizial bat… izan liteke, baina bat egiten zenuela esan zenuen. Ebazpen horrek, besteak beste, dio, alde batetik, eremu elektromagnetikoekiko esposizioa murrizteko, bereziki eta zehazki umeen eta gazteen esposizio maila, umeak babestu behar direlako. Eta era berean ezartzen du, zuhurtzia printzipioa aplikatuta, prekauzio printzipioa aplikatuta, legedi babesle bat martxan jartzea gomendatzen duela. Eta egia da gomendioak direla. Hori esaten baldin badu eta zure Gobernuak bat egiten baldin badu gomendio horrekin, zergatik, adibidez, Hezkuntza Sailak, Solokoetxeko ikastetxean gurasoek eskatzen dutenean esposizio maila altuena jasotzen duten gelak apantailatzeko eta, behin hitza emanda, orain esaten du ez duela hori egingo? Hori izango litzatekeelako umeak kasu honetan babestea ere. Legea ez dugun bitartean edo araudi babesle bat ez dugun bitartean, horrelako neurriak hartzea beharrezkoa delako. Eta zure Gobernuak bat egiten baldin badu ebazpen horrekin, ebazpen horretan jasota dagoena betetzea izango litzatekeelako. Baina gehien interesatzen zaiguna da, kontutan izanda orain dela bi aste Parlamentu honek onartu zuela eskatzea Gobernuari lege bat egitea arlo honetan, ditugun eskumenak kontutan izanik lege bat egitea, gure galdera oso zehatza da kasu honetan: lege hori ekarriko du Gobernu honek Legebiltzar honetara? Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3614 |
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Daniel Maeztu Perez EH Bildu taldeko legebiltzarkideak lehendakariari egina, uhin elektromagnetikoen inguruan | Eskerrik asko, legebiltzarburu andrea. Begira, Maeztu jauna, berriz esango dut. Jaurlaritza gisa bat gatoz zuhurtzia printzipioa ezartzearekin, zuk aipatutako zuhurtzia printzipioarekin. Europar Batasunak ezartzen dituen printzipioekin ere bat gatoz. Ez dakit nondik uler daitekeen Jaurlaritza honek ez duela bat egiten edo ez duenik bat egiten esandako gomendioetan. Printzipio horien ezarpena eta eremu elektromagnetikoen eraginpean egoteari buruz proposatzen diren gomendioak abian jartzea bultzatzen jarraitu behar dugu, eta egingo dugu. Araudiak adituen batzordeek ezarri dituzte eta, garrantzitsua dena, berrikusten ari dira ebidentzia berriak agertzen direnean. Azterketa asko egin dira eta egiten ari dira. Baina egungo ezagueraren arabera, araututako maila egokia da. Egun, adibidez, wifi sareek sortutako eremu neurketari dagokionez, Maeztu jauna, emandako baloreak ezarritako mugen azpitik daude eta baita ere telefonia mugikorreko antenek sortutakoen azpiko baloreak eskaintzen dituzte. Hauek dira gai hau aztertzeko dauzkagun adierazle objektiboak. Kontrolak egiten dira eta egiten jarraituko da, araudia betetzen ari da eta betetzen jarraituko da, gomendioak errespetatzen dira eta errespetatuko dira. Bai araudia eta baita gomendioak ere bermatzaileak dira. Besteak beste, eskumen gehigarriak dituzte emisio-mugak zehazteko, eremu jakin batzuetan babes-distantziak zehazteko, edo une, egoera edo leku jakin batzuetan operadoreak instalatzeko eskubidea debekatzeko. Todos debemos actuar con prudencia; también usted. Denok zuhurtziaz joka dezagun, baita zuk ere. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3615 |
10 | 67 | 21.02.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, erabakitzeko eskubideari buruz | Eskerrik asko, presidente andrea. Atzo, Euzko Alderdi Jeltzalearen eta Euskadiko Alderdi Sozialistaren botoekin, autogobernuari buruzko lantalde bat eratzea onartu zen, autogobernua euskal herritarren borondate politikoaren adierazgarri gisa eguneratzeko. Benetan tamalgarria da Euzko Abertzaleak taldeko bozeramailea une honetan hemen ez egotea, pentsatzen baitut benetan interesgarria izango litzatekeela hemen egotea; izan ere, atzo, Euzko Abertzaleak taldeko bozeramaileak gogotik defendatu eta aldarrikatu zuen erabakitzeko eskubidea. Lehendakari jauna, galdetu nahi dizut ea erabakitzeko eskubidea alde batera utzi duzuen ala ez duzuen. Gernikako Estatutua erreformatzeko legezko muga eta bideei buruz galdetu nahi nizuke. Eta zuzenean galdetu nahi nizuke ea pentsatzen duzun nazionalistek defendatzen duten erabakitzeko eskubidea –autodeterminazio-eskubidearen eufemismoa– falazia bat den. Hauxe galdetu nahi nizuke zuzenean: hori ulertzen duzun, horrekin bat egiten duzun, eta orain kontuan hartzen duzun eta etorkizunean ere hartuko duzun. Eta ez zuk bakarrik, baizik eta Euzko Abertzaleak legebiltzar-talde osoak, ea pentsatzen duzuen –hori ulertzeko ordua badela uste baitut– erabakitzeko eskubidea –zuek ulertzen duzuen moduan– falazia bat dela. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3616 |
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, erabakitzeko eskubideari buruz | Eskerrik asko, legebiltzarburu andrea. Maneiro jauna, nazionalista naiz, abertzalea naiz, eta nazionalistak ez diren euskaldunen lehendakaria ere izaten saiatzen naiz. Erabakitzeko eskubidea ez da falazia bat. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3617 |
10 | 67 | 21.02.2014 | MANEIRO LABAYEN | Mixto-UPyD | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, erabakitzeko eskubideari buruz | Bai, lehendakari jauna, erabakitzeko eskubidea –zuek ulertzen duzuen moduan– falazia bat da, eta guztiz ezinezkoa da hori aplikatzea; beraz, lehenbailehen eta guztion onerako, aitortu eta publikoki esan beharko zenukete, zuek proposatzen duzuen erabakitzeko eskubide hori ezingo baita gauzatu. Inolaz ere ez. Inolaz ere ez. Begira, euskal herritarrok botoa ematen dugun bakoitzean erabakitzen dugu, gure eskumenen eta lege-esparruaren arabera; baina nazionalistek aldarrikatzen duten lurraldekako erabakitzeko eskubide falazia bat da, eta ez da existitzen. Erabakitzeko eskubidea espainiar herritar guztiona da. Ulertzen duzu, lehendakari jauna? Alegia, Espainiako herritar guztiek erabakitzen dugu Estatuaren lurralde-eredua. Espainiako herritar guztiek erabakitzen dugu Estatuaren lurralde-eredua. Hauteskundeerrolda ezin da zatikatu, eta Espainiako herritar guztiena da subiranotasuna. Uste dut kontzeptu horiek nahiko argi daudela, oso erraz ulertzen direla, eta, oso garrantzitsua dena, negoziaezinak direla. Hortaz, esan ezazu horrekin bat egiten duzula, lehenbailehen eta guztion onerako; izan ere, zuek eta horiek defendatzen duzuen erabakitzeko eskubidea ez da inolaz ere aurrera aterako. Eta hori da garrantzitsuena: ez da aurrera aterako inolaz ere, eta noski dela falazia bat, norbaitek arrantza egin arren. (Murmullos) La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3618 |
10 | 67 | 21.02.2014 | JAURLARITZAKO LEHENDAKARIAK (URKULLU RENTERIA) | EA-NV | Galdera, Gorka Maneiro Labayen Mistoa-UPyD taldeko legebiltzarkideak lehendakariari egina, erabakitzeko eskubideari buruz | Eskerrik asko, legebiltzarburu andrea. Maneiro jauna, "inolaz ere ez", "negoziaezina". Bueno, gogorarazi nahi dizut, atzo, Legebiltzarrak autogobernuari buruzko lantalde bat martxan jartzea onartu zuela, eta, zehazki, 364 egun dela –364–, joan den urteko otsailaren 22an, 2013an, kontroleko osoko bilkura batean, zerorrek galdera egin zenidan helburu eta proiektu politikoak Legebiltzarrean argitu behar direla eskatzeko, euskal gizarteak haien berri izan dezan. Hori eskatzen zenidan. Une hori iritsi da, eta atzokoa ere iritsi zen. Eta, orduan esan nizun moduan, proiektuak ez dira Legebiltzarrean argitu bakarrik egin behar: gainera, eztabaidatu eta erabaki egin behar dira. Atzo zure proposamena aurkeztu zenuen: federalismo simetriko eta kooperatiboa, eta euskal erakunde-egiturari buruz ere beste proposamen batzuk egin zenituen. Legebiltzar honek federalismo simetriko eta kooperatiboari buruzko proposamena onartuko balu, ziur naiz, Maneiro jauna, ez zenukeela inolako arazorik jarriko. Erabaki hori eskubide osoz onartuko zenuke, eta ez zenuke eskatuko Auzitegi Konstituzionalean helegiterik jartzerik. Erabakitzeko eskubidea daukagu federalismo simetriko eta kooperatiboa ezartzeko? Berdin izango litzaizuke euskal gizarteak bere iritzia ematea, baldin eta Legebiltzar honek zuk proposatzen duzun federalismo kooperatiboa onartuko balu? Legebiltzar honek zuk nahi duzuna erabakitzen badu, ziur nago, Maneiro jauna, ezetz esango duzun arren, ziur nago ez litzatekeela arazorik izango, Maneiro jauna. Baina kontua da Legebiltzar honek beste erabaki batzuk ere har ditzakeela, zuk babesten ez dituzun erabaki batzuk; eta horiek ez dituzu onartzen. Orduan, ez daukagu erabakitzeko eskubiderik? Ez daukagu erabakitzeko eskubiderik. Zuk Legebiltzar honen eta herri honen gaitasuna mugatu nahi duzu. Esango didazu zer eskubideren bidez –zer eskubideren bidez– erabaki beharko genukeen, adibidez, monarkia parlamentarioa edo federalismo simetriko eta kooperatiboa nahi dugun? Esango didazu zer eskubideren bidez ukatzen duzun, askatasunez eta demokraziaren bidez, edozein helburu politiko lortu ahal izatea? Ez, ez nazazu nahastu zuek espainiar herria deitzen duzuenarekin. Nire galdera da: Ba al da euskal herririk? Maneiro jauna, garai berri batean bizi gara. Zure ustez berdin bada 2014a edo 2004a, edo 1984a, zure ustez Euskadin ezer ere ez bada aldatu, ez bada beharrezkoa herri honetarako proiektu politiko berri bati ekitea, eskubidea duzu horretarako. Por mi parte, yo no me resigno a seguir igual, señor Maneiro. Uste dut gai izango garela Euskadiren etorkizunerako estatus politiko berri bat proposatzeko, euskal gizarteak adostu eta babestuko duen proposamen bat egiteko. Euskal gizarteak beti izango du hitza. Ala ukatu egingo diozu, Maneiro jauna, Legebiltzar honi, herri honi, estatus politiko berri bat adosteko, onartzeko, garatzeko aukera? Eskubideak ez dira aurrera eramaten; gauzatu egiten dira. Zer eskubidetan oinarritzen zara erabaki hori hartzeko? Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3619 |
10 | 67 | 21.02.2014 | ARRONDO ALDASORO | EH Bildu | Interpelazioa, Belén Arrondo Aldasoro EH Bildu taldeko legebiltzarkideak lehendakariari egina, sektore publikoaren lanpostuen galerari buruz | Eskerrik asko. Egun on guztioi. Azken hilabete eta asteetako propagandarako keinu etengabekoak kontrakoa adierazi arren, enpleguaren errealitatea eta horren bilakaera oso kezkagarria da; 174.000 pertsona daude langabezian Araba, Bizkaia eta Gipuzkoan. Lan Erreforma onartu zenetik 20.000 pertsona gehiago. Langabezi tasa % 16koa da. Enpleguaren benetako bilakaera ezagutzeko fidagarria den Gizarte Segurantzako afiliazio-tasa jaitsi da, % 4,6 jaitsi da. Eta okupazio-tasa begiratzen badugu, datuak ez dira hobeak, % 10 gutxiago. Ahaztu gabe oso garrantzitsuak diren beste datu batzuk, gure herriak behar ez duen eta nabarmen arbuiatzen duen Lan Erreformaren aplikazioak ekarri dituenak: negoziazio kolektiboaren suntsipena, soldata jaitsiera eta, ondorioz, prekarizazioa eta pobretzea orokortzea. Bistakoa da egoerak okerrera egin duela nabarmen bi urte hauetan eta enplegua, enplegu eza hobe esanda, jendartearen, euskal gizartearen kezka nagusia dela gaur egun. EH Bildurentzat ere enplegu-politikak lehentasun osoa du. Horregatik, aurkeztutako enplegu-plana dela-eta, hainbat iniziatiba bideratu ditugu. Adibidez ezagutu nahi izan dugu aurreko enplegu-planaren ebaluazioa, horrek esango digu maila batean behintzat, zer egin den ondo eta zer gaizki, zer nolako politikek balio duten eta zeintzuek ez. Horretarako 245 galdera aurkeztu ditugu ebaluazio hori egiteko, orain arte Legebiltzar honetan egin ez dena eta/edo azaldu ez dena. Adibidez ere Ekonomia eta Gizarte Arazoetarako Batzordeko presidentearen agerraldiaekarri genuen, EAJk eta PSEk hitzartutako Enplegu Planaren gabeziak agerian utzi zituena. Nahiz eta lehendakariak beste interpretazio bat izan, agian gero aukera izango dugu aipamen zehatzagoak egiteko. Eta adibidez ere, bost sindikatu nagusien agerraldiak eskatu ditugu, ELA, LAB, ESK, CCOO eta UGT, denak Legebiltzarrean azaltzeko enpleguaren egungo egoerari buruz egiten duten azterketa eta iritzia eta egiten dituzten proposamenak ezagutzeko eta aztertzeko. Testuinguru horretan diogu ozenki, Enplegu Planaren aurkezpen arranditsua gorabehera, Jaurlaritzak ez duela egiten enplegua suspertu eta sustatzeko beharrezkoa den ahalegina eta apustua. Sektore publikoa bada uste hori baieztatzen duen esparru nabar- mena: behin baino gehiagotan kontrakoa azaldu arren, Jaurlaritza enplegua suntsitzen ari da sektore publikoan. LAB sindikatuak egindako azterketa baten ondorioz, eta zuek emandako datuak baieztatzen dituena, 4.000 lanpostu inguru galdu dira azken bi urte hauetan: 750 inguru irakaskuntzan, 148 Administrazio orokorrean, 2.906 Osakidetzan eta 45 Justizian. Aztertu ditzagun datu horiek banan-banan. Osakidetzan 2012ko urtarriletik 2013ko azarora bitartean 2.906 kontratazio gutxiago burutu dira. Azken hamar urteetako enplegu suntsiketarik handiena. Administrazio orokorrean hilabetez hilabeteko konparazioetan, 2013an bataz beste hilabeteko 148 kontratazio gutxiago egin dira. Lan-poltsetan dagoen mugimendua honen isla argia da: 2011n, 1.270 kontratazio lan-poltsetatik, 2012an, 315 eta 2013an, 57. Justizia Sailan antzekoa esan dezakegu eta irakaskuntzan ikasturte honetan kontratazioek gora egin dute, baina hori ikasle kopurua handiagoa delako izan da. Gainera, 2011-2012 ikasturteko ratioak aplikatuko balira, oraindik enplegua gehitu egin beharko litzateke. Oraingo plantilla irakaskuntzan 2011-2012 urtean genuena baino txikiagoa da. Eta Lanbiden ere egoera ez da batere samurra. Aste honetan bertan sindikatuek esan diguten bezala, enplegu-zerbitzu publikoaren egunerokotasuna oztaozta atenditzeko guztiz beharrezkoak diren 200 pertsona kaleratzeko arriskuan daude. Gainera, esparru guztietan jardun osoko kontratazioak murrizten diren bitartean, lanaldi partzialekoek gora egin dute. Guk argi dugu Jaurlaritzaren enplegu-politikak, enplegu-planak, Administrazio publikoan hasi behar duela. Ezin dugu ahaztu Gobernuak sektore publikoan ahalmen osoa duela eta, beraz, eragiteko aukera osoa ere bai. Eta oso garrantzitsua da beste datu bat: arlo publikoa aitzindaria da, motorra da eta oso ohikoa da arlo pribatuak aldez aurretik esparru publikoan aplikatu izan diren neurriak bereganatzea, onerako edo txarrerako, azken urte hauetan ikusten ari garen bezala. Eta datuek dioten bezala, Jaurlaritzaren enplegu -politika sektore publikoan oso negatiboa da. Argi gelditzen da azken urteetan krisiaren aitzakiaz ezarri diren neurriek eragin dutela lanpostu suntsiketa. Eta honen ondorioz, zerbitzu publikoen kalitatearen galera ere bai. Beste adibide bat ipini dezakegu: azken urte hauetan edozein arrazoiengatik lanera joan ez daitezkeenen ordezkapenak egiteko irizpideak zorroztu egin dira. Gaixotasun bajak % 100ean ez ordaintzeak ere gaixorik egon arren lanera hutsik ez egitea ekarri du. Eta murrizketa guzti horiek enplegua deuseztatzen jarraitu dute. Eta lanaldia luzatzeari dagokionez –eta hori egin da–, horrek Osakidetzan izan ditu ondorio argienak. Laburbilduz, bi urtetan Administrazioan 4.000 lanpostu inguru galdu dira politika horren ondorioz. Eta horregatik diogu 2013-2016 Enplegu Plana, urtarrila amaieran Alderdi Sozialistarekin batera aurkeztu zenutena, benetako plan bat baino, propaganda itxura hartzen diogula. Nagusiki martxan zeuden ekintzen bilduma delako eta, gainera, CESek egindako gomendioari entzungor eginez, sindikatu guztien desadostasunarekin martxan jarri delako. Lehendakariak esan du orain dela minutu gutxi tribuna honetatik, CESen gomendioak hartu egin direla enplegu planean. Nik irakurriko dizkiot gauzatxo batzuk. CESen txostenak –eta hemen irakurri zuenak, batzordean– esaten du: "En primer lugar, por su relevancia, la necesidad de incrementar la inversión pública, a lo que se añade que en el plan de Lakua se olvida el importante papel del empleo público". Non dago hori enplegu planean jasota? "Resulta ser una auténtica recopilación de políticas desarrolladas por distintos departamentos, cuando un plan de empleo debe ser algo extraordinario que refuerce las políticas estructurales en esta materia". Erantzunean kritika hori ez da onartzen, gomendio hori ez da onartzen. "No se tiene en cuenta la calidad del empleo ni su continuidad" –esan zuen–, "y la falta de diálogo con los sindicatos es una laguna que tiene el plan, porque un buen desarrollo del plan va a necesitar una interlocución directa con los agentes sociales y económicos". Hau bera azpimarratu du hemen, kuriosoa baldin bada ere, Alderdi Sozialistako ordezkariak tribuna honetatik gaurko egunean. Gainera, bitxia da Alderdi Sozialista beste plan bat, nolabait beste agente gehiagorekin hobetzen duena, ia hurrengo egunetik aurrera hasi dela eskatzen. Eta gainera kezka berberak agertu dituela gaurko egunean. Ez zaigu benetan serioa iruditzen. Horregatik esaten dugu lehendakariak aurkeztutako Enplegu Planak ez duela sinesgarritasunik, zaila egiten zaigula sinestea Jaurlaritzak nola lana sortuko duen, kontuan hartzen badugu sektore publikoan lanpostuak suntsitzen ari dela. Eta hortik dator gure galdera, interpelazioa. Zelan bermatuko du Jaurlaritzak Enplegu Planaren helburuak beteko direla, kontratatzailea den arloan, arlo publikoan, etengabe enplegua suntsitzen duenean? | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3620 |
10 | 67 | 21.02.2014 | ARRONDO ALDASORO | EH Bildu | Interpelazioa, Belén Arrondo Aldasoro EH Bildu taldeko legebiltzarkideak lehendakariari egina, sektore publikoaren lanpostuen galerari buruz | Erkoreka jauna, lasai, prentsaurrekoak ere ematen ditugu. Ez izan zalantzarik horregatik, baina gauza horietaz hitz egiteko ere uste dugu hau dela tokia. Por lo tanto, menos demagogia. Eta gomendatzen dizut gauza bat, CESen agerraldiaren transkripzioa hasieratik bukaeraraino irakurtzea, entzutea, zer esan zuen gai bakoitzaren inguruan, zer erantzun jaso zuen Jaurlaritzaren izenean. Enplegu publikoa galdu dela, suntsitu dela esaten duzu, baita ere manipulatzen ditudala datuak. Nork manipulatzen duen hemen zer, ez naiz hasiko sakontzen. Klase bezala, klase magistral bezala nahiko eskasa iruditu zait ere zuk emandakoa, zeren denok dakigu zer den plantilla presupuestarioa, plantila organikoa, funtzionala eta benetakoa. Eta hemen hitz egin behar dugu benetakoaz. Eta benatakoan daude zuk esandako gauza guztiak: bajak, altak… Baina horiek berdin daude 2012an edo 2011n edo 2013an. Egon daitezke bariazio txiki batzuk, baina ez inoiz hain esanguratsuak. Inolaz ere ez. Eta beraz, esango dizut eta hartuko ditut zuk aipatutako cordillera datu horiek. Osakidetza. Urtarrila, ez dakit esan duzun cordillera den edo. Urtarrila: 36.890 nomina 2012an. 2013an, 34.871. Egongo da nolabaiteko enplegugalera, denak ez dira izango zuk aipatutako bariazioen inguruan. Joan gaitezke irakaskuntzara. Plantilla funtzionala, organikoa eta funtzionala aipatzen da, esaten da, erabiltzen da irakaskuntzan. Irakaskuntzan, plantilla funtzionala 2011-2012 urtean 19.858; 2013-2014, 19.783. Ez dira iristen, baina ikasle gehiago daude. Hor ez dago manipulaziorik. Hori errealitate bat da eta lan egiten dutenek bai Osakidetzan, bai Hezkuntzan, bai Administrazioan, guk baino hobeto dakite zertaz hitz egiten ari garen. Bestalde, aipatu nahi dut Enplegu Planari buruz hitz egiten dugunean, enplegu duinaz eta kalitatezko enpleguaz hitz egiten ari garela eta gaur egun atentzio gehiago ipini beharko lukeela Gobernu honek hainbat gauzetan. Pondré un sólo ejemplo: Bizkaian, etxeko langile etorkinen % 14k ez dauka paperik; galdera egin zaien bertako langileen % 57,26 ez daude alta emanda Gizarte Segurantzan (etorkinen kasuan, % 24,16); 2013an, barneko langileen % 76k hirurogei eta hamar ordu baino gehiago egiten ditu lan. Enplegu Plan batean horrelako baldintzak ere –kalitatea, hitzarmenak, errespetua langileengan…– jaso behar ditu, eta horretaz ere hitz egiten ari gara. Eta esaten dugunean ezinbestekoa dela enplegu publikoa indartzea eta hala egitea eskatzen diogula Jaurlaritzari, esaten ari gera, hain zuzen, honelako gauza hauek: 35 orduko lan-jardunaldia ezartzea, berreskuratzea eta jarduna murriztea, ezarritako beste murrizketak ordezkapenetan, beharrezkoak diren langile kopuruetan, bertan behera gelditzea, sindikatuekin benetako negoziazioa burutzea, dekretazoen bidea alboratzea, murrizketak eta enplegu suntsiketa bideratzeko dekretazoen bidea behingoz alboratzea eta benetako negoziazioei ekitea, gizarte-klausulak aplikatzea kontratazioetan, lan-baldintza duinak –lehen aipatu dudan bezala– bermatzeko eta lanpostuak ziurtatzeko eta ongizate-gizartea indartzeko beharrezkoak diren neurriak eta enplegua sortzea. Azken batean, beharrezkoak dugu politika publiko propioak bideratzea, murrizketekiko inongo menpekotasunik gabe jokatzea. Ezetz borobila esatea proposatzen dizuegu Rajoyren lan-erreformari eta lanharremanetako esparru propioa eraikitzea, horrek ere kalitatezko enplegua sustatzeko bidea ekarriko duelako. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3621 |
10 | 67 | 21.02.2014 | HERRI ADMINISTRAZIO ETA JUSTIZIAKO SAILBURUAK (Erkoreka Gervasio) | Interpelazioa, Belén Arrondo Aldasoro EH Bildu taldeko legebiltzarkideak lehendakariari egina, sektore publikoaren lanpostuen galerari buruz | Eskerrik asko, legebiltzarburu andrea. Arrondo andrea, zure bigarren interbentzioa hasi duzu demagogia aurpegiratuz. Nik kasu honetan demagogia benetan egin nahi izango banu, Gipuzkoako adibidea aipatuko nuke, ondotxo dakizunez. Baina ez dut nahi izan. Adibide asko dauzkat. Zuk esaten dituzun gauzak hemen, zuek gobernatzen dituzuen erakunde asko eta askotan ez dituzuela ezta urrundik ere errespetatzen erakusten ematen dutenak. Baina ez dut bide horretatik egingo, ez. Demagogia egitera etorri izan banintz, bai egingo nukeen. Esaten didazu klase magistral gisa nik emandakoa gaur oso kaxkarra dela, nik esandakoak zuk ondotxo dakizkizulako. Are okerragoa oraindik. Nahita manipulatu dituzulako orduan, ez da izan okerra, ez da izan ezjakina, izan da borondatez egindako manipulazioa. Ze esaten duzu bai, zifrak hortxe daudela eta aldakuntzak izango direla hilabete batzuetatik besteetara. Baina zuk hona ekarri dituzun datuak izan dira, hain zuzen ere, urtarrilekoak eta azarokoak, hain zuzen ere ondo aukeratutakoak. Zuk zeuk hemendik aipatu duzu, konparatzen dituzunak zirela 2012ko urtarrilekoak 2013ko azaroko datuekin. Eta, jakina, datu horiek… manipulatzea da. Datu horiek bakarrik erabiltzea manipulatzea da. Plantilla presupuestarioei begiratuta, nik emandako datuak borobilak, ulergarriak eta erabatekoak dira. Plantilla presupuestarioa Eusko Jaurlaritzaren menpean dauden erakunde guztiena, guztiak barne hartuta, 2012tik 2014era ez da jaitsi, ez da enplegu publikoaren suntsipenik izan, ez. Igo egin da. De 68.568 puestos a 68.701, 133 más. Ez dago beraz, enplegu publikoaren suntsipenik. Ez dago batere. Horiexek dira zifra ofizialak, nik neuk ematen dizkizudanak Gobernu osoari dagokionez. Osakidetzari dagokionez, esan dizut, mesedez konparatu konparagarriak diren erreferentziak, urtarrila urtarrilarekin, eta urtarril honetan daude 3.801 nomina gehiago 2012ko urtarrilean baino, % 9,43 gehiago. Hortik aparte, ikusi duzunean zure datuak defendatzea ezinezkoa dela, hasi zara "Beno bai, baina kopuruak bakarrik ez, kalitatea eta hori guztia…" Baina hori beste debate bat da. Eta esan didazu akordioak egin behar direla sindikatuekin eta abar. Hori beste debate bat da. Hori ekarriko dugu baita ere nahi baduzue, nik ez daukat eragozpenik. Baina bai nahiko nuke argitu aipatu duzun beste datu bat. Lanbideren kasua aipatu duzu, esanez 400 lanpostu desagertzeko zorian daudela. Ez, ez, hori gezur borobila da. Gobernuak sindikatuei eskaini dien lanpostuen zerrendak, negoziatzen ari garen lanpostuen zerrendak, aurreikusten ditu 850 lanpostu, momentu honetan nomina jasotzen dauden denak: 850. Eta zuk aipatzen dituzun horiek, beste gauza bat da errekonbertitu egingo direla. Orain arte programaren kontratuko interinoak zirenak, RPTa egiten denean lanpostu fijoak, karrerako funtzionarioenak izango direla, baina hori ez da enplegu publikoa suntsitzea, kontrakoa da. Hori da enplegu publikoa mantentzea, indartzea eta gainera bermatzea karrerako funtzionarioak bihurtuz berez jatorrian interinoak zirenak. Hori ez da suntsitzea. Kopuruetan ez dago jaitsierarik eta kalitatean ez dago galtzerik, hobetzea baino, nabarmen hobetzea baino. Beraz, datuak erabili ditzagun benetan, ganoraz, zintzotasunez. Ni aurrean ez nagoenean zuk nahi dituzun manipulazio guztiak egin ditzakegu, prentsaurrekoetan eta abar, libre duzu. Baina ni aurrean nagoenean eta erantzuteko gaitasuna daukadanean, mesedez ez manipulazio hain gordin, gogor eta defendaezinak egin; nahitaez nabarmenarazi egingo dudalako hori eta agerian jarriko ditudalako ematen dituzun datuak manipulatuta daudela eta, horren ondorioz, zure tesiak ez daukala bat ere zentzurik. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3622 | |
10 | 67 | 21.02.2014 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Forondako aireportuari buruz | Presidente andrea. Nago sailburuak erantzungo didala; nekez lehendakariak, ez baitago bertan. Zuri mintzatuko natzaizu, beraz. Izatez, azalpenak nahi ditugu ezagutu berri dugun jarrera politiko baten gainean, aditzera eman baita –Euzko Alderdi Jeltzaleak eman du aditzera– aireportuen kudeaketan parte hartuz gero, Forondako aireportuaren kasuan, aireportua finantzatzeko konpromisoa hartuko zenutela, eguneko hogeita lau orduetan irekita izan zedin. Eta Udalera eta Foru Aldundira ere zabaltzen zuen finantzaketa-konpromiso hori. Euskadiren kasuan, besteak beste, erkidegoko aurrekontupolitikan parte hartzen dugu guk; hala, deigarria gertatu zaigu adierazpen hori, eta berariaz jakin nahi genuke zein den zuen plana, zer darabilzue buruan edo zer asmo duzuen; izan ere, Euzko Alderdi Jeltzaleak adierazpen horiek egin eta gutxira, Jaurlaritzako bozeramaleak, Erkoreka jaunak, aditzera eman du Euzko Alderdi Jeltzalearekin bat datorrela guztiz proposamen politiko horren gainean. Ea, bada, adostasun hori xeheago azaltzerik duzun. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3623 |
10 | 67 | 21.02.2014 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Forondako aireportuari buruz | Sí. Buenos días, señora presidenta. Buenos días, consejeros, consejeras, señorías. Bai, Prieto Jauna. Hara, Jaurlaritzak lehenlehenbiziko egunetik adierazitako konpromisoa gogorarazi zuen Erkoreka jaunak; izan ere, Jaurlaritza honek erabateko apustua egiten du Euskadiko aireportuen alde, eta, Euskadiko aireportuen artean, Forondako aireportuaren alde. Horixe azaldu izan du Talde Abertzaleak orain arte ere eztabaida-gune eta eztabaida-leku guztietan, dela Kongresuan, dela Senatuan, dela Gasteizko Udalean, dela Arabako Biltzar Nagusietan, dela Legebiltzar honetan, dela nik neuk idatziz igorri dizkizudan erantzunetan: hiru terminaleko aireportuaren alde egiten dugu guk. Herri honetako terminalen aireportu-kudeaketan parte hartu nahi dugu. Irakurri egingo dizut Arabako Biltzar Nagusietan joan den egunean lau talderen babesaz onartutakoa (Ezker Batua, Euskadiko Sozialistak, EH Bildu eta EAJ izan ziren ekimenaren babesleak), horretan oinarrituta egin baitzituen adierazpen horiek Erkoreka bozeramaleak. Hauxe dio ekimenaren bigarren puntuak: Forondako aireportuari finantzen arloan laguntza emateko konpromisoa hartzen da, instalazioa 24 orduz irekita izatearren, betiere euskal erakundeek aireportuaren kudeaketa-organoetan benetan parte hartzeko aukera badute; horretarako, aireportu-azpiegitura hartarako eraginkorra izango den merkataritza-politika ezartzeko gaitasuna izango dute, eta politika horrek, besteak beste, ordutegi-tarteen esleipena edo tasen finkapena jasoko du. Horixe egiten ari gara; horretan ari gara lanean. Eskumen bat eskatzen ari gara; kudeaketa-plan bat egiten ari gara (aireportu bat, hiru terminal), eta bete-betean bat gatoz onartu den zuzenketa horrekin. Muchas gracias. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3624 |
10 | 67 | 21.02.2014 | PRIETO SAN VICENTE | SV-ES | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Forondako aireportuari buruz | Sailburu andrea, jakineko kontuak azaldu dizkidazu, eta, nik ez dizut, noski, dagoeneko jakinak diren gauzen gainean galdetu. Jakinekoa ez den horri buruz galdetu dizut. Alegia, gobernu bat erabat ados badago aireportuak kudeatzeko modu zehatz batekin eta, gainera, aireportu hori finantzatzeko konpromisoa hartu nahi badu aireportu hori ostera ere egunean 24 orduz abian izan dadin eta jardunaldi horri lotutako zerbitzu guztiak izan ditzan, esan gabe doa ibilbide-orri bat eduki behar duela, plan bat izan behar duela. Aurretiaz jakin behar du nola kudeatu nahi duen eta zer kostu dakarren aireportua berriro ere egunean 24 orduz abian izateak. Aurretiaz jakin behar du, beraz, zenbateko kostua aurreikusten duen eta nondik aterako dituen horretarako baliabideak, alegia, zer kontusailen pentzuan utziko duen kostu hori. Aurretiaz jakin behar du zer zati, zer zenbateko edota zer baliabide bideratu beharko duten Gasteizko Udalak eta Arabako Foru Aldundiak, kontuan hartuta Jaurlaritzaren planaren arabera horiek ere proiektuaren partaide direla. Tira, bada, gure ustez, jakinda zer-nolako ardura duten gobernuek, ezin da huts-hutsean esan, logistikaz ari garela edo arazo jakin batzuk dituen aireportu bati buruz ari garela "honako edo harako baldintzak beteko balira, prest nengoke zerbitzu jakin batzuk finantzatzeko eta berriz ere abian jartzeko". Ez, hori plan jakin baten arabera egin behar da, plan zehatz baten arabera. Gainera, aurrekontuan esku hartzen duen talde politiko baten ordezkariarekin ari zara berbetan galdera honetan. Esatekoren bat edukiko dugu, bada, guk ere, ez baita kontu-sailik aurreikusi horretarako. Helburu hori ez dator horrela adierazita. Gainera, begira zer unetan egiten ari garen gogoeta hau: une honetan, langileek diotenez –eta haiek izaten dute inork baino arrazoi handiagoa Forondako aireportuaren kasuan berri txarrak iragartzen dituztenean–, apiriletik aurrera, 24 orduko jardunaldi hori –12 ordura murriztutakoa– ez ei da izango ezta 12 ordukoa ere, asteburuetan itxita geratuko baita eguneko 24 orduetan. Egundoko oldarraldia dago aireportu horrek pixkanaka-pixkanaka baliabideak gal ditzan, langileak gal ditzan, zerbitzuak gal ditzan eta aireportuei dagokien kalitatea gal dezan. Eta, zuek edo besteren batek gogotsu ekiteko eta helburu handiagoak lortzeko asmoa iragartzen duzuen aldiro, atzera egiten du aireportuak, eta gero eta gutxiago dago denetik. Hori da arazoa. Jaurlaritzaren sailburu zara zu; proiektu honen erantzukizuna duen sailburua zara, eta proiektu honek xehe-xehe zehaztuta egon behar du, kostua dakarrelako eta zuen Jaurlaritzak erantzukizuna duelako aurrekontuak betetzeko eta ekiteko orduan; horrenbestez, asmo horren gaineko xehetasun handiagoak eta zehatzagoak ematea dagokizu. Legebiltzar honek berariaz jakin behar du eta gure talde honek berariaz jakin nahi du zer asmo duzun, gure ustez ezerk ere ez baitu koadratzen. Areago, doinu limurgarri hutsak izan dira orain arte Forondako aireportuaren gainean esandako guztiak: honako hau egingo dugu; beste hori egingo dugu, eta horrako hori ere bai. Hau eta bestea agintzen da; hots handiz iragarri, eta gero, aurrera egin beharrean, atzera egiten da. Hortaz, zehaztasun handiagoak eman itzazu zure azalpenetan, arren. Zertan datza zuen proiektua? La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3625 |
10 | 67 | 21.02.2014 | INGURUMEN ETA LURRALDE POLITIKAKO SAILBURUAK (OREGI BASTARRIKA) | EA-NV | Galdera, Txarli Prieto San Vicente Euskal Sozialistak taldeko legebiltzarkideak lehendakariari egina, Forondako aireportuari buruz | Sí. Prieto jauna, zehatza naiz, eta aspalditik dakizu jada –behin baino gehiagotan igorri baitizugu horren gaineko azalpena gure sailean– aireportuak kudeatzeko plana eratzen ari garela hasiera-hasieratik: "hiru terminaleko aireportua", hain zuzen. Horretan ari gara, eta lehen hiruhileko honetan bertan izango dugu amaitua –halaxe azaldu nuen joan den egunean ere–. Plan horretan, beteko ditugun politiken oinarriak finkatzen ari gara, epe labur, ertain eta luzera begira, helburu finkoak ezarrita eta Eusko Jaurlaritzak partehartze handiagoa duela. Horretan dihardugu. Zaude lasai; plana amaituta eduki orduko, bere-beregi aurkeztuko dizut, eta Legebiltzarrera ekarriko. Bestalde, Forondako aireportuaren arazo horiek guztiek kezka eragiten digute guri ere, zuri bezalaxe; horregatik, hartu-emanetan dihardut Sustapen Ministerioarekin lehenbiziko minututik bertatik, ez ditzan gauzatu egin asmo dituen edo dagoeneko egin dituen zenbait urrats. Dena dela, eraginkortasun-planean jasota dago jada hori guztia; ez da, beraz, kontu berria, 2012ko abuztukoa baita plana, eta askoz lehenagotik zetorren, plana jorratzeko denbora ere kontuan hartuz gero. Nolanahi ere, aspalditik behar zukeen Jaurlaritzak arduratuta gai horrekin. Begi-bistakoa zen nolako ondorioak eragingo zituen plan horrek, ezarritakoan; aurreko Jaurlaritzak, ordea, ez zuen inolako ekimenik hartu Sustapen Ministerioaren aurrean, Forondako aireportuaren ordutegia inausita gera ez zedin. Guk, aldiz, lehenbiziko minututik bertatik heldu diogu afera honi. Sustapen Ministerioarekin harremanetan dihardugu, eta eskumen hori eskatzen ari gara, onetsia baitu Autonomia Estatutuak. Plan bat eratzen ari gara, Ministerioari aurkezteko, eta zuek ere zehatzmehatz jasoko duzue horren guztiaren berri. Muchas gracias. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3626 |
10 | 67 | 21.02.2014 | CELAÁ DIÉGUEZ | SV-ES | Galdera, María Isabel Celaá Diéguez Euskal Sozialistak taldeko legebiltzarkideak lehendakariari egina, LOMCEren aurkako inkonstituzionaltasun errekurtsoari buruz | Muchas gracias, señora presidenta. Uriarte andrea, bi hilabete pasatxo dira LOMCE indarrean sartu zenetik, eta aurki hiru hilabete izango dira Legebiltzar honek babesa eman zionetik Konstituzio Auzitegian LOMCEren aurkako errekurtsoa jartzeko ekimenari. Alabaina, ordutik hona ez dugu inolako berririk jaso. Bistakoa da, gainera, gai honek aparteko interes informatiboa duela, ez bakarrik hezkuntzakomunitatearentzat, baita Euskadiko gizarte osoarentzat ere, gure gizarteak ez baitu nahi eragin txarren ondorioz gure hezkuntza-sistema asaldatzea. Horrenbestez, zer epe darabilzuen jakin nahi dugu; alegia, noiz aurkeztuko duzuen demanda Konstituzio Auzitegiaren aurrean. Besterik ez. Mila esker. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3627 |
10 | 67 | 21.02.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, María Isabel Celaá Diéguez Euskal Sozialistak taldeko legebiltzarkideak lehendakariari egina, LOMCEren aurkako inkonstituzionaltasun errekurtsoari buruz | Presidente anderea, sailburuok, legebiltzarkideok, egun on. Legealdia hasi zenetik, Gobernu honek beharrezkoa ikusi zuen Lomce proiektuari aurre egin beharra, gure eskumenei eutsiz eta gure seme-alabentzat lege-proiektu hau zein kaltegarria den jakitun. Horregatik, gure esku dauden baliabide guztiak erabili ditugu eta erabiliko ditugu proiektu honen aurka. Horien artean, sarritan aipatutakoa, hainbat aldiz iragarri dugu Konstituzio Auzitegiaren aurreko errekurtsoa jartzeko asmoa. Honela, azaroaren 21ean, zuk aipatutako LOMCEri buruzko eztabaida monografikoa burutu baino astebete lehenago, Radio Euskadin egindako elkarrizketa batean iragarri nuen lehen aldiz konstituzio kontrakotasun errekurtsoa aurkezteko erabakia. Gogoratuko duzunez, Gobernuaren erabaki hori azaroaren 27an ospatutako LOMCEri buruzko monografikoan berretsi nuen. Nire interbentzioaren ondoren, talde politikoen arteko eztabaida izan zen eta, eztabaida horren ondorioz, 50 ebazpen onartu ziren. Beraien artean, zuk aipatutakoa. Honela, Eusko Legebiltzarrak Konstituzio Auzitegiaren aurreko errekurtsoa babestuko duela erabaki zen, Jaurlaritzak ordurako hartuta zuen erabakiaren ildo beretik, beraz. Edozein kasutan ere, berriz ere errepikatuko ditut zeintzuk diren Gobernu honen asmoak, oraindik inolako zalantzarik balego. Eusko Jaurlaritzak Euskadiren autogobernuaren defentsa eginez dagokion konstituzio kontrakotasun errekurtsoa landuko du LOMCEren aurka eta, hala badagokio, berau garatzen duten errege-dekretuen aurka. Une honetan, errekurtso hori lantzen ari gara eta epe laburrean aurkeztuko dugu. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3628 | |
10 | 67 | 21.02.2014 | CELAÁ DIÉGUEZ | SV-ES | Galdera, María Isabel Celaá Diéguez Euskal Sozialistak taldeko legebiltzarkideak lehendakariari egina, LOMCEren aurkako inkonstituzionaltasun errekurtsoari buruz | Bai, sailburu andrea, en breve. Noiz, baina? Gogoan izan ezazu Konstituzio Auzitegiaren Lege Organikoak bi txanda ematen dituela: bat hiru hilekoa da, eta datorren martxoaren 9an amaituko da; besteak, berriz, bederatzi hilera arteko epea ematen du, lankidetzarako aldebiko batzordeak antolatze aldera. Alabaina, LOMCEk ez du inolako klausularik onartzen, ez forman, ez funtsean; ez du onartzen, ez lankidetzarik, ez elkarlanik. Gogoan izan. Jaurlaritza honek LOMCEren aferan egin duen bidea edo izan duen jardunbidea izugarri anbiguoa izan da, izugarri-izugarri anbiguoa –eta ez ditut gogora ekarriko Jaurlaritza honen bozeramaleak egindako adierazpen etsi haiek, aditzera eman zuzenean, bozkarioz beteta gainera, klausularen bat eransteko asmoa edo itxaropena zutela, arau hori horren zorrotz ez ezartzeko Euskal Autonomia Erkidegoan–. Adierazpen etsi horiek argi erakusten zuten ez zinetela jabetzen zeinen larriak ziren LOMCEk gure hezkuntza-sistemari zekarzkion ondorioak eta ez zegoela behar besteko ausardiarik behar bezala defendatzeko gure gutxieneko topagune hori, gure elkargune hori, hots, Autonomia Estatutua eta gure hezkuntza-eskumenak. Rajoyrekin akordioa, salbuespen-klausula baten truke, beraz. Alegia, zuek edo, hobeto esanda, gobernuan bermatzen zaituzten taldeak Diputatuen Kongresuan izan duen jarrera bera, Toki Administrazioaren erreformaren auzian. Ezin onartuzko jarrera: nork bere burua salbu jartzea, gainerako guztia bete-beteko kaosean hondoratzen den bitartean. Onartezina. Orain, jada, LOMCEri aurre egiteko bideari heldu diozu, itzulbiderik gabe –nago ni–, itzulbiderik gabe –espero dut–. Alabaina, lehenbailehen aurkeztu behar duzue demanda; zehatz iragarri behar duzue noiz aurkeztuko duzuen demanda Konstituzio Auzitegiaren aurrean. Martxoaren 9ra arte duzue epea. Ho- rretan ari dira LOMCEren aurka dauden gobernu guztiak, baita Espainiako Alderdi Sozialista ere; hala, errekurtso bat prestatu du hasi eta buka, eta eskua luzatu die gainerako alderdi politikoei, errekurtsoa elkarrekin aurkezteko. Ezin dugu astirik galdu gai honetan. Urtebete daramagu jada joan-etorrietan, ez zenutelako onartu Lópezen Jaurlaritzak hartutako jarrera, nahiz eta ez izan inondik ere jarrera alderdikoia. Ez zen, ez, hura LOMCEren aurkako jarrera alderdikoia; zuek orain hartu duzuen jarreraren modukoa zen, zeharo sinetsita egin daitekeenik eta plangintzarik txarrena dela LOMCE edozein hezkuntza-sistematarako, Euskadira begira zein Euskaditik kanpora. Horrenbestez, aukera bakarra dago: errekurtsoa jartzea eta legea lehenbailehen indargabetzen eta eteten saiatzea; itzulinguruka ibili gabe, jirabirarik gabe, Hezi Berrirekin jirabiraka ibili gabe, baizik eta ahalik eta modurik bateratuenean aurrera egiten saiatuta. Gure babesa duzue horretarako. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3629 |
10 | 67 | 21.02.2014 | HIZKUNTZA POLITIKA ETA KULTURAKO SAILBURUAK (Uriarte Toledo) | Galdera, María Isabel Celaá Diéguez Euskal Sozialistak taldeko legebiltzarkideak lehendakariari egina, LOMCEren aurkako inkonstituzionaltasun errekurtsoari buruz | Celaá andrea. Eusko Jaurlaritzak errekurtsoak jartzearen inguruan dituen asmoak argi gelditu direla uste dut. Zure ardura edo kezka errekurtsoaren edukien ingurukoa baldin bada, LOMCEren monografikoan aurreratu nituen eduki posible batzuk. Eta labur-labur gogoraraziko ditut. Lanbide Heziketari dagokionez, bestetik, ezbaian jarri ahal izango dira sarbide- eta onarpenbaldintzak baita Lanbide Heziketaren eredua bera ere, berdintasun-printzipioa urratzen duela egotzita. Era berean, eskola-komunitatearen partehartzea ere zalantzazkoa da. Labur esanda, Konstituzioaren kontrako ezaugarriren bat duten manu guztiak jasoko dira errekurtsoan, batzuek Euskadiko Autonomia Erkidegoaren eskumenen arloan esku hartzen dutelako, beste batzuek hez- kuntzaren funtsezko eskubidea urratzen dutelako eta beste batzuek, berriz, funtsezko eskubide hori garatzeko edo emateko ezinbestekoak diren printzipio konstituzionalak hausten dituztelako. Sea como fuere, quiero recalcar que el Gobierno Vasco se encuentra ya concretando los últimos trámites y que el recurso será presentado dentro del plazo estipulado. Edonola ere, Eusko Jaurlaritza gaur egun errekurtso horren azken tramiteak egiten ari dela azpimarratu nahi dut. Eta epe barruan aurkeztuko dugu. Ondo dakizunez, Gobernu Kontseiluak du konstituzionaltasun errekurtsoa jartzeko Administrazio Publiko eta Justizia Saileko erregimen juridikoaren sailburuordetza gaitzeko eskuduntza, jakina, hezkuntzaren arloko Euskal Autonomia Erkidegoaren eskuduntza historikoak errespetarazteko helburuarekin eta, nola ez, gure hezkuntza-sistema babesteko asmo bakarrarekin. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3630 | |
10 | 67 | 21.02.2014 | MATUTE GARCÍA DE JALÓN | EH Bildu | Galdera, Oskar Matute García de Jalón EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Fagor Etxekotresnak taldeko konfort-alorraren bideragarritasun-planaren inguruan | Eskerrik asko, presidente andrea. Labur-labur. Egoera eta testuinguru ezin okerragoan dator galdera hau; Confort Arloko langileek –Edesa eta Geyserrekoek– pentsa eta desio zezaketen egoerarik txarrenean, ziurrena, eta, seguru nago, Legebiltzar honek pentsa eta desio zezakeen egoerarik txarrenean; ez dakit, baina, gauza bera esan ote daitekeen Eusko Jaurlaritzari buruz. Izan ere, langile horiek Damoklesen ezpata zuten beren buruen gainean zintzilik, mehatxari, kolokan jarrita gure herri honen industria-ehunaren atal garrantzitsu bati eusteko aukerak, Edesa eta Geyser fabriken aferan, eta, azkenik, larriki zaurituta geratu da gure industria-ehunaren atal hori, erabat hondoratuta ez esatearren, MCCk hartutako erabakiaren ondorioz. Horiek horrela, zure sailaren iritzia jakin nahi genuke; alegia, Ekonomiaren Garapen eta Lehiakortasuneko sailburua ados ote dagoen MCCk azaldutako balorazioarekin Edesako langileek etxetresna elektrikoen taldeko konfort-arlorako egindako bideragarritasun-planaren gainean. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3631 |
10 | 67 | 21.02.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegi) | Galdera, Oskar Matute García de Jalón EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Fagor Etxekotresnak taldeko konfort-alorraren bideragarritasun-planaren inguruan | Eskerrik asko, presidente andrea. Matute jauna, dakizun bezala, Fagor Etxetresnen konfort-atalaren bideragarritasun-planari Mondragon Taldeak ezetza esan dio. Eta Eusko Jaurlaritzak errespetuz ulertu du. Zergatik errespetuz? Ba kontutan hartu behar delako nahikoa eta egoki kontrastatu den erabakia izan dela, ez delako izan bakarrik aurkezpen bat bideragarritasun planarena, baizik eta langile horiek eta MCCko hainbat eta hainbat atalek beraiekin elkarrekin lan egin dutelako. Beraiek ezagutzen dute negozioa eta, beraz, errespetuz besterik ezin diegu erantzun. Mondragon Taldeak aukera hau landu egin du, jakitun gara landu egin duela epe luzez agian, baina landu egin du sakon. Eta honekin baztertu egin nahi da arazoaren zati bat kontuan hartzen zuen aukera. Egia da eta oso berri txarra da guretzako ere, noski. Baina hemendik aurrera lanean jarraitu behar dugu. Hau da ixten den bide bat, baina ez du esan nahi guztia ixten denik. Jarraitu behar dugu lanean guzti horien, ez bakarrik konfort inguruan zeuden langile horien etorkizuna bermatzeko, baizik eta kontuan izan behar dugu Fagor Etxetresnak 1.900 langile inguru zituela. 1.900 lanpostuz ari gara eta guztiak dira guretzako garrantzitsuak, zuentzako diren bezala, pentsatzen dut. Por tanto, el criterio de viabilidad y responsabilidad debe primar en estas decisiones –lo hemos comentado en más de una ocasión–, sobre todo para no generar falsas expectativas y generar un proyecto que no sea viable a largo plazo. Ese era nuestro objetivo, desde luego, como Gobierno, y, dado que se ha trabajado de la mano entre los trabajadores y el propio Grupo Mondragón, entendemos que se ha trabajado de forma intensa, profunda, y analizando todas y cada una de las posibilidades, considerando además que hay factores determinantes que no se encuentran en manos ni de los agentes locales ni de los propios trabajadores que presentaban la propuesta, sino de los administradores concursales, de la situación de las marcas, de potenciales futuros inversores y demás. Por tanto, a pesar de que la noticia es la peor que nos podíamos encontrar en este momento –y es cierto, eso comparto con usted–, tenemos que ser capaces de encontrar una salida a largo plazo al mayor número de personas de Fagor Electrodomésticos. Ese es el objetivo del Gobierno con el cual seguimos trabajando, tanto con el propio grupo como con los administradores concursales. Mila esker. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3632 | |
10 | 67 | 21.02.2014 | MATUTE GARCÍA DE JALÓN | EH Bildu | Galdera, Oskar Matute García de Jalón EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Fagor Etxekotresnak taldeko konfort-alorraren bideragarritasun-planaren inguruan | MCCk agindu, eta zuek men egin. Beste enpresa batzuen aferetan, ontzat jo izan dut zuk eta zure sailak egin duzuen kudeaketa, eta halaxe adierazi izan dut mintzatoki honetan, esate baterako, Holtza enpresaren aferan, eta ez dut inolako eragozpenik berriro ere esateko ondo kudeatu zela auzi hori. Horrenbestez, ez ezazu hartu honako hau zure kudeaketaren aurkako kritika suntsikor modura, ezetz esateko apeta huts modura; nahiko kritika arrazoitua da, nire ustez. Izan ere, auzi honek bide bat egin du denboran barrena; gertakariak jazo dira; adierazpenak egin izan dira, eta horietan nabarmena izan da, gutxienik ere, erantzukizun falta eta langileekiko tenturik eza. Eta adierazpen horietako asko zure sailarenak izan dira. Ez iezaguzue orain esan ez duzuela itxaropen faltsurik sortu nahi, kontuan hartuta zuek zeuek esan zenutela –Legebiltzarreko gainerako taldeekin batera– bideragarritasun-planak zentzua zuela eta balio positiboa zuela eta, izatekotan, moldaketaren bat egin beharko zela, eta, jarraian, MCCk hitz egin orduko –eta horregatik diot men egiten duzuela zuek– adierazi oso zentzuzkoa dela MCCren jardunbidea. Gatozen harira. Urtarrilaren 29an zuk zeuk azaldu zenuenez, Tapia andrea, langileekin izandako elkarrizketa edo bilera hartan, ontzat jo zen bideragarritasun-plana; moldaketa batzuk egin behar omen ziren, baina, funtsean, ontzat jotzen omen zen, eta Eusko Jaurlaritzak horretan egingo omen zuen indarra, seguru asko Legebiltzar honek talde guztien oniritziarekin egina zuen adierazpenaren ildotik –barnean zen, beraz, Jaurlaritzaren jarduna bermatzen duen alderdia ere, hots, Euzko Alderdi Jeltzalea–; izan ere, adierazpen hartan, Eusko Jaurlaritzari eskatzen zitzaion era aktibo eta koordinatuan babestu zezala –horixe zen Legebiltzarrak Eusko Jaurlaritzari ezartzen zion agindua– Edesako bazkide langileek konfort-alorrerako aurkeztutako bideragarritasun-plana, eta MCCri, berriz, aintzat har zezala eta garatzeko bidean ezar zezala bideragarritasun-plan hura. Alabaina, MCCk bere erabakiaren berri eman ostean, zuk zer esango, eta Mondragonek konpromisoa hartu duela. Zer konpromiso, baina? Industriaehuna hondoratzekoa. Horrenbestez, hasieran esan zenigun plana bideragarria zela; MCCk, berriz, kontu-ikuskapena eskatu zion Pricewaterhouse-i, eta ikuskapen hartan ezetz esan zen, plana ez zela bideragarria –bide batez esateko, ikuskapena MCCk ordaindutakoa da, zeinak, itxura batean, hartua baitu Fagor izandako guztia desegiteko erabakia–, eta, zu, orduan, hara non igaro zaren esatetik "Langileek egindako bideragarritasunplana bideragarria da", "MCCk hartutako erabakia arrazoizkoa da" esatera. Hauxe da, beraz, nire galdera: Zer-nolako balioa du, orduan, Jaurlaritzaren hasierako iritzia zehazteko oinarritzat hartutako txosten teknikoak? Edo asmo oneko gogoeta buenista, onzale soil bat zen zurea, eremu hauetan eskarmentu gutxiago dugunok egin ditzakegunen parekoa? Azterlan bat ei zegoen. Suposatzen zen aztertuta zeudela, zorrotz aztertuta gainera, bideragarritasunplan horren nondik norakoak. Eta zuek emana zenioten oniritzia. Eta hara non esaten diguzuen orain MCCrena dela benetan irizpide ona –edo PriceWaterhouse-ek MCCrako egindakoa–, horrexek ematen duela irizpiderik zuzenena. Bi aukera daude, beraz: edo zuen teknikariek egindako lana zuzentzen ari zarete –eta, orduan, arazo bat dago Jaurlaritzan; baina ez dut sinetsi nahi Eusko Jaurlaritzako teknikariek gaizki egin dutenik beren lana–, edo argi dago nahiago izan duzuela ikusle hutsen pare jardun, industria-ehunaren galera dakarren (oraingo honetan bai) tragedia honetan. Zuek hazkundea aipatu, eta Edesa itxi. Zuek aitzindaritzaz hitz egin, eta beste batzuek agindu. Izan ere, barra-barra mintzo zarete kudeaketa onari buruz, baina bitartekari soil gisa diharduzue egiaz, arbitro modura, eta zuen partidetan, gainera, alde berberak irabazten du beti: enpresaburuek, alegia. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3633 |
10 | 67 | 21.02.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegi) | Galdera, Oskar Matute García de Jalón EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Fagor Etxekotresnak taldeko konfort-alorraren bideragarritasun-planaren inguruan | Mila esker. Matute jauna, guk berdin-berdin dihardugu beti. Jaurlaritzaren konpromisoarekin lan egiten dugu, betiere, arestian esan bezala, inbertsiogileek ere parte hartzen badute eta bideragarritasun-plan bat badago. Badiotsut, beraz: horixe da beti gure jardunbidea. Ez da egia MCCk agindu, eta guk men egiten digunik, ezta nik nire teknikariei zuzenketak egiten dizkiedanik ere. Aurrekoan esandako gauza bera esaten dut orain ere; berretsi egiten dut aurreko hartan esandakoa: bideragarritasun-plana abian jartzeko modukoa zen, betiere baldintza jakin batzuk betetzen baziren, eta, esandako moduan, gure esku ez zeuden beste alderdi batzuk moldatzen baziren. Areago noa. Ez naiz ari Pricewaterhouse Coopers-en txostenari buruz une honetan. Mondragon taldeko ingeniaritza baten inplikazioari buruz ari naiz. Badakizu zein den, ezbairik gabe; ez naiz luzatuko, beraz, izena ematen une honetan. Buru-belarri jardun dute industria-bazkide baten bila, horixe baitzen beharrizanetako bat: konfort-atalak ekoitzitakoa erosiko lukeen industria-bazkide bat aurkitzea. Eta horrexek huts egin du, Matute jauna. Horixe izan da arazo nagusia. Horrek ez du esan nahi hemendik aurrera ez dugunik lanean jarraitu behar. Eta ez naiz ari, ez ezer artezten, ez aurretiaz esandakoak zuzentzen –argi utzi nahi dut hori–. Ezinezkoa izan da hartutako bidetik jarraitzea. Horixe da kontua. Horrek, baina, ez du esan nahi, noski, ez dugunik lanean jarraituko, zuri besteko kezka eragiten baitigu guri ere egoera horrek. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3634 | |
10 | 67 | 21.02.2014 | LAZAROBASTER BADIOLA | EH Bildu | Interpelazioa, Iñaki Lazarobaster Badiola EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Euskadiko Ekonomia eta Gizarte Arazoetarako Batzordearen 8/13 irizpenaren ondoren, Jaurlaritzak Euskadiko elikagaien artisauekoizpenari buruzko dekretuaren gainean dituen asmoei buruz | Eskerrik asko. Egun on guztioi. Aurreko Gobernuak 126/2012 Dekretua, Euskadiko Elikagaien Artisau Ekoiezpenari buruzkoa, onartu zuen. Artisau-ekoizpenerako bereizgarri edo kalitate-ikur berri bat sortzearen inguruko dekretua da hau, artisau-ekoizpenaren marka berri bat. Bertan, dekretu honetan, elikagaien artisauekoizpenari buruzko printzipioak definitzen dira, artisau-ekoizleen erregistroa sortzen da. Kalitate-ikur berri bat sortu, artisau-elikagaigintza edo baserriko artisau-elikagaigintza, eta Euskal Kontseilua eratzen da, besteak beste. Kontua da Europako Batzordeak Dekretua aldatzeko eskatu zuela salgaien zirkulazio librea urratzen zuelako eta Europar Batasuneko barruko merkantziari oztopoak jartzen zizkiolako. Oraingo Jaurlaritzak Europaren eskakizunak bete eta Dekretua aldatzeko tramiteak martxan jarri zituen. Eta proposatutako aldaketak ikusita zenbait kezka sortu zitzaizkigun. Izan ere, Araba, Bizkaia eta Gipuzkoatik kanpora ekoiztutako produktuei bereizgarri hau erabiltzeko atea irekitzen da. Dekretuaren alda- ketan jasota datozen bi edo hiru puntu irakurriko ditut, pixka bat adibide gisa. Dekretuan, non ekoiztua edo jatorriari buruz, dekretu-aldaketan aipatzen da, eta gazteleraz irakurriko dut euskerazko idatzirik ez dudalako aurkitu eta hitzez hitz irakurri nahi dudalako: "Se elimina producido y/o elaborado en la Comunidad Autónoma de Euskadi". Eta aurrerago eransten da: "El régimen vasco de producción alimentaria permite utilizar el distintivo de calidad identificativo Euskal Artisau ElikagaigintzaArtesanía Alimentaria Vasca a todos los operadores de otros estados miembro que se sometan al régimen previsto en el presente decreto". "A todos los operadores de otros estado miembro". Beraz, ekoizpena Euskal Autonomia Erkidegotik Europar Batasun osora zabaltzen da. Eta, bitxikeria bezala, kalitate-ikurrean edo marka bezala, lehen Artisau Elikagaigintza zehazten zen, eta aldaketan Euskal Artisau Elikagaigintza. Euskal gehitzen zaio markari. Eta horra hor izenaren eta izaeraren artean nolako amildegia zabaltzen den. Horregatik Tapia andrearen agerraldia eskatu genuen batzordean, zuen asmoen berri izateko eta batzorde horretan dekretu-aldaketarekin aurrera egiteko asmoa erakutsi edo adierazi zenuten. Horren aurrean, nik adibide bat jarri nuen, gogoratuko zara, Alemaniako baserritar batek egindako gazta bat posible zela Euskal Artisau Elikagaigintza bereizgarriarekin hemengo saltoki batean aurkitzea. Eta "Lazarobaster jauna, beno, gauzak muturrera eramaten hasi ezkero disparateak esan ditzakegu, arautegia irakurri ezkero badakigu hori ezinezkoa dela, irakurri ongi dekretua". Besteak beste, horixe izan zen eman zenidan erantzuna. Eta ni, nire ustetan, etxeko lanak ongi eginda joan nintzen, dekretua ongi irakurrita. Baina horrelako erantzun baten aurrean zalantzak sortarazi zitzaizkidan, hain gai juridikoa den honetan, gainera. Baina gauzak zer diren, egun batzuk beranduago, Euskadiko Ekonomia eta Gizarte Arazoetarako Batzordeak, CES bezala ezagunagoa denak, irizpen bat argitaratu zuen artisau-ekoizpenari buruzkoa. Eta justu nirearen irakurketa berdina egiten zuen irizpen horrek. Eta hemen, irizpenaren ondorioetan jaso dena hitzez hitz: "Euskadiko Artisau Elikagaigintzako Ekoizpenari buruzko Dekretua aldatzeko dekretuproiektuari dagokionez, proposaturiko aldaketetako askorekin bat ez datorrela adierazi behar du Euskadiko EGABek. Zeren eta 126/2012 Dekretuaren xedea desitxuratu eta baliogabetzen baitute. Hots, Euskadiko elikagaigintzako artisau-ekoizpen txikiak eta produk- tuak sustatzeko eta babestea. Zehazki, berriz diogu, ez datozela bat Euskal Elikagaigintza Artisautza labelaren bereizgarria erabiltzearekin Euskadin egin ez diren produktuetan. Hemengo artisautzako ekoizpen txikiari kaltea eragin ez ezik, nahasgarria ere izan liteke kontsumitzaile txikientzat". Hori da jasota datorrena irizpen horretan, eta beraz, dirudienez, ez nintzen ni hain oker zebilena. Argi dagoena da dekretu honetan, ba zerbaitek huts egiten duela eta horregatik aurkeztu dugu interpelazio hau, jakiteko Euskadiko Ekonomia eta Gizarte Arazoetarako Batzordearen irizpenaren ondoren, Jaurlaritzak, zer egiteko asmoa duen. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3635 |
10 | 67 | 21.02.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegi) | Interpelazioa, Iñaki Lazarobaster Badiola EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Euskadiko Ekonomia eta Gizarte Arazoetarako Batzordearen 8/13 irizpenaren ondoren, Jaurlaritzak Euskadiko elikagaien artisauekoizpenari buruzko dekretuaren gainean dituen asmoei buruz | Mila esker, mahaiburu andrea. Beno, Lazarobaster jauna, lehenik eta behin artisau-ekoizpenari buruz araudirik ez dagoenez Europar Batasunean eta Euskadiko Autonomia Erkidegoan, Nekazaritzako eta Elikadurako Politikaren Legea garatzeko agindua betetzen ahalegindu gara. Gainera, Europar Batasuneko Zuzenbidearekin bateragarria zatekeen araudia zehazteko asmoa genuen. Horrela egin behar dugulako, ez daukagu beste modurik egiteko. Nekazariek eta abeltzainek errazago jakinarazi behar dute edo aukera izango dute honekin beren ustiategietako produktuek, antzeko beste produktu batzuen aldean, zein balio erantsi duten eta nola desberdintzen diren aztertzeko. Hartara, ekoizleei beren produktuak modu desberdinean, modu hobean merkaturatzeko baimena eta gainera tresna bat, tresna eraginkor bat, eskaintzeko asmoa izan zen dekretu hau martxan jartzean eta, gainera, kontsumitzaileek jatorriari buruz eta artisau produktugintzari buruzko araudiez dauden arriskuak eta informazio ezak nolabait ekiditeko. Hori zen gure helburua eta hori da gure helburua. Artisau produktuak-eta nondik atera diren, non egin diren, non garatu diren. Jatorria. Oro har, hainbat zuzenketa egin behar izan ditugu. Ez bakarrik Europatik etorri zaigun aldaketaeskaera, baizik eta beste hainbat eta hainbat, eta azkenean irekiagoa gertatu da, esango genuke, artisau izendapena jaso nahi duten pertsonak Euskadikoak izan ala ez, horrela aipatu digulako Europar Batasu- nak. Azkenean, Europar Batasunak esaten duena da ekoizleek produktuka eta sektoreka zehaztu beharko diren eskakizunak eta arau teknikoak betez gero, ezarritako ikurra erabiltzeko eskaera egin ahal izango dutela eta hemen dago, nik uste, gakoa dekretu honena. Ez bakarrik Europar Batasunera irekitzen dela, baizik eta gurea dela produktuka eta sektoreka zehazteko eskakizun horiek nolakoak izango diren zehazteko aukera. Eta hor dago produktu hauen nonbait edo nolabait aztertzeko momentua eta erabakitzeko unea. Gure iritzian, ez da maiz gertatuko kanpoko ekoizle batek eskaera hori egitea eta are gutxiago ezarri ditugun eskakizun guzti horiek betetzea, baina egia da irekita egon daitekeela. Gure ustez, ez da askotan gertatuko. Ze Euskadin bete beharreko araudia guk ezarriko dugu eta, noski, gure interesen arabera, gure ekoizleen interesen arabera, esan nahi dut interesak beraien ekoizteko modua eta artisaugintza hor zehaztuz. Era horretan egin behar dira gauzak, Europar Batasunean merkatu batean gaudelako, hor gaude, gustatu ala ez, gauza onetarako eta, kasu honetan, merkatu ireki batean gaudelako, Euskal Autonomia Erkidegoak bete behar ditu araudi horiek. Dekretuan egia da Euskal Artisau Elikagaigintza-Artesanía Alimentaria Vasca kalitate-ikurra eta Baserriko artisau produktuak-Productos artesanos aipamenak ezartzen direla. Horiek erabili ahal izango dituzte dekretu horretan jasotzen diren arauak betetzen dituzten ekoizle guztiek. Aipatu nuen bezala, ziur aski, esnearekin eta esnekien sektorearekin hasiko gara. Ardi-gaztaren alorrean hain zuzen ere, jakin badakigulako sektore horretako ekoizle askok eta askok artisau produktuen erregistroan bere ustiategiak sartu nahi dituztela, eta parte hartu nahi dutela araudi hori osatzen eta ondo garatzen. Aipatutako kalitate-ikurra sortuta, nolabait euskal ekoizleak Europar Batasuneko nekazaritzako politika bateratuan gertatzen diren laguntza deialdietara ere joan ahal izango dira eta dekretua indarrean jartzen denean, erregistroan parte hartu. Europako nekazaritzako, arrantzako eta elikadurako produktuak merkaturatzeko momentuan laguntza-lerroetara joan daitezke eta Sailak berak egingo du produktu hauen alde. Como comentaba, señor Lazarobaster, el proyecto ha sido sometido al trámite de consulta a todas las instituciones y entidades representantes necesarias e interesadas en estos aspectos. Además, hemos trabajado con Landaberri, Emakunde, la Dirección de Política Lingüística, la Dirección de Salud, Administración Electrónica y Comisión de Consumo del País Vasco, es decir, todas las entidades que tienen que remitir sus informes, así como con la Oficina de Control Económico y con la de Legalidad de la Comisión Jurídica Asesora. Desde la Dirección de Calidad e Industrias Alimentarias se ha ido dando respuesta a todas las alegaciones que en relación con este proyecto de decreto se han hecho llegar desde diferentes entidades. Entre ellas, además, se ha dado respuesta al dictamen al que usted hacía referencia del Consejo Económico y Social, por el cual ha solicitado usted, ha traído aquí hoy esta interpelación. En dicho informe se realiza una defensa del producto autóctono artesanal de Euskadi, y nos merece… todo el respeto no: además, compartimos muchas de las cosas que ahí se argumentan. Pero, además de que somos totalmente respetuosos con un organismo como el Consejo Económico y Social, con sus opiniones y argumentaciones, y con todo el resto de alegaciones referidas, es cierto que también tenemos que atenernos a un mercado en el que nos encontramos, que es el mercado de la Unión Europea, y no podemos saltar por encima de la normativa europea. El Consejo Económico y Social emite un dictamen que es de carácter preceptivo, y así lo entendemos, pero el Gobierno Vasco tiene que acatar una normativa superior, que es la normativa europea, en este y en otros muchos casos, y, por tanto, estamos procediendo a continuar tramitando el decreto de acuerdo con la reglamentación comunitaria, ya que la Unión Europea es en este caso la competente en esta materia, y el Gobierno Vasco asume con seriedad y rigor las competencias que sean, tanto locales como nacionales en nuestro caso, como supranacionales, como de la Unión Europea. Es responsabilidad nuestra y es obligación nuestra acatar todos los dictámenes y hacer caso en todo lo posible a las argumentaciones del Consejo Económico y Social. Sin embargo, puesto que formamos parte de la Unión Europea, continuaremos tramitando el reglamento tal como se encuentra en este momento, haciendo especial referencia a todo lo que después tengamos que desarrollar en cada una de las producciones artesanales, en cada uno de los sectores, tratando de regular de la forma más adecuada posible para nuestros productos de Euskadi. Mila esker. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3636 | |
10 | 67 | 21.02.2014 | LAZAROBASTER BADIOLA | EH Bildu | Interpelazioa, Iñaki Lazarobaster Badiola EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Euskadiko Ekonomia eta Gizarte Arazoetarako Batzordearen 8/13 irizpenaren ondoren, Jaurlaritzak Euskadiko elikagaien artisauekoizpenari buruzko dekretuaren gainean dituen asmoei buruz | Bai. Hortaz, Alemaniako baserritar haren gazta ez zaigu hain urruti gelditzen. Badakigu sektorearen inguruko gai askotan ez dugula ikuspegi berdina, baina gaurko gai honetan pentsatzen nuen hurbiltasun gehiago izango genuela, hain gai nabarmena eta argia izanda. Baina ez, ezin dut ulertu, ezin dut ulertu egoera. Por un lado, resulta que, desde el propio sector, un agente de su propio entorno se declaraba contrario al decreto: "Artisautza-ekoizpena aldatzen bada, kanpoko elikagaiak artisau-elikagaitzat kalifikatu ahal izango dira". Ni neuk ere batzordean aipatuta, gero etorri da CESen irizpena eta, hala eta guztiz ere, eutsi egiten diozue zuen planteamenduari. Eta gaur egun, merkatuan, bestela ere, denok dakigun bezala, badago sekulako marka-saltze ikaragarria eta gainera dena da osasuntsua, dena da naturala, dena da artisaua, eta badira bertako produktuak modu iraunkorrean ekoiztuak izan direnak erosi nahi dituzten herritar asko. Eta aukeraketa egiterakoan, herritar horiek aukeraketa egin behar dutenean, aukeraketa hori erraztu egin behar zaie eta ez konplikatu. Eta gutxiago gainera Jaurlaritzaren babesarekin, ezin da beste marka bat, nahasmena gehitzera etorriko dena, aurrera eraman. Jakinekoa da lehen sektoreak bizi duen egoera zaila dela, ekimenak behar direla norabide egokian. Eta bere garaian sozialisten Gobernuak dekretu hau norabide okerrean planteatu zuela, egia da. Bertako ekoizpenarekin loturarik gabeko marka bat planteatu zutela, ez zela baserritarrentzako bakarrik, industriari ere atea irekita uzten zitzaiola. Berriro ere zela ba baserritarren irudiarekin negozioa beste batzuek egiteko aukera. Eta gaur egun dekretu honek daraman norabidea esan dezakegu zuzenagoa dela. Behintzat baserritarrek bakarrik erabiliko dute marka edo bereizgarri hau, eta etxeko ekoizpenari lotutakoa izango da. Baina zertarako da hau guztia ezin baldin badugu bermatu Alemaniako gazta bat euskal zigiluarekin hemengo saltokietan aurkitzeko aukera ezin badugu itxi? Eta hori da guri kezka sortzen diguna. Aipatzen duzu produktuz produktu eskakizunaketa zehaztuko direla, baina eskakizun horietan ezingo da ere, dekretuarekin egin ezin izan den bezala, Alemaniako baserritar baten gazta marka honetatik kanpo utzi. Eta iruditzen zaigu hain berme gutxi dituen marka batekin aurrera jarraitzea itsukeria dela. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3637 |
10 | 67 | 21.02.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegi) | Interpelazioa, Iñaki Lazarobaster Badiola EH Bildu taldeko legebiltzarkideak Ekonomiaren Garapen eta Lehiakortasuneko sailburuari egina, Euskadiko Ekonomia eta Gizarte Arazoetarako Batzordearen 8/13 irizpenaren ondoren, Jaurlaritzak Euskadiko elikagaien artisauekoizpenari buruzko dekretuaren gainean dituen asmoei buruz | Mila esker. Lazarobaster jauna, behintzat eskertzen dizut aipamena egin duzunean gehiago gustatzen zaizula orain dekretua nola dagoen baserritarrei lotuta dagoelako. Hain zuzen ere hori izan da gure helburua, baserritarrei, bertako ekoizleei eta baserritar txikiei gainera, oso gertukoak ditugun horiei lotutako dekretua egitea, zeren benetan hori izan behar da marka berdin bat osatzeko momentuan kontuan hartzen duguna. Egia da marka asko daudela eta horretan ari gera pixka bat, hori antolatu nahian, zeren jartzen ditugunean marka asko merkatuan, ekoizleak nahastu daitezke, baina batez ere erosleak. Horretan ados nago zurekin. Baina, beste alde batetik, egoera konplikatu honetatik lehen sektorea ateratzeko, maila desberdinetako lehen sektorea, batzuk askoz ere industrialagoak eta intentsiboagoak, eta beste batzuk askoz ere txikiagoak, zerbait egin beharra dago guztien bizia bermatzeko, esan duzun bezala. Eta baita ere bere lana era desberdinean egiten dutenak, askoz ere jasangarriagoak izango direnak. Beste batzuek era ekologikoan egingo dute, eta guztiei bere lekua eman behar zaie, eta horretan egin behar dugu. Aipatzen duzunean Batzordean esan nuela muturrera ez eramateko, zer esan nahi nuen? Agian ez nintzen oso ondo esplikatu. Ba egia da printzipioz eta teorian Alemaniako gazta bati ezin diogula atea itxi, zeren hori esaten digu gainera Europar Batasunak, hori ezin dugula egin. Baina erregistroan sartu ahal izateko jartzen ditugun eskakizunak beraiekin landuta, seguru nago, bereziki esan gabe kanpotarrentzako ezin direla izan, seguru nago kapaz izango garela hori ondo bermatzeko. Hor dago gure gakoa. Idatziz ezin da utzi. Egia da, bakarrik Euskadirentzako, baina hainbat eta hainbat ezaugarri dituzte gure baserritarrek eta gure produktuak ondo zehaztuz gero seguru nago oso bide murritza geldituko dela kanpokoentzako eta oso zaila izango dela beraientzako erregistroan sartzea. Hori da gure helburua eta asmoa lan egiteko. Aipatzen nizun bezala, gainera, gaztagileekin hasiko gara, edo hori da asmoa, eta ez dudarik izan, ez zalantzarik izan ondo zehaztu bitarte ez dela aterako erregistro hori. Eta benetan saiatuko gara guztion artean hori ahalik eta ondoen egiten. Baina aukera izango dugu, seguru nago, hemendik aurrera honetaz aztertzeko, lan egiteko eta ikusteko benetan posible den marka berezi hau merkatuan jartzea ezaugarri bereziekin edo ez. Gure ustea baiezkoa da eta ekoizleak eta baserritarrak nolabait horren bila dabiltza eta horiei erantzun beharra dago. Beste gauza batzuetan ados ez gauden arren, seguru nago hemen lortuko dugula adostasuna. Mila esker. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3638 | |
10 | 67 | 21.02.2014 | LÓPEZ DE OCARIZ LÓPEZ DE MUNAIN | PV-ETP | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, Irungo eta Urnietako ibilgailuen azterketa teknikoko zentroetako grebari buruz | Sailburu andrea, ibilgailuen azterketa teknikoko Irun eta Urnietako zentroei buruz galdetu nahi dizut Talde Popularraren izenean. Izan ere, 2013ko abenduaren 26an, Irun eta Urnietako IATetako –ibilgailuen azterketa teknikoko zentroetako– enpresa-batzordeetako ordezkariek agerraldia egin zuten Legebiltzar honetan, aditzera emateko greban daudela ekainaren 15etik, zerbitzua ez dela, beraz, erregulartasunez ematen ari eta horrek kalte egiten diela, noski, inguru horietan bizi diren herritarrei. Gogoan izan behar dugu zerbitzu hori zerbitzu publikoa dela, Ekonomiaren Garapen eta Lehiakortasuneko Sailaren eskumenekoa, nahiz eta 1993tik enpresa pribatuek ematen duten esleipen bidez. Ez dugu eztabaidagai hartu nahi zer bide egin duen auzi honek 2013ko irailera arte –alegia, zuk epaia irmo egin arte edo, nolabait, epaia aplikatu duzun arte–, nahikoa idatzi baita horri buruz Legebiltzar honetan, baina sailburu andrearen azalpen bat nahi dugu, jakiteko zer urrats egiten ari diren Jaurlaritza eta zure saila beren onera ekartzeko Irun eta Urnietako IAT zerbitzuak. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3639 |
10 | 67 | 21.02.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegi) | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, Irungo eta Urnietako ibilgailuen azterketa teknikoko zentroetako grebari buruz | López de Ocariz andrea, lehenik eta behin, ibilgailuen azterketa teknikoko zerbitzua, zuk esandako moduan, Ekonomiaren Garapen eta Lehiakortasuneko Sailaren emakida bada ere, egungo gatazka hori lan-gatazka bat da. Zuk esan bezala, gainera, aspalditik dator gatazka hori; izan ere, greba 2013ko udan hasi bazen ere, aurreko legegintzaldian jada antzeko egoera bat jazo zen edo oraingoa baino larriagoa, apika. Izan ere, lehenik, greba partzialak egiteari ekin zioten 2009ko urriaren 14an, eta halaxe jarraitu zuten urte horretako abenduaren 9ra arte; ordutik aurrera, mugagabea bilakatu zen greba, 2010eko ekainera arte. Gatazka horren ondorioz, bi zentro, Urnietakoa eta Irungoa, hain zuzen, erabat itxita egon ziren, eta mehatxuak eta txikizioak ere izan ziren lan-zentroetako eremu batzuetan. Oraingo gatazka-aldia, berriz, 2013ko ekainaren 18an abiatu zen; 2012an bezala, lan-etenak eginez hasi ziren, eta, gaur-gaurkoz, Urnietako IATa guztiz itxita dago, eta Irungoa, berriz, zuk ondo jakingo duzunez, erdizka, zentro horren gaitasunaren % 40an, gutxi gorabehera. Langileei dagokienez, Urnietakoak dituen hogeita bederatzi langileetatik hogeita bostek bat egin dute grebarekin; Irunen, berriz, langiletaldearen erdiak, gutxi gorabehera: hamahiruk bai, eta hamabostek ez. Bai gure sailak, bai Lan Sailak bitartekari jardun dute bi aldeekin hainbat eta hainbat bileratan, grebari amaiera emateko akordioa bilatzeko asmoz. Hamabi bilera egin dira –hor duzu kopuru zehatza– 2013ko urte osoan barrena. Lan-gatazka izaki, Eusko Jaurlaritzak grebaeskubidea errespetatzen du noski, baina, era berean, enpresaren jarrera ere errespetatzen du, ez behartzeko… tira, gure aldetik, ez behartzeko enpresa hitzarmen hori sinatzera. Nolanahi ere, azken berrien arabera, egindako bilera guztien fruitu, elkarri hurbiltzen hasi dira bi aldeak, eta, beraz, gatazka aurki ebatziko delakoan gaude; izan ere, uneotan, desadostasun bakarra dute bi aldeek: soldata-igoerak zenbatekoak izango diren, hain zuzen. Hamabi bilera horien bidez, bi aldeen jarrerak elkarri hurbiltzea lortu da, eta, beraz, greba azkar –ahalik eta azkarren– amaitzea lortuko dugulakoan gaude. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3640 | |
10 | 67 | 21.02.2014 | LÓPEZ DE OCARIZ LÓPEZ DE MUNAIN | PV-ETP | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, Irungo eta Urnietako ibilgailuen azterketa teknikoko zentroetako grebari buruz | Sailburu andrea, egia da, egoera hori ez da berria, ez; ondo ezaguna dugu, eta ondo ezaguna dugu, halaber, zer nolako ondorioak dakartzaten halako grebek ibilgailuen azterketa teknikoko zerbitzuan. Irungo eta Urnietako IATetako ohiko erabiltzaileak 70.000 dira, eta erabiltzaile horiek beste azterketa-zentro batzuetara joan behar izan dute –Nafarroara nagusiki, Irungo enpresa berak Nafarroako Erkidegoan hurbil samar dituen beste zentroetara, hain zuzen–; gidariek, hala, ilara izugarri luzeak jasan behar dituzte (ez dago ordua aurretiaz hartzerik); denbora luzez egon behar dute, beraz, itxaroten, baina, gainera, enpresak Nafarroan berreskuratzen du Gipuzkoan galdutako negozioaren zati bat. Enpresaren egoera ekonomikoa, hortaz, ez da batere larria; aitzitik, aski lasaia da. Kaltea Gipuzkoako herritarrek jasaten dute. Bistan da hori. Gainera, beste eragin batzuk ere baditu egoera horrek. Administrazioak ez du jasotzen –halaxe uste dut– Gipuzkoan, edo gure autonomia-erkidegoan, lortzen ez den kanon hori, kanpora bideratzen baita. Hortaz, diru-galera ere badakar egoera honek. Gainera, Gipuzkoako Foru Aldundia ez da jasotzen ari faktura horietako bakoitzari dagokion BEZa. Horrenbestez, eragina dauka herritarrengan, eta eragina dauka, orobat, funts publikoetan. Eta larriena da arriskuan jartzen ari dela bidesegurtasuna, azterketa garaiz eta egokiro egin gabe errepideetan dabilen ibilgailuen ehunekoa kontuan hartuta. Erabiltzaileek urrutiagora joan behar dute azterketa egitera, eta zailtasunak dituzte azterketa egiteko. Kontuan hartu behar dugu nahitaezko zerbitzu publikoa dela, esan bezala, autonomia-erkidego honen eskumenekoa eta enpresa pribatuek kudeatua, eskumeneko administrazioaren emakidaren bidez, eta, gainera, kontu berezia eskatzen duen arlo bati dagokiola, hots, ibilgailuen segurtasunari. Argi dago, beraz, baduzuela zeresanik. Apika, ezin izango duzue gatazkan sartu, baina, esleipenaren baldintza-agirietan jasotako arlo batzuk ez dira betetzen ari. Eta kezkatzeko modukoa da halako zerbitzu bat horren luze itxita edukitzea. Badakit bilerak egin dituzuela; halaxe esan ziguten langileek ere, bileratan diharduzuela joan den urriaren 4tik. Baina sei hilabetetik gora darama Urnietako zentroak itxita, eta Irungoak, berriz, hala moduz lanean. Horrenbestez, sailburu andrea, espero dugu gatazka –zuk iragarri moduan– aurki amaitzea eta aurrerantzean halakorik ez berriro jazotzea, esan liteke-eta aldian-aldian birsortzen dela gatazka. Ezin dugu, etsiak hartuta, horrela jarraitu. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3641 |
10 | 67 | 21.02.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegi) | Galdera, María del Carmen López de Ocariz López de Munain Euskal Talde Popularreko legebiltzarkideak Ekonomiaren Garapen eta Lehiakortasuneko sailburuari egina, Irungo eta Urnietako ibilgailuen azterketa teknikoko zentroetako grebari buruz | Muchas gracias, señora presidenta. Ados nago zurekin, López de Ocariz andrea: egoera honek zailtasunak eta kalteak eragiten dizkie erabiltzaileei. Bistan da hori. Gutxieneko zerbitzuak agintzeko aukera aztertu dugu, zerbitzu publikoa den heinean, baina ezinezkoa da; gainera, egoera aztertuta, ondorioa da zerbitzu publikoa eman, ematen jarraitzen dela: Irungo zentroa abian da, % 50ean bada ere, eta Bergarakoa ere irekita dago. Zerbitzu publikoa bermatuta dago, beraz. Beste kontu bat da eragozpen handiagoak egotea. Horretan ados nago zurekin. Urtean urteko eta lau hilabetean behingo kontrol-ikuskaritzak egin dira Irunen eta Urnietan, emakidari dagokion moduan, eta ez da hauteman aipatzeko moduko gertaerarik edo anormaltasunik grebaren ondorioz. Garrantzitsua da hori ere, emakida publikoa denez gero, zuk adierazitako moduan. Emakidagatik Eusko Jaurlaritzari ordaintzen zaion kanonean ez da aldaketarik izan. Argi dago, baina, Gipuzkoako Foru Aldundiko funts publikoetan igarriko zela grebaren eragina. Horretan bat nator. Dena dela, horrek denak ez du esan nahi, noski, ez garenik buru-belarri ahaleginduko egoera hau lehenbailehen amaiarazteko eta, zuk esandako moduan, aurreratzean horrelakorik berriro ere ez jazotzeko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3642 | |
10 | 67 | 21.02.2014 | ROJO SOLANA | SV-ES | Galdera, Natalia Rojo Solana Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, hornidura elektrikoaren bermeei buruz | Eskerrik asko, presidente andrea, eta egun on guztioi. Sailburu andrea, energiaren arloko erabakien dantza bizitzen ari gara azken hilabeteotan Espainiako Gobernuaren eskutik: aldarrietatik eta asmo onetatik harago doan dantza, ezbairik gabe. Eta, egoera horren ondorioz, bortizki igo zaie herritarrei energiaren faktura: ia bikoitza igo da azken urtean argiaren zati finkoa, eta zehaztu gabe dago zenbat igoko diren, bai argia, bai gasa, etorkizun hurbilean. Behin eta berriz esaten zaigu familia-mota jakin bati mesedegarriak zaizkiola neurri horiek, baina ez da hala: egiaz, guztioi garestitu zaigu energiaren kostua; gainera, lehen bezain ilunak dira fakturak, eta hartutako neurri horiek kontra egiten diete eraginkortasunaren aldeko irizpide guztiei, ez baitute inondik ere bilatzen, ez baliabideak hobekien darabiltzatenak saritzea, ezta baliabideak barra-barra irioten dituztenak zigortzea ere. Dantza-balantza horretan gaudela, baina, hitzerdirik ere ez diogu entzun Eusko Jaurlaritzari, nahiz eta egoera horrek Euskadiko 2 milioi herritarri baino gehiagori eragiten dien. Badakigu Jaurlaritza hau babesten duen alderdi bakar hori harro agertu zela esanez zenbait hobekuntza lortu zituela Euskadiko enpresei begira, trukean PPk energiaren arloan zuen bakardadea lausotzea onartuta. Badakigu, abenduan iragarritako eta azkenean atzeratuta geratutako tarifa-kolpearen aurrean, Jaurlaritza hau babesten duen alderdi bakar horrek uko egin ziola erabaki horren kontrako adierazpen instituzional bat izenpetzeari. Badakigu, halaber, energia-pobreziari buruz proposatu dugun eztabaidaren aurrean, Jaurlaritzak ez duela gure autogobernuaren gaitasuna erabiltzeko inolako proposamenik, Euskadiko herritar bakar bati ere ez dakion moztu, ez argi-hornidura, ez gas-hornidura, ezin duelako faktura ordaindu bere nahiaz besterako inguruabarren ondorioz. Alderdi horrek harro agertzen du bere burua abertzaletzat, eta hara non dioskun Espainiako Gobernuak arduratu behar duela gai horretaz, guk badugula diru-sarrerak bermatzeko gure errenta edo gizartelarrialdietarako gure laguntza; ez ei daki eguneroegunero mozten diotela argia baten bati. Hala, bada, beste erkidego batzuetako gobernuek ez bezala, besoak gurutzatzen ditu Euskadikoak, eta isilik geratu. Horregatik, sailburu andrea, jakin nahi dugu zer kudeaketa-lan egin dituen Eusko Jaurlaritzak, Rajoyren Gobernuarekin dituen komunikazio-bide oparo horien bitartez, bermatzeko Euskadiko herritarrek ez dutela jasaten jarraitu beharko energia-fakturen igoera lazgarri hori. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3643 |
10 | 67 | 21.02.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegi) | Galdera, Natalia Rojo Solana Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, hornidura elektrikoaren bermeei buruz | Mila esker, mahaiburu andrea. Rojo andrea, behin baino gehiagotan entzungo zenidan azaltzen ikuspegi ekonomizista hutsetik egin dela erregulazio elektriko hori, alegia, tarifa-defizita murrizten saiatzeko asmo hutsez, eta inondik ere ez ikuspegi elektrikoari begira edota gu guztiok pairatzen dugun tarifa doitzeko asmoz. Hala ere, jakin nahi zenuen zer kudeaketaekintza egin dituen Eusko Jaurlaritzak bermatzeko Euskadiko herritarrek ez dutela jarraitu beharko energiafakturen igoera lazgarri hori jasaten; kontua da, baina, horren guztiaren ondorioak ez dituztela Euskadiko herritarrek bakarrik jasaten. Estatu osoko herritarrek jasaten dituzte ondorio horiek, erregulazioa Estatuak egina baita. Zehatzago esateko, behe-tentsioan 10 kilowatt baino gutxiagoko potentzia kontratatua duten kontsumitzaile guztiei eragiten die –ez herritarrei bakarrik–. Gainera, Eusko Jaurlaritzak ez du inolako eskumenik arlo horretan, zuk zeuk ere ondo dakizunez. Estatuaren Administrazio Orokorrak zehazten ditu prezioak eta ordainsariak. Ez diogu itzuri egin nahi auziari, edo beste toki batera begiratu; ez da hori kontua, baina horixe da egoera. Horrenbestez, dagokion ganberan egin beharko zenukete hemen egin didazuen galdera hori. Eusko Jaurlaritzaren barruan, dagokigun guztia egiten ari gara, zalantzarik gabe. Gainera, proposamenak "borondatezko prezioa" deritzon hori kalkulatzeko metodologian dakarren eragina –horrexeri buruz galdetzen baitzenuen zuk– ez da mugatzen Euskadiko herritarretara, zuk zenioen moduan; aitzitik, elektrizitate-kontsumitzaile guztiei eragiten die, eta hor dira gure enpresa ertainak eta txikiak ere –haien zait handi-handi bat, zehazki–. Argi utzi nahi dut hori. Eta alderdi hori argituta, jakizu Jaurlaritza, bere azken kudeaketa-lanean, kalkulu-metodologia hori garatzen duen aginduari egin zaizkion alegazioak aztertzeaz eta igortzeaz arduratu dela, Ministerioarekin batera lantzen jarraitzeko gero harekin egingo ditugun bilera pribatuetan, horixe baitagokigu guri, Jaurlaritza garen aldetik. Zure galderari erantzunez, Eusko Jaurlaritza egokiro ari da lanean unean-unean, lege orokor horri dagozkion alderdi guztietan; hala, lege horretatik abiatuta eratzen diren aginduei eta neurri zehatzei aurre egiten ari gara, guri dagokigun lana eginez. Norabide horretan, legeak industriari dakarzkion ondorioei buruzko txosten bat aurkeztu genion 2013. urte-amaieran Ministerioari, eta gauza bera egingo dugu herritarren kasuan ere, otsailaren 18an –aste honetan bertan, beraz– aurkeztu berri ditugun alegazioetan egin dugun moduan. Jaurlaritza, beraz, bete behar duen lana betetzen ari da: egoki eta beharrezko irizten dituen ekintza eta kudeaketa-lan guztiak egiten ari da. Berrio diot, dena den: eskumena Industria Ministerioarena da, eta, beraz, agian, haren agerraldia eskatu beharko litzateke, hartu duen jarreraren eta neurri osagarrien berri eman dezan, niri eskatu didazun bezala, arlo horretan inolako eskumenik ez badut ere. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3644 | |
10 | 67 | 21.02.2014 | ROJO SOLANA | SV-ES | Galdera, Natalia Rojo Solana Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, hornidura elektrikoaren bermeei buruz | Eskerrik asko, presidente andrea. Euskadiko herritarrei buruz ari naiz, Eusko Jaurlaritzari ari natzaiolako galdezka. Sozialistek, Diputatuen Kongresuan, ekimen bakarra ez, ekimen bat baino gehiago bultzatu dituzte, eta datozen asteetan energia-pobreziari buruzkoa aurkeztuko dute, dagoeneko iragarri dutenez. Interesatzen zaizuenean soilik hel egiten diezue zuek eskumenei; izan ere, gauza asko egin ditzake Eusko Jaurlaritzak, baina ez da egiten ari. Duela pare bat aste, lehendakariak bilera izan zuen Gobernuko presidentearekin. Onartzen dugu nabarmenkeriarik gabe jokatu nahi izatea harreman politikoetan, baina sozialistok jakin nahi genuke Jaurlaritzak kezka adierazi diola hartu diren neurri horiek direla-eta, kaltegarriak direlako herritarrentzat –herritar guztientzat, Euskadikoentzat eta Espainiakoentzat–. Gure ustez, baina, energiaren arloan duzuen noraez horrek eragina izan du egungo egoera honetan, zuek onartu nahi zein ez. Euzko Alderdi Jeltzaleak arrandiaz gogoratu ohi du maiz Zenarruzabeitia andrea Energiaren Espainiako Batzordea izandako erakundearen kidea dela (organo superregulatzailea, egun). Unean uneko titularra gorabehera, guk dakigula, Jaurlaritzaren lehendakariorde ohiak ez du inolako jarrera finkorik hartu, erabaki horiek eragiten ari diren energia-pobreziaren arazoaren aurrean; era berean, guk dakigula, Eusko Jaurlaritzak ere ez du inolako kudeaketa-lanik egin pertsona horren bitartez –alderdi berekoak izanda, gainera– irmotasunez adierazteko zer jarrera duen auzi horren gainean. Seguru nago guztiok egin genezakeela zertxobait gehiago uneren batean; ez dut ezetzik esango, ez. Espainiako Gobernuan geundenean eta zu diputatua zinenean ere, gauza asko negoziatu zenituen zuk Zapatero presidentearekin. Alabaina, gaurko egoeraz ari gara, 2014ko otsailaren 21eko egoeraz: enpresetako eta etxeetako ekonomiak hondoratzen ari dira zenbait erabakiren ondorioz, eta, horren aurrean, ez dugu Eusko Jaurlaritzaren inolako ekimenen berririk. Eta, zure lehen mintzaldiari erreparatuta, argi dugu ezer gutxi egiteko asmoa duzuela, eskumenak besterenak omen direlako. Sozialistak prest gaude energia-horniduraren eta herritarrentzako bermeen gaineko alderdi guztiak lantzeko, eta aurki finkatuko dugu gure jarrera Legebiltzar honetan. Aurkeztutako zuzenketan ageri diren jarrerei so, Espainiako Gobernuaren bidez aurre egin nahi zaio, oro har, energia-pobreziaren arazoari –hala da–, baina baita hemendik ere, guk ere badugu-eta ekiteko aukera, gure herritarren arazoak konpontzeko legeek uzten dizkiguten zirrikituak baliatuta. Ea, bada, berbaldiak berbaldi, Jaurlaritzaren konpromisoa lor dezakegun, hura bermatzen duen alderdi bakar horren bidez, jende asko bizi baita arranguran argiaren hurrengo erreziboa ordaintzerik izango ote duen. Besterik ez. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3645 |
10 | 67 | 21.02.2014 | EKONOMIAREN GARAPEN ETA LEHIAKORTASUNEKO SAILBURUAK (Tapia Otaegi) | Galdera, Natalia Rojo Solana Euskal Sozialistak taldeko legebiltzarkideak Ekonomiaren Garapen eta Lehiakortasuneko sailburuari egina, hornidura elektrikoaren bermeei buruz | Mila esker. Rojo andrea, Jaurlaritza honek zorrotz zaintzen du eskumenen arloa. Beti zaintzen du, norabide batean zein bestean. Era berean, ezin duzu inolaz ere zalantzan jarri pertsonekin hartua dugun konpromisoa; gainera, guk, gure jarrera finkatzeaz gain –nahiko erraza baita hori–, neurriak hartzen ditugu, eta dagokigun lekuan ekiten diogu. Egin beharreko alegazioak egiten ditugu, eta buruz buru lan egiten dugu, onena lortzeko. Alabaina, arazoa leuntzeko neurriak ez dira beti nahikoak izaten; lehenagotik heldu behar izaten zaio arazoari. Hau da, agindu hori, dekretu horiek eta lege horiek aurrera ez ateratzeko lan egin behar da, gertatzen ari dena ez gertatzeko. Horixe da gure helburua. Arazoa leuntzeko neurriak ez dira aski. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3646 | |
10 | 67 | 21.02.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Ogasun eta Finantzetako sailburuari egina, euskal erakundeen arteko diru-fluxuen egungo banaketa-sistemari buruz | Eskerrik asko, presidente andrea. Sailburu jauna, joan zen ostegunean, otsailak 13, hiru foru-aldundiek eta Eusko Jaurlaritzak akor- dioa lortu zuten Herri Dirubideen Euskal Kontseiluarekin 2013ko zerga-ekitaldia ixteko eta Ekarpenen Legea deiturikoa aplikatzean foru-aldundiek Eusko Jaurlaritzaren diru-kutxara egin beharreko ekarpenak behin betiko finkatzeko. Eztabaida luze baten ondoren eta Ekarpenen Legea eta Eusko Jaurlaritzak Gipuzkoari eta Arabari egingo dien 10 milioi euroko konpentsazioa barnean hartzen dituen akordioaren kariaz lortu zen hitzarmena, zenbait alderdi politikok lardaskeriatzat jo dugun soluzioa. Oraingo honetan lortutako akordioaz harago eta alderdi guztiek akordioarekin gogobeteta sentitzen direla adierazteaz harago, agerian utzi dira, berriz ere, euskal sistemaren ahuleziak. Euskal sistema horrek, eguneratzen ez bada, zuzentzen ez bada edo neurri berriak hartzen ez badira, guk saihestu egin nahi ditugun eztabaida berriak eta lurralde-borroka berriak eragingo ditu berandu baino lehen. Gure iritziz, Eusko Jaurlaritzak euskal erakundeegitura eta zerga-sistema modernizatzen aritu beharko luke, eta baita euskal erakundeen artean funtsak banatzeko modua ere. Aldaketa-sorta ikaragarria egongo litzateke, batzuk epe laburrean egin beharrekoak, esaterako, Ekarpenen Legea eguneratzea, eta beste batzuk epe ertainean, esaterako, egitura eguneratzea –badakigu Eusko Jaurlaritzak baztertu egiten duela hori, baina guk lortu beharreko helburutzat daukagu–. Eta eztabaida- eta liskar-mota hori, eta beste asko, uste dut agerian uzten ari direla, batez ere azken boladan, egitura hori aldatzea ezinbestekoa dela, errealitatetik kanpo dauden, antzinakoak bai baina zentzugabeak diren foralismoetatik harago, Carmelo Barrio jaunak buruarekin ezetz esaten duen arren. Eztabaida lehenagotik dator, Ekarpenen Legeko akats eta okerrengatik eta, kasu honetan, balantzeen eguneratzearen ondorioz sortzen diren beste zenbait zirkunstantziagatik. Baina etorkizunean zirkunstantzia berriak sortuko dira, zeinek eztabaida eta lurraldeborroka berriak eragingo baitituzte, eta, salbuespenezko zirkunstantziarik gertatuko ez balitz ere, ziur eztabaida berriak eta erakundeen arteko borroka berriak, lurraldeen arteko borrokak eta alderdien arteko borrokak izango direla, daukagun sistema daukagulako. Beraz, gure iritziz, errealitate hori aldatzeko behar diren mekanismo guztiak egituratu behar dira. Ez ditugu asaldatu nahi lurralde-borrokak. Alderantziz. Uste dut lurralde-borroka horietan sartzen ez diren alderdi politiko bakanetako bat garela, Euskadiko edozein lekutan eta Espainiako edozein lekutan ideia berak defendatzen baititugu. Are gehiago, inori mesede egiten ez dioten borroka horiek saihestu nahi ditugu. Eredu moderno, arrazional, eraginkor, ulergarri eta gardena lortu nahi dugu. Beraz, nik uste dut bi gauza egin beharko liratekeela. Alde batetik, Ekarpenen Legea eguneratu. Gaur egun, aldundi bakoitzak Eusko Jaurlaritzari egiten dion ekarpena haren lurraldeak euskal ekonomian duen pisu erlatiboaren araberakoa da, eta ez biltzen duenaren araberakoa. Sistema hobetzeko modukoa da, dudarik gabe, eta horrela aldarrikatu dute hainbat kargu publikok eta hainbat alderdi politikok. Hobetzeko modukoa da, argi eta garbi. Eusko Jaurlaritzak kontu horren inguruan zer planteatzen duen galdetu nahi genizun guk. Eta, bestalde, egitura modernizatzea, egitura horrek etengabeko arazoak planteatzen baitizkigu Euskadin aplikatzen diren politiken ia arlo guztietan: lau parlamentuak, lau gobernuak, hiru ogasunak, foru -aldundiek dirua biltzea eta Eusko Jaurlaritzak dirua gastatzea, foru-aldundien diru-sarrerak banatzeko modua eta beste asko gertakari, etengabe ikusten ari garenak, lurralde-borrokak asaldatzen dituztenak eta desberdintasunean eragina dutenak. Badirudi argi dagoela foru-aldundiek Jaurlaritzari zer portzentaje ordaindu behar dioten kalkulatzeko gaur egun aplikatzen den formulak desoreka ekonomiko larria eragiten duten egiturazko akatsak dituela eta, beraz, formula hori berregin beharko litzatekeela; horretarako, kontuan izan behar dira lurralde bakoitzaren berezitasunak, hala nola tamaina, produkzio-egitura eta dirua biltzeko ahalmena, desoreka horiek saihesten ahalegintzeko. Zure formula zein izango litzatekeen galdetu nahiko nizuke, sailburu jauna. Eusko Jaurlaritzak guztion interesak eta ahalik eta berdintasun handiena defendatu behar ditu gaur egungo agertokian, eta beldurrik gabe planteatu behar du zer aldaketa egin behar diren lurralde-borroka horiek berriro gerta ez daitezen. Horregatik interpelatu zaitugu, sailburu jauna: jakin nahi dugu Eusko Jaurlaritzak zer neurri hartzeko asmoa duen Eusko Jaurlaritzak diru-fluxuak euskal erakundeen artean banatzeko egungo sistema eguneratzeko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3647 |
10 | 67 | 21.02.2014 | OGASUN ETA FINANTZETAKO SAILBURUAK (GATZAGAETXEBARRIA BASTIDA) | EA-NV | Interpelazioa, Gorka Maneiro Labayen Mistoa-UPyD taldeko legebiltzarkideak Ogasun eta Finantzetako sailburuari egina, euskal erakundeen arteko diru-fluxuen egungo banaketa-sistemari buruz | Eskerrik asko, legebiltzarburu andrea. Eskerrik asko, Maneiro jauna. Zure interpelazioan gai garrantzitsu bi aipatu dituzu. Bata orokorra da, gure ehun instituzionalaren barne-antolaketa. Gai horretaz ez noa asko sakon- tzera zeren zure interpelazioaren eduki nagusia aipatzen duena da instituzioen arteko finantza baliabideen banaketari buruz. Orduan, beste gogoeta hori edo beste eztabaida hori sakonagoa da. Nik zurekin sarritan eztabaidatu izan dut gai hori eta horretaz aukera edukiko duzu gainontzeko batzordeetan edo lantaldeetan eztabaidatzeko. Eta uste dut eraikitzaile izateko eztabaidan, ez naizela sartuko horretan, nahiz eta zuk gai honetaz, gure instituzioen arteko banaketari buruz, hitz batzuk eduki dituzun. Zilegitasun osoa duzu nahiz eta kontra egon, dagoen eredu instituzionalaz egin duzun interpelazioa egiteko, finantza-banaketak nola egiten diren instituzioen artean. Eta nik uste dut hobeto dela gai horri kolpe egitea. Ez noa azaletik edo albotik ateratzera kontra zaudelako. Eredu instituzionala dagoena da eta ez dut gehiago nire gogoetetan sartuko. Aipatu duzuna da, eta ez nago ados zuk eman duzun iritziarekin, otsailaren 13an egindako Herri Dirubideen Kontseiluan onartutako erabakia. Eta gero aipatzen didazuna da zein proposamen daukagun Gobernu moduan instituzioen arteko finantza harremanak eta baliabideak birbanatzeko sasoian. Lehenengo eta behin, gaian hortik sartuta, aipatu behar duguna da guk daukagun eredua gure Autonomia Erkidego barrukoa dela. Ez da eredu bat diru-bilketaren banaketakoa, ez, da ekarpenetakoa. Eta horrek bere zentzua dauka. Hau da, lurralde historikoek nola hartzen dute erantzukizuna gure ehun instituzionaleko instituzio partekatuen eskumenak finantzatzeko heinean? Ba errenta erlatiboaren arabera. Leku askotan erabiltzen da irizpide hori eta orain arte ongarria izan da. Ikusiko ditugu ere zuk aipatu dituzun hutsuneak edo gabeziak, baina euskal gizarteak, Euskal Autonomia Erkidegoak, adibidez ere iritzi berdinarekin egiten dio bere ekarpena Estatuari. Hau da, gure errenta Barne Produktu Gordinaren arabera. Ba gure lurraldeek, gure lurralde historikoek ere ekarpenak horrela egiten dituzte. Hau da gure eredua, Maneiro jauna, berorrek ondo dakien moduan. Zuk aipatu duzu diru-bilketaren banaketaren araberako eredu bat dela. Baina ez da hori euskaldunok euskal instituzioek 1979tik eta gero 83tik antolatu duguna. Eta horrek bere berezitasunak dauzka. Estatuarekin ere ez da gure diru-bilketaren araberako parte hartze finantzarioa, baizik eta errenta. Eta errenta irizpide aurrerakoia da, zuzena, bidezkoa eta horregatik lurralde historikoek parte hartzen dute euskal instituzio partekatuen funtzionamendurako ekarpenak egiten, % 70a lurralde historiko bakoitzaren errenta erlatiboaren arabera. Eta gainontzeko 30a zerekin dago lotuta? Ba, dago lotuta, eta honela ipinita daukagu, ni badakit, eta gaia luzatu gabe horrenbeste, Lurralde Historikoen Legean ipinita daukagun irizpidea, eta irizpide hori garatuta dago Ekarpenen Legean. Eta da % 70 hori lurralde historiko bakoitzaren zerga-ahaleginen erlatibotasunaren alderantzizkotasunarekin lotuta dagoen irizpide bat. Eta hori neurtuz gero, ponderatu egiten da ahalmen dirubiltzailearen arabera. Eta ahalmen diru-biltzaileak berak ere badauzka irizpide eta adierazle batzuk. Hori da. Egia da… ereduak bere zentzua non dauka? Ba bere zentzua dauka lurralde historiko bakoitzak, forualdundi bakoitzak, autonomia daukalako bere zerga ekonomikoak kudeatzeko sasoian, eta zerga ekonomikoak era batera kudeatu edo bestera, horrek eraginkortasun bat eduki ahal du diru-bilketaren gainean. Bigarrena, lurralde historiko bakoitzak, neurri batean, Kontzertuaren arabera, ahalmen arautzailearen esparru bat dauka. Orduan, bi irizpide horiek, ahalmen arautzaileak eta ahalmen kudeatzaileak eragiten dute ezin dugula hemen goitik behera ipini berdintasun osorako ereduak, ze autonomi arautzaile bat eta autonomia kudeatzaile bat daukazun neurrian, horrek suposatzen du ezberdintasun horiek –eta hola daukagu ipinita– gertatzen direla. Eta horretarako zer da egin beharko genukeena? Ba, igual, zuk aipatu duzu eredu instituzional hau osorik aldatzea. Proposamena hor daukazu, baina ez dut nahi hor sartu, ez dut uste gaia gaur hori denik. baina zuk aipatu duzunetik, eredu instituzionala errespetatuz, zer pentsatzen dugun? Ba hor daukagun ereduak funtzionatzen du eta funtzionatu egin du eta horrek bere etorkizunerantz badauzka ere neurri batzuk hartuta. Lurraldeen arteko eztabaidak egoten direnean eta ezberdintasunak sortzen direnean. Noiz? Ba sortzen dira ahalmen arautzailea horren arabera eta ahalmen kudeatzaile horren arabera, norberaren edo lurralde bakoitzaren banakako koefizienteak urruntzen direnean, diru-biltzaileen koefizientetik. Baina eredua hau da. Errentaren arabera, Barne Produktu Gordinaren arabera. Joaten bagara beste eredu batera, zuk esaten duzuna, hori da beste eredu bat. Ez da gure Autonomia Erkidegoko eredua. Goitik behera aldatu beharko genuke gure filosofia guztia, ze diru-bilketaren arabera banatu behar badugu, zer zentzu edukiko du orduan autonomia arautzailea edukitzea hiru lurralde historikoetako Batzar Nagusiek? Edo gestiorako autonomia edukitzea? Beno, hori da filosofia euskal gizartean eta euskal instituzioen artean eraikita daukaguna eta barneratuta daukaguna. Egia da ere, batzuetan hutsuneak betetzeko neurriak hartuta dauzkagu. Eta non dauzkagu guk neurriak hartuta? Ba, esparru handi baten, lurralde historikoek, foru-ogasunek ez daukate ahalmen arautzailerik eta ahalmena zeharkako zergetan oinarrizko legearekin lotuta dator. Orduan, hor bai eginda daukaguna da egokitzapen garrantzitsu batzuk banakako koefizienteen arabera. Baina ahalmen arautzailea daukazun neurrian, zilegi da, lurralde historiko bakoitzak, horrela daukagulako gure esparru instituzionala ipinita, bere politika fiskal propio bat eduki ahal du gauza bat errespetatuz, Erkidego Autonomoaren barruan harmonizazioa errespetatuz. Harmonizazioak –eta sarritan eztabaidatu izan dut zurekin– harmonizazioak ez du nahi esan batzar nagusi bakoitzak zuzeneko zergetan arau berdinak eduki behar dituela, baizik eta eduki ahal ditu ezberdintasun batzuk eta, ezberdintasun horien arabera, zerga-politika ezberdinak egin. Baina hori dago aterki moduan, babesten duena gero ahalmen arautzailearen berdintasun printzipio hori. Harmonizazioak aterki moduan jokatzen du. Orduan, hori da daukagun eredua. Zuk aipatzen didazu: zer da egin behar duguna horretarako? Beno, lehenengo eta behin, baliabideen birbanaketa egiteko eta gero, birbanaketaren ondorioz, ekarpenen zehaztapena egiteko lurralde historikoek Eusko Legebiltzarrera eta Eusko Jaurlaritzara ekarpen-legeen bidez hori bideratzeko behar duguna da Herri Diru Bideen Batzordean akordio bat, gehiengo osoz onartu behar duguna. Bat. Horrek zer nahi du esan? Gobernuak beste gainontzeko legeetan daukagun ahalmen arautzailerik ez daukagu. Guk ezin ditugu ekarri Ganberara ekarpen-legeak gure iritzi propioz. Egon behar da lehenengo gehiengo batez, gehiengo nagusi baten bidez akordio bat Herri Diru Bideen Batzordean, eta hori gabe ezin da, ezta zuk ere talde parlamentario moduan edo Ganbarak ez dauka lege ekimenerako ahalmen hori, baizik eta itxaron behar du Herri Diru Bideen Kontseilutik erabaki bat hartzea eta gero prozedura berezi baten bidez lege hori hemen tramitatzea. Baina gehiengo osoa lortu behar da instituzioen artean eta lau instituzio gaude bertan sartuta. Eta gero, ba zer esango dizut zuk ez dakizuna. Hiru kolore politiko ezberdinatakoak: popularrak, beste batzuk Alderdi Jeltzalekoak eta Ezker Abertzalakoak ere. Ordun, horretan gabiltza… | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3648 |
10 | 67 | 21.02.2014 | MANEIRO LABAYEN | Mixto-UPyD | Interpelazioa, Gorka Maneiro Labayen Mistoa-UPyD taldeko legebiltzarkideak Ogasun eta Finantzetako sailburuari egina, euskal erakundeen arteko diru-fluxuen egungo banaketa-sistemari buruz | Bai. Eskerrik asko, presidente andrea. Nahaspila, horixe daukagu Euskadin. Nahaspila handi samarra gure egitura instituzionalarekin. Badakigu zer berezitasun dituen eta nola funtzionatzen duen, eta baita alderdi politikoak eta erakundeak herritarren interes orokorreko kontu jakin batzuetan ados jartzeko premia dagoela ere. Badakigu zein den egitura, eta guri egitura hori oso korapilatsua iruditzen zaigu, baina ez ulertzen ez dugulako. Ulertzen dugu nola funtzionatzen duen. Korapilatsua iruditzen zaigu, zenbait erabaki hartzeko orduan herritarrei ongien eta gehien interesatzen zaizkien erabakiak hartzeko hainbat oztopo aurkitzen ditugulako. Esan dut sistema ezagutzen dugula, badakigula nola funtzionatzen duen. Zuk behin eta berriz esaten duzu daukagun eredua dela, geure buruari eman diogun eredua dela, baina guk uste dugu eredu hori aldatu egin daitekeela eta aldatu egin beharko litzatekeela. Denbora daramagu horretan, eta eredu hori goitik behera aldatu behar dela esaten jarraituko dugu. Baina epe laburrean, eta daukagun sistema onartuta, zer aldaketa proposatuko zenituzke nahasmen gehiago egon ez dadin edo ahalik eta nahasmen gutxien egon dadin? Zer aldaketa proposatuko lituzke Eusko Jaurlaritzak Ekarpenen Legean? Zer aldaketa proposatuko zenituzke lege horretan? Ala uste duzue ez dela ezer aldatu behar? Zer aldatu beharko litzateke, zuen iritziz? Badakigu zer dioen gaur egun Ekarpenen Legeak, zeuk azaldu duzu. Ez al zaizu iruditzen, zenbait diputatu nagusik planteatu duen bezala, kontuan hartu beharko liratekeela lurralde bakoitzaren berezitasunak, esaterako, tamaina, produkzio-egitura eta zergabilketako ahalmena? Hori aukera bat iruditzen al zaizu? Baztertu egiten al duzu? Ala uste duzu egoera konpontzeko eta instituzio guztiak pozik uzteko zenbait adabaki jartzea izan behar duela helburu nagusia urtero? Hori da funtseko kontua. Nik uste dut, sailburu jauna, Herri Dirubideen Euskal Kontseiluan egon den azken nahasmenak (nahasmena baita) erakusten duela nolako anabasa daukagun eta egitura instituzionalak nolako anabasa sortzen duen. Uste dut berriro frogatu duzula forualdundiak sobera daudela eta enbarazu egiten dutela eta Euskadiko egitura instituzionala oso problematikoa, irrazionala eta absurdua dela; opakotasuna eta nahasmena ezartzen dituelako eta, azken batean, herritarrei kalte egiten dielako. Euskal egitura instituzionalak, horren lau parlamentuek, hiru foru-aldundiek, lau gobernuek, hiru zerga-politikek, iruzurraren aurkako hiru plan bereiziek –sekula egiten ez den plan bateratu batean bat egin behar dute gero–, Herri Dirubideen Euskal Kontseiluak, Zerga Koordinaziorako Organoak, Ekarpenen Legeak eta Lurralde Historikoen Legeak, gure iritziz, panorama opakua, korapilatsua, xahutzailea eta eraginik gabekoa eratzen dute, gaur egun, XXI. mendean, eta bertako jende geldoenak soilik defendatzen du. Nik esango nuke azken barregarrikeria Herri Dirubideen Euskal Kontseiluaren azken bilerako nahasmena eta lardaskeria izan direla; baina, egitura horren ondorioz, etengabe ari dira nahasmenak sortzen. Beraz, nik uste dut beste ezer baino lehen Ekarpenen Legearen erreforma planteatu behar dela eta Eusko Jaurlaritzak Ekarpenen Lege hori eraberritzeko proposamena planteatu behar digula. Eta, bestalde, zuek egin nahi ez duzuen gauza bat: euskal egitura instituzionala sakontasunez eraberritzea. Berehala hartu beharko litzateke neurri hori –hain zuzen ere, Ekarpenen Legea aldatzea–, urgentziaz hartu beharko litzateke (egia esan, berandu gabiltza).Bestea, gure iritziz, lehenbailehen egin beharko litzateke, baina, nolanahi ere, nahitaezkoa da. Guri biak iruditzen zaizkigu garrantzitsuak: Ekarpenen Legea aldatzea egungo egitura zein den jakinda, baina, bestalde, urratsak egiten jarraitzea edo, hobeto esanda, urratsak egiten hastea daukagun egitura instituzionala arrazionalizatzeko; azken batean, ez dadila izan hain zaila euskal herritarrei onura bera ekarriko dien politikak sustatzea. Hori da gure iritziz egin beharko litzatekeena. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3649 |
10 | 67 | 21.02.2014 | OGASUN ETA FINANTZETAKO SAILBURUAK (GATZAGAETXEBARRIA BASTIDA) | EA-NV | Interpelazioa, Gorka Maneiro Labayen Mistoa-UPyD taldeko legebiltzarkideak Ogasun eta Finantzetako sailburuari egina, euskal erakundeen arteko diru-fluxuen egungo banaketa-sistemari buruz | Eskerrik asko, legebiltzarburu andrea, Maneiro jauna. Berriro sartu zara eztabaida orokor batean gure ehun instituzionalari buruzko irizpideak ematen eta deskalifikazio bat egin duzu. Sarritan eztabaidatu dut zurekin hori eta ez noa gaian sakontzera. Esan dizut zein den gure iritzia eta gure proiektu-programa, gure proiektuan eta egitarau politikoan dagoena, eta zuk badaukazuna, eta sarritan egin dugu eztabaida eta ez noa horretan sakontzera gehiago. Zu, hori kritikatu eta gero, gai zehatzetan sartzen zara gure instituzioen arteko finantza-harremanen arabera. Nik aipatu dizut gure ehun instituzionalak zelan funtzionatzen duen: Jaurlaritzak berak ez dauka ahalmen arautzailerik ekimen honetan. Hau da, Herri Dirubideen Kontseiluan erabaki bat gehiengo batez, gehiengo oso batez hartzeko, instituzio ezberdinen artean akordio bat egon behar da. Bat. Bi, Legebiltzarrak berak ere, eta zuk talde parlamentari moduan ere ez daukazu ahalmen arautzailerik horretarako, horrela daukagulako ipinita. Eta gero, erabaki hori, forma hartzen duenean Ganberara etortzeko lege moduan, prozedura berezi baten bidez tramitatzen da. Lehenengo eta behin hori. Bigarrena, balorazio politiko bat. Instituzioen arteko akordio bat egon ahal da, baina instituzioen arteko akordio horrek gehiengo politiko bat ez edukitzea Ganbera honetan. Eta ez da oso erabaki ziurtagarria izango, Ganberak ikusten badugu ez daukagula gehiengo bat hori onartzeko, eta hori ere ba kontutan eduki behar dugu. Gero aipatu duzu, zelan uste dugun guk Jaurlaritza moduan jokatu behar dugun. Ba, lau instituzioak lanean hasi gara aztertzen aurreko bost urteetan Ekarpenen Legearen ondorioak eta eraginak zelakoak izan diren. Aztertzen ari gara, Herri Dirubideen Kontseiluaren azpian lan-taldeak eduki ditugu batzar horretan eta aztertzen ari dira lau instituzioak. Baina nik gauza bat bai nahi dizut esan: irizpide moduan, zer da etorkizunerantz begira bermatu behar duguna? Ba nik uste dut lau irizpide nagusi, lau adierazle. Bat, arrisku-partekotasuna mantendu behar dugu. Arrisku-partekotasun hori, barnean funtzionatzen duena, Estatuari begira daukagu alde bakarreko arriskua. Alde bakarreko arrisku horrek kanporantz begira, Estatuarekin, jokatzen du, baina barruan lehenengo irizpidea, arrisku-partekatuaren irizpidea. Bigarrena, finantza-neutraltasuna. Finantza-neutraltasunak uste dugu bideratu behar gaituela bai lurralde historikoak eta baita Jaurlaritza eta Legebiltzarra bera ere, lortu behar dutela finantza-egonkortasun eta egoki bat sistemaren barruan. Hirugarren irizpidea, konpetentziaren irizpidea. Konpetentziak urtetan zehar aldatu egin dira. Egin dira esku aldaketa garrantzitsu batzuk azkeneko urteetan, Ekarpenen Legearen ostean egin direnak, eta horiek sistemaren ereduaren barruan ipini behar ditugu. Orain, ereduaren alboan daude, ekarpen berezi moduan, baina ez ekarpen orokorrean sartuta. Hori ere kontutan eduki behar dugu, egon direla eskualdaketa garrantzitsu batzuk kanpotik, hau da, Estatutik Erkidego Autonomora. Erkidego Autonomo barruan non geratu dira eskumen horiek? Ba Jaurlaritzaren eta Lebebiltzarraren menpe. Eta laugarren irizpidea, adierazlea, izango litzateke nahikotasuna. Nahikotasun finantzarioa eduki behar duela bakoitzak. Konpetentziaren irizpidearen ondorioz etorri behar dena da nahikotasuna. Beno, nik ikusten dut irizpide horien, lau irizpide horien ildoan lan egiten ari garela eta horrela gaude lau instituzioak Herri Dirubideen Batzordearen lantal- dean, horiekin lortu behar dugula akordio bat lauren artean, gehiengo osoa behar da Finantzen Kontseilu horretan eta gero gehiengo bat Ganberan. Orduan, irizpide horiekin gabiltza lanean eta, Jaurlaritzaren iritziz, horiek lortu behar ditugu, eta horiek lortzeak lan sakon bat eskatzen digu eta horretan gabiltza lanean. Eta bide horretatik jarraituko dugu. Eskerrik asko legebiltzarburu andrea. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3650 |
10 | 67 | 21.02.2014 | BARRIO BAROJA | PV-ETP | Interpelazioa, Carmelo Barrio Baroja Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, kirolaren etorkizuneko finantziazioari buruz | Eskerrik asko, presidente andrea, legebiltzarkide jaun-andreok, Gobernuko kideok eta Uriarte andrea. Tira, hitz egin dezagun pixka bat…, interpelazio honen sarrera laburra izango da. Nik uste dut kokatu egin behar dela Jaurlaritzak herrialde honetan hain garrantzitsua den kirolari dagokionez etorkizunean izango dituen erantzukizunen gaineko egoera, eta, alde horretatik, Legebiltzarrak egoera jakin batean duen egitekoari buruzko iruzkin labur bat ere egin behar dugu, hain zuzen ere, Legebiltzar honetako Kultura Batzordeak izan zuena. Baina, aldi berean, ulertu behar da ezen, hemen ezer onartu ez bazen ere, lanean jarraitu behar dela elementu estrategiko baten inguruan, kirolaren finantzaketaren inguruan, federazioekiko harremanen inguruan eta arazoari buruzko planteamendu osoaren inguruan. Kultura, Euskara, Gazteria eta Kirol Batzordeak abenduaren 16an egindako bileran eta kirola finantzatzeko ereduari buruzko legez besteko proposamena gauzatzean, atzera bota ziren aurkeztutako bi erdibideko zuzenketa. Lehenengoak, Talde Popularrak eta Euzko Abertzaleak Taldeak sinatutakoak, honako hau zioen: "Eusko Legebiltzarrak Eusko Jaurlaritzari eskatzen dio hurrengo saio-aldian aurkeztu dezala, kirol-arloan eskumenak dituzten instituzioekin koordinatuta, Euskal Autonomia Erkidegoan kirola antolatu, finantzatu eta sustatzeko eta kirolerako baliabideen ahalik eta banaketa egokiena egiteko proposamen bat, betiere ahalik eta adostasun handiena bilatuz". Hor dago. Bigarrenak, EH Bilduk eta euskal sozialistek sinatutakoak, honako hau zioen: "Eusko Legebiltzarrak Eusko Jaurlaritzari eskatzen dio, instituzioekin eta kirolerakundeekin lankidetzan, definitu eta garatu dezala kirolaren finantzaketa publikorako ahal den eredurik onena, eta bideragarri egin ditzala euskal kirol-egitura eta egitura sendo eta kohesionatua. Horretarako, garatu dezatela lankidetza eta koordinazioa foru-aldundiekin, egin dezatela baterako hausnarketa bat eta idatz dezatela txosten bat lau hilabeteko epean. "Aipaturiko txostenak, batetik, kategoria guztietako kirol-erakundeen egoera ekonomikoari buruzko diagnostikoa jasoko du, eta, bestetik, entitateen ekarpenak eta instituzioen arteko baterako hausnarketak eta ondorioak". Ikusten denez, bi proposamenak ia berdinak dira eta ildo beretik doaz, eta bukaeran testu bateraturik onartu ez izanak ez du esan nahi, ezinbestean, Jaurlaritzak ez duenik egiten kirola finantzatzeari dagokionez ase beharreko premia bat dena. Tira, interpelazio honek, seguruenik, bide eman diezaioke mozio bati, eta hemengo batzordearen bilerako ulermen faltaren antzeko gauza hori konpondu ahal izango du. Baina, nolanahi ere, Legebiltzarreko porrot txiki horren ondoren, ona da kasu honetan finantzaketa publikoaren gai estrategikoaz kezkatzen jarraitzea, baina baita kirolaren finantzaketa publiko eta pribatuaren eta haien ereduen bilaketaz ere. Gauza bat argi dago: probintziako edo lurraldeko kirol-federazioek, euskal federazioek, federazioelkarteek, klubek, erakunde publikoek, kirol-fundazioek eta kirol-eskolek kolektibo konplexu bat eratzen dute, baliabide publikoen aprobetxamenduari buruzko eta gastu publikoaren eraginkortasunari buruzko hausnarketa estrategiko garrantzitsua eskatzen duena, eta baita baliabideen gainean eta finantzaketa pribatuaren gainean ikusitakoa estrategikoki baliatzea ere. Euskadiko Kirolaren 14/1998 Legea ere argia da. 4. artikuluan, Eusko Jaurlaritzari buruz eta erakunde erkideez hitz egiten duenean, 2. atalean, kirolaren antolaketa administratiboari buruzkoan, d) azpiatalak dio Euskal Autonomia Erkidegoko instituzio erkideei dagokiela kirol-federazioak onartzeko eskumena gauzatzea, "eta baita haien helburu publikoak betetzea bermatzeko laguntza, finantzaketa, esku-hartzea eta kontrola ere". Helburu publikoez ari gara hitz egiten, haien jarduera pribatuari kalterik eragin gabe. Halaxe da, hor dago. 2. artikuluan ("Printzipio gidariak"), botere publikoek kirol-jarduera bermatuko dute, "kirolaren babes pribatua sustatuko duten neurriak hartzea jardun publikoaren osagarri gisa"… Badago beste elementu bat, estrategikoa hori ere, denon hausnarketa eskatzen duena; federazioen artean, baina baita erakundeen artean ere. Bestalde, 5. artikuluak lurralde historikoetako lurralde-organoei buruz eta foru-organoei buruz hitz egiten du (eta hortik dator koordinazio-premia hori): "… bere lurraldean helbidea duten klubei eta gainerako kirol-elkarteei emandako laguntza teknikoa eta ekonomikoa, xede horretarako behar diren dirulaguntzen bitartez…". Dagoeneko ari gara beste kontu batzuei buruz hitz egiten, baita diru-laguntzei buruz ere, eta lurraldeetako kirol-federazioak finantzaketa gisa onartzeaz ere. Beraz, finantzaketa hitza eta finantzaketa elementua euskal instituzioek kirolarekin zerikusia duen guztian egiten duten jarduera koordinatua eta baterakoa izan behar duen guztian daude. Hor daude planteatutako kontuak. Udalerriak ere, modu batean edo bestean, gure kirola publikoki finantzatzen duen egitura horren barruan daude. Beste gauza bat ere jakin dugu duela gutxi: Kirolaren Euskal Eskolaren ikastaro interesgarri bat egon da kirol-federazioak finantzatzeko modu berriei buruz. Kirol-egitura ere kezkatuta dago, horrelaxe delako, kirol-federazioei eta Kirol Federazioen Elkarteari ematen zaizkien diru-laguntzak edo ekarpen publikoak murriztuz joan direlako azken boladan eta, horregatik, herrialde honetako kirol-politika finantzatzeko edo kudeatzeko formula berriak birplanteatu behar direlako. Azken batean, instituzio publikoek etorkizunean kirola nola finantzatuko duten jakiteko edo finantzaketa hori hobetzen edo adierazten ahalegintzeko interpelazioa da; hala bada, jakin nahi dugu Gobernuak zer irizpide eta asmo dituen kirolaren finantzaketa publikorako datozen urteetan hartuko diren neurriei buruz. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3651 |
10 | 67 | 21.02.2014 | BARRIO BAROJA | PV-ETP | Interpelazioa, Carmelo Barrio Baroja Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, kirolaren etorkizuneko finantziazioari buruz | Eskerrik asko, presidente andrea. Eskerrik asko, Uriarte andrea. Nik uste dut hori dela ildoa, ildo horretan lan egitea. Gai benetan garrantzitsua da. Kirola, oro har, eta kasu honetan kirolaren finantzaketa ez da garrantzi gutxiagoko gaia, hura suspertzearekin zerikusia duelako. Kirola egiten duen gizarte bat gizarte osasuntsuagoa da (eta Osasun sailburua ere hor dago), eta norabide horretan joan behar dugu, gizarte osasuntsuago baterantz joan behar dugu. Ona izango da herrialde honetako hainbat gauzatarako. Espero dezagun interpelazio honetatik aurrera, eztabaida hau pizteaz gain, Jaurlaritzari gai honi buruzko dokumentu estrategikoren bat eskatzeko premia hori zehaztu eta gauzatu ere egingo dugula. Lehen aurrekontuak aipatu ditut, eta, hain zuzen, kirolerako, federaziorako edo federazioen eta federazio-elkartearen sustapen publikorako 3 milioi euro inguru daude. Grafikoki, 3 milioi euro kirolerako, oso garrantzitsua baita, gizarte modernoetan gauza askoren zutabea baita. EITBrako ia 100 milioi euro daude; orkestra sinfonikoetarako –horiek ere oso garrantzitsuak dira– 14,5 milioi euro daude. Kirol federaturako 3 milioi euro daude. Beraz, zerbaitek…, ez da zerbaitek huts egiten duela; zerbait hobeto egin behar da, konpentsatu egin behar da. Ekimen pribatua ere egon liteke, eta seguruenik sustatu egin beharko da; baina instituzio publikoek babesa eman beharko diete kontu jakin batzuei. Gero kontu fiskalak daude, esparru pribatutik kiroljardueran laguntzen dutenei emandako babesaren kontuak. Hainbat gai jorratu dira lehen aipatu dudan Kirolaren Euskal Eskolaren ikastaro egin berri horretan: federazioen tamaina moldatu, lankidetza publikopribatua... tabu izan behar ez duten kontuak, esaterako, federazioak batzea, mezenasgoa edo lizentzien kontua. Finantzaketaren gai horri eragiten dioten kontu asko daude jorratzeko. Horregatik uste dugu interesgarria edo egingarria izango dela, edo ildo horri jarraituko dion dokumentua izan behar duela, hau da, sustapen publikoko politika horietan lankidetza eta perfekzioa bilatzeko ildoari. Beraz, baliabide gutxiago… Lehen planteatu ditugun kontuez gain, hau da, tamaina moldatzeaz, lankidetzaz, bat egiteaz edo mezenasgoaz gain, kontu horien inguruko ideia hobeak izatea. Suspertu behar den zerbait da, gure arreta merezi duen zerbait. Lehen esan dudan bezala, federazioaren finantzaketaren gaia Kirolaren Euskal Eskolaren "Finantzaketa-iturri berriak kirol-federazioetan" izeneko ikastaroan jorratu da, diru-laguntza publikoen, lizentziaren edo babesaren inguruko ekarpen interesgarri horiekin… Kontu garrantzitsuak dira. Guk uste dugu Eusko Jaurlaritzak horretan ere jarri behar duela arreta, horretan lagundu behar duela eta bideratu egin behar duela. Espero dezagun aurki akordioren bat lortuko dugula. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3652 |
10 | 67 | 21.02.2014 | BARRIO BAROJA | PV-ETP | Interpelazioa, Carmelo Barrio Baroja Euskal Talde Popularreko legebiltzarkideak Segurtasuneko sailburuari egina, landa-inguruneetako segurtasunari buruz | Eskerrik asko, presidente andrea; Beltrán de Heredia andrea. Bada, kezka bat ere jasotzen du interpelazio honek, eta helburua da arduradun publiko jakinen ustez ongi funtzionatzen ez duen edo hobetu egin behar den zerbait konpontzea, edo horretarako bideak aurkitzea. Hori da, behintzat, nire taldeak aurkeztu duen interpelazio honen asmoa. Duela gutxi Ertzaintzak Arabako Lurralde Historikoan presentzia handiagoa izan zezan eskatu zioten Arabako udalerrietako alkateek Eusko Jaurlaritzako Segurtasun Sailari, azken hilabeteetan etxebizitzetan, nekazaritza-ustiategietan, landa-biltegietan... izan zen lapurreta-bolada izendatu zutenari aurre egiteko. Nekazaritza-eremuetan lapurretak prebenitzeko neurriak eskatu zituzten, eta ezaugarri bereziko puntu ahul jakinetan ugaritzen ari den delinkuentzia-mota hori saihesteko plan bat. Zenbait proposamen ere egin zituzten. Herritarren kezka, egonezina jaso zuten alkateek –kasu horretan, bereziki Errioxakoena–; baina Euskal Autonomia Erkidegoko Poliziak berak udalordezkari arduradunei eta lan-ordezkariei jakinarazitako egonezin, iritzi eta balorazioak ere jaso zituzten. Lurraldean Ertzaintzaren presentzia areagotzeko eskatu zuten Bastida, Mañueta, Ekora, Navaridas eta Oiongo alkateek –ziotenez– bai etxebizitzetan bai nekazaritza-ustiategietan azken urteetan izaten ari zen lapurreta-bolada zela eta. Haien ustez, Arabako lurraldeko eremu zabalak babesik gabe uzten ditu Ertzainaren egungo antolaketak, presentzia poliziala hiru gunetara bideratzen baita: Gasteizko, Laudioko eta Guardiako polizia-etxeetara. Adibidez, Gaubearen kasuan, gertaera bat dela-eta bertaratu behar duten patruilek Laudioko poliziaetxetik joan behar dute, eta, hori dela eta, ordubete inguru behar dute patruilek gertaera izan den lekura iristeko. Eta, Arabako Mendialdearen kasuan, Gasteiztik joan behar dute, polizia-mugape hori Arabako hiriburuari baitagokio. Balorazio horiek egin zituzten. Eta esan zuten paradigmatikoa dela Guardiaren kasua, polizia-etxe horrek eremu zabal bati erantzun behar baitio, eta polizia-kopuru txikia baitu. Autonomia Erkidegoko Poliziaren sindikatuek eta zentralek berek publikoki salatu dute izan dela gertaera larririk zeinetan bi patruila bakarrik joan ahal izan baitute arazoa konpontzera, eta horrek eragiten zuela pertsona bakarra uztea polizia-etxean. Segurtasun Sailari igorri zioten idatzian eskatzen zuten Arabako antolaketa aldatzeko, eta prebentziolanak indartzeko. Elementu garrantzitsua da hori, kontuan izan beharrekoa. Presentzia handiagoa eskatzen zuten, Ertzaintzaren patruilak ikusten hastea, disuasiolana egiteko, eta, garbi esaten zutenez, lapurrek ez izateko eremua libre Arabako landa-eremuetan. Planteamendu, hausnarketa hori egiten zuten. Esaten zuten, halaber, lapurretak saihestuko dituen Ertzaintza nahi dutela, eta ez sarraila hautsi eta dena eraman dutenean horren akta jasotzera datorrena. Bueno, azalpen grafikoa da, baina oraindik ere gertatzen dira halakoak. Esaten zuten Segurtasun sailburuari eskatzen diotela nekazaritza-eremuetan lapurretak prebenitzeko plan bat egiteko, puntu ahulak dituen hedadura handietan, komunikazio-bide nagusietatik urrun daudenetan, eta bigarren etxebizitzak edo urte-sasoi batzuetan hutsik izaten diren eraikinetan ugaritzen ari den delinkuentzia-motari aurre egiteko. Eta landa-patruilak sortzea proposatzen zuten, azken hilabeteetako lapurretak saihestu eta Arabako lurraldeko landa-eremu guztietan gehienezko segurtasuna bermatuko dituen disuasio-lana egiteko. Bada, errealitatearen berri eman zuten, herritarren eta arduradun sindikalen kezken berri jaso zuten alkateek. Proposamen zehatz batzuk egin zituzten; egoera bereziak adierazi; eta, bereziki, komunikatu hau sinatu, eta sailera jotzera zeramatzan sentsazioaren berri eman zuten. Horiek horrela, nire taldearen ustez garrantzitsua da kezka horri, udal-arduradunek adierazi dituzten sentsazio kezkagarri horiei erantzutea; asko dute esateko, han bizi baitira, han baitaude bizilagunekin, eta, hain zuzen, segurtasun gabeziaren sentsazio horren lekuko dira. Eta, horri dagokionez, guk galdetzen dizugu zer neurri jarriko dituen abian Eusko Jaurlaritzaren Segurtasun Sailak udal-eskaera hori jasota, etorkizun hurbilean, landa-egoitzetan eta nekazaritzaustiategi eta -pabilioietan lapurretak ugaritzea saihesteko, eta Arabako Lurralde Historikoko eremu zabalen babesgabetasuna eragozteko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3653 |
10 | 67 | 21.02.2014 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Interpelazioa, Carmelo Barrio Baroja Euskal Talde Popularreko legebiltzarkideak Segurtasuneko sailburuari egina, landa-inguruneetako segurtasunari buruz | Gracias, señora presidenta. Buenos días señorías. Barrio jauna, bolada hitza erabili duzu, poliziadefizitaz, segurtasun gabeziaz hitz egin... Nik, egia esan, ez dakit zer helburu duen Alderdi Popularrak etengabe Arabak delitu batzuen aurrean duen segurtasun gabeziaz grina horrekin hitz egiteko. Zehatzago esanda, zuk adierazi duzunez, Arabako Errioxak lapurreten aurrean duen babesgabetasunaz. Ez dakit zenbait eragin politiko nabarmen lortu nahi den, ondorioei erreparatu gabe. Egia esan, halako gutun bat bidali zidaten Arabako Errioxako Alderdi Popularreko alkateek eta Añanako Alderdi Popularraren ordezkaritza batek eta bozeramaileak. Hori salatzeko egin zuten prentsaurrekoaren ondoren iritsi zen gutuna, eta jokamoldearen adierazgarri da. Baina, zer da lapurreta-bolada, Barrio jauna? Zer da lapurreta-bolada? Asteburu batean lapurrak Bastidako etxe batzuetan sartzea, une horretan hutsik zeudenetan, eta berehala deitzen du prentsaurrekoa alkateak, hori salatzeko? Hori da lapurreta-bolada? Horri buruz hitz egiten ari gara Legebiltzarrean? Eragozpena, nahigabea da edonorentzat, noski, eta kezkagarria, lapurreta baten biktima izatea. Nahigabetu eta kezkatu egiten nau ni, eta zu ere bai, ziur, eta jende guztia; baina, zoritxarrez, gertatu egiten da. Arabako Errioxan gertatzen da, Arabako Lautadan, Aiaran, Bilbon, Burgosen... Begiratzen duzun lekura begiratzen duzula, gertatu egiten da. Baina gauza bat da lapurretez hitz egitea, eta beste bat lapurretaboladaz, segurtasunik ezaz, babesgabetasunaz. Eta horri buruz hitz egiteko, datuei erreparatu behar zaie, Barrio jauna. Egia esan, 2012an baino seguruagoa izan zen Araba 2013an: 2012an baino % 6,8 delitu gutxiago izan ziren. Horiek dira datuak. Ulertzen dut lapurreta bat jasan duenaren kezka, ulertzen dut kezka; baina arduratsuak izan behar dugu, eta egoki landu datuak. Lapurreten kasu zehatzean, Zigor Kodeak gauzetan edo etxeetan indarkeriaz egindako lapurretatzat, edo indarkeria eta larderia erabiliz egindako lapurretatzat jasotzen dituenean ere, beheraldi txiki bat izan zen; oso txikia, bi hamarren baino ez. Ulertuko zenuke zuk, Barrio jauna, bi hamarren jaitsita ni hona etortzea hori lau haizetara zabaltzera? Pentsatzen dut ezetz, ezetz. Beraz, nik ere ezin dut ulertu lapurreta-boladaz hitz egin eta alarma pizteko behar hori. Uste dut ez dela lagundu behar gure herritarrek izan dezaketen babesgabetasun-pertzepzioa areagotzen; bereziki, datuek, aurkeztu diren salaketen eta ikertu diren kasuen datuek ez badute ematen horretarako arrazoirik. Zertara dator hori? Lapurreta batek, lehen esan dizudan moduan, nahigabea eragiten du, eta galerak eta kezka, ezine- gona eragindakoengan eta haien inguruan, eta udalarduradunek eta segurtasun-arduradunek ere kezkatu behar ditu, eta niri dagokidanez, Ertzaintza. Hala da, eta hala izaten jarraituko du. Hau esan duzu zuk hemen: "Alkateak sindikatuen sentsazioen berri ematen". Zertaz ari gara, Barrio jauna? Espero dut gero argituko didazula. Esan duzun moduan jaso dut esaldia. Diodan moduan, gure kasuan, arduradun politikoak garen heinean izan behar dugun kezkarekin batera, beti aldarrikatzen duguna agertu behar dugu: ardura. Beraz, ardura lagun izan behar dugu. Eta kasu honetan ez da ardurarik, ez bada informazioa egiaztatzen eta errealitatea ezagutzen. Begira, 2013ko udan, Oiongo alkateak, Alderdi Popularrekoak, eta Guardiako polizia-etxeko buruak, komunikatu bat argitaratu zuten, eta hau zioen, hitzez hitz: "Ertzaintza eta Oiongo Udala ez daude bizilagunen kezkatik at, eta harreman etengabea eta lankidetza zabala dago bi erakundeen artean". Hau dio hurrengo paragrafoan: "Ertzaintza etengabe ari da lanean prebenitzeko, zaintzeko eta bizilagunak babesteko, baita salatu diren delituak ikertzeko eta argitzeko ere. Denbora jakinetan eta dagokien erritmoan egiten ari dira ikerketak". "Eta esku artean dugun informazio guztitik ondorioztatzen da" –jarraitzen du– "eskualde lasaian bizi garela, eta bizilagunen sentsazioa ulertu arren, horrek ez du arrazoitzen gizartean sortu den alarma". Eta gogorarazten zuen idatziak –eta berriro diot, udal-aldizkari batean argitaratu eta zabaldu zen– herritarren lankidetzak eragin zuela delituen % 80 argitzea. Bada, ongi, hori da bidea, lankidetza, Barrio jauna, eta hori da politikari guztion erantzukizuna, izan alkate, legebiltzarkide edo sailburu. Ez beharrezkoa ez den alarmarik. Ez da ezer aldatu delituen datuetan hura bermatzen eta sinatzen zuenak beste zerbait esateko orain, Arabako Errioxako mugapeko Alderdi Popularraren alkateek orain, eta zuk hemen, Legebiltzarrean, Alderdi Popularraren izenean, lapurreta-bolada baten aurrean babesik gabe gaudela esateko. Araban, Gasteizko mugapean, Guardiako mugapean, Laudioko mugapean, ez da Euskadiko beste mugape batzuetan baino lapurreta-delitu gehiago. Gu kezkatu egiten gaitu landa-ingurunean, hiriingurunean, industriaguneetan gertatzen denak. Ertzaintza kezkatzen du, eta lanean ari da. Espazio osoan. Eta zerbaitetan laguntzen ariko gara, esan dizudan bezala, datuak direnak izateko, 2012koak baino hobeak 2013an; izan ere, aldibereko patruilakopurua handitu dugu egituran eta antolaketan egiten ari garen aldaketak direla eta. Aldibereko lau patruila ditugu gutxienez hogeita lau orduz Guardian, hogeita lau Gasteizen, eta hiru Laudion. Horrek adierazten du, patruila aktiboei dagokienez, 2012ko kopuruetatik gora gaudela. Eta badakizu zergatik? Ertzaintza egungo errealitatera moldatzen ari delako. Herritarren segurtasuna eta babesa, hurbiltasuna eta kasuen ikerketa lehenetsi ditugu. Horri esker, jende gehiago jarri ahal izan dugu prebentziolanetan eta herritarrekin harreman zuzenean. Arabako hiru polizia-etxeetatik bat ere ez dago Euskadiko polizia-etxeen sarean aplikatzen diren ratioetatik behera, eta, hain zuzen, Guardiaren kasu zehatzean, 13.500 bat bizilagunentzat, 95 ertzain daude. Euskadi osoko horniduraren batez bestekoaren gainetik gaude. Kilometro koadroko ertzain-kopuruari dagokionez ere, hartzen duen hedadura geografikoa hartzen duela, beste polizia-etxe batzuen aurretik dago; esaterako, Laudiokoaren aurretik. Berriro diot: ez da alarma pizteko daturik. Ez ditugu segurtasunik ezaren mamuak elikatu behar, eta gutxiago botere publikoetatik. Horri dagokionez, gai honetan Alderdi Popularrak duen jarrerak ez dio laguntzen nire ustez, inolaz ere, Arabako Errioxak duen irudi onari, eta hala adierazi didate beste alkate batzuek, eta hala esaten dizut. Izan ere, salbuespen-egoerak izan direnean, baita landa-eremuetako lapurretei dagokienez ere, salbuespen-neurriak hartu dira, eta arazoari aurre egiteko beharrezkoak zirenak. 2013an Arabako Errioxan Ertzaintzak aurre egin behar izan zion lapurretaarazo larriena Arabako Mendialdean, Nafarroan eta Errioxan aritzen zen talde mugikor baten atxiloketarekin amaitu zen. Berriro diot esandakoa: salatutako kasuen datuek eta ikertutako kasuen datuek ez dute alarma pizteko arrazoirik eragiten. Beraz, ez da beharrezkoak ez diren alarmez hitz egin behar, eta ez da babesgabetasun-sentsazioa edo -pertzepzioa areagotzen lagundu behar. Salaketa guztiek, lehen esan dudan moduan, arreta, kezka eta segimendua dizute Ertzaintzaren aldetik, izan landa-ingurunean, hiri-ingurunean, industriaguneetan, merkataritzan, dena delako tokian. Guztiek, eta bakoitzak. Beraz, bide horri jarraituko diogu. Hori da gure ardura, eta ardura hori betetzen jarraituko dugu. Gracias. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3654 |
10 | 67 | 21.02.2014 | BARRIO BAROJA | PV-ETP | Interpelazioa, Carmelo Barrio Baroja Euskal Talde Popularreko legebiltzarkideak Segurtasuneko sailburuari egina, landa-inguruneetako segurtasunari buruz | Eskerrik asko, presidente andrea. Eskerrik asko, sailburu andrea. Baina ez haserretu nirekin, ez haserretu Alderdi Popularrarekin. Hartu neurriak, aztertu egoera. Kontua ez da politikoki nabarmentzea, adierazi duzun moduan. Ez, sailburu andrea, hau ez da politikan nabarmentzeko egindako kontua. Kezka- eta babesgabetasun-kontua da. Eta, noski, uste dut zuk egin behar duzuna, eta egin behar zenuena... Zuk datuak dituzu, noski, eta Eusko Jaurlaritzak datuak dituenean, beti leuntzen dira estatistikak, beti norberaren aldera moldatu. Baina, dena den, bada kezka, sailburu andrea. Kezka bat dago, eta alkateak elkartu eta horren berri eman dutenerako, bada, herritarrak kezkatuta daude. Eta, gainera, kezkatuta daude ordezkari sindikalek, horren berri eman baitiete alkateei, hain zuzen, horretarako, alkate moduan jarduteko, eta sentsazio horren berri emateko zuri. Eta iruditzen zait ez dagoela ondo zu oraindik haiekin elkartu ez izana, alkateekin, lasaitzeko, neurrien berri emateko... Uste dut hori dela halako gutun bat jaso ondoren egin beharreko lehen gauza, baita uste baduzu ere gutuna ez dela zuzena, edo akatsak dituela, edo hala izan behar ez luketen gaiak jasotzen dituela. Zuk izan behar zenuen neurri horiek hartzen lehena; urrats hori egin behar zenuen, eta haiekin elkartu eta erantzun. Nire ustez, hori da funtsezkoa, politikako lehen puntua erakunde-harremanetan. Baina, tira, zuk jakingo duzu. Nik esan dizut ordezkari sindikalek zer esan duten mintzagai dugunari buruz. Alegia, ERNE sindikatuak irailean salatu zuen, argi salatu zuen, langileak falta zirela Arabako Errioxako polizia-etxean. Haiek esan zuten; ez dut nik esaten. Ez du Alderdi Popularrak esaten, eta, beraz, ez haserretu ez legebiltzarkide honekin, ez nik ordezkatzen dudan taldearekin. Haiek esaten ziguten, eta esan digute bai guri, bai iritzi publikoari, LPZn adostu eta hitzartu zenaren behetik dagoela kopurua. Haiek esaten dute; ez dut nik esaten. Haiek esaten dute, eta jakingo duzu zuk, behin baino gehiagotan entzungo baitzenuen. Eta, gainera, begira, haiekin hitz egin dut gaur esateko... Irailean manifestazioa egin zuten Guardian langile faltagatik –hala zioten–, "salatzen ari garen langile- eta segurtasun faltagatik" –Guardiako poliziaetxearen kasua zen–. Haiek. Horri buruz hitz egin dut gaur haiekin, eta galdetu diet: "Zer, nola daude kontuak? Konpondu da zerbait irailean bizi eta salatu zenuten egoerari dagokionez?". Eta ezetz esan didate. Ezetz esan didate, eta, objektiboki, agente bat gutxiago dagoela orain. Alegia, sailburu andrea, sentsazio horren berri ematen badizugu, ez da guk asmatu dugun zerbait delako. Poliziaren sindikatu batek horren berri ematen badu, hona ekarriko dugu; eremu jakin bateko herritarrak ordezkatzen dituzten alkateek horren berri ematen badute, eta babesgabetasunaren eta segurtasunik ezaren sentsazioak badituzte, bada, zuk hartu beharko dituzu neurriak, nagusiki zuk egon beharko duzu haiekin –nire iritziz, zure zeregina da erakunde-harremana ere–, Eusko Jaurlaritzak zer egingo duen esan, egoera hobetzeko Segurtasun Sailak zer egin dezakeen. Gainera, uste dut beti dela ona lan egitea! Inoiz ez da erabatekoa izango segurtasuna, noski! Bada, horrexegatik uste dut kasu honetan gutxienez jokamoldean huts egin duzula. Gainera, hori guztia alkateen gutunak indartzen du, alkate moduan duten betebehar den heinean sentsazio horren berri ematen, sindikatuak berak Errioxan duen ezarpenari buruz egin duen salaketarekin, eta, kasu honetan, baieztatu egiten da. Euskadiko Poliziak salaketa hau egin du azkenaldian: antolaketa-kaos baterantz doa. ELAk esan du. Espero dezagun ez dela hori gertatuko datozen denboretan Arabako landa-inguruneetan. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3655 |
10 | 67 | 21.02.2014 | SEGURTASUNEKO SAILBURUAK (BELTRÁN DE HEREDIA ARRONIZ) | EA-NV | Interpelazioa, Carmelo Barrio Baroja Euskal Talde Popularreko legebiltzarkideak Segurtasuneko sailburuari egina, landa-inguruneetako segurtasunari buruz | Eskerrik asko. Ez naiz haserretzen, Barrio jauna, ez naiz haserretzen. Ez nahasi. Baina, dena den, hau esan duzu: "Ez dago ongi alkateekin ez elkartzea". Begira, alkateek harreman etengabea dute –eta zuk badakizu–, ateak irekita dituztela etengabe Guardiako poliziaetxean, eta harreman etengabe eta iraunkorra dutela –berriro diot– Guardiako polizia-etxeko nagusiarekin, eta hark hartzen ditu uneoro. Ez hartu bakarrik; ezagutu egiten ditu, eta ulertu egiten die. Nik hemen entzun dizut, eta ez dakit nola etorri zaren: alkateen bozeramaile, Alderdi Popularraren bozeramaile edo sindikatuaren bozeramaile. Ez dakit hemen zer funtzio betetzea egokitu zaizun. Baina, dena den, esan duzu Guardiako polizia-etxean agente gutxitxo daudela. Beste batzuek diote gehiegi daudela. Bada, iritziak mota guztietakoak izango dira. Kontua da datuetan, emaitzetan, eraginkortasunean eta efizientzian oinarritu behar dugula. Eta ildo horretatik eman dizkizut datuak. Eta harrigarria iruditu zait, hain zuzen, delinkuentzia-maila nabarmen jaitsi den bi udaletako bi alkate, Bastidakoa eta Mañuetakoa –uste dut, eta buruz ari naiz, Bastidan % 36 inguru, eta Mañuetan, % 21 inguru–, izatea kezka horren bozeramaile. Jokamoldea ere aurpegiratu didazu. Zure ustez jarrera arrunta da alkateek, arduradun politikoek, kezka bat badute, hori ebazteko prentsaurrekoa ematea? Ez da errazagoa, eraginkorragoa, polizia-etxera joatea, edo, lehendabizi, sailburuarengana? Zure ustez, ez al da horrela jokatu behar, egiazko helburua esaten ari garena bada? Horregatik hitz egin dizut honekin lortu nahi den nabaritasun politikoaz. Dena den, ez da erraza, zoritxarrez, espazio irekietan lapurretak saihestea, egia da, eta, ziur asko, ahulagoak dira landa-inguruneak. Baina, horregatik, eta horri erantzunez, arreta handiagoa jartzen eta ahalegin handiagoa egiten ari gara. Badakigu oso kontuzko gai bati, gai zail bati buruz ari garela. Baina, begira, batzuetan... Prentsaurreko hartan erreferentziatzat ere eman zen Guardia Zibilaren Roca taldeak Errioxa Beherean egiten ari diren lana, baina Ertzaintzak duen zabalkundeak ez du zerikusirik Guardia Zibilak Logroñon duenarekin, hurbileko egoera bat aipatzearren. Eta Ertzaintzak ez du berariaz lan egiten landa-ingurunean edo hiriingurunean! Ertzaintza lurralde osoan, erkidego osoan, Euskadi osoan zabaldua dugu! Beraz, bestelakoa da tratamendua. Esan dizut Guardian gutxienez lau patruila ditugula txandako, eguneko hogeita lau orduetan, eta sei patruila izatera iristen dira gehienezko jarduerauneetan. Baina, hori garrantzitsua izanik ere, ez da garrantzitsuena. Garrantzitsuena da ikerketa-egitura bat izatea, beti eskura dauden laguntza-baliabideekin, beste polizia-etxe batzuen laguntzarekin, brigada mugikorraren laguntza-zerbitzuekin, lurraldeko ikerketazerbitzuekin, edo inteligentziako bulego nagusiarenarekin. Eta hor egin behar dugu lan prebentzioan, eta horretan ari gara, kasuen ikerketa-lanak indartuz; kasuen ikerketa-lana prebentziorako. Eta puntu horretan, hasieran nioen moduan, funtsezkoa da herritarren laguntza. Funtsezkoa da herritarren laguntza, eta aliantza horiek zehaztea. Eta horretan lanean ari gara, Barrio jauna. Beraz, azpimarratu dizut ezagutzen dugula arazoa, eta egunero lanean ari garela. Eta, beraz, berriro diot, kontua ez da alarma faltsuak piztea, edo irain antzuetan erortzea, noski. Baina iruditzen zait herritarren lankidetza nabarmendu behar dela, salatu behar den guztia salatzeko, eta, hala, azkar ebazteko; eta baita herritarren lankidetza ere, prebentziorako. Eta, esan dizudan moduan, bide horretan doa Ertzaintzaren berrantolaketa, kasuen ikerketa indartuz. Ikerketa indartzea prebentziorako. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3656 |
10 | 67 | 21.02.2014 | RONCAL AZANZA | SV-ES | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetza ordezkoen zerrenden aplikazioan izandako irizpide-aldaketari buruz | Eskerrik asko, presidente anderea. Legebiltzarkideok, eguerdi on. Sailburu jauna, egun on eta ongi etorri. Begira, sailburu jauna, itxaropen-urtea izan zen 2011. urtea milaka herritarrentzat: krisi handi bat eta enplegu-galera –baita enplegu publikoarena ere– gertatzen ari zen garai batean, Euskadin oinarrizko zerbitzuak finkatzen jarraitzea erabaki zuen Patxi Lópezen Jaurlaritzak. Eta hemen, osasun-arloari helduko diogu orain. Hori ona zen guztientzat. Baita Osakidetzako plazak finkatuko zituen oposizioetarako prestatu zirenentzat ere. LEP hura, zuk ongi dakizun moduan, baita, ziur asko, hemen dauden legebiltzarkide guztiek ere, horren berri jaso baitu prentsak egun hauetan, aurreko bi LEPak ez bezalako arauekin egin zen. Lehentasuna azterketari ematen zioten arau horiek, eta azterketa ez zen hautagaiei prestatzeko emandako mila galderetatik ehun jarriz egiten, baizik eta prestatu behar zuten gai-zerrenda zabal batean oinarrituz. Eta, horrekin batera, deialdi haren arauekin, LEParen arauekin bat zetozen ordezkapenetarako zerrendak osatzeko irizpidea onartu zen. Alegia, lehentasuna azterketa gainditzeari; LEParen kasuan, langile finko izateko, % 60ko balioa zuen azterketak, eta merituek, % 40koa. Oro har, uste zen formatu hark eta oposiziofasea gainditzeko itxaropenak aurreko LEPetan baino ahalegin handiagoa eskatzen zuela; eta, gainera, plazak beteta, azterketa gainditu zutenek lanpostu publikoa lortzeko itxaropena zuten, aldi baterako izanik ere. Eta gainditu ez baina beste meritu batzuk zituztenak (esperientzia edo euskararen ezagutza, esaterako) ez ziren aukerarik gabe geratuko, ordezkapenetarako zerrendek ez bazituzten betetzen hutsik zeuden plaza guztiak. Baina gauzak aldatu egin dira orain, Jaurlaritzak azaldu ez dituen arrazoiengatik, eta gaur horren berri jakin nahi dugu; hori da interpelazio honen arrazoia. Jakin nahi dugu sailburu jaunak zergatik aldatu nahi dituen 2011ko oposizioen arauak, eta aurreko LEPenak aplikatu. Jakin nahi dugu zergatik sortu duten arazoa Osakidetzak eta sailburu jaunak arazorik ez zegoen lekuan. Jakin nahi dugu zergatik sortu duten gatazka bat Osakidetzak eta sailburu jaunak zerbitzu publikoan plaza bat izan nahi dutenen artean, probak gainditu eta gainditu ez arren beste meritu batzuk dituztenen artean. Jakin nahi dugu zergatik sortu duten ondoeza sailburuak eta Osakidetzak langileen arteko harremanetan. Jakin nahi dugu zergatik sortu dituzten egoera horiek, akordio- eta ulermen-espazioei bide eman beharrean. Ez dugu jakin nahi, sailburu jauna, zer irizpide duzun datozen LEPetarako; galdetuko dugu halakorik izanez gero, eta erantzungo diguzu. Nahi duguna da administrazioaren eta herritarren arteko harremanarauak argitzea. Jakin nahi dugu nola ulertzen dituen sailburuak enplegu publikoa lortzeko berdintasun-, meritu- eta gaitasun-irizpideak. Izan ere, kezka handia eragin digute irratian egin dituen adierazpen batzuk, enpresa publikora sartzeko baldintzak enpresa pribatura sartzekoekin berdindu baititu. Jakin nahi dugu zer duen esateko azterketa batzuetarako itxaropen jakin batzuk izanik denbora eta dirua inbertitu zituztenei, gaur denbora, ahalegina eta dirua alferrik galdutzat dituztenei. Jakin nahi dugu zer azalpen eman diezaiekeen LEPa prestatu eta bi urte eta erdira iruzur egin dietela sentitzen dutenei. Horregatik galdetzen dugu zergatik aldatu nahi dituen Osakidetzak, sindikatuekin akordiorik izan gabe, eta azaldu ez den arrazoiengatik, 2011ko LEPetik atera ziren ordezkapenetarako zerrendak osatzeko irizpideak. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3657 |
10 | 67 | 21.02.2014 | OSASUNEKO SAILBURUAK (Darpón Sierra) | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetza ordezkoen zerrenden aplikazioan izandako irizpide-aldaketari buruz | Gracias, señora presidenta. Señorías, buenos días. Señora Roncal, galdera egiteko erabili zenuen idatzia ekarri dizut; ia osorik errepikatu didazu, irakurria nuen arren, eta nik berriro irakurriko dizut, oso baliagarria baita egiaz. Hau diozu lehen paragrafoan: "2011an, aurreko Eusko Jaurlaritzak LEP bat egin zuen, eta dozenaka mila herritar aurkeztu ziren". Onar iezadazu informazioa osatzea: zehazki, 52.019 lagun aurkeztu ziren. % 60 suspenditu zenuten, zehazki, 30.055 pertsona. Alegia, 6.637 erizain, 4.857 laguntzaile, 4.972 zaindari eta 1.628 sendagile. Denak suspendituta. Zer galdetu zenieten azterketetan? Izan ere, zaila da, biziki zaila lortzea. Idazten jarraitzen duzu, eta hitzez hitz irakurriko dut: "Zehaztutako prozeduraren eta arauen arabera egin zen LEPa, zeinetan jasotzen baitzen, besteak beste, gainditu bai baina plaza lortzen ez zutenekin ordezkapenetarako lehentasunezko zerrenda bat osatuko zela". Baina gaur tribunan beste gauza bat esan duzula iruditu zait, hori gezurra baita, Roncal andrea. Ez dituzu irakurri LEParen oinarriak! Ez diote halako ezer oinarriek. Administrazio-kontseiluaren 2011ko maiatzaren 9an adostu zen hori. Ez zen LEParen oinarrietan zehaztu. Hau diozu hirugarren paragrafoan: "Osakidetzak 2011ko LEPean zehaztu eta sindikatuekin adostu ziren arauak aldatzea erabaki du aldebakarrez". Gezurra, Roncal andrea. Gezurra. 2011ko LEPa ez zen sindikatu bakar batekin ere adostu, eta ez zen haien laguntzarik edo sinadurarik izan. Osakidetzan aurreko legegintzaldian Giza Baliabideetako zuzendari izan ziren hirurei galdetu diezaiekezu, eta hala adieraziko dizute. Azkenaurreko paragrafoan diozu, halaber, arauak aldebakarrez aldatzea erabaki duela Osakidetzak, eta zerrenda bakar batean bildu dituela azterketa haiek gainditu zituztenak eta gainditu ez zituztenak. Hain zuzen, jada egin ditut adierazpenak irratian, eta gaur ere egingo ditut. Gaur ere bai. Ez da egia, eta zuk badakizu. Ez du horri buruzko erabakirik hartu Osakidetzak, eta indarrean jarraitzen du administraziokontseiluak 2011n adostu zuenak. Oso memoria ahula duzu; ez dut beste arrazoirik aurkitu, egiaz, adierazpen horiek egin izana ulertzeko. Eta interpelazioan egin duzun galdera zehatzari erantzunez, publikoki esan dudan moduan, Osakidetzak ez ditu aldatu langileak aldi baterako kontratatzeko indarrean diren jarduera-irizpideak. Eta aurreko legegintzaldian zehaztu ziren irizpideez ari naiz, indarrean jarraitzen baitute. Osakidetza no ha modificado los criterios de actuación vigentes en materia de contratación temporal del personal. Hori bai, ez dut uste inor harrituko denik, jakina baita legegintzaldiaren hasieratik, bestela ezin zitekeenez, lan-arloan sindikatuekin akordioak bilatzeko nahia dugula. Eta aldi baterako kontratazioa da eremu giltzarrietako bat. Edo ez zaudete ados zuek? Osakidetza no ha tomado ninguna decisión sobre esa materia. Y menos acuerdos unilaterales, puesto que nosotros no trabajamos así. Gogoraraziko dizut zer jarduera-irizpide dauden egun indarrean Osakidetzako aldi baterako kontrataziorako. Hel diezaiogun berriro 2011ko maiatzaren 9ko administrazio-kontseiluari. Orduan Osasun eta Kontsumo Saila zenak lan-kontrataziorako aurreko irizpidea aldatu zuen, eta egun indarrean dagoen aldi baterako kontratazio-akordioa onartu. Guk ez dugu aldatzerik pentsatzen, ez bada sindikatuen gehiengoak hala eskatzen duela. LEParen hautaketa-prozesuaren emaitzekin zerikusia izango zuen sarrera-sistema zehaztu zuen. Ordena bat lehenetsi zuen aldi baterako kontratazioetarako zerrendak osatzeko; alegia, bi zerrenda osatu zituen: gaindituak eta ez-gaindituak. Laburbilduz, 2011n erabaki zuen Osakidetzaren Administrazio Kontseiluak aldi baterako kontratazioetarako araudi berria, eta ordura arte ezarri zena kendu; aurrekoak ez zuen liskarrik eragin jendearen artean lanpostuagatik, 1998tik hasita, eta adostasun handia zuen. Eta aldatu egin zen, ordezkaritza sindikal guztiak aurka bazeuden ere. Osakidetza no ha modificado los criterios de actuación vigentes en materia de contratación temporal del personal. Zuk ongi dakizunez, aurreko legegintzaldian ez zenuten aplikatu aldi baterako kontratazioak egiteko arau-aldaketa, oraindik ez direlako amaitu 2011ko LEPeko prozedurak. Bestela esanda, araua aldatu zenuten zuek, baina 1998koa aplikatu zenuten aurreko legegintzaldi osoan. Hala, gaindituen eta ez-gaindituen artean egun dagoen liskarra aldi baterako kontrataziorako utzi diguzuen herentzia da. Roncal andrea, ongi dakizu zuk errealitatea oso urrun dagoela aurkezten duzun egoeratik. Hala, gaiaren muinari buruzko iritzia ematea saihestu duzu zure mintzaldian. Zeri eman behar zaio pisu handiagoa, ezagutza teorikoei ala esperientziari, ala bien arteko haztapenari? Izan ezazu argi: gure asmoa ez da arlo horretan aldaketarik egitea, baldin eta ez bada lehenago sindikatuen akordiorik. 2013aren hasieratik, legegintzaldi honen hasieratik, sektoreko mahaian zeuden sindikatuekin izan ditugun aldebiko bileren bidez, besteak beste, normala den bezala, aldi baterako kontratazioak egiteko sistema berrikusteko beharra jarri dugu mahai gainean. Urteetan zehar izan duen esperientzia, emaitzak, Euskadiko eta Estatuko beste administrazio batzuetan kontratazio-zerrendak egiteko sistemak aztertu ditu Osakidetzak, eta, aldi berean, aldebiko bilerak egin ditu sindikatuekin, sektoreko mahai horretan aldi baterako kontratazioaren eztabaidari bide emateko ahalik eta elementu gehien izateko. Dena den –eta berriro nabarmendu nahi dut–, Osakidetzak inoiz ez du proposatu aldi baterako kontratazioetarako zerrenda-sistema aldebakarrez aldatzea, eta adierazi du aldaketa Osasunaren sektoreko mahaian dauden sindikatuen gehiengoaren babesa izanez gero egingo litzatekeela. Hauek dira Osakidetzaren planteamenduak aldi baterako kontratazio-sistemari dagokionez: "Kontratazioa ordezkaritza sindikalekin kolektiboki negoziatu behar da". Eta hala egin dugu guk beti. Eta printzipioak, zuk eskuliburuan irakurri dituzunak, hauek dira: berdintasuna, publizitatea, meritua eta gaitasuna. Inoiz ez diogu bide emango lan egonkorrik ez duten pertsona-taldeen arteko gatazka eragin dezakeen ezein neurriri. Ez dugu inoiz egin, ez da gure estiloa, eta beste formula batekin zabiltzala ikusten dut. Ibili kontuz. Ulertzen dugu, dena den, aldi baterako kontratazioak kudeatzeko sistemek, enplegu publikoa kudeatzen dutenez, kolektibo guztiak izan behar dituztela kontuan, eta modu orekatuan neurtu ezagutza teknikoak eta esperientzia profesionala. Hasi bezala amaituko dut: Osakidetzak ez du aldatu aldi baterako kontratazioetarako indarrean den irizpiderik, eta azken LEPean onartu zirenak lehenetsiko ditu. Osakidetza no ha modificado los criterios de actuación vigentes en materia de contratación temporal del personal. Nada más. Muchas gracias. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3658 | |
10 | 67 | 21.02.2014 | RONCAL AZANZA | SV-ES | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetza ordezkoen zerrenden aplikazioan izandako irizpide-aldaketari buruz | Presidente andrea, lasaigarriren bat izan behar zenuke kasu hauetarako, ikaragarri igoko baitzitzaion presio arteriala sailburu jaunari. Eta azukre pixka bat ere bai agian, hainbeste jarduerak glukosa jaitsiko baitzion. Sailburu jauna, uste dut hemen dauden oposiziogileak pozik geratu direla esaten baduzu ez duzula aldatuko, segurtasun juridikoagatik, ez Osakidetzaren Administrazio Kontseilu baten bilerako akordio bat, baizik eta Euskal Herriko Agintaritzaren Aldizkarian argitaratu zen Osakidetzaren Administrazio Kontseiluaren akordio bat. Ez da lagun arteko kafe-garaiko bilera bat, ez. Ez gutxietsi Administrazio Kontseiluaren akordio bat; bestela, ez baitute ezertarako balioko aurrekoek eta ondorengoek. Eta esan dut pozten nauela, eta poztuko direla oposiziogileak entzunda zuk errespetatu egingo duzula, segurtasun juridikoagatik, Administrazio Kontseiluak onartu zuena: ordezkapenetarako zerrendak osatzeko sistema eta irizpide batzuk, LEParekin zerikusia dutenak. Izan ere, ongi dakizun moduan, azterketafaseak baliorik ez duen LEP batean, oposiziogile guztiek eskura baitituzte egingo diren galdera guztiak, ez dira bereizten ezagutza gehien dituztenak. Ez! Hori da iragazitik igarotzeko urte asko lanean daramatzatenak. Eta hori ez da administrazioetara sartzeko sistema. Eta, begira –ez naiz oso urrun joango esateko–, Legebiltzar honetan, Legebiltzar honetako LEPetan, oposizio-faseak –zenbait fase izan ditzakete– kanporatzaileak dira, eta gainditu dituztenekin soilik osatzen dira ordezkapenetarako zerrendak. Beraz, ez aurkeztu arrazoigabe eta jokoz kanpokotzat gainditu dutenei lehentasuna emateko aukera gainditu ez dutenen aurrean. Oso arrazoizkoa da, eta administrazio askok egiten dute. Baina, noski, zuk hau diozu: "Gainditu ez dutenei ere eman nahi diegu aukera". Ez zait gaizki iruditzen. Sartu gainditu ez dutenak ere, baina betiere gainditu dutenen ondoren. Beti gainditu dutenen ondoren, gainditu dutenek ahalegin handiagoa erakutsi baitute azterketak prestatzeko. Kontua ez da egun txarra, une txarra izatea, edo erditzea. Ez! Ez. Luze daramate azterketa baterako prestatzen. Lehentasuna eman diote azterketa prestatzeari, badakitelako zer duten jokoan, ez bada plaza finko bat, bai behintzat aldi baterako lanpostua lortzeko aukera. Eta zuk liskarra eragin duzu herritarren artean, "Ikusiko dugu irizpidea baloratzen eta aldatzen dugun" esanda. Eta esango dizut zer iruditzen zaigun zuk egin duzuna. Hasteko, bidegabea: ezin dira aldatu jokoarauak partida hasi ostean. Oraindik ez da amaitu partida, eta joko-arauak aldatu nahi dituzu dagoeneko. Arduragabea iruditzen zaigu. Eta arduragabea iruditzen zaigu herritarrak liskarrera bideratzeko espazioak ez baizik eta akordioak eta ulermena bilatu beharko lituzkeen arduradun publiko baten aldetik. Eta esan behar dut, gainera, beste behin ere, Legebiltzar honi balioa ematen ari zarela, eta horregatik ematen dizkizut eskerrak, ekimen honen harira oposizioak gainditu dituztenekin biltzea onartu baituzu. Ongi etorria izango da. Dagokizun neurrian, eskertzen dizut Legebiltzarrari balioa ematea. Eta espero dudan gauza bakarra da eman duzun hitza beteko duzula, zentzuduna eta arduratsua izango zarela. Eta, begira, hori ere bada Kode Etikoa. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3659 |
10 | 67 | 21.02.2014 | OSASUNEKO SAILBURUAK (Darpón Sierra) | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetza ordezkoen zerrenden aplikazioan izandako irizpide-aldaketari buruz | Ikus dezagun, Roncal andrea, gainditu zutenen idatzia jaso nuen nik, eta telefonoz deitu zitzaien sailetik zuk galdera aurkeztu baino lehenago. (Murmullos) La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3660 | |
10 | 67 | 21.02.2014 | OSASUNEKO SAILBURUAK (Darpón Sierra) | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetza ordezkoen zerrenden aplikazioan izandako irizpide-aldaketari buruz | Ez dugu irizpidea aldatu. Behin baino gehiagotan adierazi dugu komunikabideetan; ez dugu aldatu irizpidea. Galdetu legebiltzar-bidea erabiliz zer irizpide duen Osakidetzak, eta dagokion arduradunaren sinadura eta guzti bidaliko dizute. Ez eman niri LEPari eta etikari buruzko ikasgairik. Ez da hori puntua. Zurrumurru horrek ezinegona eta segurtasunik eza eragin dien jende guztia lasaitzeko, berriro esango dizut: egun indarrean den onartuen zerrendaren irizpidea errespetatuko da. Entzun ondo, mesedez: ez dugu aldi baterako kontratazioko zerrendak egiteko parametrorik aldatuko. Ez horixe, ez dugu lanketa eta kudeaketa parametrorik aldatuko. Erabat arduragabea da zuen jarrera, ezinegona eta zalantza sortu nahian kontuzko gai batekin; kasu honetan, lanpostuarekin. 2011ko LEPera aurkeztu ziren 52.000 lagunetatik, % 60k ez zuten gainditu, eta, beraz, bigarren zerrenda deritzonean izango dira; maila askotan, ez dute ia aukerarik izango osasun-sistema publikoan lan egiteko. Erizainek, X izpietako teknikariek... ez da Legebiltzarra, oso leku gutxi dituzte Osakidetzaz kanpo lan egiteko, lanbide horiek ez dute ia merkaturik Osakidetzatik kanpo. 3.004 sendagile aurkeztu ziren, eta 1.628k ez zuten gainditu. Pixka bat gehiago zehazteko, zenbait adibide emango dizkizut. Familia-medikuen % 47k… La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3661 | |
10 | 67 | 21.02.2014 | OSASUNEKO SAILBURUAK (Darpón Sierra) | Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Osakidetza ordezkoen zerrenden aplikazioan izandako irizpide-aldaketari buruz | … psikiatren % 81ek, larrialdietako sendagileen % 65ek. Zaila da pentsatzea sei urteko unibertsitateprestakuntza duten profesionalak, Batxilergoan eta selektibitatean oso nota altuak dituzten profesionalak, graduondoko lauzpabost urte gehiagoko prestakuntza dutenak, BAMEaren bidezko esperientzia profesional eta guzti, horiek denak gai ez izatea ezagutza teknikoak ebaluatzen dituen azterketa bat gainditzeko, nahiz eta plazarik ez lortu –guztiek ezin baitute lortu–. Lan bila LEPera aurkeztu ziren 11.711 erizainetatik 6.637k (6.637) ez zuten gainditu. Teknikari espezialistei dagokienez, aurkeztu ziren 1.138 teknikarietatik % 88k ez zuten gainditu, 1.005ek. Gizarte-langileei dagokienez, 877 aurkeztu ziren, eta 750ek ez zuten gainditu, % 88,5ek. Ez dut datuak ematen jarraituko, iruditzen baitzait nahikoa dela 2011ko LEParen zailtasuna baloratzeko, aldi baterako kontratazioaren egungo araudiaren pean geratu eta 2. zerrendan geratuko den jende-kopurua. Dena den, Roncal andrea, azterketa gainditu eta hainbesteko balioa duen lanpostua lortzea espero duen jendearen –eta nire errespetu osoa merezi duzue, guztiok, eta nahiko nuke guztiek lanpostu finkoa izatea– ezinegona ez dugu sustatu behar, ez zuk, ez nik. Ni ahaleginduko naiz hori inoiz ez egiten, baina izan ziur ezinegon hori ez dela izango 2011n egin zen LEParen eta zuek aurreko legegintzaldian aldi baterako lana izateko araudian egin zenuten aldaketaren arazo bakarra. Hausnarketak ez dira errealitate bihurtzen, lau haizetara zabalduta ere, eta hori gertatu da kasu honetan. Eskertzen dizut nire presio arterialaz kezkatu izana. Bikaina da. Hala opa dizut zuri ere. (Risas) Gaur gobernu-erantzukizunak ditugunoi jendearentzat lan egitea dagokigu, eta gure gizarteko taldeak aurrez aurre jarriko ez dituzten irtenbideak bilatzea, bereziki krisi-garaiotan, eta aldi baterako lanaz ari garela. Nahiko nuke lan egonkorra emateko gai izango bagina. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3662 | |
10 | 67 | 21.02.2014 | GARRIDO KNÖRR | PV-ETP | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako aldi baterako kontratazio-zerrendak kudeatzeko eta egiteko irizpideak aldatzeari buruz | Bai, eskerrik asko, presidente andrea. Egun on hemen zaudeten guztioi. Gaur hemen dauden nahiz webgunetik jarraitzen ari zaizkigun oposiziogileak ere agurtu nahi ditut. Egia esan, askoz laburragoa izango da nire mintzaldia, galdera bat baita, eta denbora-tarte murritzagoko formatua du. Baina esan behar dut pixka bat harrituta natorrela, iruditu baitzait gobernu-erantzukizunak izan dituzten bi alderdiren arteko liskarra izan dugula, eta, nire ustez, nolabaiteko ikuskizuna izan da eztabaida hau ikusten egon daitekeen jendearentzat. Gai zehatz bati buruz galdetu dugu guk, eta jakin nahi dugu zer irizpide baliatzen ari den agertu diren albisteen eta zirriborro jakin bat izatearen aurrean, 2011ko LEParekin zerrenda bakarra osatzeko aukeraz, eta, beraz, aipatu den 2011ko maiatzaren 9ko Osakidetzaren Administrazio Kontseiluaren akordioa aldatzeaz. Sailburuak esan digu ez duela erabakirik hartu. Gu pozten gara irizpideak aldatu ez izanaz. Pozten gara, espero baitugu zuk irizpideak aldatzeko erabakia hartuz gero –gure ustez ere, joko-arauak partidaren erdian aldatzea litzateke–, behar besteko adostasunaz egitea, eta gauzak ondo egitea. Dena den, zuk hemen esan duzun moduan, espero dugu gainditu zutenak lehenestea. Baina nire mintzaldiaren hasierara itzuliko naiz. Nahiko harrituta nago eztabaida honekin; izan ere, Osakidetzak ez badu erabakirik hartu, Osakidetzak ez baditu irizpideak aldatu, eta ez badu irizpideak aldatzeko asmorik, sailburu jauna, orduan ez dut ulertzen nola sortu den zalaparta hau, 8.000 sinadura izatea, eta gainditu zuten langile edo oposiziogile jakin batzuk mugitzea. Nire ustez, zuk ere, Osasun Saileko sailburu zaren heinean, hausnarketa bat egin beharko zenuke. Nik ez dakit haiekin bilduko zaren, baina hori egin behar duzu, edo hori egin behar zenuen. Esan nahi dut ez bada erabakirik hartu, ez badira irizpideak aldatuko, adostasunez egingo bada eta 2011ko maiatzaren 9ko akordioak indarrean jarraituko badu, bada, gauzak ez direla oso ongi egin, sailburu jauna. Eta hausnarketa egin behar zenuke, eragindakoekin bildu, eta gauzak bere onera ekartzen ahalegindu. Besterik ez; eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3663 |
10 | 67 | 21.02.2014 | OSASUNEKO SAILBURUAK (Darpón Sierra) | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako aldi baterako kontratazio-zerrendak kudeatzeko eta egiteko irizpideak aldatzeari buruz | Gracias, señora presidenta. Señorías, buenos días. Bada, oso erraza da, Garrido andrea, oso erraza. Begira, 8.500 sinadura jaso ditut nik. Egia da deitu zitzaiela. Hain zuzen, Osasun Saileko Araubide Juridiko, Ekonomiko eta Zerbitzu Orokorretako zuzendariak deitu zien, eta deitu zien, oker ez banago... ez bada pasa den astean, aurrekoan. Nik jaso ditudan 8.500 sinaduretatik, guztiak ez dira oposiziogileenak. Ez izan zalantzarik. 52.000 aurkeztu ziren, eta, beraz, ez zait kezkatzeko moduko kopurua iruditu. Eta, gero, normala iruditzen zait aldi baterako kontratazioen eta lanpostu-beharren egoera ikusita, jendea kezkatzea. Hori bai, zirriborro bat egin da, eta sektoreko mahaian aurkeztu, han lantzen baitira aldi baterako kontratazioetarako kontuak. Besterik ez. Alegia, berriro esango dut gauza bera. 2011ko LEPa arautu zuten irizpide eta printzipioak errespetatuko dira, baldin eta ez bada aurkakoa iradokitzen duen eta gehiengoak onartzen duen akordio sindikalik. Lehentasuna emango diegu 2011ko LEPa gainditu zutenei, eta azterketa gainditzeko gaitasuna edo zortea izan ez baina denbora batez Osakidetzan lan egin dutenek lan-galera arintzeko formulak aurkitzeko lan egingo dugu. Izan ere, hiru urte behar dira LEParen deialdia osatzeko, deialdia bera orain bertan egin arren ere. Gracias. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3664 | |
10 | 67 | 21.02.2014 | GARRIDO KNÖRR | PV-ETP | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako aldi baterako kontratazio-zerrendak kudeatzeko eta egiteko irizpideak aldatzeari buruz | Bueno, sailburu jauna, Osasun sailburua zaren heinean kasu honetan duzun ardura aipatu nahi dut. Ulertzen dut jada badugula… Bigarren mintzaldi honetan esan duzunez, egonezina eragin duen zirriborro bat egin duzu, 2011ko LEPa gainditu zutenen artean kezka eragin duena, eta 2011ko maiatzaren 9ko akordioa aldatuko ote den beldurra. Bada, iruditzen zait jende horrekin bildu behar duzula. Badirudi bilera bat izango dela. Ez dakit zehaztuta zegoen, edo Legebiltzarreko ekimen hauen ondorio den. Hala bada, bada, ongi etorria izan dadila, eta horrek adierazten du Legebiltzarreko ekimenek ondorioak dituztela. Eta, noski, uste dut gai honek eragin duen tentsioa arindu ere egin behar dela. Nire ustez, oposizioez ari garenean, lanpostuez ari gara azken batean; Osakidetzan, euskal osasun publikoan, lanean denbora daraman jendeaz; osasun publikoan lanean denbora gutxi-asko daramanaz. Baina, zalantzarik gabe, LEP batera, hautaketa-prozesu batera aurkezten den pertsona bakoitzaren atzean oso ahalegin garrantzitsua dago, eta, nire ustez, kontuan izan behar da hori. Beraz, erabaki bat hartzean, gauza asko neurtu behar dira, eta, noski, adostasuna behar da; azkenean inora eramaten ez duen liskarra sor dezaketen iragarpenak saihestu behar dira. Besterik ez. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3665 |
10 | 67 | 21.02.2014 | OSASUNEKO SAILBURUAK (Darpón Sierra) | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako aldi baterako kontratazio-zerrendak kudeatzeko eta egiteko irizpideak aldatzeari buruz | Bueno, Garrido andrea, lehen esan dudana errepikatuko dut berriro. Guk ez dugu gure egingo "Ur nahasietan, arrantza oparoa", eta eskertuko nizuke zuk ere ez egitea. Besterik ez. Zuk ongi dakizun moduan, funtsezko arloa da aldi baterako kontratazioa enpresen lan-harremanetan; kasu honetan, administrazio publikoan. Eta sektoreko mahaia da negoziazio-eremua. Hartuko ditugu LEPean parte hartu dutenak, betiere berrehun eskaera jasotzen ez baditugu oposiziogileengandik banan bana; zeren, orduan ez... Ulertuko duzunez, kasu honetan ez dira erakunde bat... legez antolatua bai: ez da lan-harreman arautuko erakunde bat administrazio publikoarekin, eta arloa sektoreko mahaia da. Hala egin dugu beti. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3666 | |
10 | 67 | 21.02.2014 | BLANCO DE ANGULO | EH Bildu | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako aldi baterako kontratazio-zerrendak kudeatzeko eta egiteko irizpideak aldatzeari buruz | Bai, eskerrik asko. Sailburu jauna, eguerdi on. Askotan hitz egin eta eztabaidatu dugu osasun arreta unibertsalaren, 114. Dekretuaren eta Jaurlaritzak pasa den uztailaren 4an argitaratu zuen aginduaren inguruan. Eta ez dut sakonduko, aurrekarietan argi utzi baitugu behin eta berriz gure jarrera. Ondo baino hobeto ezagutzen du sailburu jaunak, behin eta berriz defendatzen dugulako osasun arreta unibertsala, doakoa eta kalitatezkoa. Administrazioari dagokio eskubide hori bermatzea, hau da, pertsona guztien bai oinarrizko osasunarreta, bai espezializatua, zein den haien nazionalitatea edo legea nahiz administrazio-egoera alde batera utzita. Urrian kontrol bilkura batean aurreratu zenigun instrukzio berri baten bidez osasun-sistematik kanpoko pertsonei lehenengo arretarako medikua esleituko zenietela. Jarri zarete lanean bai, eta instrukzioa argitaratu duzue. Instrukzio horretan ezartzen dira osasun-txartela ez daukaten pertsonentzat osasun arretako prestazio hitzarmen berezien oinarrizko eskaerak. Hitzarmen berezi horri heltzeko, hilero 60 euroko kuota ordaindu behar dute edo hilero 157 eurokoa, 65 urtetik gorakoak badira. Argi dago berrordainketa berria dela eta hona hemen gure galdera: ze irizpide erabili du Jaurlaritzak uztailaren 26ko 2013 Errege Dekretuaren ondorioak pairatzen ari diren pertsonei berrordainketa berria ezartzeko? Mila esker. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3667 |
10 | 67 | 21.02.2014 | OSASUNEKO SAILBURUAK (Darpón Sierra) | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako aldi baterako kontratazio-zerrendak kudeatzeko eta egiteko irizpideak aldatzeari buruz | Gracias, señora presidenta. Señorías, señora Blanco, buenos días de nuevo. Barka iezadazu –eta errespetu osoz esaten dizut–, uste dut nahasi egin dituzula instrukzioak. Zuk ez didazu galdetu autonomia-erkidegoan baliabiderik ez dutenei lehen arretako medikua bermatzen dien instrukzioaz. Bai, egia da biak Aseguramendu eta Kontratazioko Zuzendaritzarenak direla, baina otsailaren 4koaz galdetzen didazu. Horren bidez, gure osasunzerbitzuak erabil ditzakete aseguramendu publikorik ez duten Euskal Autonomia Erkidegoko pertsonek, dagokion ordain ekonomikoaren bidez. Une honetan, horiek ez dira etorkinak Euskadin. Ez dute osasun-zerbitzu publikoa erabiltzerik, aseguramendu publikotik kanpo geratu direlako, Euskadin erroldatuta dauden eta 2012an 100.000 eurotik gorako diru-sarrerak aitortu eta besteren edo beren kontura lan egiten ez dutenak, Gizarte Segurantzan alta emanda edo sartuta ez daudenak, Gizarte Segurantzaren aldizkako beste prestaziorik jasotzen dutenak (adibidez, langabezia edo antzeko beste prestazio batzuk); ez dira, halaber, langabezia-prestazioa edo besteren bat agortu duten langabeak; ez dira beste tituluren baten bidez asegurua dutela egiaztatu dute- nak; ez dio pentsiodunei eragiten, ezta baliabiderik gabeko jendeari ere. Nori eragiten dio instrukzio horrek? 100.000 euro baino gehiagoko diru-sarrerak dituzten errentadunei, Gizarte Segurantzan alta emanda ez dauden eta 100.000 euro baino gehiagoko diru-sarrerak dituzten profesional liberalei, kopuru horien oinordekoei, aseguramendu publikorik ez dutenei, lehen aipatutako baldintzarik ez dutelako. Oso kolektibo txikiak herri honetan. Parece que están muy preocupados por la situación que están viviendo esas personas. Noski, ez dugu instrukzio hau lotzen beste berrordainketa batzuk jasaten dituztenekin, kontrakoa baizik: osasun-sistema publikoa erabiliz gero, haren jasangarritasunari lagundu diezaieketen eta lagundu behar dieten pertsonekin lotzen dugu, bereziki hura erabiltzen badute. Euskadin, osasun publikorako sarrera dute etorkinek aurreko legegintzaldian Eusko Jaurlaritzak onartu zuen 114/2012 Dekretuaren bidez, eta legegintzaldi honetan egin dugun lege-garapenaren bidez. Gracias. La | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3668 | |
10 | 67 | 21.02.2014 | BLANCO DE ANGULO | EH Bildu | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako aldi baterako kontratazio-zerrendak kudeatzeko eta egiteko irizpideak aldatzeari buruz | Eskerrik asko. Arrazoi izango duzu agian, eta instrukzioak nahasi ditut. Ez dugu hitz egin ez zuk ez nik, eta agertu da, EAEko Auzitegi Nagusiaren ebazpenaz, nik aipatzen nuenaz. Egia da gogoko duzuela zuek agindua, baina guri ez zaigu gustatzen, ez zaigu inoiz gustatu, eta beti esan dugu. Ez zaigu gustatzen agindu hori, ezta 114 Dekretua ere, guk gai berarekin jarraitzen baitugu, eta da iruditzen zaigula urtebetez erroldatuta ez egoteagatik osasun-arretatik kanpo geratzen diren pertsonek ez dutela jasotzen jaso behar luketen arreta. Besterik ez. Eta atzo esaten zenuen tresna eraginkorra iruditzen zaizula –Auzitegi Nagusiko errekurtsoaz ari naiz–, eta zalantzan jarri ezin den bermea dela. Bada, espero dugu, hala bada, lanean jarraituko duzuela eta ez dugula tribuna honetara itzuli beharrik izango berriro salatzeko osasun-arreta unibertsalik gabe geratzen den jendea dagoela. Izan ere, legez besteko proposamen bat urratzen ariko zinatekete, besteak beste, iazko abenduan Osoko Bilkuran onartu zen erdibideko zuzenketa, eta hori berriro gogorarazteko aukera izango dugu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3669 |
10 | 67 | 21.02.2014 | OSASUNEKO SAILBURUAK (Darpón Sierra) | Galdera, Laura Garrido Knörr Euskal Talde Popularreko legebiltzarkideak Osasuneko sailburuari egina, Osakidetzako aldi baterako kontratazio-zerrendak kudeatzeko eta egiteko irizpideak aldatzeari buruz | Señora Blanco, uste dut galdera aldatu berri didazula, baina, tira, erantzun dut goizeko lehen orduan: guk Euskadiko herritar guztientzako osasun-sistema publiko unibertsal eta kalitatezkoaren alde apustu eta lan egiten dugu. Herenegun EAEko Auzitegi Nagusiak berretsi zuen instrukzioa tresna baliagarria da, autonomiaerkidegoko pertsona orok, etorkinak izan ala ez, erroldatuta egon ala ez, familia-medikuaren bidez lehen arreta jasotzea baimentzen baitu. Nafarroan, hurbil dugun autonomia-erkidegoa aipatzearren, foru-baimenaren antzeragoko egoera baten alde egin zuten, eta bertan behera utzi du Auzitegi Konstituzionalak. Guk, Euskadiko jendearentzat, arazo hori konpontzeko modua ordenamendu juridikoaren barruan bilatu genuen. Besterik ez. Eskerrik asko. | eu | https://www.legebiltzarra.eus/ic2/restAPI/pvgune_descargar/default/b3b19183-8c52-4eee-a719-a36d145470f5 | parl_eu_3670 | |
10 | 68 | 27.02.2014 | BARRIO BAROJA | PV-ETP | Mozioa, Carmelo Barrio Baroja Euskal Talde Popularreko legebiltzarkideak aurkeztua, Donostia 2016 Europako kultur hiriburutza era arrakastatsuan antolatzeko Eusko Jaurlaritzaren neurri eta irizpideei buruz. Eztabaida eta behin betiko ebazpena | Egun on. Eskerrik asko, presidente andrea. Legebiltzarkideok, lehendakari jauna, Uriarte andrea, egun on denei. Europako kultura-hiriburutzen jarraipen- eta aholku-batzordeak hiriburutza-proposamenen gainean jakinarazi zuen moduan, Espainiak Donostia izendatu zuen, 2016ko Europako kultura-hiriburu izan zedin, eta Poloniak, berriz, Wroclaw-eko hiria. Hori horrela da, eta halaxe gogorarazi du kultura-hiriburutzen jarraipen- eta aholku-batzordeak oraintsu ere; horrenbestez, Espainiaren ordezkari izango da Donostia, Europako kultura-hiriburutzaren ekimen horren barruan, datorren 2016ko urtean. Berrikitan ere eztabaidagai izan dugu Donostia 2016ko Europako kultura-hiriburutzaren gaia, MistoaUPyD taldeak sustatutako legez besteko proposamen baten kariaz, eta, eztabaida hartan gogora ekarri genuenez –baita haren ondotik nik neuk Kultura, Hezkuntza eta Hizkuntza Politikako sailburuari egindako interpelazioan ere– gurari bakarra du gure taldeak gai honetan: Espainiak, Donostia 2016ren bitartez, emaitza arrakastatsua lor dezala Europako kulturahiriburutzaren ekimenean, Gasteizen lortu zen moduan, Europako hiriburutza berdearen ekimenak 2012an egindako ibilbide arrakastatsuari esker. Gauzak ondo egin daitezela –horixe nahi dugu–, jatorrizko proiektuaren irizpideei eta funtsari hel dakiela eta finantzabide publiko eta pribatu nahikoa bila eta topa dadila. Auzi garrantzitsuak dira horiek guztiak, eta auzi horiei lotu behar zaizkie Donostia 2016 Fundazioko organo edo egiturak eta zuzendaritza bera. Egiaz, hankamotz geratu ziren hilaren 13ko eztabaida eta orduan onetsitako ebazpena. Horrexegatik, nire taldeak, Uriarte andreari egindako interpelazioaren bidez, falta zuen faktore bat gehitu nahi izan zion gai horri, Donostia 2016 kultura-hiriburutzaren antolamendurako fundazioa osatzen duten kideek, beren eginkizunen artean, finantzabide pribatua lortzeari ekin ziezaioten; eta, inguruabar horretan, funtsezkoa zen, noski, Eusko Legebiltzarrak eta Eusko Legebiltzar honetako taldeek Eusko Jaurlaritzari berari egitea eske hori, egokiro baliatu zitezen ekimena finantzatzeko eta babes ekonomikoa bermatzeko babesaukera guztiak. Mozio argi eta zehatza proposatu genuen orduko hartan, berariaz berma zedin kultura-hiriburutza horretarako –Espainiako kultura-proiektu horretarako– babes ekonomiko hori, laguntza ekonomiko hori edo mezenasgo hori –gura bezala deitu iezaiozue–. Ez dezala inork esan Eusko Jaurlaritza ez denik kezkatu arlo horretaz, are gutxiago kontuan izanik baldintza egokiak daudela horretarako, hots, babes, laguntza edo mezenasgo ekonomiko hori bilatzeko. Izan ere, zuek denok dakizuenez, Donostia 2016ko Europako kultura-hiribururako baliagarriak diren zenbait zerga-hobari onetsi ditu Espainiako Gobernuak 22/2013 Legearen luzapenean, eta horixe da bidea, hain zuzen: beste betebehar batzuekin batera, baliabide horiek topatzeko ere lan egitea. Horretarako, enpresa-sektorerako erakargarri bilakarazi behar da ekimen hau, proiektu artistiko nabarmenak eta zabalak antolatuz, sektore pribatuarekin konektatzeko eta, hartara, proiektu honetarako finantzabidea eta baliabideak lortu ahal izateko, izatez, berebiziko interesa baitu Donostia 2016 ekimenak. Horregatik, kontroleko azken bilkurako interpelazioaren ostean, honako mozio hau aurkeztu dugu: "Eusko Legebiltzarrak Eusko Jaurlaritzari eskatzen dio ezen, 2014rako Estatuaren Aurrekontu Orokorrei buruzko 22/2013 Legea onartu ondoren, eta ikusirik berrogeita hamabigarren xedapen gehigarrian ezartzen dena ('Donostia/SanSebastián, 2016ko Europako Kultur Hiriburuari aplikagarri zaizkion zerga-onurak'), aktiba ditzala kontaktu eta jarduerak ekimen pribatuko enpresa eta sektoreen babesletza eta laguntza ekonomikoa lortzeko 'salbuespenezko interesa duen gertakari' horretarako", Estatuaren Aurrekontu Orokorren Legeak balioetsitako moduan. Era berean, hasierako mozio horretan, Eusko Jaurlaritzari eskatzen genion "bideratu eta antola ditzala bilera batzuk ekimen pribatuko enpresa eta beste eragile batzuen eta inplikatuta dauden erakundeen artean Europako kultura-hiriburutzaren proposamenetarako finantzazio pribatua lortzeko". Orobat, normala eta logikoa denez, Hezkuntza, Hizkuntza Politika eta Kulturako sailburuari eskatzen genion "bilkura-aldi bakoitzean gutxienez behin agertu zedila, Donostia/San Sebastián 2016ren proposamen eta proiektu kulturalen garapenari eta aurrerapenari buruz informatzeko". Bada, mozio-proposamen horrek eragina izan du berehala. Legebiltzar honetako instantzia modura jaso da, Euzko Alderdi Jeltzaleak eta Alderdi Sozialistak Bildurekin hitzartu duten erdibidekoan; izan ere, erdibideko horretan berariaz aintzat hartu da ekimen pribatuko enpresen eta sektoreen babes ekonomikoa lortu behar dela, eta horixe zen gure jatorrizko testuaren xedea. Uste dut behin betiko erdibidekoa oraindik ez dagoela… Bueno, ez daukat erdibidekoa esku artean, baina uste dut gure jatorrizko mozioaren bidez lortu nahi genuen hori jasota geratu dela, 4. puntuan, hain zuzen. Eta guk, jarduketa honen bidez, aukera izango dugu Eusko Jaurlaritzari eskatzen jarraitzeko –eskusartzerik gabe, noski– zehatz-mehatz azaldu diezagun, batetik, zer urrats egiten ari diren partaidetza pribatua –hots, ekimen pribatuko enpresen babes pribatua– lortzeko kultura-proiektu honetan, eta, bestetik, zer emaitza ari diren lortzen. Eta hor ez dago, noski, eskua sartzeko inolako asmorik, baizik eta gauzak ondo egiteko kezka, izugarri garrantzitsutzat jotzen baitugu Donostia 2016 proiektua. Esan bezala, erdibidekoa hitzartu dute Euzko Abertzaleek, Talde Sozialistak eta Bilduk, eta, arestian azaldu dudanez, hauxe dio erdibidekoak 4. puntuan: "Eusko Legebiltzarrak Eusko Jaurlaritzari eskatzen dio ezen, Patronatuko kide gisa eta Bruselatik egindako gomendioak jarraituz, zaindu dezala ondo bete daitezen ekimen pribatuko enpresa eta sektoreetatik babesletza eta laguntza ekonomikoa lortze aldera talde teknikoari izendatutako lanak, hiriburutza hori berebiziko intereseko gertakaritzat jotzen baita", eta horixe zen, nolabait, gure xedea; alegia, aurreko eztabaida edo ekimen hartan zehaztu gabe geratutakoa egokiro zehaztu zedila nola edo hala, batik bat arestian gogora ekarri dudanagatik, hau da, inguruabar garrantzitsu eta aparteko horiengatik, Estatuaren 2014ko Aurrekontu Orokorren 22/2013 Legeak zerga-hobariak ematen baititu esparru horretan eta baliagarriak baitira Donostia 2016ko Europako kultura-hiribururako. Garrantzitsua da hori. Gainerako edukia, berriz, aurretiaz jorratutako kontuak dira seguruenik; edonola ere, jasota geratu da gure hasierako mozioaren funtsa. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3671 |
10 | 68 | 27.02.2014 | BREÑAS GONZÁLEZ DE ZÁRATE | EH Bildu | Mozioa, Carmelo Barrio Baroja Euskal Talde Popularreko legebiltzarkideak aurkeztua, Donostia 2016 Europako kultur hiriburutza era arrakastatsuan antolatzeko Eusko Jaurlaritzaren neurri eta irizpideei buruz. Eztabaida eta behin betiko ebazpena | Eskerrik asko, mahaiburu anderea. Egun on guztioi. Lehendakaria, sailburua, legebiltzarkideak. Gaurkoan pozik jaisten naiz atril honetara, uste dudalako etxe honetan ardura eta koherentziazko ariketa polita egin dela Donostia 2016 egitasmoarekiko. Eta pozik nago uste dudalako duela bi asteko eztabaidak balio izan duela gaia bere tokian kokatzeko eta Donostia 2016ri bidea egiten laguntzen hasteko, EH Bilduk egun horretan egindako diskurtsoan nahiz adostutako erdibidekoan aldarrikatu bezala. Era honetan, PPren jatorrizko proposamenak eta PSEren zuzenketak, hasierakoak, injerentzia ukitua bazuten ere, talde guztion zuzenketei eta adostasunerako prestasunari esker, azkenik proiektuarekiko eskuhartzerik gabeko eta egitasmoari babes osoa adierazten dion erdibidekoa adostea lortu dugu, zorionez. Izan ere, esponsorrak lortzeko plana landuta du lantaldeak dagoeneko, eta apirilaren hasieran Patronatuan onartzea aurreikusita dago. Eremu honetan aukerak ikusi ditu fundazioko talde teknikoak, eta honenbestez badauzka bitartekoak martxan. Lantalde profesionala ari da lanean, eta berarekiko konfiantza adieraztea funtsezkoa da. Eta orain, betikoa; PPko ordezkariak bi bide zeuzkan: EH Bildurekin ez sinatzea eta ohiko jarrera absurdo horri eustea, edota arduraz jokatzea eta, bide batez, bere alderdia –gai batzuetarako, gutxienez– inflexio puntu batean kokatzea. Sinatu dugun erdibidekoa babestuko du bozkaren bitartez, baina, hala ere, nik hemendik bigarren biderako gonbita luzatzen diot, oraindik garaiz dagoelako, eta kasu honetan adeitasunez egiten dut. Gure zuzenketan hiru puntu jasotzen genituen, egitasmoari bultzada bat ematea bilatzen zutenak. Eta erdibidekoan ia-ia bere horretan jaso dira, eta hori poztekoa da. EAJren zuzenketarekin erabat ados geunden, gurea osatzera zetorrelako. Eta PSEren proposamena, PPren jatorrizkoa bezala, gure ustez, hobetu eta osatu zitekeen, eta azkenean lortu egin da hobetzea, osatzea guztion proposamenak. Halaxe egin dugu denon artean, guztion proposamenak hobetu eta osatu, eta sei puntu jasotzen dituen ganorazko erdibideko bat adostu egin dugu proiektuaren, herritarren eta herriaren onurarako, azken finean. UPyDk ez du zuzenketarik aurkeztu, baina logikoena da alde bozkatzea, eta halaxe espero dugu. Pasako naiz erdibidekoa pixka bat azaltzera. Batetik eskatzen dena da Legebiltzarrak bere babes osoa adieraztea Donostia 2016 proiektuari bere ibilbidea era arrakastatsuan egin dezan. Gero, Legebiltzarrak honako hiru gauza eskatzen dizkio Eusko Jaurlaritzari: Donostia-San Sebastián 2016 Europako hiriburutzarekin duen konpromisoa erakutsi dezala eta horretarako defendatu dezala hiriarentzat, lurraldearentzat eta herriarentzat estrategikoa den proiektu hau dagozkion foro instituzionaletan, ekonomikoetan eta kulturaletan. Bestetik, eskatzen diogu Eusko Jaurlaritzari bete dezala Europako Kultur Hiribururako Jarraipen eta Aholku Batzordearen gomendioa, alegia, hasierako proiektuaren izpiritua mugatzea, horretarako ekintza zehatzak eginez. Hirugarrenik, Barrio jaunak irakurri duena, babes pribatuaren harira. Eta bosgarrena da… Legebiltzarrak jarraian doana eskatzen du: Donostia-San Sebastián 2016 Fundazioaren talde teknikoak bere lana egin ahal izatea injerentzia politikorik gabe. Eta, adibidez, hauxe zen guretzat funtsezko puntua, Europako Batzordearen gomendioek dioten bezala. Helburua izango da gomendio horiek gogobetetzea. Eta azkenik, Legebiltzarrak Hezkuntza, Kultura eta Hezkuntza Politikako sailburuaren agerraldia eskatuko du. Helburua izango da Donostia 2016 ekimenaren garapenaren eta aurrerapenaren berri ematea. Hori egingo du, gutxienez, bilkuraldi bakoitzean behin. Eta, gure iritziz, gaur hemen sinatu dena da bide bakarra Donostia 2016k bere ibilbidea ere arrakastatsuan garatzeko eta, kasu honetan, babesle pribatuak ere erakartzeko, egitasmoa herri proiektu gisa aitortuz, guztion inplikazioa eta konpromisoarekin, inor eta ezer baztertu barik, mezu positiboak zabalduz eta lantaldeari bidea egiten lagunduz, interes politiko eta polemikatik kanpo, orain dela gutxi arte bezala, zeren, herritarrek zerbait espero badute politikariongandik gaurko da, hain zuzen, jarrera eraikitzailea izatea. Eta iruditzen zait gaur hemen lortu egin dela. Eta, beraz, taldeetako ordezkariei eskerrak eman nahi dizkizuet eraikitzeko eta adosteko erakutsitako jarreragatik. Besterik ez, eskerrik asko. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3672 |
10 | 68 | 27.02.2014 | CORCUERA LEUNDA | SV-ES | Mozioa, Carmelo Barrio Baroja Euskal Talde Popularreko legebiltzarkideak aurkeztua, Donostia 2016 Europako kultur hiriburutza era arrakastatsuan antolatzeko Eusko Jaurlaritzaren neurri eta irizpideei buruz. Eztabaida eta behin betiko ebazpena | Eskerrik asko, presidente andrea. Lehendakari jauna, sailburu andreak, legebiltzarkideok, egun on. Sozialistok zuzenketa bat aurkeztu genion ekimen honi, jarrera eraikitzailez beti, Donostia 2016ko Europako kultura-hiriburutzaren gaia jorratu izan dugun beste guztietan bezala, proiektu hau taxuz eta arrakastaz garatzea nahi baitugu ororen gainetik. Gure zuzenketaren bidez, hiru helburu lortu nahi genituen, eta, erdibideko zuzenketan, bideratuta geratu dira nola edo hala, gure ustez. Erdibidekoak ez du hobetzen Talde Sozialistaren zuzenketaren edukia, baina, nolanahi ere, akordioa lortzen saiatu da, eta akordioa lortu du. Kontu egizu, baina, Breñas andrea, erdibideko zuzenketen bidez ez dela beti lortzen testu bat hobetzea edo osatzea. Ez du zertan. Eta, kasu honetan, nire ustez, erdibidekoak ez du gurea hobetzen, baina akordioa bilatzen saiatu da, eta lortu egin da, eta horixe da garrantzitsuena. Esan bezala, hiru helburu lortu ditugu –garrantzitsuak, gure ustez– gure zuzenketaren bidez eta erdibideko zuzenketaren bidez. Batetik, agerian geratzea Eusko Jaurlaritzak bat egiten duela Donostia 2016 Europako kulturahiriburutzarekin, ekimen horren logotipoa erabilita –horixe proposatzen genuen gure erdibidekoan– Jaurlaritzak komunikaziorako edo publizitate eta marketinerako egiten dituen jardueretan. Bestetik, konpromiso hori adieraz dezala egoki iritzitako agerleku guztietan (instituzionalak, ekonomikoak zein kulturalak), kulturaproiektu honi babesa emateko uneoro, berebizikoa baita hirirako, lurralderako eta herrialde osorako. Jabetzen gara Jaurlaritzak bere irudi korporatiboa zaindu behar duela eta, horrenbestez, ezin duela egitasmo horren logoa erabili, baina garrantzitsua iruditzen zaigu Eusko Jaurlaritzak erabateko konpromisoa hartzea proiektu estrategiko hau babesteko agerleku instituzional, ekonomiko eta kultural horietan. Sailburuak, Uriarte andreak, orain dela pare bat aste esan zigunez, Eusko Jaurlaritzari dagokio proiektua sustatzea eta gizarteratzea. Horrez gain, Europak eta Eusko Jaurlaritzak berariaz adierazi dute proiektu kultural aparta dela; agerikoa da, beraz, erakundeek bat egiten dutela proiektuarekin, aparta baita, lehentasunezkoa, estrategikoa eta beharrezkoa, edo beharrezkoa baino areago, ezinbestekoa. Gure zuzenketaren bigarren helburuaren barruan eskatzen genuen Eusko Jaurlaritzak bere-beregi susta eta zaindu dezan Donostia 2016 Fundazioaren barruan egokiro betetzen direla hiriburutzaren jarraipen- eta aholku-batzordeak emandako gomendioak, hasierako proiektuaren funtsari hel diezaion kulturaprograma garatzeko orduan eta ekintza zehatzak finka ditzan hasierako proiektu hari lotuta. Adierazi digutenez, talde teknikoak martxoan azalduko omen du kultura-programa, eta Jaurlaritzak hortxe… La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3673 |
10 | 68 | 27.02.2014 | CORCUERA LEUNDA | SV-ES | Mozioa, Carmelo Barrio Baroja Euskal Talde Popularreko legebiltzarkideak aurkeztua, Donostia 2016 Europako kultur hiriburutza era arrakastatsuan antolatzeko Eusko Jaurlaritzaren neurri eta irizpideei buruz. Eztabaida eta behin betiko ebazpena | … hortxe erakutsi behar du zer-nolako erantzukizuna duen eta zer betekizun betetzen duen Europako hiriburutzaren proiektu honetan. Egitasmoa bideratzen, babesten eta ikuskatzen jarduteak ez du esan nahi politikoki esku hartzen denik proiektuan; izan ere, ezinbestekoa da egitasmoa ikuskatzea, bideratzea eta babestea, bat egin dezan hasierako proiektuaren funtsarekin, proiektu hura aurkeztu baitzen kultura-hiriburu izendatzeko eskaeran. Gure zuzenketaren hirugarren helburuaren barruan, Fundazioko kide guztiei –Fundazioko batzorde betearazleko kide guztiei– eskatzen genien balia zezaten beren harreman-sarea eta ekinean jar zitezen ekimen pribatuaren eskutik babes eta laguntza ekonomiko hori lortzeko, baliabide jakin batzuk bultzagarritzat erabilita, hala nola Estatuaren 2014ko Aurrekontu Orokorretan ezarritako zerga-hobariak. Gure ustez, fundazioko kide guztien ardura izan behar du finantzaketa pribatuak. Ulertzekoa da erakunde batzuen iritziz Donostiako Udalaren ardura izatea –alkatea buru duela, noski– aitzindaritza hartzea eta finantzaketa pribatua lortzen saiatzea, buru-belarri ekinez eta zeru-lurrak astinduz ekimen pribatuaren laguntza eta babes ekonomikoa eta diru-sarrerak lortzeko, askotariko lankidetza-itunak bultzatuta, gure hiria nazioartean sustatuta eta abar. Baina ez da halakorik gertatzen ari, eta nago ez dela gertatuko; horregatik, sozialiston iritziz, konpromiso bat behar da erakundeen aldetik, babesle eta laguntzaile horiek lortzeko harreman-sareak 2016ko hiriburutzaren esku jartzeko eta erakundeen arteko sinergiei ahalik eta etekinik handiena ateratzeko. Izan ere, proiektu hau ez da 2016an amaituko; 2020ra arte luzatuko da, eta erakundeen babes sendoa edukitzea oinarri-oinarrizko irizpideetako bat da hiri hautagaietarako –hala da, hala izan zen eta hala izango da–; Donostia 2016k, bada, babes sendoa behar du erakundeen aldetik, partaidetza-prozesu ireki, zabal, plural eta egiaztatu baten ondorio bilaka dadin egitasmoa. Ezinbestekoa da erakundeek babes irmoa ematea, Donostia 2016ko Europako kultura-hiriburutza –eta ez dira nire esaldiak– "espero genuen aukera delako hiria birpentsatzeko, nazioartean proiektu berriekin bultzatzeko eta kultura-bizitza berritzeko. "Daukan hori nahikotzat jotzen duen hiriaren irudia beldurgarria delako. Aukera paregabea delako autokonplazentziatik geure buruarenganako konfiantzara jauzi egiteko. Arteak eta kulturak analisi kritiko eta zentzuzkoa ere behar dutelako. Donostiak kultura eta kultura-ospakizunak ulertzeko beste modu baten aitzindari eta ispilu bihurtu behar du". Donostia 2016 Europako kultura-hiriburutza proiektu estrategikoa da, helmen handikoa eta epe luzekoa; ezinbestekoa du, hortaz, erakundeek osoosoki parte hartzea hartan eta bete-beteko laguntza ematea; horregatik, Eusko Jaurlaritzari eskatzen diogu erantzukizunez jardun dezan eta proiektu honetan murgil dadin, bere-beretzat hartuta, hartan sinetsita eta haren alde eginez. Izan ere, nekez gizarteratu ahal izango da hiriburutzaren proiektu hau eta herritarren artean berriro ere ilusioa piztu, baldin eta Eusko Jaurlaritzak eta gainerako erakundeek azal-azaletik soilik parte hartzen badute proiektuan, hitza betetzearren baino ez edo harrizko gonbidatu hutsen pare. Horrenbestez, espero dut Eusko Jaurlaritzak bere erantzukizunak hartzea eta ekinean jartzea Donostia 2016ko Europako kultura-hiriburutzaren alde, ekimena lehentasunezko proiektu estrategikotzat jota eta bere-beretzat hartuta –horretara gogo bizitu nahi dut hemendik–. Gozo har dezala proiektua, babestu dezala eta bultzatu dezala, eta, aldi berean, zorrotz azter dezala egokiro planifikatzen eta garatzen ari ote den, guzti-guztion artean behar bezala bete ditzagun proiektu honen helburuak, aukera paregabea baitugu eta, arestian esan bezala, ez baita halako abagunerik sekula errepikatuko. Eskerrik asko. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3674 |
10 | 68 | 27.02.2014 | MENDIZABAL MENDIZABAL | EA-NV | Mozioa, Carmelo Barrio Baroja Euskal Talde Popularreko legebiltzarkideak aurkeztua, Donostia 2016 Europako kultur hiriburutza era arrakastatsuan antolatzeko Eusko Jaurlaritzaren neurri eta irizpideei buruz. Eztabaida eta behin betiko ebazpena | Eskerrik asko, presidente andrea. Egun on, lehendakari, sailburuak. Ez dago askoz gehiago esatekorik. Erdibidekoa lortu dugu denon artean eta ez da korapilatua izan, gainera, hori egitea. Euskal Talde Popularrak aurkeztutako mozioari egin genion zuzenketa, berak eskatzen baitzuen babesa eta diru-laguntza emango zuten ekimen pribatuko lankideak lortu behar zituela Jaurlaritzak eta, gure ustez, ez dagokio Gobernuari horrelako lanik, ezta Donostia 2016 Fundazioaren kide den beste edozein erakunderi ere. Gure iritziz, Donostia 2016 Proiektua kudeatzen duen lantalde teknikoa da finantzazio pribatua bilatzeko ardura duena, eta hori lortzeko dagozkion bideak abiatuz edo eginez. Patronatuaren lana beste bat da. Patronatuak –eta bertako kide denez, Jaurlaritzak ere– agindutako eginkizunak ondo betetzen ari direla zaintzea da, besteak beste, talde teknikoa finantzazio pribatu hori lortzeko behar diren lanak egiten ari direla, baina ezin du talde tekniko hori ordezkatu. Gainera, Bruselatik emandako gomendioen artean berretsi egiten da ekimenaren kide diren erakundeek horretara mugatu behar dutela beren lana, hau da, ekimena ondo beteko dela zaintzea eta ekimena sendoa izan dadin zaintzea. Beraz, proiektua garatzen ari den profesional taldeari lanean utzi behar zaio. Horregatik adostu dugu erdibidekoa, ez dagokiolako Gobernuari enpresa edo ekimen pribatuko agenteen arteko topaketak antolatzeari. Eta bukatzeko, Hezkuntza Kultura eta Hizkuntza Politikarako sailburua beti etortzen da eta etorriko da Ganbera honetara Legebiltzarrak eskatzen duen bakoitzean, bestelakorik ezinezkoa delako. Eta azkenik, UPyDri aldeko bozka eman dezan eskatzen diogu. Eskerrik asko. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3675 |
10 | 68 | 27.02.2014 | MANEIRO LABAYEN | Mixto-UPyD | Mozioa, Carmelo Barrio Baroja Euskal Talde Popularreko legebiltzarkideak aurkeztua, Donostia 2016 Europako kultur hiriburutza era arrakastatsuan antolatzeko Eusko Jaurlaritzaren neurri eta irizpideei buruz. Eztabaida eta behin betiko ebazpena | Eskerrik asko. Konbentzitu egin nau Euzko Abertzaleak taldeko bozeramaleak. Erdibidekoaren alde bozkatuko dut. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3676 |
10 | 68 | 27.02.2014 | BARRIO BAROJA | PV-ETP | Mozioa, Carmelo Barrio Baroja Euskal Talde Popularreko legebiltzarkideak aurkeztua, Donostia 2016 Europako kultur hiriburutza era arrakastatsuan antolatzeko Eusko Jaurlaritzaren neurri eta irizpideei buruz. Eztabaida eta behin betiko ebazpena | Bai, eskerrik asko, presidente andrea. Labur-labur. Ea, bada, uste dut helburua lortu dela eta osatu egin dela aurreko hartan Euzko Abertzaleak taldeak Bildurekin sinatutako erdibideko hori, zehaztuta geratu baitira orduan zehaztu gabe geratutako zenbait alderdi; hala, guk nahi genuen moduan, Eusko Jaurlaritzari eskatzen zaio –jarrera apur bat leunduta, hori bai–… Bada, Eusko Jaurlaritzari eskatzen zaio, Patronatuko kidea den aldetik, berariaz zaindu dezan egokiro betetzen dela Donostia 2016ko kulturahiriburutzaren egitasmo honetan ekimen pribatuko sektoreen babes edo laguntza ekonomikoa lortzeko arestian azaldutako betekizun hori. Baina, era berean, zaintza-eske horren harira, azalpenak eskatzeko bidea ere irekitzen zaigu guri, jakin nahi baitugu zer urrats egiten ari diren organo horretan, Eusko Jaurlaritza ere organo horretako kidea denez gero eta Eusko Jaurlaritzak ere jarrera proaktiboa eta dinamikoa garatu behar duenez gero helburu hori lortzeko. Eta ez dut inolako zalantzarik berariaz parte hartu beharko duela Jaurlaritzak babesle pribatu horiek bilatzeko lanetan; ez begiesle huts edo lekuko soil gisa, baizik eta gogotsu eta ekile, betekizun horiei begira. Horrenbestez, esan bezala, bete egin da gure mozioak eremu horretan zuen helburua. Gainerako guztia gauza normala da. Alegia, arrazoizkoa da, normala guztiz, Euzko Legebiltzarrak babesa ematea Donostia 2016ko egitasmoari ibilbide arrastatsua egin dezan. Horixe nahi dugu. Era berean, ekarpen ona da, ezbairik gabe, Eusko Legebiltzarrak Eusko Jaurlaritzari eskatzea agerian utz dezan erabateko konpromisoa duela Donostia 2016 Europako kultura-hiriburutzaren egitasmoarekin eta, horretarako, proiektu estrategiko hori babestu dezala egoki iritzitako agerleku instituzional, ekonomiko eta kultural guztietan; izan ere, gabezia hori ere bazegoen, eta ezinbestekoa da inplikazio hori, ona delako hirirako, ona delako lurralderako eta ona delako herrialderako. Eta horixe aintzat hartu du Espainiak: Donostia 2016 onuragarria dela guztiontzat. Onuragarria da Espainiarako, onuragarria Euskadirako, onuragarria Gipuzkoarako eta onuragarria Donostiarako; labur esanda, guztiontzat da onuragarria. Horregatik, ona da konpromiso hori agerian uztea, konpromiso horrek Europako errealitatearekin uztartzen baitu errealitate hori. Argi eta garbi dago hasierako proiektuaren funtsari heldu behar zaiola, aurretiaz ere azaldu eta eskatu genuen bezala; gainera, horixe da, halaber, kultura-hiriburutzetako aholku- eta jarraipen-batzordeak eskatutakoa. Normala da, orobat, Eusko Legebiltzarrak eskatzea, gomendioetan adierazi den moduan, politikoki eskua sartu gabe bete ahal izatea bere lana Donostia 2016 Fundazioko talde teknikoak. Labur esanda, kultura-hiriburutzen jarraipeneta aholku-batzordeak egindako gomendioak betetzea eskatzen dugu guk, bai, halaber, noski, Legebiltzar honek iradoki edo hitzartzen duen oro. Gaur osoko bilkura honetan egiten ari garena –aurreko egun hartan ere egin genuen moduan– ez da politikoki eskua sartzea, eta Uriarte andreari galderak egitea edo haren agerraldia eskatzea, hori ere ez da inolako esku-hartzea, baizik eta oinarriak funtsatzea eta proiektuaz arduratzea, ondo irten dadin. Zalantza asko ditugu guk eta kezka ugari Donostiako Udalak eta Donostiako alkateak egitasmo honetan duten funtsezko betekizuna dela-eta. Halaxe azaldu genion Eusko Jaurlaritzari, berariaz zaindu dezan proiektua, arrakastatsua izan dadin eta ez daitezen jazo aholku- eta jarraipen-batzordearen txostenean ohartarazitako arriskuak, batzordearen irizpideak bete ezean proiektu honetan sor litezkeen okerbideak direla-eta. Eta horrexegatik egin dugu eske hori eta aurkeztu mozioa. Gure mozioa erdibideko bilakatu da azkenik, eta babesa emango diogu guk. Eskerrik asko. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3677 |
10 | 68 | 27.02.2014 | CORCUERA LEUNDA | SV-ES | Mozioa, Carmelo Barrio Baroja Euskal Talde Popularreko legebiltzarkideak aurkeztua, Donostia 2016 Europako kultur hiriburutza era arrakastatsuan antolatzeko Eusko Jaurlaritzaren neurri eta irizpideei buruz. Eztabaida eta behin betiko ebazpena | Bai, eskerrik asko presidente andrea. Brevemente. Behin eta berriz esango dut, bai mintzatoki honetan, bai beste edozeinetan: Euskadiko sozialistok argi eta garbi daukagu proiektu honek, arrakastatsua izango bada, hiru oinarri bete behar dituela: aitzindaritza behar du, laguntza jaso eta hiriburutzaren proiektua gizarteratu. Horiek ziren, gure aburuz, hiru giltzarriak. Batetik, proiektuaren finantzabidea. Eta hor ez du balio esateak ez dagokiola Eusko Jaurlaritzari horrelako edo halako harremanak lantzea, harreman horiek aurkeztea edo enpresekin horrelako edo halako bilerak egitea. Egia da; ez dagokio Jaurlaritzari harreman horiek jorratzea, baina bai mahai gainean jartzea bere ohiko lan-jardunean lankide izaten dituen babesleak edo laguntzaileak –hots, bere ohiko harremanen sarea–, proiektuaren eskura uzteko. Baina ez bakarrik Eusko Jaurlaritzak, Donostia 2016 fundazioko kide guztiek egin behar dute hori. Izan ere, hori da bide bakarra ekimen pribatuak egitasmo honetan parte hartzea lortzeko. Ezin da izan gaur-gaurkoz proiektu honek finantzaketaren % 63 baino ez izatea bermatuta, eta finantzaketa hori guztia publikoa izatea. Bide batez esateko, ordua da, halaber, Espainiako Gobernuak ere proiektu honi esleitu behar dion 11 milioi euroko ekarpen hori egiteko edo ekarpen hori egiteko prest dagoen edo ez adierazteko, gaurgaurkoz ez baitu jarri oraindik diru hori. Bestalde, hona hemen esku-sartze politikorik gabeko lankidetza-ekintza bat: ikusita Rajoy jaunaren Gobernuak hiriburutzari 100.000 euroko ekarpena egiteko asmoa jaso zuela Estatuaren 2014ko Aurrekontu Orokorretan, Donostiako Udaleko udaltaldeek… Donostiako Udaleko Talde Sozialistak ohartarazi zuen ezin zekiokeela egin 100.000 euroko ekarpen hutsa halako munta handiko proiektu bati. Era berean, Donostiako Udaleko Talde Popularreko bozeramalea ere hertsatzen aritu zen hemendik eta handik, ekarpena 100.000 eurokoa izan beharrean 1.100.000 eurokoa izan zedin. Ea, bada, denon artean bultza egiten diogun eta 11 milioiraino iristerik dugun. Izan ere, 10 milioi eskas baino ez zaigu geratzen. Horregatik da garrantzitsua, lehen ere esan dudanez, ondo zehaztea nolako betekizuna duten patronatuko kideek finantzaketa pribatuan, eta lor daiteke. Ezin da utzi hori guztia kanpoko agentzia baten esku, ea zer gertatzen den edo ea zer dioen. Ahalegin handia egin beharko da; gogotik lan egin beharko da eta irmo, proiektu hau arrakastaz hezurmamitu dadin. Proiektu hau indarrez sustatu dugu sozialistok –argi daukagu–; izan ere, balioetan oinarritutako hezkuntzaren eta kulturaren alde egin dugu eta egingo dugu beti, gizartea aldatzeko eta eraldatzeko bitartekoak izan daitezen bi-biak, ezinbesteko baliabideak baitira Europak, Europako hiriek eta guk guztiok egun dugun erronkari aurre egiteko, hots, askotariko jendeak gizarte berean elkarrekin bizitzen ikasteko. Ideia bultzagarri bat du muinean egitasmo honek, eta ideia hori hartu behar dugu pizgarri eta akuilu, ez baitugu mugatu nahi gure kultura erakustera, zer garen, zer dugun edo zer etorriko den soilik ikusgai jarrita, erakustoki handi bat izango balitz bezala; kultura aldaketarako sustagarria dela, horixe erakutsi behar dugu, aldaketa horren bidez soilik aurre egin ahal izango baitiogu etorkizunari hiri modura, lurralde modura eta herri modura, egungo aurreikuspenak hobetuta. Eta beste kontu bat, amaitzeko, badirudi-eta politikoki eskua ez sartzea bilakarazi dugula proiektu honetako jardunbide-ardatz. Politikoki eskua ez sartzeak ez du esan nahi edozer libre duela Donostia 2016 Fundazioko lantalde teknikoak. Lantalde tekniko horrek martxo-amaieran aurkeztuko du bere programa, baina Fundazioko kideen eginkizuna da ikuskatzea, zer dagoen ondo eta zer ez esatea, proiektua kritikatzea eta, azkenik, adostasuna lortzen denean, buru-belarri egitea haren alde. Politikoki eskua ez sartzeak, beraz, ez du esan nahi libre denik dena. Proiektu honetan, dena ez da libre; gain-gainean egon behar da, urratsak betetzen direla bermatzeko, ate-joka baitugu dagoeneko. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3678 |
10 | 68 | 27.02.2014 | MANEIRO LABAYEN | Mixto-UPyD | Honako ekimen hauek batera eztabaidatu eta behin betiko ebazpena hartzea: | Eskerrik asko, presidente andrea. Egun on guztioi. Egun on, sailburu jaun-andreok, lehendakari jauna. Bihar, hain justu, otsailaren 28an, urtea beteko da Legebiltzarrera lehenengoz ekarri zenetik Fagorrek eta Eroskik jaulkitako eta zenbait finantza-erakundek merkaturatutako mendeko finantza-ekarpenenen auzia, ekarpen horiek kalte egin baitzieten Euskadiko milaka eta milaka herritarri eta herritar horietako askok nabarmen sentitu baitzuten iruzur egin zitzaiela. Gure ustez, begi-bistakoa zen bidegabekeria, eta horregatik erabaki genuen gai hau Legebiltzarrera ekartzea, lehenengoz, esan bezala, bihar urtebete. Eta orduan jada esan genuen ez genuela atsedenik hartuko harik eta justizia lortu arte, guk ez genuela etsiko eta gure indar guztia erabiliko genuela irmo defendatzeko egoera horretan ziren pertsonen interesak, milaka herritarri egin baitzaie iruzur. Hala, urte honetan, ekimen ugari aurkeztu dira Legebiltzarrean talde baten baino gehiagoren eskutik, eta luze eztabaidatu dugu auzi horren gainean. Agerraldiak izan ditugu; interpelazioak izan ditugu; galderak izan ditugu, mozioak… Eta, oraingoz, hauxe dugu azkena. Ikusiko da benetan den azkena edo ekimen gehiago sustatzen diren helburu hori lortzeko, hots, guk iruzur argitzat dugun gertaera horren arduradunak topatzeko. Oraingo honetan, interpelazio bat zuzendu genion sailburuari duela hamabost egun, jakiteko zer helburu zituen Jaurlaritzak eta nondik nora jotzeko asmoa zuen Legebiltzarraren agindua betetzeko –joan den urteko ekainaren 6ko agindua, alegia–. Izan ere, gure ustez –eta nago gurekin bat datozela talde gehienak– Eusko Jaurlaritzak ez du bete Legebiltzarraren akordio hori, eta horrexegatik aurkeztu dugu azkenik mozio hau. Aurrekoa osatzeko, beste bi puntu gehitu dizkio UPyDk honako honi: bata, Estatuko Fiskaltza Nagusiari dagokiona, eta bestea, Estatuko Kontu-hartzailetza Nagusiari dagokiona. Horrenbestez, hauxe proposatzen dugu guk mozio honetan: Eusko Jaurlaritzari berriro eskatzea egokiro defenda ditzan mendeko finantza-ekarpenak jaulki eta merkaturatzeko prozesuen ondorioak jasan dituztenen interesak, eta, horretarako, pertsona horiei arreta emateko zerbitzu bat eratu dezan, beren eskubideak eskatzeko jarduketa judizialetarako informazio guztia eta baliabide guztiak eman dakizkien zerbitzu horretan, beharrezkotzat joz gero laguntza-bide bat ere prestatuta, jarduketa judizial horiei aurre egiteko. Horixe onartu zen funtsean joan den ekainaren 6an. Gure ustez, baina –eta halaxe jakinarazi genion Jaurlaritzari– Jaurlaritzak ez du bete Legebiltzarren agindu hori. Esan bezala, beste bi puntu gehitu dizkiogu. Hauxe da gure proposamena: Legebiltzarrak Estatuko Fiskaltza Nagusiari eska diezaiola ikerketaeginbideak abian jar ditzan Fagorrek eta Eroskik jaulkitako eta zenbait finantza-erakundek merkaturatutako mendeko finantza-ekarpenen afera argitzeko, haien ondorioz kalte larria eragin baitzaie Euskadiko milaka herritarri. Era berean, Estatuko Kontu-hartzailetza Nagusiari eska dakiola txosten bat egin dezan argi zehazteko erantzukizunik ote duten Balore Merkatuaren Batzorde Nazionalak eta Eusko Jaurlaritzak berak mendeko finantza-ekarpen horiek jaulkitzeko eta merkaturatzeko prozesuak kontrolatzeko eta ikuskatzeko orduan. Esan bezala, beraz, zenbait puntuko erdibidekoa onartu zen ekainaren 6an. Eta, hilabete hauetan guztietan, joan den urteko otsailaren 28tik hona Legebiltzarrean gai honi buruz egin diren agerraldietan, gauza bera adierazi izan dute behin eta berriz Eusko Jaurlaritzak, sailburuak berak eta Kontsumobideko zuzendariak: alegia, Legebiltzarrean adostutakoa betetzen jardun izan dutela uneoro, berezi-bereziki Euzko Alderdi Jeltzaleak eta EH Bilduk joan den urteko otsailaren 28an elkarrekin hitzartutako erdibidekoari zegokionez. Eta egia da hasierako ekimen hartan eta erdibideko hartan eskakizun zehatz batzuk egin zirela, baina egia da, halaber, ordutik hona beste gauza batzuk ere eskatu direla. Esate baterako, beste erdibideko hori ere onartu zen, haren 4. puntua ere barne; alabaina, gaur -gaurkoz ez da oraindik bete, eta, horregatik, gure ekimen honen bidez, orduko erabaki hura berretsi nahi dugu guk. Talde Sozialistaren ekimenak, berriz, lortu den akordioa du hizpide, hots, Eroskik finantza-erakunde merkaturatzaileekin hitzartu duen proposamena. Zehazki hauxe proposatu du Eroskik auzi honen inguruan finantza-erakundeekin lortutako akordio horretan: balio nominalaren % 30 kitatzea, % 15 eskudirutan ematea eta gainerako % 55 hamabi urterako obligazioekin trukatzeko aukera ematea. Horiek horrela, Talde Sozialistaren jatorrizko ekimenean –zeina azkenik gurearekin bateratu baita– proposatzen zen, eta proposatzen da Balore Merkatuaren Batzorde Nazionalaren esku uztea mendeko finantza-ekarpenak merkaturatzeko prozesua ofizioz ikuskatzeko egitekoa. Egiari zor, ez zaigu guri hagitz fidagarria iruditzen Balore Merkatuaren Batzorde Nazionala, ez baitzuen jakin egoten egoerak agintzen zuen mailan eta, era berean, ez baitzituen bete bere betebeharrak, ez lehentasunezko ekarpenen aferan, ez mendeko finantza-ekarpenenean –bide batez esateko, UPyDk kereila aurkeztu zuen horrexegatik–. Azken batez, Balore Merkatuaren Batzorde Nazionalaren kontrolpean eta oniritzipean jaulki ziren mendeko finantza-ekarpenak. Ezin dugu ahaztu hori. Nolanahi ere, horixe proposatzen zuen Talde Sozialistak: betekizun hori Balore Merkatuaren Batzorde Nazionalaren esku uztea. Bigarren puntuan, berriz, Talde Sozialistak funtsean proposatzen du lortu den akordio hori hobetzea, truke hori hobetzea. Eta, amaitzeko, Eusko Jaurlaritzari eskatzen dio –halaxe proposatzen du– egoera horretan diren pertsonen interesak defenda ditzan, orain arte ez baitu halakorik egin Jaurlaritzak –eta gu ere bat gatoz horretan–. Jaurlaritzak gogoz eta kemenez defendatu behar ditu pertsona horien interesak, eskura dituen baliabide guztiak erabilita, orain artean, gure ustez, ez baitu inondik ere halakorik egin. Beste zuzenketa batzuk ere badira, beste talde batzuek aurkeztuak; besteak beste, hor dugu Euzko Abertzaleak taldearena; hartan, baina, hauxe baino ez zaio eskatzen Eusko Jaurlaritzari: segimendua egin diezaiola Eroskik, erakunde jaulkitzaile modura, eta banku merkaturatzaileek lortu duten truke-akordioari. Bistan da motz-motz geratu dela. Gure helburua ez da akordio horren segimendua egitea, baizik eta herritar horien interesak eta eskubideak defendatzea, eta haietako askok gaitzetsi egin dute jada akordioa. Eta guk ere gaitzetsi dugu, zeharo bidegabea iruditzen baitzaigu. Hortik abiatuta, Talde Sozialistaren proposamenak eta UPyDrenak elkarrekin batuta, erdibideko honetara heldu gara, bertan bozkatu dadin. Hauxe eskatzen dugu, bada: Balore Merkatuaren Batzorde Nazionalaren esku uztea Eroskiren eta Fagorren mendeko finantza-ekarpenak jaulkitzeko eta merkaturatzeko prozesua ofizioz ikuskatzeko betekizuna; Espainiako Gobernuari eskatzea erakunde jaulkitzaileek eskaintzen dituzten truke-eragiketak arautzea; Eusko Jaurlaritzari berriro eskatzea Euskadin lehentasunezko ekarpenen eta mendeko finantza-ekarpenen ondorioak jasan dituzten pertsonen interesak babestu ditzan; Estatuko Fiskaltza Nagusiari eta Euskadiko Fiskaltzari berari eskatzea ofizioz jardun dezaten gertatu diren gehiegikeriak ikertzeko, eta gure gaitzespena adieraztea Kontsumobideko zuzendariak eta Osasun eta Kontsumo sailburuak auzi honetan izandako jardunbidearengatik. Kontsumobideko zuzendariak egindako azken agerraldian azaldu zuenez, egoera horretan diren pertsonek hiru aukera dituzte funtsean: trukea onartzea; dauden-daudenean geratzea, edo auzibidetik jotzea, demandak banan-banan eginez zein taldean. Kontua da, baina, Unzueta andreak ez zuela eman informazio guztia. Unzueta andrearen arabera, epaitegira jotzea erabakiz gero, gastu askori aurre egin behar zaie: abokatuak, prokuradoreak, tasak eta bestelako gastuak; hala, haren arabera, horrek guztiak 3.000 eurotik gorako gastua eragingo lioke… La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3679 |
10 | 68 | 27.02.2014 | MANEIRO LABAYEN | Mixto-UPyD | Honako ekimen hauek batera eztabaidatu eta behin betiko ebazpena hartzea: | … pertsona horietako bakoitzari. Alabaina, Unzueta andreak, Kontsumobideko zuzendariak, ez zuen azaldu nola egin zituen kontu horiek, eta, era berean, ez zuen zehaztu epai askotan kostuak galtzaileak ordaindu behar izaten dituela eta orain arte ezagutu diren kasu guztietan banku merkaturatzailea izan dela galtzailea. Egia da ebazpen horietan agindutakoaren arabera kobratutako interesak itzuli behar dituela aurrezleak, baina, horietako gehienetan, kapitala diruaren legezko korrituekin eguneratzera behartu dute finantza-erakundea. Unzueta andreak ez zuen eman, beraz, behar zen informazio guztia; ez zuen eman esku artean zuen eta ezagutzen zuen informazio guztia. Eta horrexegatik gehitu da bosgarren puntu hori, azkenik sinatu dugun erdibideko horretan. Seigarren puntuan, berriz, Jaurlaritzari eskatzen diogu afera honetan esku har dezan, bai diruz, bai ekinez, Kontsumobideren bidez kontsumitzaileei aholkua, babesa eta informazioa emateko; orain arte ez baitu halakorik egin. Azkenik, zazpigarren puntuan, ekainaren 6ko ekimen hartako laugarren puntua jaso dugu, ez baita orainokoan bete. Alegia, Eusko Jaurlaritzari eskatzen diogu, batetik, arreta-zerbitzu berezi bat abian jar dezala ekarpenen ondorioak jasaten ari diren pertsonei zuzenduta, zerbitzu horren bidez pertsona horiek beren eskubideak eskatzeko jarduketa judizialetarako informazio guztia eta baliabide guztiak jaso ditzaten, eta, horrez gain, beharrezkotzat joz gero, laguntza-bide bat ere presta dezala, jarduketa judizial horiei aurre egiteko. Puntu horri, esan bezala, onespena eman zitzaion jada joan den ekainaren 6an; Jaurlaritzak, baina, ez du oraindik bete, eta horrexegatik sartu dugu erdibideko honetan. Ea, bada, Talde Sozialistaren eta UPyD taldearen arteko akordio honek beste talde batzuen babesa jasotzen duen; Talde Popularrari buruz ari naiz zehazki, zuzenketarik aurkeztu ez duen heinean. Izan ere, nire ustez, ekimen horretan egokiro dago jasota egin daitekeen guztia eta egin dezakegun guztia arazoari bidezko konponbide bat emateko, justizia lortzeko, erantzuleak topatzeko eta iruzurrean eroritako pertsona horiek beren aurrezkiak berreskuratzeko. Horixe da, behinik behin, gure asmoa. Sailburuaren eta Kontsumobideko zuzendariaren beraren azken agerraldian esan genuen moduan, joko-aldia ez zen hor bukatzen; hala da; gure ustez, joko-aldia ez da oraindik bukatu. Kontsumobideko arduradunak, aitzitik, amaitutzat jotzen zuen bitartekaritza-lana, kontsumo-kooperatibaren zor epegabearen auzi horretan. Amaitutzat jotzen zuen bitartekaritzalana. Guk, ordea, ez ditugu amaitutzat jotzen betekizunak, oraindik badago-eta zer egina justizia lortzeko. Iruzur egin zaien milaka herritarren interesak babestea da gure helburu behinena. Asmo horrekin sinatu da erdibideko hau. Horregatik, bada, aldeko bozka eskatu nahi diet justizian sinesten duten talde guztiei. Aldeko bozka eskatzen diegu Ganbera honetako talde guztiei, aurrera atera ahal izan dadin erdibideko hau. Eskerrik asko. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3680 |
10 | 68 | 27.02.2014 | SARASUA DÍAZ | SV-ES | Honako ekimen hauek batera eztabaidatu eta behin betiko ebazpena hartzea: | Gracias, señora presidenta. Legebiltzarkideok, lehendakari, buenos días. Milaka familiaren egoera dakargu beste behin mintzatoki honetara; familia horiek –izen-abizenak dituzten pertsonak– katigatuta dituzte beren aurrezkiak Eroski eta Fagorren mendeko finantza-ekarpenetan, eta beren arazoari konponbide duina noiz jasoko zain jarraitzen dute oraindik. Arazo horrek zuzen-zuzenean eragiten die eguneroko bizieran, bai haiei, bai haien familiei. Horrexegatik nahi dugu sozialistok gaur pertsona horiek bizi duten egoera horri buruz hitz egin. Aurrezleak dira, eta erakundeen babesa merezi dute; Eusko Jaurlaritzaren babesa merezi dute. Halaxe da, legebiltzarkideok, horri buruz berba egin nahi dugu guk, eta horretan dihardugu Legebiltzar honetan duela urtebetetik hona. Izan ere, Talde Sozialistak ekimen ugari aurkeztu izan ditu: galderak, informazio-eskaerak, interpelazioak, mozioak, legez besteko proposamenak… Hogeita bost ekimen baino gehiago guztira. Bihar urtea beteko da gai hau Legebiltzar honetan lehenengoz eztabaidatu genuenetik, eta Euzko Abertzaleek eta Euskal Herria Bilduk orduko hartan lortutako eta sinatutako akordioak, konponbiderik ez emateaz gain, areagotu egin du arazoa, egungo Jaurlaritzaren babesik eta laguntzarik gabe utzi baititu pertsona horiek. Hori, gainera, ez da sozialisten jesarlekuetan soilik mamitutako iritzia; pertsona horien iritzi nagusia da, zain baitaude Jaurlaritzak noiz kontu egingo, Jaurlaritzak noiz begiratuko eta noiz entzungo eta, batez ere, Jaurlaritzak noiz defendatuko. Euskal Sozialiston iritziz, Legebiltzarrak bere jarrera finkatu behar du, eta herritar horiei erantzun egokia eman, kontsumitzaile-eskubideak urratu baitizkiete eta urratzen baitizkiete. Argi eta garbi jakin behar dugu nondik nora ekingo den eta nork hartuko duen ekintza horien ardura. Gaurkoan ere, egoera birbideratu egin nahi dugu Euskadiko sozialistok. Horixe eskatu digute pertsona horiek: konponbide duina eman diezaiogula arazo horri, beren eskubideak babestu ditzagula merkatuko gehiegikerietatik eta iruzurretatik, eta salatu dezagula Kontsumobideren jarrera onartezin hori. Eta, Kontsumobide aipatzen dudanean, Jaurlaritza abertzalearen bermepean institutu hori zuzentzen duen pertsonari buruz ari naiz. Euskadiko sozialistek eta UPyDk erdibidera ekarritako mozio bat onartu zen 2013ko ekainaren 6an, baina, gaur-gaurkoz, Eusko Jaurlaritzak ez du bete mozio hori. Areago, ohartuki ez da betetzen ari agindua; izan ere, Jaurlaritza honek, hasiera-hasieratik ez ditu defendatu nahi izan Eroskiren eta Fagorren mendeko ekarpenen ondorioak jasaten ari diren pertsonen eskubideak –eta pertsona horiek izen-abizenak dituzte–. Bi proposamen ditugu gaurkoan eztabaidagai: UPyD taldeak duela hamabost egun aurkeztutako interpelazio baten ondoriozko mozioa eta Talde Sozialistak orain hilabete aurkeztutako legez besteko proposamena. Fiskaltzaren esku-hartzea eskatu du UPyDk auzi honetan, eta guk ez dugu inolako eragozpenik. Kontrara, bidezkoa iruditzen zaigu Fiskaltzak esku hartzea, urratu diren eskubideak zaintzeko eta, egoki iritziz gero, ekinean jartzeko. Baina ez dugu nahi arretagunea desbideratzerik. Sozialiston iritziz, oso garrantzitsua da Legebiltzarrak truke hori gogoetagai hartzea eta hari buruzko iritzia ematea. Ez zen hastapenetan gure asmoa, baina tamalgarria izaten ari da aurrez aurre dugun ikuskizuna, Jaurlaritza ez baita betetzen ari Kontsumobide sortzeko legean aurreikusitakoa, ezta bere kode etikoa bera ere. Jaurlaritza honek uko egin dio pertsona horien eskubideak defendatzeari, eta ezetsi egin du defentsaaukeretako bat –hots, bide judiziala–, isilean gordeta informazioa. Lehenik eta behin, Kontsumobide sortzeko legea hartuko dugu hizpide. Hauxe dio: KontsumobideKontsumoko Euskal Institutuak ekimenez eta diruz lagundu behar du kontsumitzaileei aholkua, babesa eta informazioa emateko; zehapenen arloan esku hartu behar du, eta kontsumitzaileek eta erabiltzaileek legearen babes eraginkorra izatea bultzatu, beharrezko ekintza judizialak abiaraziz eta auzietan aurkeztuz gaiek arreta berezia merezi dutenean babestu behar diren eskubideen garrantzia dela-eta edo eragiten duten alarma soziala dela-eta. Horixe jasotzen du Kontsumobide sortzeko legeak 4. artikuluan. Alabaina, Kontsumobideko zuzendariak, Elena Unzueta andreak, sailburuaren oniritzipean (eta hementxe dugu gaur Darpón jauna) duela egun batzuk adierazi zigunez, ez da inolako ekintza judizialik abiatu, ezta zehapen-ekintzarik ere, sikiera. Bestelakoa izan zen aurreko legegintzaldian, Jaurlaritza sozialistapean, Kontsumobideko zuzendariaren jarduna; izan ere, Collía andreak, bai, hark ekin zuen. Bai. Garai hartan zehapena ezarri zitzaion banku-erakunde bati, abusuzko klausulak ezartzearren, eta auzitegiek ere onespena eman zioten gerora zehapen hari. Otsailaren 17an, Unzueta andreak Legebiltzar honetan egindako agerraldian, bere-beregi ohartarazi nahi izan zuen aurrezleen eskubideak auzibidetik defendatzea garestiagoa dela truke-proposamen zantar hori onartzea baino. Garrantzitsua iruditzen zait hori nabarmentzea. Izan ere, zer esaten ari zaigu Jaurlaritza? Hobe dela auzitegietara ez jotzea? Badakigu eskubide bat defendatzeko asmoz auzitegietara jotzen den bakoitzean Rajoy jaunak ezarritako zorigaiztoko tasa horiek ordaindu behar direla eta tasa horiek babes judizial eraginkorra jasotzeko behaztopagarri handiak direla. Zer egiten du, baina, Eusko Jaurlaritzak horren aurrean? Zertan darabil laguntza juridikorako duen funts hori? Ordaindu egin behar dira abokatuak eta prokuradoreak –badakigu hori, jakina–; abertzaleen Jaurlaritzak, baina, esan gabe uzten du orain arte auzitegiek demandatzaileei eman dietela arrazoia eta kostuak kasuaren alderdi indartsuaren bizkar utzi direla –hots, banku-erakundeen bizkar– orain arte epaietan. Zergatik ezkutatzen du Kontsumobidek, trukearen aukeren berri emateko pertsona horiei igorritako gutunean, auzibidera jotzeko aukera dutela, gero nork bere hautua egin dezan? Zergatik ez da esaten trukea onartzen ez duenak eta inbertsio guztia berreskuratu nahi duenak, justiziak arrazoia ematen badio –orain arte gertatu den moduan–, berriro inbertitu dezakeela diru hori produktu seguruetan, merkatuko batez besteko errentagarritasunarekin? Ez beste produktu bateko mendeko bonu batzuk hartuta, dirua berreskuratzeko bermerik gabe, ezta hamabi urte barru ere. Zergatik ez du aipatzen Kontsumobidek, bere bitartez erreklamazioa egin zuten pertsonei bidalitako gutunean, truke horretan % 30 kitatuko dela? Nork esan dio Jaurlaritzari aditzera eman behar duenik trukea dela aukeretan onena? Begirunez hartzen dugu aurrezleen erabakia, baina, Jaurlaritzaren jardunbidea ikusita, ezinbestekoa iruditzen zaigu Jaurlaritzak argi eta garbi azaltzea Legebiltzar honetan zer jarrera duen trukearen gainean, pertsona batzuek erabilgarri dituzten aukera guztiak ezagutu nahi dituzte eta. Gure betebeharra da aukera guztiak ikusaraztea, Kontsumobide ez baita betetzen ari eginkizun hori. Eta informazio hori ezkutatzeak arestian aipatutako kode etiko horretara garamatza. Hitzez hitz irakurriko dut 5.2.3 puntua, gardentasunari eta gobernu irekiari buruzkoa: "Kargu publikodun eta parekatuek, erabaki eta egin dituztenak jakinarazteaz gain, herritarrei informazio fidagarria eta osoa eman behar diete hartzen dituzten erabakiei buruzko arrazoiez, azterlanez, ikerketez eta prozedurez, hala nola, bereziki, haien finantza-kostuez eta kostuok ordaintzeko moduaz. Informazio hori legeek salbuespen moduan aurreikusiz gero soilik mugatu ahal izango da. Gardentasunarekin batera, erabakitasunez eta gero eta zorrotzago egin beharko da gobernu irekiaren alde, eta, bereziki, finantza-ondorioak dituzten erabaki edo egintza guztiei buruzko informazio zehatza emateko konpromisoaren alde. Aurrekontu-egonkortasuna eta zorpetze jasangarria zaintzea izango da haren jardunaren ildo nagusia". Eta Kontsumobidek, legean ezarritako erantzukizunari muzin egiteaz gain, manu hori ere ez du bete. Bai, legebiltzarkideok, hala da. Ez diot nik: legeak eta kode etikoak diote. Objektibotasun falta, zorroztasun falta, gardentasun falta, informazio falta eta etika falta: hori guzti hori metatu du institutuak. Eta ez bakarrik institutuak, bai, halaber, legegintzaldi honetan haren buru izan direnek, sailburuak –erakunde horri bermea ematen dion heinean– eta Jaurlaritzak –euskarria ematen dion heinean–. Kontsumitzaileak defendatzeko erantzukizunean Jaurlaritzak erakutsitako utzikeria horren aurrean, sozialistok irmo aldarrikatzen dugu aurkeztu dugun proposamena –gerora erdibidera ekarria UPyDren mozioaren ekarpenak ere jasota–. Esan den moduan, sozialistok Espainiako Gobernuari eskatzen diogu Balore Merkatuaren Batzorde Nazionalaren esku utz dezan kooperatibek jaulkitako eta banku-erakundeek merkaturatutako mendeko finantza-ekarpenak merkaturatzeko prozesua ofizioz ikuskatzeko egitekoa, berariaz egiaztatu ahal izateko egokiro bete ote diren produktu hibridoen bezeroak babesteko ezarritako eskakizunak. Iruzur bidez merkaturatu badira, bezeroei inbertsioaren balio nominala itzul diezaien eskatu beharko dio Balore Merkatuaren Batzorde Nazionalak produktu horiek merkaturatu dituen banku-erakundeari, eta bankuak erosi beharko du produktua. Bigarrenik, sozialiston proposamenaren barruan, Eusko Legebiltzarrak Espainiako Gobernuari eskatzen dio arautu ditzan erakunde jaulkitzaileek eskaintzen dituzten truke-eragiketak. Ez dugu esaten hobetu egin behar denik trukea, Maneiro jauna; kontua da trukeetan ezin zaiola ezer kitatu inbertsioaren nominalari eta mendekoak ez diren bonoekin trukatzeko aukera jaso behar dela beti (hortxe dago koska: mendekoak ez diren bonoak, mendekotasunik gabeak) eta bost urteko epearekin gehienez ere. Horixe proposatzen du Talde Sozialistak. Gainera, Eusko Legebiltzarrak Eusko Jaurlaritzari eskatzen dio ezen, eskura dituen eskumen guztiak baliatuta –eta, gogoratu dezagun kontsumo-eskumen guzti-guztiak ditugula–, Euskadin lehentasunezko ekarpenen eta mendeko finantza-ekarpenen ondorioak jasan dituzten pertsonen interesak babestu ditzan eta interes horiek Balore Merkatuaren Batzorde Nazionalaren aurrean eta Espainiako Gobernuaren aurrean defenda ditzan, eta babes-jarrera hori bera izan dezan auzitegietara jotzea erabaki dutenen kasuan. Ez dugu ulertzen zergatik babesten den proposamen hori, ez baita inondik ere aukerarik onena egoera horretan diren pertsonentzat. Eusko Legebiltzarrak, sozialiston proposamenaren laugarren puntuan, Estatuko Fiskaltza Nagusiari eta Euskadiko Fiskaltzari eskatzen die ofizioz jardun dezaten finantza-produktuak merkaturatzeko prozesuan jazotako gehiegikeria-gertaeren salaketak ikertzeko. Bosgarrenik, Eusko Legebiltzarrak –eta puntu hau oso garrantzitsu da gure iritziz– arbuiatu egiten du Kontsumobideko zuzendariaren eta Osasun eta Kontsumo sailburuaren jardunbidea; izan ere, herritarrak etsiarazten aritu dira bi-biak, ez baitizkiete datu guztien berri eman egokiro erabakitzeko zer bide hautatu beren eskubideak eremu guztietan defendatzeko –auzitegietan ere bai–. Horregatik, etika eta jokabide onaren kodea betearazteaz arduratzen den batzordeari eskatzen dio azter dezan ea batzordeak esku hartzeko modukoa ote den jokabide hori, kontuan hartuta, batetik, informazioa ezkutatu zaiela pertsona horiei beren eskubideak defendatzeko zer bide hautatu erabakitzeko eta, bestetik, manipulatu egin direla justiziaren aurrean errekurtsoa jartzeko kostuari buruzko datuak. Seigarrenik, Eusko Legebiltzarrak Kontsumobideri eskatzen dio, Kontsumoko Euskal Institutua sortzeko legeari helduta, batetik, ekimenez eta diruz lagundu diezaien kontsumitzaileei, aholkua, babesa eta informazioa emanez, eta, bestetik, berariaz zaindu dezan kontsumitzaileek eta erabiltzaileek legearen babes eraginkorra dutela, beharrezko ekintza judizialak abiaraziz eta auzietan aurkeztuz gaiek arreta berezia merezi dutenean, babestu behar diren eskubideen garrantzia dela-eta edo piztu duten alarma soziala dela-eta, horixe jasotzen baita, funtsean, Kontsumobide sortzeko legean. Erdibidekoa sinatu dugu UPyD taldearekin, eta, agidanez, bozkatu egingo dute gainerako taldeek. Bestalde, ikusi ditut Euskal Herria Bilduk eta Euzko Abertzaleek aurkeztutako zuzenketak. Euzko Abertzaleek, azkenik, alde batera utzi dute beren zuzenketa (eta ez da harritzekoa, guk bederen ez baikenuen inondik inora ulertzen nolatan aurkeztu zuten halako testua); Euskal Herria Bildurenak, berriz, hiru puntu ditu; batetik, Eusko Jaurlaritzari eskatzen dio ez dezala konponbide-aukeren artean onartu trukean beste ekarpen batzuk hartzeko irtenbidea (tira, hori behin eta berriz esana dugu Legebiltzar honetan); bestetik, ekainaren 6ko mozioa bete dezala –hori, baina, jasota dago gure erdibidekoan–, eta, azkenik, Kooperatiben Lege berria aurkeztu dadila bilkura-aldi honetan eta, lege berri horretan, ez dadila aukerarik eman mendeko ekarpenak baliatzeko kooperatibak finantzatzeko sistematzat. Ongi etorri gurera, EH Bildu; izan ere, proposamen hori eginda dago aurretiaz ere hemen, Talde Sozialistaren eskutik, hain zuzen. Kooperatiben Legearen 57.5 artikulua ezabatzeko egin zen Legea aldatzeko proposamen hori; zuek, haatik, ez zenuten babestu proposamena. Horrenbestez, ez dugu beste ezer esatekorik. Nire aldetik, bada, besterik ez. Mila esker. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3681 |
10 | 68 | 27.02.2014 | LÓPEZ DE MUNAIN GANUZA | EH Bildu | Honako ekimen hauek batera eztabaidatu eta behin betiko ebazpena hartzea: | Buenos días. Euskal Herria Bilduk ez ditu babestuko Euskadiko Alderdi Sozialistak eta UPyDk aurkeztu dituzten ekimenak, ezta bien arteko erdibideko zuzenketa ere. Euskal Herria Bildukook gure proposamena babestuko dugu; izan ere, gure proposamenak baino ez dio ematen afera honi benetako konponbidea lortzeko aukera; gainera, gure ustez, gure proposamenak bakarrik lagunduko die egoera horretan diren pertsonei beren arazoa konpontzen, inolako esku-jokorik egin gabe eta arazoa benetako eta berehalako konponbideetatik desbideratu gabe. Esto es lo que dice nuestra enmienda: "El Parlamento Vasco insta al Gobierno Vasco a no admitir, entre las soluciones que se plantean en el caso de las aportaciones subordinadas, la posibilidad de canjear estas aportaciones por otras aportaciones financieras". Halaxe defendatu genuen aurrez, eta halaxe defendatuko dugu gaur hemen. Onartezina da gobernu batek politikoki babesa ematea mendeko ekarpenen auzia konpontzeko mendeko ekarpen gehiago eskaintzen dituen konponbide bati. Ezin dugu onartu. Argi eta garbi esan behar diegu herritarrei mahai gainean jarri den trukea arrisku handi-handiko finantzaproduktua dela. Horrexegatik ditu halako interesak. Bestela ez lituzke izango. Ezin da onartu arrisku handiko produkturik; ezin da zirkulazioan jarri halako produkturik, oraingoan, gainera, gobernu baten oniritzi esplizitua duela. Horregatik eskatzen dugu truke hau ez dadila sustatu jendaurrean aukera on modura. Ez ezazue aditzera eman konponbide ona denik, ez baita konponbide ona. Ez ezazue jendaurrean esan irtenbide hori besteak baino hobea denik, eta ez ezazue eman egiazkoa ez den daturik. Sartuko ahal zaigu buruan halako batean horrelako produktuek arazoak baino ez dakartzatela! Eusko Jaurlaritzak konponbidea eman behar die egoera horretan diren pertsonei, eta ez arazo gehiago eragin. Pertsona horiek beren aurrezkiak berreskuratu nahi dituzte; ez dute zabor-produktu gehiagorik nahi. En nuestro segundo punto se efectúa el siguiente planteamiento: "El Parlamento Vasco insta al Gobierno Vasco a cumplir la moción aprobada el pasado 6 de junio en su integridad, y a presentar en el plazo de un mes el canal de apoyo a las iniciativas judiciales". Ekainaren 6an onartutako mozioa betetzea eskatzen dugu. Mozio hura zeharo gardena zen puntu guzti-guztietan; hortaz, ez gaitezen itzulinguruka ibili; bete ezazue behingoz. Mozio hartan onartutakoari zehatz-mehatz jarraituz eman itzazue konponbideak. Eusko Jaurlaritzak begirunea azaldu behar dio behingoz Legebiltzar honi eta egoera horretan diren pertsonei. Mozio hartako testuak argi eta garbi esaten zuen. Lehen puntuan, Belén Greaves gaitzestea eskatzen zen, ez baitzien babesik eta laguntzarik eman kontsumitzaileei eta haien interesei. Jaurlaritza honek bermea ematen badio jendaurrean pertsona horiei eskaini zaien trukeari eta egokitzat jotzen badu, beste gaitzespen bat eskatu beharko dugu; oraingoan, baina, ez Kontsumobideko zuzendariarena; oraingoan, Osasun eta Kontsumo sailburuarena berarena. Mozio hura irakurtzen jarraituko dut: "Eusko Legebiltzarrak erabat arbuiatzen ditu abusuzko kontratu-praktikak, eta, zehazki, gaitzetsi egiten ditu horiek burutzeko erabilitako praktika ekonomiko eta finantzario guztiak, herritar ahulenen konfiantza lortzean oinarrituak, zenbait finantza-produkturen merkaturatze engainagarria eta iruzurrezkoa barne; halaber, Eusko Jaurlaritzari eskatzen dio egin ditzala praktika horiek berehala erauzteko beharrezkoak diren urratsak". Bada, berdin-berdin trukearen kasuan: Herritarren konfiantza lortu nahi da, zertarako eta mendeko beste produktu batzuk emateko! Eta, nola? Bada, erraz-erraz: interes altuak eskainiz, aurreko hartan egin zen bezalaxe, hots, merkaturatze-erakundeek produktua iruzur bidez saldu zutenean bezalaxe. Horrenbestez, Eusko Jaurlaritzak ezin dio politikoki babesa eman truke horri. Berriro diot: ezin die laguntzarik eman finantza-erakunde horiei, aurrezle txikiak limurtzen eta iruzurtzen jardun baitzuten. Eta ekimen horri helduko diot atzera ere, hauxe esaten baitzuen hirugarren puntuan: "Eusko Legebiltzarrak entitate jaulkitzaileei eta banku-entitate saltzaileei eskatzen die har ditzatela beharrezkoak diren neurri guztiak, berehala itzul dakien inbertitutako kapitalaren % 100 arrisku-profil kontserbadorea duten (aurretiko inbertsio-esperientziarik ez, kultura finantzariorik ez eta nahikoa informaziorik gabe) eta hala nahi duten kaltetuei, bai eta informazio urria, alderdikoia, osatugabea edo engainagarria eman zitzaien kontsumitzaileei ere. Horretarako, enpresa jaulkitzaileei eta banku-entitate saltzaileei eskatzen zaie kaltetuekin bil daitezela konponbide bat aurkitzearren". Euskal Herria Bilduk jakin nahi izan zuen zer finantza-erakunde ari ziren laguntzen konponbideak topatzen, eta halaxe galdetu zuen batzordean, Kontsumobideko zuzendaria eta sailburua ere bertan zirela. Esan zigutenez, finantza-erakunde guztiak ez omen zeuden negoziatzeko prest. Eskubidea dugu jakiteko zein bai eta zein ez; gizarteak eskubidea du jakiteko zer finantza-erakunde aterako diren ataka honetatik garbi-garbi –herritarrei iruzur egin ostean–, inolako ondoriorik jasan gabe. Gobernuek herritarren alboan egon behar dute, eta haien interesak defendatu, ez bankuen interesak, bankua zeinahi den ere: Banco Santander edo Banco Santander-Central Hispano izan –adibide bat ipintzearren– edo beste edozein izan. Eta mozio hartako azken puntua, laugarrena: "Eusko Legebiltzarrak Eusko Jaurlaritzari eskatzen dio ezar dezala zerbitzu bat finantza-entitate eta enpresen lehentasunezko partaidetzek edo mendekoek edo antzeko finantza- edo burtsa-produktuek kaltea eragindakoen arretarako, informazioa eta bitartekoak eman dakizkien beren eskubideak erreklamatzeko beharko dituzten jarduketa judizial guztiak baliatu ahal izateko eta, beharrezkoa balitz, ezar dadin laguntza-bide bat jarduketa judizial horiei aurre egiteko". Atal hori argi dago. Halaxe onartu zuen Legebiltzar honek, eta denboraren faktorearekin zorrotz jokatzea baino ez dugu eskatzen, garaiz irits daitezen laguntzak. Horregatik, eta egungo egoera ikusita, hilabeteko epea beharko litzateke, gure ustez. Gaurko zuzenketari helduko diot ostera ere. Hauxe diogu hirugarren puntuan: "El Parlamento Vasco insta al Gobierno Vasco a presentar, en el presente periodo de sesiones, la nueva Ley de Cooperativas, en la que las aportaciones subordinadas no tendrán cabida, como sistema de financiación de las cooperativas". Halaxe defendatu genuen ekainaren 6an, Charo Sarasua andreak gogoan ez duen arren. Kooperatiben lege berria ekarri behar du Jaurlaritzak, eta, lege horretan, mendeko ekarpenek ezin dute lekurik eduki finantzabide modura. Horretarako, eztabaida ireki behar da, aldaketa horren eraginpeko alderdi guztien artean, eta hor dira kooperatibak, finantza-erakundeak, Eusko Jaurlaritza eta Eusko Legebiltzarra. Horrenbestez, Jaurlaritzaren erantzukizuna ere eduki nahi genuke, Euskal Herria Bildukoon eskaera hori, kontuan hartzeaz gain, bere lege-proposamenean ere berariaz aintzat hartu eta jaso dezan. Nolanahi dela ere, ez diogu eztabaidatzeari ekingo Fiskaltzak esku hartu behar duen ala ez –izatez, askoz lehenago esku hartu behar zukeen– ezta Balore Merkatuaren Batzorde Nazionalak ikuskaritza egin behar duen edo ez –Mario Conde jauna Blesa ikuskatzen jartzea izango bailitzateke–, ez beste ezer ere. Badakigu nor diren errudunak; argi eta garbi izan dugu hasiera-hasieratik: merkaturatze-erakundeak dira errudunak, eta halaxe ari dira esaten epaileak. Berehalako konponbideak eman behar dira orain, kontuak katramilatzen eta jende hori areago nahasten jarraitu beharrean. Hemen aurkeztu diren proposamenetatik bakar batek ere ez du hobetzen ekainaren 6ko hartan onartutakoa; bakar batek ere ez du ematen pertsona horientzako konponbiderik; Euskal Herria Bildurenak baino ez. Horrenbestez, ekin diezaiogun konponbideak emateari, bide onean baikaude, eta utz diezaiogun zarata ateratzeari, jendea areago nahasteko eta konponbidetik urruntzeko baino ez baitu balio. Bide luzea dugu oraindik. Nada más. Muchas gracias. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3682 |
10 | 68 | 27.02.2014 | DAMBORENEA BASTERRECHEA | PV-ETP | Honako ekimen hauek batera eztabaidatu eta behin betiko ebazpena hartzea: | Mila esker, presidente andrea. Lehenengoz etorri zitzaigunean eztabaida hau eta gai hau Legebiltzar honetara, orduan jada azaldu genuen zuhur jokatu behar zela gai honetan, Euskadiko itzal handiko enpresa batzuei eragiten baitzien auziak zuzenean. Argi genuen, nolanahi ere, gai horrekin jokatu nahi zuenak bete-beteko eskubidea zuela. Harrituta geratu naiz, alabaina; izan ere, zortzi puntuko erdibideko horretan, puntu bakar batean ere ez da hitz egin, ez Fagorri buruz, ez Eroskiri buruz. Aipatu ere ez. Eta Bilduren zuzenketari kontu eginez gero, gauza bera. Eta Euzko Alderdi Jeltzaleak hasieran aurkeztutako horri erreparatuta, bada, hor ere aipamenik ere ez. Maneiro jauna, arduradunak topatzen saiatzeko aurkeztu omen duzue ekimen hau. Baina, aizu, nork jaulki ditu, bada, mendeko finantza-ekarpenak? Ea, bada, nork jaulki ditu? Bankuek? Ez. Fagorrek eta Eroskik. Eztabaida honi heldu genionean, Fagor ez zegoen oraingo egoeran; egun, baina, Fagorri ez dio jada eragingo gaur hemen esaten den guztiak, hori dena epaitegian dagoelako. Horrenbestez, ea harira gatozen denok: Eroskiri buruz ari gara, Eroskiren mendeko ekarpenei buruz, arrisku izugarri handikoak Bilduren iritziz, itxura denez ez baita fio (eta beste talde batzuk…), ez baita fio enpresa horren kaudimenarekin. Horrexegatik du halako arrisku handia, eta horrexegatik kalifikatu da halakotzat. Ezetsi egiten omen duzue akordioa… Ez dakit, bada. Zer da, baina? Mendeko partaidetzak edo ekarpenak dituzue zuek, ala? Nago inork finantza-produktu bat erosten badu… Izan ere, ez dakit ohartu zareten zeri buruz ari zareten, baina, tira, inork finantzaproduktu bat erosten badu eta gero ez badago ados erosketa horrek egindako bidearekin edo egin dezakeen bidearekin, aukera asko ditu, banan-banakoak denak. Baten batek akordio bat edo truke bat eskaintzen badio, aukeran du proposamen hori onartu edo ez. Inor ez dago behartuta. Inor ez dago behartuta. Batzuei ondo irudituko zaie, eta onartu egingo dute; beste batzuei, berriz, txarto irudituko zaie, eta ez dute onartuko. Alabaina, bost axola dio zer iritzi duen Maneiro jaunak, Alderdi Sozialistak, UPyDk, nik neuk edo beste inork. Ez dio axola, ez; bost axola dio, hemen gaudenetatik inork ezin dielako esan aukera hori onartu behar duten edo ez. Ez baietz, ez ezetz. Eta berriro adieraziko dut, berriro ere, inork ez didala sinetsaraziko finantza-ekarpenen sufritzaileei buruz ari garenean kooperatibista jaun-andreek jasan dutela orain kaltea, kontuan izanda beren kooperatibetako kontseiluetan onartu zutela berek ekarpen horiek baldintza horien pean jaulkitzea. Halaxe esan nuen orain dela urtebete, eta halaxe diot orain ostera ere. Eta Bilduk, besteak beste, hau diosku: "Badakigu nor den erruduna"… Jakina, herritarren dirua duena. Dirua nork duen? Bai, bada: Dirua nork duen? Bankuek? Ez. Utz iezaiozue demagogia egiteari! Nork du Eroskiren mendeko ekarpenen dirua? Eroskik! Eroskik! Zein da kontua, bestela? Zer esan behar da, bada? Bankuak gaizto-gaiztoak direnez haiek ordaindu behar dutela beste batzuek eskuratutako diruaren txantxa hori? Bada, argi izan orain edo gero epaileek esango dutela hori ez dela horrela, batzuek aberasteko aukeratutako zuzengabeko bide hori ez datorrela legearekin bat termino juridiko baten arabera. Hortaz, hemen esaten ari den moduan iruzurra egon bada, dirua poltsikoratu duenak itzuli egin beharko du. Alabaina, ezin dut ulertu zuek denok –horren kezkatuta zaudetenez gero eta horren sutsu defendatzen dituzunez gero egoera horretan dauden pertsonak– paragrafo bakar batean ere ez eskatzea Eroskiri dirua itzul dezan. Bakar batean ere ez. Ez dut ulertzen. Ez dut ulertzen! Iruzurra egon bada, hemen bozeramale jakin batzuek esan duten moduan, logikoena da iruzurgileari diru hori itzul dezan eskatzea. Guri, baina, hasiera-hasieratik esan genuen bezala, ez zaigu iruditzen iruzurra izan denik. Hasieratik esan genuen bezala, litekeena da produktu horretan inbertitu zuten pertsona batzuek ez jakitea zehazki nola ziharduen produktu horrek eta, beraz, pertsona horiek (ez denak, horiek baino ez) eskubidea izatea auzitegietara jotzeko baita Kontsumobidera ere, noski, erakunde horrek laguntza eta babesa eman diezaien bere eskumenen barruan. Hasiera-hasieratik azaldu genuen hori. Eta esan digute: "Abokatuak ordaindu behar dira; prokuradoreak ordaindu behar dira". Egoera horretan direnetatik bakar bati ez al dagokio, bada, doako justizia? Jakina! Hain jende xumeaz ari bagara baina beren eskubideak defendatzeko epaitegira jotzeko orduan (bai, bai, Maneiro jauna, bai, bai)… epaitegira jotzeko orduan ez badagokie doako justizia, orduan horrek esan nahi du, zuk ondo dakizunez, eskubide hori ez izateko adinako diru-sarrerak dituztela. Izan ere, eskubide hori badute, ez dute ordaindu beharrik ez tasarik, ez abokaturik ezta prokuradorerik ere. Horrenbestez, zuetakoren bati benetan interesatzen bazaio gai hau jorratzea eta herritarren eskubideak defendatzea, bada, azaldu diezaiela herritarrei dena behar bezala. Kexu zarete Kontsumobidek txarto eman dituelako azalpenak; bada, orduan, azaldu ezazue zuek zeuek behar bezala, eta esan iezaiozue jendeari… Tira, izan ere… Izan ere, ikusten ari naiz jada zein den…! Azkenean, hau guztia PPren Gobernuaren errua izango daeta! Eta hara non orain Balore Merkatuaren Batzorde Nazionalak esan behar duen… Bada, Sarasua andreari gogorarazi behar diot hori jaulki zenean Espainiako Alderdi Sozialista zegoela gobernuan eta Merkatuaren Batzorde Nazionalak horri guztiari oniritzia eman zionean sozialistak zeudela erakunde horretan. Horrenbestez, ez dakigula etor orain Alderdi Sozialista esanez Eusko Legebiltzarrak Eusko Jaurlaritzari eskatu behar diola interes horiek defenda ditzala Merkatuaren Batzorde Nazionalaren aurrean eta Espainiako Gobernuak… Aizu, Merkatuaren Batzorde Nazionalak esku hartu zuen jada. Eta zure ustez txarto jardun omen zuen; areago, hemen baten batek esan duenez, ez zien ekarpen horiei oniritzirik eman behar. Zer espero zitekeen, baina, garai hartan han ziharduen jende horretaz, eta zu bazaude… Ez ezazu hemen ekin. Fiskaltzara jotzeko, nahikoa da hemen zaudetenetatik edonor Fiskaltzara joatea; fiskaltzetara jotzeko halako beharra ikusten baduzue (Euskadikora, estatukora edo guztietara), jo ezazue zuek zeuek, eta azaldu iezaiezue auzia! Jo ezazue hara, eta azaldu iezaiezue! Nondik eta nora eskatu behar zaio, baina, orain ezer Merkatuaren Batzorde Nazionalari edo Gobernuari? Ez. Hori iragan zen. Hori, izatekotan, une hartan egin behar zen, produktua aztertu zuenean eta oniritzia eman zionean; orduan, baina, zuzena iruditu zitzaion dena. Hortaz, zertara dator hemen eskatzen ari zareten hori? Zergatik ez du inork esaten…? Izan ere, hau zoragarria da! Zortzi paragrafo, eta, aurretiaz zeri buruz ari garen jakin ezean, hemendik bost urtera inork ez du jakingo nork jaulki zituen mendeko ekarpen horiek eta zer gertatu zen afera horrekin. Lauso baino lausoago hitz egiten dugu eta! Nago –eta halaxe esan nuen hasiera-hasieratik– batzuek mesede eskasa egin zenietela enpresa batzuei gai honekin jokatuta. Tamalez, horietako bat honezkero dagoen moduan dago, eta, beraz, bost axola dio jada, epaileek erabakiko dutelako nola amaituko den afera hori. Bestalde, Alderdi Sozialistaren kasuan, ezin dut konprenitu haren jarrera. Izan ere, zuk esandakoaren arabera, proposatutako konponbide horretatik okerren iruditzen zaizun alderdia da trukea mendeko ekarpenekin egin nahi izatea. Mendeko ekarpenen kasuan, enpresak porrot eginez gero, lehentasunezko hartzekodunetatik azkenak dira kobratzeko garaian. Horrelaxe dihardute mendeko ekarpenek. Arazoa, beraz, ez da hori! Bildu, berriz, trukeak oso interes handiak ematen dituelako omen dago konponbide horren kontra, jendeari iruzur egitea omen delako hori. Hauxe da, baina, ezin defendatu daitekeena: finantza-produktu horrek % 7 ematen zion jende horri, eta, diru hori jasotzen ari ziren bitartean –eta, bide batez esateko, gaur-gaurkoz diru hori jasotzen jarraitzen dute den-denek, inork ez baitio kobratzeari utzi–… Horrenbestez, onartezina da zuk esatea debekatu egin behar dela enpresa batek, esaterako… Izan ere, bankua ez da marro egiten ari jendeari esanda produktuak % 7ko interes-tasa duela. Bankuak ez du ordaintzen, ez % 7, ez 6, ez 5, ez 4. Bankuak ez du ezertxo ere ordaintzen. Kasu honetan, Eroskik ordaintzen du interes-tasa hori. Zuk ere jakin beharko zenuke hori. Truke-proposamen horretan, bankua ez da jendeari marro egiten ari esanda "% 6 edo 7ko interesa emango dizuegu". Eroskik esan du "% 6 edo 7ko interesa emango dizuegu". Ederto geratzen da hona etortzea esatera zeinen gaiztoak diren bankuak eta zeinen onak gainerakoak; alabaina, gero, on-ona omen den horrek poltsikoratu dezala dirua eta bankuek, berriz, ordaindu… Bada, jakizu bankuek ere –bide batez, ez dakit zergatik ez den sekula aipatzen Euskadiko Kutxa, bankuak gora eta bankuak behera ari garen honetan, huraxe izan baitzen produktu hori merkaturatu zuen banku nagusietako bat–; bada, bankuek ere akzionistak dituztela, hots, inbertitzaileak, eta ez dakit zergatik ordaindu beharko luketen haiek… La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3683 |
10 | 68 | 27.02.2014 | DAMBORENEA BASTERRECHEA | PV-ETP | Honako ekimen hauek batera eztabaidatu eta behin betiko ebazpena hartzea: | … beste inork interes altu horiei begira egindako inbertsio horrek porrot egin izana. Bide batez esateko, ekarpen horiek hartzeko eskaerek gainezka egiten zuten. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3684 |
10 | 68 | 27.02.2014 | TELLERÍA ORRIOLS | EA-NV | Honako ekimen hauek batera eztabaidatu eta behin betiko ebazpena hartzea: | Mahaiburu anderea, lehendakari, sailburuak, legebiltzarkideok, egun on denoi. Aurreko batean, beste gai bati buruz ari nintzela, presari buruz aritu nintzen; alegia, ezin daitekeela lan onik egin, ez arin-arinka, ezta geldi-geldian ere. Gaur berriz, lasterketak hartu behar ditugu hizpide. Lasterketak: nor gehiago izango edo nor urrutiago iritsiko. "Altius, citius, fortius": lelo aparta kiroletarako. Lelo bikaina kiroletarako, kiroletan beti dagoelako muga bat, dela espazioan, dela denboran. Politikan, berriz, eskuarki, gehiegikerian erortzera, norabide ona galtzera eta irrist egitera baino ez darama lasterketak, ez baitago sekula helmugarik. Fiskal nagusiari deitzea edo Estatutuaren eskuhartze orokorra eskatzea pauso bat gehiago da lasterketa honetan. Helmuga zein den ez dakigu, akaso Hagako Auzitegia edo Nazio Batuak. Zuk demagogia eginez esan dezakezu hara iritsi behar izanez gero, iritsiko garela, baina jakin, badakizu ez daukala inolako zentzurik. Utz ezazu demagogia. Ez nekien, baina, bazterrak nahasten zebilenik Estatuko Fiskaltza Nagusiaren autoantolamendu-gaitasuna ere kolpe batez erauzteko gogoz. Akaso hori ere eredu federal simetriko kooperatibo horren barruan dago, ez baitut sobera ezagutzen. Fiskaltzak, baina, irizpide bat du jada. Badakizu? Izan ere, orain arteko epai garrantzitsuena Adicaek bultzatu du BBVAren eta Eroskiren kontra. Epaiketa horretako fiskalak dagoeneko definitu du bere jarrera. Sententzia irakurtzen baduzu, ikusiko duzu zer eskatzen duen fiskalak: aintzat hartzea Eroskiren aurkako salaketa, zilegi ez den publizitateari buruzkoa, eta aintzat hartzea ekimen kolektiboa, BBVAk egindako kontratuetako baldintza orokorrak baliogabetzekoa. Horixe da fiskalaren iritzia. Hau da, Kontsumobideko aurreko zuzendariak, Belén Greavesek, pentsatzen zuenaren antzeko zer edo zer, eta Legebiltzar honek gaitzetsi egin zuen horrexegatik. Horrenbestez, arrazoinamendu berari jarraituz, Estatuko fiskal nagusiari gure arazoetan eskua sartzeko eskatu beharrean, gaitzetsi egin beharko zenuke hura ere. Aldiz, ez duzunez mugarik jarri zure lasterketa horretan, hara non eskatu diguzun Estatuko kontuhartzaile nagusiari ere eska diezaiogula txosten bat egin dezan zehazteko zer erantzukizun duten Balore Merkatuaren Batzorde Nazionalak eta Eusko Jaurlari- tzak berak finantza-ekarpenak kontrolatzeko eta merkaturatzeko prozesuetan. Ez dut topatu halakorik jasota duen eskumen-titulurik –eta begiratzen aritu naiz, ez pentsa!–. Nik neuk esango dizut, ez gehiago luzatzeko: Balore Merkatuaren Batzorde Nazionalaren ardura erabatekoa da. Balore Merkatuaren Batzorde Nazionalak onartu zituen jaulkipen horiek, eta Balore Merkatuaren Batzorde Nazionalak eman zien oniritzia argibide-orriei, kontratuei eta jaulkipen horren gainerako osagaiei. Arrazoizkoagoa dirudi –eta haren eskumenekoa da, gainera– Balore Merkatuaren Batzorde Nazionalak berak aztergai hartzea ea hark emandako baimen horiek –jasotako zenbait salaketari so– gaiztoki saldu ote ziren. Eta, itxura denez zer edo zer badagoenez, horretan ari omen dira; denborak esango digu, beraz. Aurki izango ahal da! Horixe eskatzen dugu guk, aurki izatea. Nolanahi ere, Balore Merkatuaren Batzorde Nazionalari dagokio espedienteak izapidetzea, salaketak jasoz gero. Hala, bada, onargarria dirudi Balore Merkatuaren Batzorde Nazionalak merkaturatzeprozesu hori aztertzea, eta, irregulartasunik hautemanez gero, zehapenak jartzea eta gaizki jardun duen merkaturatzaileari gaizki saldutako diru hori itzularaztea. Zuen eskari-lasterketa horren barruan, bada, ofizioz jarduteko eskea egin diezaiokezue Balore Merkatuaren Batzorde Nazionalari, nahiz eta jakin dagoeneko badiharduela, ohartuta dagoelako zer-nolako erantzukizuna duen gai honetan. Era berean, Espainiako Gobernuari ere egin diezaiokezue eskea, trukeeragiketetan parte har dezan baldintza zehatz batzuk jarrita. Baina, badakizue eske horiek, fiskalari edo Estatuko Kontu-hartzailetza Nagusiari zuzendutakoak bezalaxe, zalantzagarriak izateaz gain, hutsalak ere badirela. Eskatzen jarraitzen delako itxurak egin nahian jotzen da eskeetan gorago. Alabaina, eskatu baino, ekin egin behar da, eta horrexetan ari da Jaurlaritza. Oraingoan ere lanean diharduen hori zigortu nahi bada ere, Kontsumobidek lanean jarraituko du buru-belarri, bere baliabideak eta eskumenak ahal beste baliatuz. Ez izan zalantza-izpirik. Beste kontu bat da orain arte ez lortu izana nahi zen hori. Zuk badakizu, Sarasua andrea –zuk beste batzuek baino gehiago, zure alderdia gobernatzen aritu baita oraintsu arte–, Jaurlaritzak ez duela inolako makila magikorik ezta Aladinen lanpararik ere; zuk badakizu jardunbide asko –bidegabeak ere bai– arauen eta zuzenbide-estatuaren azterbidearen eta epaiaren mende daudela. Une egokia izan daiteke, bada, zenbait eskumen eskatzeko: Estatuko Kontu-hartzailetza Nagusia, Fiskaltza Nagusia, Balore Merkatuaren Batzorde Nazionala, Espainiako Bankua, Monkloako jauregia… Hartara, errazago saihestu ahal izango genituzke arazoak, eta errazago konpondu. Zure lasterketa horre- tan, bestalde, ez zait zilegi iruditzen berriro ere erasoa jotzea Kontsumobideren kontra eta sailburuaren kontra. Zuk zeuk badakizu zorroztasunez jardun dutela, eta aurrera egin ahal izateko lan egin dutela. Baina ez; Jaurlaritzako kideen lana zapuztea da zure helburua. Bada, jakizu bide horrek ez zaituela leku onera eramango. Montaignek esan zuen: "Haserre egonda zigorra ezarri nahi duenak ez du ezer arteztuko; mendekua hartu baino ez". Mintzatoki hau baliatu nahi dut, Euzko Abertzaleen taldearen izenean, adorea emateko sailburuari eta Kontsumobideko zuzendariari, lanean tinko jarraitu dezaten; era berean, eskerrak eman nahi dizkiegu egindako ahaleginarengatik, eta bidegabekeria gaitzetsi. Hara, badakit zuen iritziz ez dela horrela, baina Eusko Jaurlaritzak, arazo hau piztu zenetik, zuzen eta artez jardun izan du beti; arreta eman die Jaurlaritzara jo dutenen eskariei, eta bitartekari jardun du jaulkitzaileekin eta merkaturatzaileekin, konponbideak topatze aldera; eta ez dira izango, agian, konponbide onenak, baina bai bestelako aukerak. Dena dela, erantzukizunak 2001etik datoz –orduan aberatsak ginen denak, dirudunak denak, aldeko genuen ekonomia–, eta halaxe egin zuen aurrera ekarpen horien salerosketak urterik urte, harik eta, 2012ra iritsita, nominalen gainbehera hasi zen arte, krisialdi ekonomikoaren beste kolpaldi baten ondorioz eta salerosketen burtsaren ustekabeko aldaketa baten eraginez. Orduan sortu zen arazoa. Ibilbide horretan guztian, 2001etik 2012ra bitartean, inork ez zuen salatu edo erreklamatu Balore Merkatuaren Batzorde Nazionalak onetsi eta berretsitako eragiketarik; zer egingo zuen, bada, Eusko Jaurlaritzak? Jaurlaritza lanean hasi zen 2012an, eskaerak jasotzen hasi zenean, zuri asko edo gutxi gustatu arren, baina egin, egiten ari da egin beharrekoa. Iristen zaizkion kontsulta guztiak erantzuten ditu, jardun beharreko moduetan aholkuak ematen ditu. Zertarako esango dizut. Azken finean, hori guztia, zuk jakin, badakizu. Duela 10 egun, Osasun Batzordean zehatzmehatz azaldu zizuten osasun sailburuak eta Kontsumobideko zuzendariak. Zuen eskari-lasterketa horretan, baina, ezin duzue eskatu laguntza-bide bat ireki dadin zigorarloko edo merkataritza-arloko epaitegietan defendatu ahal izateko. Ezinezkoa da. Diru-laguntzei buruzko 38/2003 Lege Orokorrera jo baino ez dugu, hauxe baitio 31. artikuluan: "Sekula ezin dira diruz lagundu prozedura judizialetako gastuak". Izugarri gaizki iruditzen zait, abertzaleok gure Estatutua babesten dugun heinean, oinarrizko izaera edukitzea horrek; bidegabea ere iruditu dakidake nolabait. Baina, funtsari sakon erreparatuz gero, badu nolabaiteko logikarik ere. Begira, mendeko ekarpenen salerosketak, itxura denez, ez zuen inolako arazorik eragin hamar urtean. Alabaina, 2012an, agerian geratu zen ia ezinezkoa zela inbertsio horiek berreskuratzea. Batzuek bazekiten zer erosi zuten, eta beste batzuek –askok, seguru asko– ez. Denok dakigu hori. Hortik aurrera, konponbide bat topatzeko lan egin da, eta epaileek, bien bitartean, epaiak eman dituzte, zer erosi zuten ez zekiten horien alde. Eroskik eta bankuek Kontsumobideren bitartez lortutako akordioa ez da Jaurlaritzak nahi zukeen hori, baina beste aukera bat da behintzat. Eta, sailburuak batzordean esan zuen moduan, Jaurlaritzak ez du bere egiten proposamen hori, eta, era berean, ez du esan bidezkoa den edo ez. Ez du esan. Bitartekaritza-lana egitera mugatu da, erakunde pribatuek truke-akordio bat proposa zezaten. Ez begiratu Eusko Jaurlaritzari auzi honetan, ez baitagokio hari trukea bideratzea edo ez, eta, Balore Merkatuaren Batzorde Nazionalari auskalo zer eskatu beharrean, aurpegiratu iezaiozue onarpena eman izana, hala baderitzozue. Eskatutakoa bete du Eusko Jaurlaritzak. Emaitza gustukoa izan den edo ez, hor eztabaida izan dezakegu; trukea epaien emaitza baino aukera hobea edo okerragoa den, hor ere nork bere iritzia izango du. Nolanahi ere, inork zalantzarik balu ere, marruen ondorioz dirua galdu dutenen albo-alboan dago gure taldea. Iruzur egin zitzaienei irtenbide bat ematen dieten neurri guztiak sustatzen ditu eta sustatuko ditu gure taldeak, betiere errealismoz jokatuta eta lasterketa-saiorik gabe proposatzen badira; areago, parekotasunean oinarritutako truke-formulak ere sutatuko ditu, ezin baitugu ahaztu inolako trukerik ez dela egokituko –trukea nolanahikoa dela ere– zuek ekaineko mozio horretan onartutako horretara, ebazpen horretan eskatzen baitzen ehuneko ehun itzul zekiela inbertitzaile-profila ez zutenei –ez mendeko ekarpenen jabe guztiei; gogoan izan–. Kontraesanez jositako lasterketa bat, argi denez, nor aterako dotoreago eta nabarmenago sare sozialeko argazkietan. Nik, esaterako, argi daukat, eta areago gaur: izugarri gaizki ateratzen naiz; izan ere, ez diodanez gaiari heldu sare sozialaren kudeatzaileak nahi lukeen moduan, tentela deitzen didate, lohia, litxarreroa eta astakirtena, manera txarren bete-beteko erakusbide horretan. Nik, dena den, ez diot ekingo helmugarik gabeko lasterketa bati, itxurak egiteko asmo hutsez; eta ez naiz haserretuko halako irainen aurrean; iruzur egin zitzaienentzako konponbideak bilatzen laguntzen jarraituko dut etengabe, baina, era berean, ez dut laguntzarik eskatuko iruzur egin ez zitzaienentzat. Koherente izaten ahaleginduko naiz, eta errealismoz jokatzen, bete daitekeen hori sustatzeko. Zuek segi zuen lasterketan, baina neurtu denbora eta espazioa, ez zaitezten akituta gera edo ez dezazuen inor azpian harrapa. Eta Fiskaltzari edo Balore Merkatuaren Batzorde Nazionari ezer eskatu beharrean, zergatik ez diozue aurpegiratzen mendeko ekarpenak onartu izana, edo zergatik ez diozue egozten bere irizpide ona edo txarra…? Edo horrek ez du aparteko oihartzunik, eta horregatik nahiago duzue Eusko Jaurlaritzari aurpegiratu? Eskea urruti-urrutira edo goi-goietara eginagatik, ez gaude gertuago konponbidetik; ezta eskea behin eta berriz eginagatik ere. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3685 |
10 | 68 | 27.02.2014 | MANEIRO LABAYEN | Mixto-UPyD | Honako ekimen hauek batera eztabaidatu eta behin betiko ebazpena hartzea: | Eskerrik asko, presidente andrea. Tellería jauna, hau ez da inolako lasterketa argazkian ateratzeko. Legebiltzar honetako zenbait talderen ekinaldia da hau –gutxi samarrena, egiari zor–; zenbait talde azken hilabeteotan buru-belarri bultzatzen ari garen ekina da hau, behar beste ekimen ekartzeko asmoa baitugu zuzen jokatzen eta egoera honi konponbide bat ematen saiatzeko. Ezin konta ahala ekimen aurkeztu ditugu, era guztietakoak ia, eta zuek ezezkoa eman diezue guzti-guztiei; ez, gainera, zuhurtasunez jokatu nahirik –Damborenea jaunak bezala–, baizik eta ekimen guztiei muzin eginda beti. Erabateko astakeria izan da proposatu zaizuen guztia; zentzugabekeria hutsa, aurkeztu zaizuen oro. Oro. Ez zen iruzurrik izan; ezin zen marrotzat jo; ezin da esan inori iruzurrik egin zitzaionik; aztertu egin beharko litzateke, ikusi egin beharko litzateke… Hori dena egin duzue ordutik hona: behin eta berriro baietsi ez dela iruzurrik egon, nahiz eta begi-bistakoa den iruzurra egon zela. Ekimen bakar bat ere ez duzue babestu; ekimen bakar bat ere ez; nahiz eta egia den gaurkoan Damborenea jauna halako batean aditzera ematen hasi dela delitua egon zitekeela bidegabeki aberastu izanagatik. Damborenea jaunak hasiera-hasieratik azaldutako argudiobidearen arabera, hemen, funtsean, ez zen ezer gertatu; herritarrek ez zituzten irakurri eman zitzaizkien argibide-orriak, eta horrek eragin omen zuen arazoa. Horixe izan da, funtsean, zuen argudiobidea. Tellería jaunari, berriz, dena iruditzen zaio bidegabea, salbu eta mendeko finantza-ekarpenak jaulki eta merkaturatu izana. Elkartasuna adierazten die Kontsumobideko zuzendariari, sailburuari eta Jaurlaritzari berari, baina sekula ez iruzurraren ondorioak jasaten ari diren herritarrei; areago, ukatu ere, ukatu egiten die iruzurra jasan izana. Egintzen bidetik, sekula ez diezue elkartasunik adierazten iruzurraren biktimei, eta ez duzue hatz txikirik ere mugitzen irtenbidea emateko pertsona horien egoerari. Zuen lehentasunetan, Jaurlaritza dago aurren; alderdia haren atzetik, sailburua ondoren, eta Kontsumobide eta haren zuzendaria gero. Horiek dira babestu beharrekoak, zuen aburuz. Iruzur egin zaienei, berriz, elkartasuna doi-doi, ahalik eta gutxien. Ahal dela luzamendutan ibiltzea da zuen estrategia, ea halako batean nekatu, eta amore ematen dugun Legebiltzarreko taldeek eta hemen gertatutakoa ahazten duten herritarrek. Bestalde, gure erdibideko honetan, argi eta garbi dago zehaztuta zeri buruz ari garen hizketan, Damborenea jauna: Eroskiren eta Fagorren mendeko finantza-ekarpenei buruz ari gara. Erdibidekoaren lehen puntuan dago idatzita. Denok dakigu nori buruz ari garen hizketan, zeri buruz ari garen hizketan. Ez bideratu eztabaida hau absurdora edo xehetasunetara, azkenik nahi duzuen hori egiteko, hau da, erdibideko honen kontra bozkatzeko. Erdibidekoa Eroskiri eta Fagorri buruz ari da bete-betean; bai, noski. Alferrik omen da Estatuko Fiskaltza Nagusiari edo Euskadiko Fiskaltzari eskea egitea. Zuen proposamena, berriz, hutsaren hurrengoa da: ezer ez egitea, hatzik ere ez mugitzea. Ekimen hau onartzen ez bada, ekinean jarraituko dugu guk, eta berriro aurkeztuko dugu eskea, edo Fiskaltzari eskatuko diogu auzi honetan esku har dezan. Legeak betetzea: horixe da kontua, bai. Badakigu zer esaten duen Kontsumobide sortzeko legeak, d), m) eta ñ) puntuetan, erakunde horren betekizunak direla-eta: "Kontsumitzaileak eta erabiltzaileak aldezteko eta babesteko elkarteen eta erakundeen garapena indartzea eta sustatzea, eta aktiboki eta diruz lagunduz lan egitea haiekin…"; "Kontsumitzaileek eta erabiltzaileek legearen babes eraginkorra izan dezaten bultzatzea, beharrezko ekintza judizialak abiaraziz…"; eta abar eta abar. Hori dena esaten du legeak. Hortaz, hor ere ez da legea bete, gure ustez. Areago, legea ez betetzeaz gain, Jaurlaritza ez da egon egoerak agintzen zuen mailan; Kontsumobideko zuzendariak ez dira egon egoerak agintzen zuen mailan; Euzko Alderdi Jeltzalea ez da egon egoerak agintzen zuen mailan, eta Legebiltzar honetako zenbait talde ez dira egon egoerak agintzen zuen mailan, ezta hurrik ere. Horixe da gertakariek erakusten duten egia. Kontsumobidek ahalik eta gutxien egin du, berariaz ahaleginduz iruzurra ahaztu dadin, egoera horretan direnek etsi dezaten eta Legebiltzarreko taldeok ez dezagun zarata handirik atera. Kontua ez da eskumenak muga-mugaraino baliatzea, Tellería jauna, baizik eta legea betetzea eta iruzur egin zaien herritarren alde jardutea, hots, kontsumitzaileen alde. Izan ere, Kontsumobidek onartutako akordio hori onartezina eta bidegabea da; hala, iruzurrari babesa ematen amaitu du Kontsumobidek, gure ustez. Horixe da gure iritzia. Egoera horretan direnek akordio hori onartzeko edo ez onartzeko aukera dute, jakina; baina guk ere eskubidea dugu, noski, esateko akordioa zeharo bidegabea iruditzen zaigula. Eta, errefusatu ere, errefusatu egin dezakegu, baita Legebiltzarrera etorri ere proposamena bidegabea dela esatera eta pertsona horien interesak babesten jarraitzera. Erantzuleei buruz hitz egin dute hemen Damborenea jaunak eta beste bozeramale batzuek. Gure ustez, argi dago nor diren erantzuleak: enpresa jaulkitzaileak dira erantzuleak, hots, Fagor eta Eroski. Haiek dute dirua. Haiek dira erantzuleak. Era berean, erakunde merkaturatzaileek ere erantzukizuna dute, produktu horiek –produktu toxikoak– iruzur bidez merkaturatuta saldu baitzizkieten milaka herritarri. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3686 |
10 | 68 | 27.02.2014 | MANEIRO LABAYEN | Mixto-UPyD | Honako ekimen hauek batera eztabaidatu eta behin betiko ebazpena hartzea: | Legebiltzarra ere bada erantzule. Areago, Balore Merkatuaren Batzorde Nazionalak ere erantzukizuna du, baita Eusko Jaurlaritzak eta Kontsumobidek ere, eta, oro har, ekarpenak egin beharrean arazoari muzin egiten dioten guztiek, zuek denek egin izan duzuen moduan. Proposatu den ezer ez duzue zuek begi onez ikusi. Eta honako hau ere ez. Guk ekinean jarraituko dugu, beraz. Eskerrik asko. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3687 |
10 | 68 | 27.02.2014 | SARASUA DÍAZ | SV-ES | Honako ekimen hauek batera eztabaidatu eta behin betiko ebazpena hartzea: | Muchas gracias. Munain jauna, zarata, bai; egoera horretan direnek egiten dute zarata ostiralero-ostiralero Legebiltzar honetako atean, euria egin zein elurra egin; ez dakit ez dituzuen aditzen. Hemen barruan gaudenok, bederen, entzuten ditugu, bai. Eta beste lurralde batzuetan ere ateratzen dute zarata. Interesgarria da, beraz. Euskal Herria Bilduk dio bere proposamena dela arazoa konpontzen duen bakarra. Munain jauna, galdetu iezaiezu egoera horretan direnei. Irakurri duzu haien proposamena? Irakur ezazu, arren. Ez dut errepikatuko arestian esan dizudanik. Batez ere gogora ekarri behar dizut –eta oraingoz ez dut oroimena galdu; benetan diotsut– zuek kontra bozkatu zenutelako ez zuela aurrera egin ekainaren 6ko erdibideko horren 5. puntuak. Horiek horrela, Alderdi Sozialistak, gero, lege-proposamen bat sartu zuen hemen Kooperatiben Legearen puntu horixe bera aldatzeko, eta horrek ere ez zuen aurrera egin. Nago, baina, halako batean Legebiltzarrera etorriko zaigula eztabaidagai hori eta seguruenik elkarguneren bat izango dugula han edo hemen. Alderdi Popularra, Damborenea jauna, zin-zinez: harrituta omen zaude gure argudioak direla-eta… Ni, berriz, talde sozialistaren bozeramale dihardudan aldetik, ez naute harritzen zure argudiobideek. Ez direla aipatzen ez Fagor, ez Eroski, Damborenea jauna? Antza denez, izenburua bera ere ez duzu irakurri, hauxe baitio erdibideko zuzenketak: "Eroski eta Fagorren mendeko finantza-ekarpenei buruzko ebazpena". Izenburuak berak zehazten du puntuen edukia, baina, gainera, puntuetan ere aipatzen dira berariaz. Esan duzu hemen gaudenetatik inork ezin diela esan pertsona horiei akordioa onartu behar duten edo ez. Sozialistok esana dugu –eta aurreko mintzaldian ere aipatu dut nik– begirunez hartuko dugula pertsona horien erabakia; baina, ulertzekoa denez, ezin ditugu halaxe hartu Jaurlaritzaren jardunbidea, Kontsumobideko zuzendaritzarena eta sailburuarena berarena. Hor daude Kontsumobide sortzeko legea eta haren kode etikoa, eta bete egin beharko dira, bada. Izan ere, zer, bestela? Legeak ez dira bete behar? Edo batzuei eta besteei komeni zaien heinean baino ez? Bada, horixe esan dugu hemen. Doako justizia dagokiela egoera horretan direnei? Damborenea jauna, ez al dakizu, bada, pertsona batek mendeko finantza-ekarpenak dituenean, dirurik izan ez arren, ekarpen horiek ondaretzat jotzen direla eta, horrenbestez, ez duela eskubiderik ezta dirusarrerak bermatzeko errenta jasotzeko ere? Bada, hori horrela da. Bestalde, mundu guztiak du justiziara jotzeko eskubidea, baina, zuek hartutako erabaki horren ondorioz, ordaindu egin behar da orain: tasak ordaindu behar dira, abokatua, prokuradorea… Hala da, bai; baina ahaztu egin zaizu esatea pertsona horiek auzitegietara jotzen badute eta auzitegiek arrazoia ematen badiete –eta halaxe izaten ari da– kasu horretan finantza-erakundeek ordaintzen dituztela tasak, kasu honetan haiei ezartzen baitzaie zigorra. Enpresa jaulkitzaileei ezarriko balitzaie zigorra, bada, enpresa jaulkitzaileek ordaindu beharko lukete. Euzko Alderdi Jeltzaleari dagokionez, berriz, Tellería jauna, lehenik eta behin jakizu zer edo zertan bat natorrela zurekin: nire taldearen izenean, gaitzetsi egiten dut edozein eremutan –sare sozialetan ere bai– egindako edozein irain, eta, alde horretatik, gure taldearen elkartasun osoa duzu. Argi utzi nahi dut, hortaz. Era berean, jakizu Alderdi Sozialista ez dela ari zuen Jaurlaritza zigortzen, zuk esandako moduan: "Zigortu egiten du lanean ari dena"; hala esan duzu, nabarmen-nabarmenki, ohi duzunez. Gure ustez, gauzak ez dira ondo egiten ari; bestela egin beharko lirateke. Horixe da kontua. Izan ere, erakunde ona da Kontsumobide; oso langile eraginkorrak ditu, baina, gure ustez, Jaurlaritza hau ez da egokiro zuzentzen ari Kontsumobide, erakundearen sortze-legea bera urratzen ari baita, bai, halaber, Jaurlaritzaren kode etikoa ere. Zorroztasunez jokatu behar omen da. Bada, horixe ari gatzaizkizue eskatzen: zorroztasunez jardun dezazuela. Eta galdetu iezaiezue pertsona horiei ere. Izan ere, ez gara erantzukizunak eskatzen ari; kontsumitzaileak babestea eskatzen ari gara: eginkizun hori duen institutu baten bidez kontsumitzaileak babestea, alegia. Bestalde, Euzko Alderdi Jeltzaleari esan nahi diot bestelako argudiobide bat zerabilela Madrilen: Diputatuen Kongresuan zioenez, iruzurra orokorra izan zen, eta ehuneko ehun itzuli behar omen zitzaien egoera horretan zirenei. Horixe esaten zenuten Kongresuan. Ez dakit, bada; itxura denez, desberdinak dira Espainiako lehentasunezko ekarpenak eta Euskadiko mendeko ekarpenak. Alabaina, bien arteko alde bakarra da beste horietan hiru alderdi daudela; arazoa, baina, berbera da funtsean: pertsona batzuen ustez, iruzur egin dietela. Horixe, orduan. Azkenik –jada ez dut astirik–, esaldi asko bota ohi dituzu zuk. Niri, berriz, bakar bat bururatu zait, idatzi berri dudan hau: "Jakitunek ez dute, ez aurreiritzirik, ez lehenespenik; jakitunek zuzentasunaren alde egiten dute beti". Besterik ez. Mila esker. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3688 |
10 | 68 | 27.02.2014 | LÓPEZ DE MUNAIN GANUZA | EH Bildu | Honako ekimen hauek batera eztabaidatu eta behin betiko ebazpena hartzea: | Bai. Eztabaida honen aurretik pentsatzen nuen gauza batean gutxienez bat gentozela auzi honi dagokionez: alegia, Jaurlaritza ez dela egiten ari ahal duen guztia ekarpen horien ondorioak jasaten ari diren pertsonen arazoak konpontzeko eta ez dela egiten ari Legebiltzarrak zenbait mozioren bidez eskatu izan diona. Alabaina, ildo horri tiraka, esaten denean –itxura batean, Euskal Herria Bilduri zuzenduta batik bat– ez dugula aditzen kaleko zarata, ahaztu egiten zaigu hemen eztabaidatzen saiatzen ari garenean konponbideak proposatzen saiatzen ari garela. Kontua da ez dugula arazo hau gehiago bihurritu nahi, nahiko bihurria baita jada. Batik bat zuek ere ez duzuelako egia esaten. Izan ere, Fiskaltzara jotzea proposatzen duzue, Fiskaltzak auzi honetan esku har dezan. Kasu horretan, baina, litekeena izango litzateke gaiak Konstituzionalean amaitzea eta Konstituzionalak Eroskiri eta Fagorri ematea arrazoia, eta arazoak, beraz, bere horretan jarraituko luke… produktuak legezkoak baitira –horrexegatik esaten dut hori, e! ez Eroskik eta Fagorrek arrazoia zutelako produktu horiek erabiltzeko orduan–. Pertsona horiek, beraz, arazo bera izaten jarraituko lukete. Eta, bien bitartean, ibilbide hori egiten aritu bitartean, seguruenik, arazoa mantentzeko beste hamaika modu proposatuko lirateke, zuetako batzuen irudimen joriari esker. Azken batean, Euskal Herria Bildukoon iritziz, konponbideak eman ziren jada ekainaren 6ko hartan; nahiko konponbide argiak eman ziren –eta ñabartu ere egin ziren, gainera–, eta hori da bete beharrekoa. Oposizioaren estrategia bateratua ekarri beharko da, hitzartutakoa bete dadin, arazo honen ebazpenean parte hartuko dutenen indizea handitzen jarraitu gabe, batik bat goragoko beste erakunde batzuen kasuan, hala nola Balore Merkatuaren Batzorde Nazionalarenean, ez baitute inolako fidantziarik ematen auzi honetan, seguruenik haiek izanda… ez seguruenik, baizik eta haiek izanda arazo honen edo iruzur honen partaideetako batzuk. Aipatu duzu beso zabalik hartuko duzuela Euskal Herria Bildu Kooperatiben Legea aldatzeko ekimenean. Irakur ezazu, mesedez, akta hori; hartara ikusiko duzu orain azalduko dizudana bat datorrela zehatzmehatz akta horretan esaten denarekin; zure esanak zuzentzera etorri beharko duzu, beraz. Euskal Herria Bilduk argi adierazi zuen une hartan lege bat ekarri behar zela, kooperatibetarako beste lege bat, haren edukia goitik behera lantzeko eta kooperatibak finantzatzeko eredua ere egokiro aztertzeko. Eta argi eta garbi azaldu genuen aldi hartan; oso garbi adierazi genuen: Lege horretan Euskal Herria Bilduk ez zuen onartuko mendeko produktuak finantzabidetzat hartzeko aukera egoterik. Horrenbestez, ez gaituzue esku zabalik hartu behar: bertan gaude hasiera-hasieratik. Hasiera-hasieratik egon gara hor; halaxe irakurriko duzu, eta esanak zuzendu beharko dituzu, ondorioz. Izan ere, guk ez dugu hitz egin nahi mendeko ekarpenei buruz bakarrik: kooperatiben ereduari buruz ere hitz egin nahi dugu, finantzaketa-eredua bezain interesgarria edo are interesgarriagoa iruditzen baitzaigu auzi hori. Damborenea jaunak –bankuen adiskideak– aditzera eman duenez, kezka handiagoa eragiten dio zer gauza txar esaten diren bankuei buruz, ekarpenen arazoa jasaten ari diren pertsonen afera horrek guztiak baino. Zure esanean… Esaten zenuen alde bat bide- gabeki aberastu dela, eta hori legez kontrakoa dela. Argudiobide hori erabiltzea ere, zer eta bankuak defendatzeko; niri, behintzat, irribarre eginarazten dit. Lortu duzu, beraz. Aipatzen zenuen Eroskik bideragarritasun txikia zuelako jotzen genuela Euskal Herria Bildukook produktu hori arrisku handiko produktutzat. Kontrakontrara: mendeko produktuak arrisku handikoak direlako da arrisku handiko produktua; halaxe daude katalogatuta, arrisku handiko produktutzat. Eta finantzaproduktu batek arrisku handiaren ondorioz ditu interes handiak. Horri horrela da; horrela izan da beti, argi denez. Hala, ez bada argi eta garbi esaten arrisku handiko produktuak direlako edo finantza-produktu konplexuak direlako ordainduko direla halako interes handiak, orduan isilean gordetzen ari da informazio hori, eta informazio hori isilean gorde izana da, hain zuzen, pertsona horietako askok leporatzen dietena merkaturatzaileei, hots, bankuei. Eusko Jaurlaritzak asko du egiteko –bistan da hori–. Bestalde, uste dut aski desegokia izan dela Tellería jaunak bere mintzaldia erabili izana babesa emateko Belén Greavesi edo haren jokabideari, jasotako gaitzespenaren aurrean. Kontsumobidek eginkizun zehatz bat du, eta betebehar jakin batzuk ditu; pertsona horrek, baina –izaera-arazo baten ondorioz eta bere burua nabarmendu nahirik, nire ustez–, babestu behar ez zuen alderdia babestu zuen, hots, alderdi indartsuena: Eroski, Fagor eta erakunde merkaturatzaileak, kasu honetan. Eta aditzera eman zuen une horretan aurrezkiak galtzeko beldurra ernatu zitzaielako ekin ziotela pertsona horiek protesta egiteari, ordura arte interes handiak jasotzen aritu baitziren finantza-produktu horiei esker. Arazoa, baina, ez dago hor. Produktu horiek iruzur bidez merkaturatu ziren –horixe da arazoa–, eta iruzur hori finantza-erakundeek egin zuten; hala, bada, arazoa konpontzeko, finantza-erakundeak hartu behar dira eztabaidagai, gaia barreiatzen eta osagai gehiago gaineratzen aritu beharrean, Damborenea jaunak nahi duen moduan; izan ere, osagai horiek ez dute inolako ekarpenik egingo, eta ez diete inolako konponbiderik emango egoera horretan direnei. Nada más. Muchas gracias. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3689 |
10 | 68 | 27.02.2014 | DAMBORENEA BASTERRECHEA | PV-ETP | Honako ekimen hauek batera eztabaidatu eta behin betiko ebazpena hartzea: | Mila esker, presidente andrea. Maneiro jauna –eta Bildurentzat ere bai–, nik ez dut aipatu "bidegabeki aberasteagatiko deliturik"; esan dut zuzenbideko printzipio baten arabera inor bidegabeki aberasten bada beste baten kontura, itzuli egin behar duela diru hori, noski. Eta ez da delitua; funtzionamendu-printzipio bat da. Esaten diguzu uko egiten diogula… Aizu, guk egoki iritzitako guztiari eman diogu aldeko botoa zegokion unean, eta orduan esandako gauza bera esaten dugu orain: mesede eskasa egin zenieten enpresa jakin batzuei; eta Eusko Jaurlaritzak ere mesede eskasa egin zien enpresa horiei, Kontsumobideren bidez gehiegizko babesa emanda –edo deitu iezaiozu nahi bezala–. Lehen esan genuen, eta orain ere esango dugu –lehen esaten genuen bezalaxe esango dugu orain ere–. Hasiera-hasieratik ari gara gu hori esaten! Hasiera-hasieratik! Sekula ez dugu esan iruzurra denik. Eta orain, antza, legea moldatzea omen da arazo honetarako konponbiderik behinena, kooperatibek ez dezaten aukerarik izan finantzabide hori baliatzeko. Eta zergatik ezin izango dute, bada, bide hori erabili? Bada, nahi baduzue, kendu egingo dugu. Eta lehiatu daitezela gainerako enpresekin desabantailan! Zergatik ezin izango da bide hori erabili, ondo erabiltzen bada, egoki merkaturatzen bada, jendeak zer erosten ari den badaki, eta abar eta abar? Zergatik ez da inor kexatu kobratzen ari diren interesez! Zor epegabea delako kexatu dira hemen. Ez dira kexatu mendekoa delako, nahiz eta horrek esan nahi duen azken kreditua dela hurrenkeran, ordainketa-etenaldia gertatuz gero. Ez. Epegabea zelako kexatu dira. Inor ez da kexatu, inork ez du argudiatu kreditua mendekoa zela edo lehentasunezkoa beste kreditu batzuen aurrean. Orduan, ikus dezagun zeri buruz ari garen. Kooperatibek ez dutela ahalmenik izan behar zor epegabea jaulkitzeko? Bada, halaxe jasoko dugu, orduan. Lehiatu daitezela beste enpresa batzuen aldean desabantailan. Zer edo zer konponduko dugu hartara? Ezer ere ez –ez, bederen, gure ikuspegitik–, baina tira. Eta esaten digutenean "Arrisku handiko produktuak dira eta…". Horrexegatik ordaintzen dira interes horiek eta ez 1ekoak, garai berean beste produktu batzuengatik ordaintzen zen moduan. Jakina! Eta zergatik da, gutxi edo asko, arrisku handikoa? Bada, epegabea delako eta ezin delako sekula jakin enpresa horrek noiz egingo duen porrot. Ez, noski; ezin da jakin. Edo gerta liteke, halaber, interestasetan izugarrizko gorakada gertatzea, eta % 7 hori murritz-murritz geratzea, eta orduan negozio oparo hori dagoeneko horren oparoa ez izatea. Eta, obligazio horiek jaulkitzen dituenaren kaudimenaren arabera, epegabeak izan daitezke edo ez. Eta esaten bada trukea oso arrisku handikoa dela, zalantzarik gabe aditzera ematen da enpresa ez dela oso fidagarria hartan inbertitzeko, nolabait esanda. Eta hona etortzen bada behin eta berriz esateko ez dagoela… ez gaudela ados eta oso gaizki iruditzen zaigula enpresak nola edo hala bere zorra birfinantzatzea –eta badiotsut niri bost axola zaidala–; baina nik ez dut zalantza-izpirik ere inbertsiogileek badakitela zer ari zaien proposatzen, eta dudarik gabe… Baliteke garai hartan baten bati edo askori iruzur egin izana. Gaur egun, ordea, nekez. Gaur egun, nekez. Ez dut uste gaur egun horrenbeste jagole behar dituztenik ohartarazteko zer arrisku dituzten horrelako edo halako truke bat onartuz gero. Erdibideko zuzenketatik ados gauden puntuetan alde bozkatuko dugu, eta besteetan, noski, kontra. Nolanahi ere, esana diet, bai Maneiro jaunari, bai Alderdi Sozialistari: ez dakit zergatik jo behar den gorago eske gehiago egiteko eta… Izan ere, zertara gentozen, bada, gaur? Kontsumobideren kudeaketaz arduratzera edo zertara? Edo zertara? Edo inbertsogileen une honetako arazoren bat konpontzera gentozen? Eta une honetan Eroskiren ekarpenei buruz soilik hitz egin dezakegu; izan ere, Fagorrekoen kasuan (ordainketa-etenaldian), epaileak erabakiko du nork kobratuko duen, zenbat kobratuko duen eta nola kobratuko duen. Horiek iritsi dira mugaegunera. Dagoeneko ez dira epegabeak. Iritsi dira mugaegunera. Eta, esan bezala, guk orduan jada ohartarazi genizuen mesede eskasa egiten ari zintzaizkietela zuetako batzuek enpresa horiei –halako enpresa garrantzitsuak izanik eta horrenbeste lanpostu edukirik– eta are mesede eskasagoa egiten ari zitzaiela Eusko Jaurlaritza, gehiegizko babesa emanda Kontsumobideren bidez eta benetako konponbiderik eman gabe, nahiz eta horixe zen Kontsumobideren eginkizuna: benetako konponbideak ematea konponbide horiek eduki behar zituztenei –ez inbertsioa egin zuten guztiei–, batzuek erantzukizuna dute-eta produktua jaulkitzeagatik. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3690 |
10 | 68 | 27.02.2014 | TELLERÍA ORRIOLS | EA-NV | Honako ekimen hauek batera eztabaidatu eta behin betiko ebazpena hartzea: | Mahaiburu andrea, eskerrik asko. Ea, bada; aurpegiratzen digute ezetz esan izan diegula beti proposamenei. Haatik, geuk sinatu genuen lehen proposamena Legebiltzar honetan EH Bildurekin batera. Eta, orduan, zuk esan zenuen ezetz, proposamen hark ez zuela balio ez zuelako ekarpenik egiten. Orduko hartan, zuk esan zenuen proposamenak ez zituela aipatzen Eroski eta Fagor –halaxe esan zen–; bada, zuek gaur aurkeztu duzuenak bezalaxe! Itxura denez, bilakaera izaten ari da kontua. Alegia, inork ez ditu arrazoiak. Ez dut, baina, orain hizpide hartuko mendeko ekarpenen historia, aski ezaguna baita. Fagorren porrota gorabehera (eta egia da: berariaz aipatzen dira Fagor eta Eroski, hasierahasieran; ez, baina, arduradun modura, jada), bankuei egozten diezue erantzukizun guztia, eta horixe aurpegiratu zeniguten gainerakooi. Bada, aurpegiratu iezaiozu hori bera epaileari ere, Maneiro jauna. Fagorren porrota gorabehera –nahiz eta horrek areago gaiztotuko dituen inguruabarrak bonoen erosleei konponbide bat emateko orduan–, epaiketak ari dira errotik aldarazten egoera. Epaiketak ari dira aldarazten. Bitartekaritzaz gain –zeinak erdibideko konponbide unibertsala eman baitu–, epaien bidez ere nabarmen ari da bideratzen… La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3691 |
10 | 68 | 27.02.2014 | TELLERÍA ORRIOLS | EA-NV | Honako ekimen hauek batera eztabaidatu eta behin betiko ebazpena hartzea: | … jardunbide txarraren erantzukizuna, eta dirua itzultzeko zigorra ezartzen ari dira –autoak edonolakoak direla ere, horietako batzuk bitxiak eta frikiak gertatzen ari baitira, zinez–. Bankuek errekurritu egingo dutenez, are luzeago joko du prozesuak, eta garestitu egingo da kostua. Egoera horretan eta Legebiltzarrak hala eskatuta, Eusko Jaurlaritza aldeen artean bitartekari jarduten saiatu da, eta proposamen bat luzatu du; baina berriro esango dut: Jaurlaritzak ez du bere egiten proposamen hori; erakunde pribatuek proposatutako irtenbidea eman du; batzuek gustuko izango dute, eta beste batzuek ez, baina, bederen, aukera hori ere badute herritar horiek orain. Ez iezaiezue ukatu aukera hori! Ez iezaiezue ukatu! Beste aukera bat da. Izan ere, demagun sailburuak eta Kontsumobideko zuzendariak joan den egunean Legebiltzarrera etorri eta esaten digutela ez dela trukerako aukerarik izango ez dutelako gustuko izan proposamena. Ederra edukiko genuke! Ederra edukiko genuke gaur, ez delako inolako konponbide-aukerarik topatu! Eta, bide batez, egokiro erabil dezagun… Horren gustuko duzunez gero legeari eta justiziari hel egitea, egokiro erabil ezazu hizkera juridikoa. Hemen ez dago iruzurrik; epai bakar batean ere ez da aipatu iruzur-konturik. Bakar batean ere ez. Bakar batean ere ez. Eta kontzeptu juridikoa da iruzurra. Gainera, betidanik nahi izan duzue Kontsumobide afera honetatik kanpo utzi. Sekula ez duzue nahi izan Kontsumobidek esku-hartzerik, ez bitartekaritzalanetan, ez arbitraje-lanetan. Hori bai, diru guztia jar dezala; hau eta bestea eman diezaiela… Ezin da; ezin zaio eredu horri eutsi. Ezin zaio eutsi. Eta batzorde etikora eraman nahi izatea, huts egin izanagatik, zuzendariak argi utzi zuen arren batzorde horretan dena zela… ez zedila serio hartu, zenbakitxo batzuk baino ez zirela… Hain zuzen ere, hain zuzen, irakurle ugariko egunkari batek esandako gauza bera. Zuk, berriz, Sarasua andrea, azaldu duzu epaietan ez dietela ordainarazten pertsona horiei prozesuaren kostuak. Etika-kodearen mende jarriko al zinateke zu, epaia irakurri ez izanagatik? Ez baita egia. Ordainarazi egiten dizkiete kostuak. Zergatik? Bada, hiru demanda egin zituztelako eta epaileak bakar batean eman dielako arrazoia, gai bakar batean. Eta beste biak –bai kontratazio-baldintza orokorrak balio gabe uzteko eskaera, bai bidegabeko publizitatea etetekoa– gaitzetsi egin ditu. Eta hauxe dio: "Erreklamazio horren kostuak auzi-jartzaileek ordainduko dituzte". Bada, men egin iezaiozu zuk ere, eta ez esan erdizkako egiarik; egia osoa esazu. Azkenik, hauxe ere esan nahi dizut, ezin izan baitiot orainokoan kontu honi heldu: eskerrik asko zure elkartasunarengatik, areago kontuan hartuta irainak izenperik gabe datozkidala, koldarkeriaren adierazpenik gailenenean. Eskerrik asko. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3692 |
10 | 68 | 27.02.2014 | DAMBORENEA BASTERRECHEA | PV-ETP | Honako ekimen hauek batera eztabaidatu eta behin betiko ebazpena hartzea: | Eskatu nahi nuke ahal dela puntuka bozkatu dadila erdibideko zuzenketa. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3693 |
10 | 68 | 27.02.2014 | DAMBORENEA BASTERRECHEA | PV-ETP | Honako ekimen hauek batera eztabaidatu eta behin betiko ebazpena hartzea: | Gure nahia izango litzateke 3., 6. eta 7. puntuak bereiz bozkatzea multzo berean. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3694 |
10 | 68 | 27.02.2014 | MATUTE GARCÍA DE JALÓN | EH Bildu | Mozioa, Igor López de Munain Ganuza EH Bildu taldeko legebiltzarkideak aurkeztua, Bilbon martxoaren 3an eta 4an egingo den gailur ekonomikoari buruz. Eztabaida eta behin betiko ebazpena | Eskerrik asko, presidente andrea. Lehendakaria, sailburuak, legebiltzarkideok, egun on. Datorren astelehenean, martxoaren 3an, nazioarteko finantza erakunde nagusietako eta enpresa trasnazional ezagunenetako ordezkariak datoz Bilbora. "Global Forum Spain" lemapean, krisiaren aitzakiarekin, herritarren eskubideetan egin duten sarraskia goratzera datoz. Inongo lotsarik gabe, haiek diseinatutako politika bihotz gabe eta krudelak aplikatu dituzten ordezkari politikoen txalo artean. Eta, hala, itxura batean halako ekitaldiek logikoki eta ezinbestean izaten dituzten handikeria eta arrandiarekin, Bilbon egingo da "Espainia, egonkortasunetik hazkundera" deritzon goi-bilera, eta egungo agintarien belaunikatze, eskumuin eta zorion-agurrak jasoko dituzte. Eta ez dut ukatuko: nolabaiteko ezinegona eragiten dio gure taldeari egunetik egunera gero eta jende gehiagok bizi dugun egoeraren krudeltasunaren aurrean errealitatetik urrundu daitezkeela pentsatze hutsak, ia psikopatiko izateraino… La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3695 |
10 | 68 | 27.02.2014 | MATUTE GARCÍA DE JALÓN | EH Bildu | Mozioa, Igor López de Munain Ganuza EH Bildu taldeko legebiltzarkideak aurkeztua, Bilbon martxoaren 3an eta 4an egingo den gailur ekonomikoari buruz. Eztabaida eta behin betiko ebazpena | … halako izenburua moldatzeko gai izanik, bilgarri moduan, Euskal Herrian inoiz elkartu eta bildu den pobretzearen, demokraziaren balio-galtzearen eta gizarte- eta lan-eskubideen urraketaren zuzeneko erantzuleen kontzentrazio handiena. Etorriko direnak dira, hain zuzen, publikoa denaren espoliazioa eta kleptomania arte- kategoriara eraman nahi dutenak, demokrazia fartsa huts eta herritarren gizarte- eta lan-eskubideak desagertze-bidean dagoen zerbait bihurtuz. Arriskugarritasun handiko kontzentrazio hori... nik gomendatuko nuke ez Euskal Herria, ez Bilbo, ez haien gobernuak haiekin inolaz ere lotu ezin izatea, eta horretarako bide egokiena da ez joatea. Ez parte hartzea bankete edo maskarada horretan, egingo den datengatik; egiaz, Erdi Aroko zerbait dirudi, hainbeste noble eta basailu zuriri, herri esklabo baten aurka ari denari, errege bat baino ez baitzitzaion falta, eta Borboiak jada adierazi du bertan izango dela. Eta non hobeto gerra-lagunen artean baino, gurutzaldiabiadura berreskuratzen jarraitzeko. Izan ere, goi-bilera hori, antolatzaileen esanean –ez gure esanean; ez da gure inpresioa, haiek definitzen dute horrela–, pertsona ospetsuen arteko topagunea eta eztabaidagunea da... Bistan denez, beren buruak aipatzen dituzte pertsona ospetsutzat; beste kontzeptu bat dugu guk. Baina, diodan moduan, politika publikoetan erantzukizunak –eta nabarmendu egiten dut: erantzukizunak– dituzten nazioarteko lehen mailako politikaren, enpresaren, erakundeen eta entitateen arloko pertsona ospetsuen topagune eta eztabaidagunetzat definitzen dute. Beraz, ez ditugu guk egiten gure prekarizazioaren edo pobretzearen zuzeneko erantzule, ez EH Bilduk, ez herri honetako sindikatu guztiek, ez Gune Soziala elkartean bildutako beste gizarte-mugimendu batzuek edo elkarte horretatik kanpo daudenek, ezta Euskal Herriko Unibertsitateko edo Deustuko Unibertsitateko Ekonomiako berrehun irakasleek baino gehiagok ere. Berek jartzen dute beren burua politika publikoen erantzuletzat, diodan moduan, herritarrak prekarizaziora, lan- eta gizarte-eskubideen galerara, beren erabakien gardentasunik ezera, beren izaera demokratiko murritzera bideratzen ari diren zuzeneko erantzuletzat. Beren egiten dute erantzukizun hori, edo horretaz loriatzen dira politika publikoetan. Gai hau eztabaidatu genuen beste osoko bilkura batean gomendatu zidaten beste jarrera batzuk entzuteko, eta aholkurik ez denez ahazten, hori egin dugu. Eta, adibidez, interesgarria iruditzen zaigun jarrera bat aurkitu dugu: Cáritasen jarrera, Elizaren jarrera. Eta, ulertuko duzuenez, ez dirudi adar iraultzaileari heldu dionik oraindik, ezta maitasun amorraturik duenik ere Latinoamerikako paradisuekiko. Ez dirudi hori denik kasua. Eta, hala ere, hau esaten du: foro hori "akastun jaio da, eta parte-hartzaileei gogorarazi behar zaie langabezia, pobrezia, gizarte-bazterketa eta gizarte-eskubideen murriztapenak eragin dituztela indarrean diren politika ekonomikoek milioika lagunen artean". Cáritasek esaten du hori, Bizkaiko Elizak, eta, bistan denez, eragin-gaitasun txikia du haiengan hemen hizketan ari zaizuenak. Eta hori esaten du goibilera horretan parte hartuko dutenak zuzeneko erantzuletzat jartzen direlako. Haiek, foroa definitzeko moduan, hala adierazi dute, beren erantzukizuna politika publikoetan. Eta, horren aurrean, zer egingo du Eusko Jaurlaritzak? Parte hartu. Egia da badirudiela azken egunotan su horren indarra ahultzen ahalegintzen ari direla, foro horrek eragiten duen gizarte-bazterketa gero eta handiagoa hautematen ari direlako, gero eta leku gehiagotatik, eta askotarikoetatik. Eta, hala, Jaurlaritzaren bozeramaileak hor dagoen historia batez bezala hitz egiten du Nazioarteko Diru Foroaz, bera ez bero ez hotz uzten ez duen historia batez, eta, bada, dena den, Bilbora dator, egongo da, eta ea joaten den. Eta irrati publiko batean esan zuen hori duela egun gutxi. Pero no solo ha empobrecido a la mayoría de los ciudadanos, sino que sus medidas no han tenido ningún valor para solucionar las consecuencias de la crisis del sistema capitalista, y no la tendrán; no han conseguido más que el increíble crecimiento del paro y la pérdida masiva de los derechos sociales. Han destruido los servicios públicos, dejando todo lo que era público en manos de entes y beneficios privados. Y, de esa manera, se han introducido en la perversa rueda de los recortes, asegurando que no hay otra solución. Y es mentira que no haya alternativa a lo que imponen, que no se puede hacer otra cosa; mientras que unos amontonan dinero, el resto, la mayoría, los que estamos debajo, lo perdemos todo: el trabajo, la dignidad, el futuro, la vida. Geratu egin behar da hori, eta gera daiteke, eta jada, gainera, baina, une hori iritsi bitartean, ez dezagun bihurtu Bilbo etorkizuna eta jendearen bizitza hondatzen jarraitzeko gogoeta maltzurren agertoki. Eman diezaiegun, beraz, ezezko biribila, jada lekua –beste puntu bati buruzko lehenagoko mintzaldi batean adierazten zen moduan–, jada lekua eta denbora definituak baititugu. Bilbo da lekua, eta denbora, haien politika ekonomikoek eragiten dituzten ondorioen krudeltasunak zehaztua; herritar guztien etorkizuna eta baliabideak mailari, pribilegioei eusteko espoliatzen ari direnak babesten dituzten politika ekonomikoak. Haiek ez dute ulertzen, ziur asko, jendearen zerbitzura egon behar duela ekonomiak, eta ez jendeak haien interes ekonomikoen zerbitzura, interes horiek blindatzeko. Eta horren harira, ez natzaizue iraultza boltxebikeaz ari; bide batez, nahiko maxima sinplea zuen, ziur asko Ganbera honetan guztiok onartzeko modukoa: "ogia, lurra eta lana". Baina, diodan moduan, ez naiz errealitate horri buruz ari; oso gauza sinpleaz ari natzaizue, Bilbon, Guggenheimen, neurrira egin eta, itxuraz, haien beharretara egokitzen den jauregi horretan bilduko direnek planteatzen dutenaz bestelako noranzkoan eraikitzen jar gaitzakeen zerbaitez; jauregitik kanpo egongo gara gainerakoak, eta, ahal izanez gero, parean, entzun diezaguten. Baina, diodan moduan, bestelako errealitate bat plantea daiteke, eta planteatu behar da, zeina funtsatuko baita ez dakit, bada, sen onean baina bai, gutxienez, jendearen duintasunaren errespetuan. Izan ere, berdintasunez, edo ekitatez hitz egin daiteke, eta esan daiteke ekitateak funtzionamendu ekonomikoaren erreferentzia saihestezina izan behar duela. Ondorio kaltegarria da azken urteetan sortu den desberdintasun-areagotze bizi eta mingarria, eta bateraezina da estatuen konstituzioetan eta Europar Batasunaren beraren printzipioen adierazpenetan jasotzen diren gizarte-justiziako ideia eta balioekin; Bigarren Mundu Gerraren aurreko egoeretara eramaten gaituzte. Derberdintasun-areagotzea eta gizarte-bizitzatik gero eta jende gehiago kanporatzea bateraezinak dira, balio demokratikoekin ez ezik, baita balio humanistekin ere. Lehiakortasunaz hitz egin daiteke, eta esan daiteke lehiakortasuna ez dela berezko helburutzat aurkeztu behar, bizitza ekonomiko osoa antolatzeko oinarritzat. Gizarte-eraginkortasuna (hau da, jendearen ongizatea) eta eraginkortasun ekologikoa (hau da, baliabideen erabilera arrazoizkoa, bizibideak uzteko etorkizuneko belaunaldiei) lehenetsi behar dira, eta zentzua eman behar diote, edozein kasutan, lehiakortasunaren irakurketa horri. Esan daiteke, halaber, ezin dela ekonomia osasuntsu eta bideragarririk izan egiazko demokraziarik eta gardentasunik gabe; ezin dela izan opakutasunean eta ezarpenean oinarritutako ekonomia bidezko eta eraginkorrik; ezin dela kudeatu jendearen nahi eta iritziak kontuan izan gabe, ezta jendearen kontrol eta azterketatik ezkutatzen den negozioak izanik ere; ezin dela jarraitu jendeari komeni zaiola adieraztean oinarritzen den helbururik izaten jendeari galdetu gabe, eta haien kexu eta erreguak entzun gabe. Ezin dugu jarraitu gauzen konplexutasunean ezkutatuz jendearen helmenetik kanpo kokatzen dituen aureola tekniko bat emateko, eta erabaki politikoak adituentzako gai huts bihurtuz. Bizimodu ekonomikoa ezin da zehaztu gehiengoaren iritziaren aurka, edo beste aukera batzuk nahi izan arren agian aukera horiek nola planteatu ez dakien jendearen etsipenean oinarrituz. Eta finantza publikoez ere hitz egin dezakegu, eta esan finantza publikoak ez direla krisiaren jatorria, eta tentuz landu behar dela haien oreka; oreka horren oinarri, gainera, ustelkeriaren, itzurpen fiskalaren eta ezkutuko eta kontroletik kanpoko merkatuen hazkundearen aurkako borrokaren ezinbesteko helburua zehaztu behar dela; egungoaren moduko gizarte-larrial- dian, finantza publikoen orekak ez duela saihestu behar premiarik gabekoa eta produktiboa ez den gastua soilik, diru-sarrerak areagotzen ere ahalegindu behar duela, bereziki kokapen ekonomiko hobean daudenen aldetik, ekitatea eta gizarte-justizia bermatzeko gai izango diren funtsezko zerbitzu publikoak mantendu ahal izateko. Eta hitz egin diezazuekegu, halaber, gizartekrisiaz; gizarte-krisi hau, ezer baino lehen, muinean dagoen krisiaren logika sistemikoaren barneko bizikidetza-krisia dela, eta hura ebazteko, hazkunde abstraktu handiagoa ez ezik (gizarte-gatazka handiagoarekin ere bateragarri izan daitekeena), enplegu duina, gizarte-balioa duena eta jende guztiari aukerak eskaintzen dizkiona sortzera bideratzen den hazkundea ere behar dela; eraginkortasun teknologiko, sozial eta ekologiko handiagoa oinarri izan behar du hazkunde horrek. Hori dela eta, funtsezkoa da, eta beharrezkotzat jotzen da, beste ikuspegi bat, jendea erdigunean jarriko duena, eta merkatuak eta erakundeak, gizartearen zerbitzura, eta ez alderantziz. Krisia ezingo da gainditutzat jo krisiak gizarte-kohesioan eragin duen kaltea berdindu arte. Irakurri dudan hori guztia ez da EH Bilduren hauteskunde-programa. Hori guztia sinatu dute alternatibarik ez duten pertsona horiek guztiek, ezetz esateagatik ezetz esaten dutenen aurka protesta egiten dugun guztiok, eta badirudi Euskal Herriko Unibertsitateko berrehun irakasle baino gehiagoren adostasuna lortzeko gai izan dela. Oso litekeena da zuek ez entzutea Euskal Herria Bildu, zuek berriro adieraztea ezetz esateagatik ezetz esaten ari garela, konfrontazioaren eremuan gaudela, alternatibak falta zaizkigula. Bada, ongi, gure alternatibek ez bazaituztete konbentzitzen, hartu gutxienez hau. Ez bada ulertzen duzuela irakasle horiek guztiek ere Bilduk etorkizuneko herritarrak doktrinatzeko barneratze-logikoari erantzuten diotela, batzuk Nafarroan esaten ausartzen diren moduan. Uste dudanez hori ez dela irakurketa, eta uste dudanez, zorionez, ez dela gai horri buruz irakurketa hori egiten herri honetan, izan kontuan jende horren iritzia, izan kontuan bildutako bostehun sinadura baino gehiagoren iritzia, eta ez da, hain zuzen, errealitate ekonomikoaren zirrikituak ezagutzen ez dituen jendea, naziokoa, globala nahiz tokian-tokikoa, eta hortik abiatuta, noski, ekintza politikorako oso eskuliburu argia dugu, Bilbora beren gorputzak erakustera eta ziur asko beren ideiak ere erakustera datozen Troikako jaun-andre horien aurrez aurre jartzen gaituena zuzenean. Eta hori iruditzen zaigu, gainera, esaten nizuen moduan, iraina eta iseka egitea herri honetan biziki egoera zaila bizi duen milaka pertsonari. Eta gobernu moduan maskarada horretan parte hartzea, maskarada horretan parte hartuko baita eragile edo gonbi- datutzat, eta ez profil protagonista izanik, ez dela herritarren lekuan jartzea. Ez da, lehen gizarte-berdinketaz eta ekitatez hitz egiten zenean bezala, jendearen aldamenean jartzea, baizik eta jendearen bizimodua hondatzen ari direnen aldamenean jartzea. Los hombres y mujeres que formamos Euskal Herria Bildu tenemos claro cuál es nuestro lugar, el que nos llevará a recorrer nuestro camino hacia el cambio social y la soberanía. Es por ello que estaremos en la calle contra la avaricia y los acosos de la Troika, junto con la mayoría social de este país. Nada más; muchas gracias. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3696 |
10 | 68 | 27.02.2014 | MANEIRO LABAYEN | Mixto-UPyD | Mozioa, Igor López de Munain Ganuza EH Bildu taldeko legebiltzarkideak aurkeztua, Bilbon martxoaren 3an eta 4an egingo den gailur ekonomikoari buruz. Eztabaida eta behin betiko ebazpena | Eskerrik asko, presidente andrea. Ulertu dizudanagatik, Matute jauna, uste dugu zuek ez duzuela nahi lehendakaria goi-bilerara joaterik. Uste dut ulertu dizudala hori proposatu duzula zuk. Eta, bistan denez, errespetagarria da eskatzea lehendakaria goi-bilerara ez joatea. Hain zuzen, ez joateko, goi-bilera horretan parte hartzeari uko egiteko eskatzen duzue. Ez duzue gogoko izenburua; ez dituzue gogoko parte-hartzaileak. Eskatzen duzue halaber, bada, bertan behera uzteko lankidetza-arlo guztiak, eta gainerako erakundeei ere eskatzen diezue ez joateko eta mobilizazioak babesteko. Esan dezagun aukera askoren arteko bat dela. Nire ustez, bi galdera daude hemen funtsean. Goi-bileran izan behar da lehendakaria? Baietz deritzogu guk, baita han defendatuko diren politikei ezetz esateko bada ere, edo han izango diren batzuek defendatuko dituzten edo azken urteotan aplikatu dituzten zenbait politikei. Baina baietz uste dugu, joan egin behar duela lehendakariak. Hain zuzen, aukera hori baliatu behar duela lehendakariak. Lehendakariak agerraldi horretan UPyDren programa politikoa irakurriko balu, bada, bikaina izango litzateke. Ez du egingo, bistan denez, baina, dena den, guk gure zuzenketaren bidez proposatzen diogu zer defendatu behar lukeen, gure ustez, goi-bilera horretan, aukera baliatzeko, nolabait esatearren. Beraz, goi-bileran izan behar du lehendakariak ala ez? Gure ustez, bai. Eta bertan bada, zertarako? Bada, gure ustez, eta zenbait zuzenketa daude, oinarrizkotzat jotzen ditugun gai batzuk defendatzeko, gure zuzenketan ongi jaso ditugunak. Esan dezagun beste gauza bat proposatzen diola Euzko Alderdi Jeltzalearen zuzenketak, eta zenbait ekimen Euskadiko Alderdi Sozialistaren zuzenketak. Eta guk lehendakariari eskatzen diogu defendatzeko doikuntza-politikoei eta gizarte-murrizketei aurka egiten dien politika ekonomikoa; helburu lehenetsitzat hauek izango dituen politika ekonomikoa: ongizateestatua indartzea; krisi ekonomikoak gehien eragin dien hiritarren arreta; gizarte-bazterketaren eta -desberdintzeen aurkako borroka; zientziaren, I+G+Baren eta inbertsio produktiboen aldeko apustua; gure enpresen berrikuntzaren, ekintzailetzaren eta nazioarteratzearen bultzada; jendearengan oinarritutako politika ekonomikoa, Euskadin zerga-sistema bidezko eta gehikorra jasoko duena, zerga-iruzurraren aurkako etengabeko borrokarekin, erakunde-sarearen modernizazioarekin eta sozietate publikoen sektorearen arrazionalizazioarekin batera, baliabide publikoak herritarren beharrak asetzera bideratu daitezen, etab. Guk nahi genuke lehendakariak aukera baliatzea, eta hori guztia esatea. Hori defendatzen dugu guk: joatea, eta, joango denez, bidezko politika ekonomiko eta sozialak defendatzea, zeinek kontuan hartzen baitituzte herritarren benetako beharrak. Hori eskatzen diogu zuzenketa horretan. Ni gonbidatu banindute, hori egingo nuke, eta uste dut hori egingo lukeela edozein ordezkari arduratsuk: joan, ez soilik hezibide- edo protokolo-arrazoiengatik –ez dakit zehazki nola diren kontu horiek–, eta aukera hori baliatu kasu honetan nik sinesten dudan ideien defentsa egiteko. Eta hori esaten dizugu zuzenketa honen bidez: baliatzeko aukera hori, gizarte-murrizketen, gizartebazterketako politiken, desberdintasunak nabarmendu dituzten, pobrezia areagotu duten eta beste edozein punturen aurretik defizita murriztea lehenesten duten politikei aurka egiteko. Eta aukera baliatzeko, esaten ari naizen moduan, beste politika batzuk aldarrikatzeko. Uste dut horretara joan behar duela lehendakariak. Matute jaunak beren proposamenak defendatu ditu tribuna honetatik, eta ondo dago tribuna honetara jaistea proposamen horiek defendatzera; bada, guk uste dugu oso egokia litzatekeela lehendakaria goibilera horretara joatea gure proposamenak defendatzera, edo guk bidezkotzat hartzen ditugunak. Eta, horri dagokionez, esan behar dut Talde Sozialistak aurkeztu duen zuzenketan, Euzko Alderdi Jeltzaleak aurkeztu duenean ez bezala (bere zilborrari begiratzen baitio horretan, eta oso amore-emailea baita), iruditzen zaidala Talde Sozialistaren zuzenketan ere badirela gauza interesgarriak, eta hor daude jasota. Beste batzuk plantea daitezke, eta abar. Bada, uste dut han proposatzen dena ere defendagarria dela, eta zuzenketa hori bozkatuko balitz, babesteko prest egongo ginateke. Demagun, une batez, goi-bilerara joango dela lehendakaria, eta lehendakariak guk gure zuzenketan jasotzen ditugun zenbait gauza esango dituela, edo Euskadiko Alderdi Sozialistak bere zuzenketan jaso dituenak. Bada, oso ondo egongo litzateke. Oihartzuna izango luke, eta uste dut oso ongi egongo litzatekeela, eta uste dut hori egin behar duzula. Besterik ez; eskerrik asko. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3697 |
10 | 68 | 27.02.2014 | PRIETO SAN VICENTE | SV-ES | Mozioa, Igor López de Munain Ganuza EH Bildu taldeko legebiltzarkideak aurkeztua, Bilbon martxoaren 3an eta 4an egingo den gailur ekonomikoari buruz. Eztabaida eta behin betiko ebazpena | Lehendakari andrea, legebiltzarkideok. Ez gaude ados Bilduk aurkeztu duen legez besteko proposamenaren edukiarekin, eta horregatik aurkeztu dugu zuzenketa. Hala ere, ados gaude, eta positiboa iruditzen zaigu bilera horren bezperan eztabaida egitea Legebiltzarrean, eta jarrera bat hartzea Legebiltzarrak. Eta, UPyDren bozeramaileak esan duen moduan, gu ados gaude lehendakariak parte hartzearekin, eta lehendakaria goi-bilera hau Euskadin izateagatik nolabait anfitrioi izatearekin; baina, horretaz gain, jarrera propioa ere izan dezala, goi-bilera horretan landuko diren politiken defentsa propioa egin dezala. Izan ere, nola lantzen diren, garrantzitsuak izan daitezke Euskadiren helburu ekonomiko eta sozialetarako, edo urrun egon egun Euskadik duen helburu ekonomiko eta sozialetik. Guk, une honetan, jasangarritasunerako, modernizaziorako, ekonomiari bultzada emateko akordioa partekatzen dugu herri honetan; aurrekontupolitika bat partekatzen dugu, eta gizartean ahalegin kolektiboa egiten saiatzeko politika partekatzen dugu, zerbitzu publikoak eta gizarte-politikak defendatzeko, inbertsio publikoa sustatzeko, enplegua sortzeko... bada, hemen aipatu ditugun hainbat kontutarako. Eta nire ustez, jarrera hori, nolabait gure zuzenketan laburbildu duguna –besteak beste–, lehendakariaren autonomia errespetatuz, lehendakari moduan egoki deritzona adierazteko duen gaitasuna errespetatuz, nire ustez hori ordezkatu behar luke lehendakariak goi-bilera horretan. Besteak beste, Legebiltzar honen konpromisoak direlako, zure Jaurlaritzaren konpromisoak, Ganbera honetan egin ditugun eztabaidetan hartu ditugun konpromisoak, bai zerga-sistemari buruzko osoko bilkuran, bai enplegu-politikari buruzko osoko bilkuran... Bada, politika jakin zehatzei buruz egin ditugun eztabaida askotan. Beraz, oso ongi iruditzen zaigu Euskadi mutu ez egotea. Mutu..., gehiegizkoa da hori agian: goi-bilera honetan anfitrioi moduan soilik ez egotea, protokoloari jarraikiz soilik ez egotea, baizik eta edukiei dagokienez ere bertan egotea. Zuk eta biok badakigu –eta zuri zuzentzen natzaizu, zu izango baitzara goi-bilera horretan– Europar Batasunean ez bada ekonomia-, zerga- eta kreditupolitika aldatzen, oso zaila izango dela defizita arindu gabe, interes-tasa txikian dirua eskuragarri jarri gabe (izan ere, dirua bada merkatuan; baina behar duenari iristean, kostu onartezinetan iristen da), inbertsio publikoa sustatuko duen politikarik gabe, Europak osorik inbertsio publikoaren bidez enplegua sortzeko konpromisoa hartu gabe, inbertsio pribatua sustatzeaz gainera, ezinezkoa izango dela hori egitea. Eta Nazioarteko Diru Funtsaren presidentearekin; Inbertsioen Europako Bankuarekin; munduko beste leku eta kontinente batzuetako bankuekin; Espainiako enpresa nagusiekin; inbertsioaren, esportazioaren, nazioarteratzearen, finantzen... arloko jende askorekin bilduko zara zu. Eta aukera bikaina da hori krisitik atera nahi dugun guztiok batu behar gaituena eta adostu behar duguna defendatzeko; izan ere, puntu batzuk adostu ditzakegu krisitik ateratzeko. Zuk badakizu Alderdi Sozialista erantzukizun handieneko politika egiten ari dela oposiziotik, euskal herritarrekin konprometitua, krisitik ateratzen laguntzeko; Jaurlaritzarekin berarekin adostu ditu, Euzko Alderdi Jeltzalearekin, eta, kasu askotan, akordio zehatzak egin ditu Ganbera honetako beste talde politiko batzuekin ere. Bada, hori nabarmentzea gurea ez bezalako begirada duen jende horren aurrean ibilbide-orri bat jartzea iruditzen zait, gizarte-gaiak gutxiago kezkatzen dituen jendearen aurrean; izan ere, gizarte-gaiez kezkatzen dira beren mugimendu espekulatiboei eta helburu ekonomikoei eragiten dietenean soilik, gehien dutenek baliabide gehiago pilatzen jarraitu dezaten soilik. Beraz, uste dut hemen badela politika bideratu bat, izaera sozialekoa, eta emaitza batzuk ematen dituena. Izan ere, baditugu adierazle batzuk (adierazle batzuk enpleguan, adierazle batzuk esportazioan, adierazle batzuk ekonomian), beste leku batzuetakoak baino hobeak; beste leku batzuetan egiten direnekiko alde garrantzitsuak dituen politika baitugu, eta hori nabarmendu behar dela iruditzen zait. Nire ustez, ibilbide-orri hori, bide hori landu behar da. Uste dut hemen definitu dugula, eta, beraz, praktikan jarri den definizio hori –beste zerga-sistema bat izan daitekeela erakusten duena, publikoa denetik beste ahalegin bat egin daitekeela, publikoa eta soziala denari eutsi dakiekeela, eutsi egin behar zaiela, eta, gainera, egin daitekeela–; eta hori esan egin behar zaie nazioarteko politika ekonomikoen bidez publikoa den guztia etengabe murrizten ahalegintzen ari direnei, soziala den guztia murriztu eta arlo publiko eta sozial interesgarri eta errentagarrienak negozio pribatu bihurtu baizik egin nahi ez dutenei. Beraz, uste dut goi-bilera horrek ez duela oharkabean igaro behar adierazten ari natzaizun zentzuan. Aukera bikain eta garrantzitsua da goi-bilera hori, nabarmentzeko, gure jarrera politikoaren berri emateko; esan dudan moduan, Legebiltzar honetako ekintza irmoen bermea du jarrera politiko horrek, eta, beraz, espero dut zuk ideia, iradokizun horietako batzuk jaso nahi izatea, eta goi-bilerara eramatea. Eta zentzu horretan aurkeztu dugu zuzenketa. Orain arte ikusitakoagatik, uste dut hemen ez dela ezer aterako, inor ez baita inorengana hurbildu; baina, dena den, hor geratuko da testigantza, eta hori da gurea. La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3698 |
10 | 68 | 27.02.2014 | GOROSPE ELEZKANO | EA-NV | Mozioa, Igor López de Munain Ganuza EH Bildu taldeko legebiltzarkideak aurkeztua, Bilbon martxoaren 3an eta 4an egingo den gailur ekonomikoari buruz. Eztabaida eta behin betiko ebazpena | Eskerrik asko, legebiltzarburu andrea. Egun on, lehendakari, sailburu. Egun on guztioi. Matute jauna, hau da zuk irakurri duzun dokumentua. Dokumentu hau eta adituek izenpetzen dituzten dokumentu guztiak gure legebiltzar-taldeak beti aztertzen ditu sakon, eta gogoetak egiten ditu adituen dokumentu guztien harira. Beraz, hau, ikusten duzunez, oso landuta daukagu, baita gure jarreraren aurrerapena, eboluzioa, eta beti ideia guztietara oso irekita gaudela. Zurekin jarraitu dut testu bera, irakurketa egin duzuenez. Zu gelditu zara paragrafo honen atzean. No ha continuado leyendo, entre otros: "Gauzak egiteko beste modu batzuk ere badaudela azpimarratu nahi dugu; izan ere, hainbat gomendio, itxura guztien arabera bidegabeak, ez ziren saihestezinak, eta oinarri sendoa duten bestelako proposamenak ere plantea daitezke". Eta proposamenak aurkezteko, joan egin behar da; ezin dira proposamenak egin aurkeztu behar diren lekura joan ezean. Y continúa el texto: "Europar Batasunari dagokionez, bestelako bide bat irudikatzeko moduan dagoela iruditzen zaigu". Hori da kontua, eta hori ere proposatu behar da gonbidatu eta adierazteko eta proposamenak egiteko aukera ematen dioten lekuan. Eta dokumentuari baliorik kentzen ez dion gogoeta bakar bat. Euskal unibertsitateetako berrehun irakaslez hitz egiten duzu, EHU eta Deustuko Unibertsitatekoez, esan duzunez. Hor dago Mondragón ere, eta Nafarroakoa, baina esan nahi dizut Euskal Herrikoak ez diren unibertsitate asko ere badaudela: Olavide Unibertsitatea, Oportoko Institutu Politeknikoa, Madrilgo Konplutentsea, Juan Carlos Erregea Unibertsitatea, Andeetako Unibertsitatea, Venezuelakoa... Unibertsitate pila bat. Eta bostehun sinadura horien artean, hain zuzen ere dokumentua xehetasunez irakurri baduzu, beste arlo batzuetako jende asko ikusiko duzu. Y sobre la posición del Partido Nacionalista Vasco en cuanto al Fondo Monetario Internacional, ha dicho que parece que el Gobierno está templando su posición. Euzko Alderdi Jeltzalearen jarrera munduko diru -funtsaren gainean, esan duzu aspaldian epeltzen ematen duela dagoela Jaurlaritza bere jarrera. Baina hori ez da horrela. Euzko Alderdi Jeltzalearen jarrera gai honekiko aspalditik finkatuta dago, eta gogoratuko dizut Legebiltzar honetan bertan iaz, azaroan, izandako eztabaida bat. Ordukoan, gure legebiltzartaldetik María Eugenia Arrizabalagak defendatzen zuen gure alderdiaren jarrera, eta erdibideko zuzenketa bat sinatu zuen orduko horretan Alderdi Sozialistako Gallastegui anderearekin. Orduan esandakoa irakurriko dizut: "Eusko Legebiltzarrak exijitu egiten du nazioarteko erakunde finantzarioen eraldatzea eta demokratizatzea, ekonomia aurrerapen sozialaren zerbitzuan egon behar baita eta ez merkatuen interesen menpe. Legebiltzarrak nazioarteko erakunde finantzarioei eskatzen die hori kontuan har dezatela baldintza ekonomikoak eta doikuntza estrukturalak diseinatzerakoan". Eta jarraitzen zuen: "Legebiltzarrak ondorengoa eskatzen die inplikatutako erakunde guztiei, bereziki nazioarteko diru-funtsari eta Munduko Bankuari, beren politikak diseinatzean, oinarrizko irizpidetzat har dezatela giza duintasuna eta justizia soziala errespetatzea, eta beren baliabide guztiak bideratu ditzatela Nazio Batuen Erakundeak bultzatutako milurteko garapenerako helburuak betetzera". Hori da Euzko Alderdi Jeltzalearen jarrera, hori da Euzko Abertzaleak legebiltzar taldearen jarrera, aspaldidanik zehaztuta dagoena, eta ez zuek aipatu izan duzuelako. Aipatzen izan dituzu países latinoamericanos, iraultza boltxebikea, baina kontua da guk ez dugula ezagutzen zuen eredu propioa. Hori da kontua, beste batzuk aipatzen dituzuela eta guk nahiago genukeela zuena aipatzea. Egindako interpelazioan, lehendakariak argi eta garbi, argi eta garbi, Matute jauna, azaldu zuen zeintzuk diren bere hiru helburuak eta hamar lehentasunak bertara joateko, foro horretan parte hartzeko, eta argi utzi zuen ez dela antolatzailea Jaurlaritza, ez daukala ezelango erantzukizunik antolatzaileen artean, gonbidatua dela, eta argi utzi zituen bere Jaurlaritzaren ekonomi politikaren hamar lehentasunak. Lehenengo, helburuen artean harrera egitea aipatzen zuen. Edozein herrirentzat mota honetako ekintzak, mota honetako foroak antolatzea erronka bat da, eta Euskadiren izena munduan kokatzeko laguntzen du. Ekimen ezberdinetara irekita dagoen herri bat gara. Esan nahi dizut zuk "servil" aipatu izan duzula eta gu apalak garela; "la humildad no es servilismo". Gu apalak gara. Herri irekia eta herri apala. Eta apaltasunez jendea hartzen dugu, ikasteko prest agertzen gara, baina horrek ez du inondik inora esan gura gu serbilak garenik. Esan dugunez, edozein herrirentzat erronka bat da, eta arduradunentzat, lehendakaria, edozein herritako arduradunentzat eta gure herriko arduradun ezberdinentzat, lehendakaria arduradun guztien gainetik dagoen autoritatea da eta bera eredu izan behar da, bere kargua denen gainetik dago. Eta horrek ez du esan gura inondik inora ere berak bat egiten duenik han defendatuko denarekin, han daudenek ordezkatzen dutenarekin. Entzutea aipatzen zuen lehendakariak bigarren helburu lez. Apaltasunez esaten zuen, apaltasunez gehiago ikasteko gogoa agertzea ona da. Horregatik aztertu behar dira dokumentu guztiak, horregatik defendatu behar dira norberaren posizioak, norberaren eredua aukera dagoen guztietan. Ez dago geure pentsaera aberasterik beste batzuen pentsaerak eta ideiak entzuten ez baditugu. Aurreiritziak ekiditea guztiz beharrezkoa da, esan zizun ordukoan ere lehendakariak, zuk aipatu izan duzun moduan. Gailur ekonomiko honetan konpetibitate eta internazionalizazioari buruz arituko dira berbetan bertaratutakoak. Agian, han izango direnak ez ditugu babestuko, baina apaltasunez –berriro diot– entzun behar da eta ikasteko prest agertu. Zuen jarreretatik harago ikustea eragozten dizueten aurreiritziz beteta, zuen alderdiaren jarreretatik harago egitea eragozten dizuetela. Agian ez dugu merezi duen ezer entzungo, baina, hala ere, entzutera gonbidatzen gaituena entzuteko aukera baliatu behar da, lehendakaria hartara gonbidatu baitute foro honetara. Ez da inoren iritzia baztertu behar gogoko ez izateagatik, ez arlo honetan, ez beste edozeinetan. Gure legebiltzar-taldeak guztiengana irekitako jarrera defendatzen du, apaltasunez eta ikasteko gogoz. Y decía que el tercer objetivo es compartir. Somos un país pequeño, y necesitamos aliados en el camino. Eta partekatzea esaten zuen hirugarren helburua zela. Herri txikia gara eta kideak eta aliatuak behar ditugu bidean. Euzko Alderdi Jeltzalearen berezko jarrera, badakizue ondotxo zein den, akordioetara heltzea. Necesitamos posibilidades para el desarrollo económico, para crear empleo, crear riqueza, y para defender y mantener nuestro modelo propio del desarrollo humano sostenible, el modelo Euskadi. Ez dugu aukera bakar bat galduko, ez da galdu behar. Aukerak behar ditugu garapen ekonomikorako, enplegua sortzeko, aberastasuna sortzeko, guk daukagun giza garapen jasangarriaren eredu propioa, Euskadi eredua, defendatzeko eta mantentzeko. Bilduk, agian, pentsatuko du pankartaren atzean oihukatzen egonda aukerak sortuko direla, baina hori ez da gertatzen, Matute jauna. Aukerei bidera irten behar zaie, pankartaren atzean oihuka egonda ez da ezer lortzen. Aukera bat da, esan dugun moduan, Euskadi eredua defendatzeko. Zuen modelo alternatibo hori, ez dakigu zein den, antimodeloa da, dagoenaren kontra dagoen modeloa ehi da, baina inon ez dago zehaztuta. Nosotros seguiremos trabajando, como siempre. La posición de nuestro grupo se especificó claramente en el programa de las elecciones de 2012. Guk lanari ekingo diogu, beti egin dugun moduan. Gure alderdiaren jarrera argi dago zehaztuta 2012ko hauteskundeetan aurkeztu genuen programan. Orduan esaten genuen 1980ko hamarkadako krisi larritik ere atera ginela eta aurrerantz jarraituko dugula, eta gure eredua justizia eta gizarte berdintasunean oinarrituta dagoela. Hori da beti defendatu izan dugun eredua; 35 urtez lan honetan, erakunde publikoetatik hainbat eta hainbat egon gara. Gauza da, non egon da ezker abertzalea? Non egon da? Kritikatzen, orduan ere. Alderdi Sozialistarekin sinatu genuen akordioan ere, lehenengo sarrera irakurtzen baduzu, argi eta garbi agertzen da zein den egoera honen aurrean jarrera. Jaurlaritzak argi eta garbi dauka bere jarrera eta ekonomi politika zehaztuta, aurrekontuetan irakurri zenezake zein den ekonomi politika. Irakurri dizut erdibideko zuzenketa erakundeei buruz gure jarrera esanaz, eta hau da gure eredua. Lehendakari, aproveche esta oportunidad para presentar nuestro modelo propio. Gracias. Lehendakari, zuk aprobetxatu aukera gure eredu propioa aurkezteko. | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3699 |
10 | 68 | 27.02.2014 | SÉMPER PASCUAL | PV-ETP | Mozioa, Igor López de Munain Ganuza EH Bildu taldeko legebiltzarkideak aurkeztua, Bilbon martxoaren 3an eta 4an egingo den gailur ekonomikoari buruz. Eztabaida eta behin betiko ebazpena | Muchas gracias, señora presidenta. Buenos días a todos. Lehendakari, legebiltzarkideak. Lehendakari jauna, laguntzen ahaleginduko naiz nire mintzaldiarekin (positiboki laguntzen), eta, hasteko, informazio pixka bat ematen ahaleginduko naiz, ados egongo baikara guztiok, ziur aski, garrantzitsua dela informazio guztia ematea zerbaiti buruz, zorroztasun pixka batez adierazteko. Eta, horretarako, astelehenean zer gertatuko den azaldu behar da, edo astelehenean Bilbon egingo den ekitaldian gertatuko den errealitatea, errealitatearen, edukiaren neurria. Hain zuzen, Global Forum Spain izenburupean, eta Ekonomia eta Lehiakortasun Ministerioak Ekintzaileen Klubaren lankidetzaz antolatuta, "Egonkortasunetik hazkundera" lelopean, ekonomiaren munduko buruak, enpresa-arloko buruak, nazioarteko eta nazioko inbertsio-funtsak bilduko dira (astelehen honetan bertan, berriro diot) Espainiako hazkunde-eredu berriaz hitz egiteko, edo, bestela esanda, zer egiten duten enpresek, nola lan egiten duten, zer erronka dituzten, zer zailtasun, zein diren hain erronka handiak, azken batean, munduan. Eta nor izango da han? Bizpahiru izen eman dira, baina ikus dezagun nor izango diren. Bilboko alkatea, Ekonomia eta Lehiakortasun ministroa, lehendakaria. Gobernuko presidentea, eta Erregea. Horiez gain, han izango da, hain zuzen, Christine Lagarde, dakizuen moduan, Nazioarteko Diru Funtseko zuzendari kudeatzailea; han izango dira Eurotaldearen presidentea, Wall Street Journal eta Frankfurten Allgemeine egunkarietako Espainiarako berriemaile buruak, Inbertsioen Europako Bankuko presidentea, Kreditu Ofizialaren Institutuko presidentea, Barne eta Zerbitzu Merkaturako Europako komisarioa, eta Karel De Gucht jauna, zeina hurrengo egunean Tapia andreak aurkeztuko baitu Ekonomia Berria Foroan... Telefónicaren presidente exekutiboa izango da... Has gaitezen han izango diren enpresekin: Telefónicaren presidente exekutiboa, esan dudan moduan, BBVAren presidentea, Inditex taldearen presidentea, Iberdrolaren presidentea, Técnicas Reunidasen presidentea, Talgoren presidentea, Gestampen presi- dentea, Seneren presidentea, Siemensen presidentea, Volkswagenen erosketen presidenteordea, Espainiako Renaulten presidentea, Kudelskiren presidentea… Horiek parte hartuko dute; enpresa-eredua, negozio-ikuskera, etorkizun-eredua partekatuko dute, aurrera egiten jarraitzeko duten ikuskera. Han izango dira, halaber, han izango dira ehunka enpresa, euskal enpresariak; haiek, ez badakizue ere, foroan izateko aukeren bila dabiltza, parte-hartzaile kopurua mugatua baita. Berriro diot, Euskadiko ehunka enpresaburu. Errealitatea da, kasuren batean esan dudan moduan, batzuek atsegin ez duten arren, etengabe aldatzen dela mundua. Beste kasuren batean hitz egin dugu munduan, Europan izaten ari diren aldaketa politikoez, aldaketa ekonomikoen eragina jasotzen dutenez; baina mundua aldaketa geopolitikoa ere izaten ari da, ikuspegi ekonomikotik. Eta, noski, erreforma garrantzitsuak abian jarri dituen herri batean bizi gara (negatiboak dira batzuentzat, baina garrantzitsuak), herritarren ahalegina lagun, bi helburu betetzeko: batetik, sei urte baino gehiagoz jasaten ari garen krisi ekonomikotik ateratzeko; eta, garrantzitsuena dena, aipatu dizuedan mundu horretara egokitzeko, etengabe aldatzen ari den horretara, eta horrek eskatzen digu, besteak beste, lehiakorragoak eta eraginkorragoak izatea. Eta kontua da astelehenean gune ekonomikoa izango dela Bilbo... ez dut esango mundukoa, gehiegikeria baten itxura izan bailezake, baina Europako gune ekonomikoa izango da. Bere historiako ekitaldi ekonomiko eta enpresarial garrantzitsuena bilduko da bertan, dudarik gabe, astelehenean. Horregatik da deigarria, harrigarria, Ganbera honetako batzuen erantzuna, gainerakoena ez esatearren. Ez da harrigarria Bilduren erantzuna. Ez da harrigarria; eta hemen inork ezin die leporatu beren jarrera eta eredu ekonomiko eta soziala ezkutatzea. Ez da harrigarria, oso bestelakoa delako haien eredu ekonomiko eta soziala, erabat bestelakoa, bizi dugunaren, gehienok bizi dugun errealitatearen erabat bestelakoa. Eredu ekonomiko eta sozial horren erreferentziak dira –noiz edo behin esan dugu, eta badakidanez gogoko dutela–, erreferentzia ekonomiko eta sozialak dira Maduroren Venezuela, Castro anaien Kuba, Ipar Korea... Alegia, denek dakiten moduan… (Murmullos) La | eu | https://www.legebiltzarra.eus/ic2/restAPI/pvgune_descargar/default/16f1c3d8-a460-4bb5-8be7-37d5ae857478 | parl_eu_3700 |
Subsets and Splits
No community queries yet
The top public SQL queries from the community will appear here once available.